
AVERTISMENT: Distribuirea, copierea sau piratarea în orice fel a 
acestei cărți nu este pedepsită numai prin lege, dar contravine și tu- 
turor normelor și principiilor etice și sănătoase pe care un astfel de 
titlu le promovează. Ce fel de efect va avea energia pe care vreţi să 
o transmiteţi mai departe, dacă aceasta vine prin furt, ilegalitate și 
lipsă de respect faţă de autor și față de toţi cei care au contribuit la 
crearea acestei cărţi, astfel ca ea să ajungă la dumneavoastră? Îm- 
părtășiţi cu ceilalți informaţiile importante, valorile și lecţiile pe care 
le-aţi aflat din acest material, într-un mod corect și responsabil. 


CASEY 


N u merită să mori pentru niște orez prăjit. 


Nu ar fi trebuit să intru aici în veci. Trebuia să mă re- 
zum la fast-food, să trec pe la drive-in, să comand la micro- 
fon și să primesc mâncarea printr-un geam. Dar aveam nevoie 
să merg la baie și să mă spăl pe față după atâtea ore de 
drum, plus că mă săturasem până peste cap de burgeri, 
cartofi prăjiți şi salate. M-am oprit la un restaurant chine- 
zesc din centrul ăsta comercial, gândindu-mă că nu aveau 
cum să fie prea mulți clienţi la ora asta. De obicei, în loca- 
lurile chinezești lumina este difuză, așa că m-am gândit 
că pot s-o scot la capăt cu peruca mea castanie lungă și 
cu ochelarii pe care îi port ca să-mi ascund ochii. Însă în 
mass-media au apărut mai multe imagini cu posibilele mele 
deghizări. 

Separeul circular din colţ este plin de studenți. O fată 
se uită la mine, apoi îi șoptește ceva prietenei ei, iar acum 
toţi cei de la masă se uită insistent la mine. Unul dintre ei 
umblă la telefon. 

Incercând să par calmă, mă îndrept către ușa din față. 
Chelnerița fuge după mine. 


- Mâncarea este aproape gata! 


- Revin imediat, îi spun, chiar dacă nu intenţionez sub 
nicio formă să mă întorc. 


După ce ies afară, aproape că alerg de-a lungul trotua- 
rului. Ajung în dreptul ușii unui magazin și mă uit în urmă. 
Două dintre fete au ieșit din restaurant și vorbesc animat 
la telefon. Arunc o privire către mașina mea. Nu mă pot 
întoarce la ea acum. Dacă fetele alea văd că intru în ea, po- 
liția va ști ce mașină conduc și va trebui să fac rost de alta. 
Am prea puţini bani. Nici pe asta nu aș fi putut s-o procur 
fără ajutorul lui Dylan. 


Intru în magazin și caut în jur un loc în care să mă as- 
cund. Într-un colț, în spate, văd un indicator către cabinele 
de probă. Mă strecor pe ușa respectivă și găsesc o cabină 
de probă goală a cărei ușă se poate încuia. Mă încui acolo și 
mă așez pe băncuţă ca să-mi trag răsuflarea un minut, în 
timp ce îmi analizez rapid opțiunile. 

Studentele m-au văzut intrând în magazinul ăsta. Poli- 
ţia poate să apară din clipă în clipă și să mă aresteze. Inima 
îmi bate cu putere și am senzaţia că mi se desprind copcile 
din umăr. Mă întreb dacă nu cumva se infectează. Îmi rea- 
ranjez bandajul, dar apoi îmi dau seama că este un indiciu 
care mă dă de gol imediat. Poate chiar din cauza lui m-au 
observat studenții. Îl scot și îl vâr în geantă. 

Îmi dau jos și peruca și îmi prind părul vopsit în negru 
într-o coadă de cal. Cu braţul lipit de coaste, îmi caut șapca 
în geantă și mi-o pun pe cap, trăgându-mi afară coada, apoi 
îmi dau jos ochelarii. Îmi scot bluza de deasupra şi rămân 
doar în maioul de dedesubt. Îmi pun ochelarii de soare şi 

mă analizez în oglindă. Chiar arăt altfel față de acum cinci 
minute. 


Mă simt epuizată de oboseală - probabil din cauza sân- 
gelui pe care l-am pierdut când am fost împușcată cu câte- 
va zile în urmă - însă trebuie să mă mișc din nou. Îmi agăţ 
geanta pe umărul sănătos, apoi îmi pun grămadă peste braţ 
hainele atârnate pe umerașele din cabina de probă. Nu con- 
tează că nu îmi vin și că nu le-ar purta nimeni din generaţia 
mea. Trebuie doar să arăt ca un cumpărător obișnuit, până 
reușesc să ies pe ușa din spate. 


Îmi fac curaj şi ies din cabina de probă, fiind atentă la 
brațul meu rănit. Prefăcându-mă interesată de un stand cu 
produse aflate la reducere, trag cu ochiul în jur după fete. 
Nu le văd, așa că mă uit pe fereastra din față. Văd licărind o 
lumină albastră. Sunt aici. 


Mă duc în spate, în speranța că am să găsesc vreo ușă 
pe undeva. Există o ușă batantă cu un semn pe care scrie 
„Doar pentru angajaţi”. Las jos hainele care îmi atârnă pe 
braţ și intru în această încăpere. Trec repede pe lângă cutii 
și standuri cu haine, un suport de mătură și o găleată cu 
mop, apoi o baie pentru angajați. Văd o ușă în spate pentru 
livrări. 

O deschid și mă uit într-o parte și în cealaltă a aleii. 
Deocamdată, nicio mașină de poliţie. Nu-i nimeni aici. 

Traversez aleea și, slăbită și gâfâind ca un cardiac, tra- 
versez un petic de pădure și urc la deal până când am toată 
parcarea în raza vizuală. Mă așez pe un butuc în spatele 
unui pâlc de copaci și mă uit la studenţii care discută cu 
polițiștii și își fac selfie-uri cu mașinile de poliţie în fundal. 
În 20 de minute, știrea asta va lua cu asalt reţelele de so- 
cializare. Va fi preluată de canalele de știri prin cablu și 

poate chiar de reţelele de televiziune. Nu mai am cum să 
stau în orașul ăsta. Trebuie să plec. 


Mă strecor mai departe printre copaci. les în cealaltă 
parte a pădurii, într-o zonă rău famată. O mulţime de băr- 
baţi hoinăresc pe la colțuri de stradă și femei îmbrăcate 
sumar se apropie de mașinile oprite în trafic. 


Văd o fată cu o perucă blondă cu păr creţ, care trece 
dincolo de umerii ei înguști. Am avut părul negru, brunet, 
blond... Am avut o perucă roșcată, una blondă, una castanie. 
Niciuna din ele nu avea cârlionţi. Nimeni nu ar căuta așa 
ceva. 


Cobor dealul printre copaci și aștept să se întoarcă fata 
pe trotuarul plin de crăpături. 


- Scuză-mă, îi spun. Putem vorbi? 

Pare a fi prea ocupată ca să stea de vorbă cu mine, așa 
că adaug: 

- Ai putea câștiga niște bani. 

I-am atras atenţia, aşa că se întoarce spre mine. 

- Ce e, drăguțo? 

- Îmi place părul tău. E o perucă? 

- Da, îmi spune, punând mâna pe ea. Mulţumesc. 

- Mă întrebam dacă nu ai putea să mi-o vinzi mie. 

Femeia râde. 

- Poftim? Vrei să-mi cumperi părul? 

- Îţi dau 200 de dolari bani gheaţă. 

Șovăie. 

- Patru. 

- 250. 

Pufăie ofensată. 


- Am dat o groază de bani pe ea. Nu o dau pe o nimica 
toată. 


- Bine, îi zic, scotocind după portofel. 300. E ultima 
ofertă. 


Îmi vede cealaltă perucă în geantă. 

- Care-i treaba? Faci colecție de peruci sau ce? 

- Da, e oarecum specialitatea mea. Sunt actriţă. 

Rânjește și își dă peruca jos, dezvelindu-și părul casta- 
niu cu șuviţe blonde tuns scurt. Cu înfățișarea asta ar putea 


trece drept o mamă casnică. Şi-l zburlește puţin ca să nu 
mai stea lipit de cap și întinde mâna după bani. 


- Chiar îmi plăcea peruca asta, murmură ea. 

- Sigur poți să-ţi iei alta cu o sumă mult mai mică, nu? 
- Nici n-aş vinde-o dacă n-aş putea. 

- Mulţumesc, îi spun. Chiar apreciez. 


lau peruca și o îndes în geanta care este deja plină ochi, 
iar, când fata întoarce spatele, mă întorc în pădure. O scu- 
tur pe exterior și pe interior și mi-o pun pe cap. Simt că e 
cam largă și pare să se bâțâie. Mă oglindesc în ecranul tele- 
fonului şi văd că nu arată chiar aşa rău. Într-un fel chiar îmi 
place. Dacă îmi pun și ochelarii de soare, nu cred că ar bă- 
nui nimeni că sunt eu. 

Mă așez jos puţin, dorindu-mi să îmi fi luat mâncarea 
înainte să fug. Mor de foame, dar va dura ceva timp până o 
să pot mânca. 


După vreo două ore, trebuie să mă duc iar la baie. Tra- 
versez pădurea către locul în care femeia cu peruca făcea 
trotuarul și văd un magazin mic de cartier cu gratii la 

ferestre. Intru și apăs pe clanţa ușii de la baie, dar este în- 
cuiată, așa că sunt nevoită să cer cheia. Au un televizor în 
spatele tejghelei și îmi văd deja chipul și înregistrarea cu 
mine în restaurant. Oamenii sunt avertizați că mă aflu în 
zona aceea și că s-ar putea să fiu înarmată și periculoasă. 

Casiera nici nu se uită la mine. Îmi dă cheia şi mă gră- 
besc să intru la toaletă. Fac un inventar mental al informa- 
ţiilor furnizate de filmuleţul de la restaurant. Poșeta mea, 
desigur. Este neagră, mare și nu se remarcă prin nimic, dar 
vărs tot ce se află în ea în chiuvetă, o întorc pe dos, ca să las 
căptușeala în carouri pe exterior, apoi pun toate lucrurile 
înapoi în ea. Mă uit la încălțările mele. Sunt niște teniși gri. 
Sigur ăștia nu vor ieși în evidenţă, lucru valabil și pentru 
blugii de pe mine. 

Abia atunci îmi dau seama că bandajul de pe umărul 
meu este vizibil fără cămașa pe care o purtam peste maiou. 
Și nu am altă cămașă cu care să mă îmbrac. 


Cineva bate la ușă și strig: 


- Incă puţin! 

Mă uit iar în oglindă și oftez, apoi scot cămașa pe care 
am dat-o jos mai devreme și o atârn ca pe un prosop pe 
umărul rănit. 


Aud mai multe sirene, văd lumini albastre licărind în sti- 
cla geamului de deasupra capului meu. Oare încă mă caută? 


Mă trec apele când deschid ușa și ies din baie. Femeia 
care aștepta îmi smulge cheia din mână și o zbughește 
înăuntru. 


Casierele sunt încă distrase din cauza mașinilor de po- 


liție care trec pe acolo și a ştirilor cu tot scandalul din zonă. 
Văd un stand cu tricouri, iau unul și un pachet de biscuiţi 

cu unt de arahide, mă apropii de tejghea și îmi dreg vocea. 
Una dintre casiere își aruncă ochii pe produse, în loc să se 
uite la mine. 


- Asta-i tot? 

- Da, îi spun. 

Îmi scanează produsele şi îmi dă bonul. Îmi arunc şi 
tricoul pe umăr și ies afară. Când ajung la colțul clădirii, îmi 
trag tricoul peste maiou și arunc într-un coș de gunoi bluza 
și peruca cu păr lung, castaniu. Văd o geantă aruncată acolo 
și o îndes peste lucrurile mele, ca să le acopăr. 


Măcar acum, dacă mă caută, nu va mai fi aşa de evident 
că eu sunt persoana care a fost văzută la restaurant. 

Mă întorc prin pădure, sperând să pot ajunge la mași- 
nă. Mașinile de poliţie ar trebui să fi plecat pentru moment 
de la centrul comercial. Oare au renunțat să mă caute? 


Extenuată, cobor dealul și merg pe lângă magazine 
către parcarea din față. Fără să șovăi, mă îndrept direct că- 
tre mașina mea. Intru în ea și nici nu privesc în jur când 
pornesc. 

Văd o singură mașină de poliție în parcare, dar are lu- 
minile stinse. Şoferul nu se vede nicăieri pe afară. les din 
parcare şi o pornesc la drum. 


Abia după ce mă îndepărtez suficient, îmi îngădui să 
respir. 


DYLAN 


NV aşina mea e tot în Dallas, unde a lăsat-o Casey înainte 
să fie împuşcată de un pedofil care făcea trafic de 
droguri. Dex mă lasă acolo și arunc o privire în jur după 
Keegan și Rollins, detectivii hotărâți să o ucidă pe Casey 
înainte ca ea să îi dea în vileag, dar nu îi văd. Mașina este 
parcată pe strada din spatele casei în care a fost împușcată 
Casey. De unde stăm acum, pot vedea printre două case 
curtea și aleea privată ale pedofilului. Nu se află nicio ma- 
șină de poliție acolo. De altfel, îmi pare că nu e nimeni acasă. 
Camioneta din curte, care ar fi dovedit o parte din infracţi- 
unile lui, a fost mutată. Sper că a ridicat-o poliţia pentru a-i 
face verificări la laborator. 


- Trebuie să înlocuiești telefonul ăla, Frumușelule! îmi 
spune Dex înainte să plece. Trebuie să ai același număr la 
care te contactează Keegan de obicei. 


- O să-și dea seama că este alt telefon când nu vor mai 
putea să-mi ia urma. 


- Dar nu vor şti ce ai făcut cu el. Poţi să spui că s-a stri- 
cat sau că l-ai pierdut. 

Apreciez că Dex își face griji în privinţa asta, având în 
vedere că am lipit telefonul cu bandă adezivă de spatele 
unui camion pentru a-i face pe Keegan și pe Rollins să-mi 
piardă urma. Dacă nu făceam asta, eu și Casey am fi fost 
morți acum. 


- Bănuiesc că pot să-l înlocuiesc și să păstrez numărul. 


- Du-te la un magazin de telefoane mobile. Pot să-ți por- 
teze numărul în câteva minute. Dacă Keegan nu are numă- 
rul de serie sau ce îi trebuie lui ca să ia urma noului telefon, 
mai câștigi ceva timp. 

Dex pleacă, iar eu mă îndrept către magazinul respec- 
tiv şi fac ce mi-a sugerat el. Probabil că Keegan este negru 
de furie că l-am făcut să umble după cai verzi pe pereți. 
Mi-ar fi plăcut să-i văd mutra când și-a dat seama că a fost 
păcălit. 

După ce iau telefonul, îmi înfrânez dorința să o sun pe 
Casey pe cartelă sau să-i trimit un e-mail pe contul nostru 
secret. Trebuie să o contactez cât mai rar posibil, pentru 
a-i da ocazia să se îndepărteze mai mult. Nu pot să-i mai 
dau lui Keegan prilejul de a se apropia din nou de Casey. 


În schimb, fac ceea ce s-ar aştepta Keegan să fac și îl 
sun. Răspunde după primul țârâit. 

- Unde ești, Dylan? 

Are un ton tăios, furios. 


- Sunt în Dallas, îi spun. Mi s-a stricat telefonul și eram 
aşa ocupat să o urmăresc pe Casey, că nu am avut timp să-mi 
cumpăr altul până acum. 

- Am observat, îmi spune. Ai pierdut toată distracţia. 


- Am ajuns acolo înaintea ta, îi spun, fiindcă știu că el 
știe asta deja. Am apărut chiar după împușcătură și m-am 

luat după ea. Când am văzut că nu o găsesc, m-am dus pe la 
spitale și le-am verificat pe fiecare în parte. Am arătat poza 
ei în stânga și în dreapta, ca să văd dacă s-a internat pentru 
rana suferită în urma împușcăturii. 

Șovăie o clipă. 

- Știm că a intrat la un moment dat într-un magazin de 
cartier și s-a dus la baie, spune el. A plecat înainte să ajun- 
gem noi acolo, dar n-am mai văzut nicio urmă de sânge. 


Probabil că s-a pansat singură sau a chemat pe cineva s-o ia 
de acolo. 


- Nu știu, îi spun. Pare o persoană singuratică. Mă în- 
doiesc că are prieteni care ar încălca legea ca s-o salveze. 


- Nu exclud nimic când vine vorba de ea, îmi spune. Nu 
exclud nimic nici când vine vorba de tine. Poate chiar tu ai 
ajutat-o. 

Musșchii de la gât mi se încordează și simt cum mă apucă 
o durere de cap în zona cefei. 

- Nu am lăsat-o să scape, îi spun. Ți-am zis că am tot 
căutat-o. 

- Atunci de ce ăia au crezut că eram eu când te-au vă- 
zut? Oamenii care au împușcat-o. 


- Nu le-am spus că eram tu, îi zic. Pur și simplu am 
apărut acolo, și se comportau de parcă mă așteptau. Deci, 
care-i treaba cu oamenii ăia? 


- Au fost arestaţi de poliția din Dallas, spune Keegan. 
Îţi vine să crezi așa ceva? În sfârşit ne ajută şi pe noi cineva 
să ne apropiem de ea, iar acum Dallasul ne obstrucționea- 
ză ancheta arestându-i pentru nu știu ce abuz asupra unui 
copil. 


Dacă trăiesc 235 


- Despre ce abuz vorbești? îl întreb. Te referi la moles- 
tarea unei fetițe de șapte ani? La faptul că a fost oferită în 
schimbul drogurilor? 


- Bine, au primit ce-au meritat. Dar chestia asta ne-a în- 
curcat nouă ancheta. Automat, sunt descalificați ca martori. 
Dar lasă, că mai am o grămadă. Oameni cu care a lucrat, oa- 
meni care știau că avea legături cu Cole Whittington, tipul ăla 
care a sărit de pe stâncă, oameni care i-au închiriat o cameră. 


Nu mă obosesc să-i spun că Casey nu a avut nimic de-a 
face cu moartea lui Whittington. Casey încerca doar să îl 
ţină în viaţă. 

- Deci, soţii Trendell sunt în închisoare? Și traficantul? 
Toţi? 

- Asta am zis. 

- Copilul e într-un centru de plasament? 

- Da, din ce am înţeles. Deci, vii înapoi acasă? 


Abilitățile mele actoricești au de suferit dacă îl mai mint 
mult, așa că ar fi mai bine să închei convorbirea. Îi poves- 
tesc rapid câteva lucruri pe care am de gând să le fac ca să 
o găsesc pe Casey în Dallas și acceptă ce îi spun. Și el pare 
nerăbdător să terminăm de vorbit. Nu vrea și nici nu are ne- 
voie de ajutorul meu. Nu vrea să fie decât Rollins de față când 
o va găsi, ca să îi facă ei ce vor. Apoi, poate pretinde că era în- 
armată și că a tras în ei, așa că au fost nevoiţi să o împuște. 


După ce închid telefonul, mă întreb ce aș face în cazul 
în care chiar aş urmări-o. Probabil că i-aș face iar o vizită 
detectivei din cadrul departamentului de poliţie din Dallas, 
de parcă încă nu aș ști că soții Trendell au fost arestaţi sau 
unde se află micuța Ava. În felul ăsta pot măcar să o liniş- 
tesc pe Casey în privinţa fetiţei. 


CASEY 


N ici nu ştiu în ce oraş mă aflu, dar mă cazez la un motel 
oarecare şi îmi schimb bandajul. Televizorul se aude 
în fundal în timp ce încerc să trag un pui de somn; pe cana- 
lele de știri se repetă ultimele noutăţi din 15 în 15 minute 
sau cam așa. Devine plictisitor. 


Aţipesc, până mă trezește o nouă știre de ultimă oră: 


— .. posibilă punere sub acuzare a lui Casey Cox. Să-l 
ascultăm pe procurorul din Parohia Caddo din Shrevport. 


Mă ridic în capul oaselor și mijesc ochii la ecran, apoi 
iau telecomanda și îl dau mai tare. Camera de filmat este 
fixată pe bărbatul care stă în fața puzderiei de microfoane. 
L-am mai văzut, la niște alegeri sau la știri vorbind despre 
mine. Nu știu sigur unde. Deja am pierdut frazele de început. 


- Tocmai am încheiat o anchetă a marelui juriu privind 
implicarea lui Casey Cox în asasinarea lui Brent Pace din mai. 
Marele juriu a întocmit un rechizitoriu împotriva domni- 
șoarei Cox, care a dispărut chiar după asasinat. 

Am simţit că rămân fără aer, de parcă m-ar fi pocnit 
cineva în stomac. Ştiam că lucrul ăsta avea să se întâmple, 

însă acum am trecut de la fuga de a fi arestată la fuga de a 
fi acuzată pentru o infracțiune. 


- Credem că domnișoara Cox i-a făcut o vizită domnu- 
lui Pace în pauza de masă din ziua aceea și că, atunci când 
el i-a deschis ușa, ea l-a înjunghiat în repetate rânduri. 


Nu sunt șocată că ei asta cred. Până la urmă, am văzut 
cu ce cruzime a fost ucis. Pur și simplu mi-e rău când văd 
că atâția oameni cred că eu aș fi putut să îi fac un lucru atât 
de atroce celui mai apropiat prieten al meu. 


- A intrat în casă în timp ce el zăcea pe jos plin de sânge, 
lăsând urme de pantofi, amprente și alte dovezi fizice ale 
ADN-ului. Apoi, a luat cuțitul cu ea în mașină, unde a fost 
găsit ulterior, alături de urme de sânge ale domnului Pace, 
care se pare că era pe mâinile ei când a pornit mașina și 
când a deschis și închis portiera. Urmele de sânge au con- 
tinuat pe scările către reședința ei, până în apartament. S-a 
schimbat de haine și a luat un taxi până la autogară, de unde 
s-a urcat într-un autobuz către Durant, Oklahoma. A făcut câ- 
teva opriri pe drum, apoi s-a îndreptat către Atlanta, Georgia, 
după care către Shady Grove, unde a locuit o perioadă. 


E terifiant să îl aud cum îmi descrie astfel pașii, rând pe 
rând. Mă duc la fereastră și mă uit afară, așteptându-mă să 
văd parcarea mișunând de polițiști. Dar nu e așa. 


- Mulţi cunoașteţi deja faptele domnișoarei Cox din 
Shady Grove, însă v-aş atenţiona să aveţi în vedere cruzimea 
crimei pe care a săvârșit-o înainte să ajungă acolo. După 
evenimentele din Shady Grove, care nu sunt relevante în 
cazul asasinării lui Pace, a fugit din nou în Dallas, Texas. Cel 
mai recent, a fost văzută în Dallas, însă a reușit din nou să 
scape. Credem că Casey Cox este înarmată și periculoasă 
și că este deosebit de pricepută în a se deghiza. Cu toate 

astea, ochii ei se disting cu precădere, așa că îi sfătuim pe 
cetățeni să țină cont de forma lor migdalată și nu de coafu- 
ra sau machiajul pe care îl poartă. Are 1.65 m înălțime, în 
jur de 55 kg și credem că se reface în urma unei plăgi prin 
împușcare la umărul drept. 


Îmi duc mâna la umăr și mă uit în oglindă. 

- Îi sfătuim pe cetăţenii care o văd pe domnişoara Cox 
să sune de îndată la poliţie și să nu încerce să o prindă sau 
să o urmărească pe cont propriu. Repet, este posibil să fie 
înarmată și periculoasă. 


Oftez. Nu am nici armă, nici cuţit. Nu am nici măcar o 
unghieră. 

- În încheiere, domnişoară Cox, dacă ne ascultați, vă 
sfătuim să vă predați la cea mai apropiată secţie de poliţie, 
întrucât, dacă veţi continua să fugiţi de autorități, situația 
dumneavoastră se va agrava. Vă vom găsi, iar în acel mo- 
ment vom avea grijă să se facă dreptate. 


Situaţia mea se va agrava? Ce poate fi mai grav decât să 
fiu omorâtă înainte să apuc să spun adevărul? Mă trec fiorii 
când aud cum mi se adresează și mă abţin să nu închid te- 
levizorul. Omul ăsta nu mă poate vedea, îmi spun. Nu are 
cum să ia urma semnalului de la televizor. Încearcă doar să 
se joace cu mintea mea. 


Mă sprijin cu spatele de peretele din faţa televizorului 
și stau așa în timp ce reporterii îi pun întrebări bărbatului. 

- A fost implicată Casey Cox în moartea lui Cole Whit- 
tington din Dallas, Texas? 


- Ancheta morții lui este în curs de desfășurare. Nu pot 
comenta nimic deocamdată despre acest caz. 

Scot un geamăt. Ei știu că soţii Trendall au fost făptașii. 
Camionul este o dovadă mai mult decât concludentă. 


- Sunt anchetate și alte morți în locurile prin care a 
umblat Casey Cox? 


- Repet, nu pot comenta decât cu privire la cazul lui 
Brent Pace. 


- Asta înseamnă nu, mormăi eu. 


- Aţi reușit să descoperiți mobilul crimei în cazul lui 
Brent Pace? Martorii spun că erau prieteni buni și știm deja 
că el a sunat-o în dimineaţa respectivă. Știți cumva dacă a 
invitat-o la el acasă în pauza de prânz? Aţi aflat dacă s-au 
certat sau s-a întâmplat ceva care s-o determine să facă o 
faptă atât de violentă? 


- Nu am descoperit motivul exact. 


- Dar ce spuneți de cronologia evenimentelor? întreabă 
Macy Weatherow, o reporteră de la postul local de știri din 
Shreveport. Medicul legist a declarat că Pace a fost ucis cu 
cel puțin două ore înainte de pauza de masă a lui Cox. 


- Asta era o estimare. 


- Dar este posibil să îl fi omorât altcineva, având în ve- 
dere că știm sigur că Cox a fost la muncă toată dimineața? 

Îmi ţin răsuflarea, uşurată că măcar o persoană se în- 
doieşte de vinovăția mea. 

- Cox a fugit de la locul faptei. Arma crimei era în ma- 
șina ei. 

Întoarce capul către următorul reporter, ca și cum nu 
ar mai fi nimic de adăugat. 


Arma crimei a fost pusă de altcineva în mașina mea. Eu 
nu am văzut-o nici până în ziua de azi. 

Vocea lui Macy acoperă întrebările celorlalți. 


- Prietenii domnișoarei Cox o descriu ca fiind o per- 
soană bună și echilibrată. Unele din acțiunile ei din Shady 
Grove și din Dallas par să confirme acest lucru. A salvat o 
fată răpită și pe copilul ei, se pare că a convins un om să 
renunţe la ideea de a-și lua viaţa... Cât de sigur sunteţi că...? 


- După cum am spus, ADN-ul ei se află la locul crimei, 
cuțitul a fost găsit în mașina ei, urme din sângele domnului 
Pace erau în mașina și în apartamentul ei. 


- Dar unii spun că poate doar a găsit cadavrul, că, dacă 
l-ar fi omorât ea, ar fi încercat măcar să-și ascundă urmele. 


- Dacă nu l-a omorât ea, atunci de ce nu a sunat la 911 
pentru a raporta că a găsit corpul? În schimb, a fugit şi de 
atunci încoace tot evită să fie prinsă. Asta-i tot pentru mo- 
ment, spune el, îndepărtându-se de microfon. 


Insă un alt reporter îl întoarce din drum. 


- Cum schimbă lucrurile punerea sub acuzare? Nu vă 
ajută să o găsiți mai ușor. 

- Până acum era o persoană căutată pentru investiga- 
rea unei crime. Acum ea este principalul suspect și este 
acuzată de o infracțiune de clasa A și de o infracțiune de 
clasa E. Vă mulțumesc tuturor. 


Procurorul părăsește podiumul și se îndepărtează, în 
timp ce oamenii continuă să îi pună întrebări, strigând în 
direcția lui. 

Alunec pe perete în jos și mă așez pe podea. Îmi sună 
telefonul. Îl scot din buzunar și văd că e Dylan. Bineînţeles. 
Cine altcineva ar putea fi? Nu mai are nimeni numărul ăsta. 
Îmi trece prin minte că şi el e în bucluc, acum că am fost 
pusă sub acuzare. Faptul că a ajutat o persoană aflată sub 

acuzare îl încadrează și pe el, automat, într-o altă categorie 
infracțională. Nu vreau să aibă și el probleme. 


Las să intre căsuţa vocală. Nu îmi lasă niciun mesaj, 
dar îmi trimite un sms. Ai fost pusă sub acuzare. Te-ai uitat 
la ştiri? 


Nu îi răspund. 
Eşti bine? 


Închid telefonul și scot bateria. Trebuie să rup legătura 
cu el înainte să fie ucis sau băgat la închisoare. Prea multe 
persoane legate de mine au suferit deja urmări catastrofi- 
ce. Trebuie să pun capăt acestei situații. 


Ar fi atât de ușor să mă predau. Aș putea să mă duc la 
studioul de televiziune de aici... sau la secția de poliţie. Aș 
putea să-i las să mă aresteze. 


Dar apoi ar veni Keegan și Rollins să mă ia sub tutela 
lor şi probabil că aş fi omorâtă. 

E o nebunie, sunt total blocată. Până la 12 ani, credeam 
că toate lucrurile rele care ni se întâmplă au o rezolvare. 
Viaţa are metodele ei de a o scoate la capăt. Dreptatea în- 
vinge. Erau oameni ca tatăl meu care se asigurau ca acest 
lucru să fie adevărat.. 


Dar când l-am găsit pe tata mort, adevărul s-a confun- 
dat cu minciunile. Ce era sus a ajuns jos, ce era înăuntru a 
ieşit afară, ce avea sens a devenit brusc o presupunere. Lu- 
mea a dat crezare răufăcătorilor, și nu unei fetițe proaste 
de 12 ani, traumatizată de așa-zisul egoism al tatălui ei. 

Am ţinut toate astea în mine timp de 10 ani, până i le-am 
povestit lui Brent. El a investigat situația cu încrâncenare 
și a plătit cu viaţa. 

După un timp, îmi verific contul secret de e-mail. Dylan 
mi-a trimis niște e-mailuri. 


Nu știu dacă ești bine. Trebuie să vorbesc cu tine. Mă gân- 
desc că ai auzit deja de punerea sub acuzare. Sună-mă 
la orice oră din zi sau din noapte. Dacă nu o faci, probabil 
că o să mă duc să predau procurorului toate dovezile 
noastre. Măcar în felul ăsta pot împiedica lucrurile să 
înainteze în direcţia asta. 


Trebuie să ne punem la punct o strategie. Am aflat câte- 
va lucruri noi despre inamicul nostru. Sună-mă, te rog. 
Nu pot să dorm. 


Strâng din ochi și las lacrimile pline de rimel să mi se 
prelingă pe față. Urăsc machiajul încărcat care se scurge 
când plâng. Urăsc peruca asta care se clatină când merg. 
Urăsc că am slăbit atât de tare încât parcă înot în blugi, dar 
nu pot să mă duc să-mi cumpăr alţii. Urăsc copcile făcute 
acasă și durerea continuă din umăr. 

Aproape că nici nu-mi mai pasă ce aș putea păţi eu. Dar 
vreau ca Keegan și Rollins să plătească pentru păcatele lor. 
Trebuie să plătească. Altfel toate astea - moartea tatălui 
meu, moartea prietenului meu și ultimele luni în care am 
trăit ca o infractoare înspăimântată - vor fi fost în zadar. 
Toate vor fi egale cu zero. 

Îmi pun bateria şi telefonul în geantă. Când mă ridic în 
picioare, imaginea din oglindă mă face să tresar, de parcă 
m-aș fi trezit cu o necunoscută în cameră. 

Imi scot peruca - m-am săturat de ea - și mă urc în 
pat, trăgând păturile subțiri peste mine până peste cap. Nu 
vreau să mă predau și nu vreau să-mi iau viaţa. 


Dar mi-aş dori pur și simplu să mor în somn. 


DYLAN 


| rate, pot să te ajut dacă îmi arăţi ce ai. 


Dex e la mine, pe canapea, și studiază probele pe 
care i le-am arătat pe calculator. 


- Putem să le împrăștiem cumva, să ne uităm la toate 
deodată? 


Sunt atât de agitat, că nici nu pot să stau jos. 


- Când lucram în DIC, aveam niște table din alea albe, 
mari, cu toate probele pentru fiecare caz în parte, toate 
legăturile, fiecare element important pe care îl consemna- 
sem. Puteai vedea toate datele dintr-o singură aruncătură 
de ochi. Uneori doar ne zgâiam insistent la ele și ne dă- 
deam seama de ceva. 


Dex se întinde să își scarpine piciorul protetic, un gest 
care mi se pare interesant. Mi-a vorbit de dureri fanto- 
mă în piciorul amputat, deci bănuiesc că are și mâncărimi 
fantomă. 


- Hei, îți amintești de cazul ăla la care lucrai, cu sergen- 
tul care a fost otrăvit? 

- Da, sergentul Mintz. Un om pe care îl ura toată lumea. 
Erau atât de mulți suspecți, încât nu credeam că-i mai dăm 
de capăt. Fiecare om din unitatea lui declarase că-și dorise 
să-l omoare la un moment dat. 


- Deci, cum ai urmărit toate dovezile pentru fiecare 
din tipii care avea un motiv? 


Mă gândesc și îmi amintesc tablele albe, mari, prinse 
pe toți pereţii din birou. 

- Aveam câte o tablă pentru fiecare suspect, cu tot ce 
adunaserăm despre el. Elemente care se legau unul de altul, 
care se intersectau. Probleme pe care le avuseserăm cu el. 
A fost un caz greu, deoarece știam ce tip de otravă se folo- 
sise pentru uciderea lui, dar, cum eram într-o ţară străină, 
nu puteam să-i facem pe patronii locurilor din care ar fi 
putut fi cumpărată otrava să coopereze. Am găsit chiar lo- 
cul din care credeam că o procurase și aveau o filmare de 
pe camerele de supraveghere, dar o vreme nici pe aia n-am 
putut s-o obținem. 


- Dar tot aţi făcut rost de ea, nu? În cele din urmă... 


- Până la urmă, da. Apoi s-a dovedit că tipul care cre- 
deam noi că apare în filmare cumpărând otrava avea un 
alibi. Era într-o misiune când avusese loc crima. 


Mă îndrept către cel mai mare perete din apartament 
și îmi imaginez panourile albe agăţate de el. 


- Ne-a ajutat că aveam totul acolo, pe panouri, și ne 
puteam da seama ce soldaţi erau apropiați unul de celălalt, 
care dintre ei ar fi putut colabora pentru a organiza totul, 
care dintre ei dădeau dovadă de lipsă de integritate și ar fi 
putut fi atrași de alţii la fel ca ei. 

- Corect, spune Dex. Îmi amintesc. Până la urmă s-a do- 
vedit că erau doi indivizi cu apucături de sociopați. 

- Da. Au existat plângeri din partea altor soldaţi care 
spuneau că dăduseră dovadă de o cruzime nejustificată în 
unele misiuni. Am început să îi urmărim și am aflat că își 
cumpărau heroină de la un traficant local. Le-am perchezi- 
ționat paturile de campanie și am găsit urme ale drogului. 
I-am arestat pe amândoi. 


- Şi au fost trimiși în faţa curții marţiale? 

- Poţi fi sigur de asta! Încă îşi ispăşesc pedeapsa: închi- 
soare pe viaţă. 

- Păi atunci... de ce n-ai nicio tablă albă, frate? 

Oftez și mă așez lângă el pe canapea. 

- M-am gândit la asta, dar nu pot ţine dovezile astea la 
vedere. Dacă Keegan sau Rollins trec pe aici? Nu aș avea 
cum s-o ascund. Apartamentul nu-i îndeajuns de mare. Și 


dacă, Doamne ferește, și-ar da seama ce fac, ar putea sco- 
toci peste tot și ar găsi dovezile cât ai zice pește. 


- Dar dacă ai face o tablă pe care ai putea-o rula? Ca să 
o întinzi doar când lucrezi la ea? Ca niște suluri de hârtie? 


Mă holbez iar la perete, încercând să-mi imaginez dacă 
ar merge chestia asta. Dacă mă gândesc bine, aș zice că da. 

- Da, poate. 

- Ai putea să îi faci şi poze, să i le trimiţi lui Casey, ca să 
o analizeze și ea. V-ar putea ajuta pe amândoi să vă daţi 
seama ce vă mai trebuie ca s-o scoateţi la capăt și să-i do- 
vediți nevinovăția. 

Aprob din cap. Simt că lucrez cu un handicap, întrucât 
nu pot face majoritatea lucrurilor pe care le fac în mod 
normal într-o anchetă. 

- Şi ce-i mai face umărul? 
Oftez. 
- Nu știu. Nu-mi răspunde la telefon. 


- Hei, am făcut ce-am putut, dar nu-i cea mai strălucită 
operă a mea. 


- Te-ai descurcat de minune. 


Dex se sprijină în mâna bună pentru a se ridica de pe 
canapea și își îndreaptă cârligul către mine. 


- Hai, să mergem! 
- Unde? 


- La Office Depot. Găsim noi ceva care să se potriveas- 
că. Ai nevoie de uneltele tale, frate. Trebuie să duci chestia 
asta la bun sfârșit. 


- Bine. Hai să mergem. 
Mergem la magazinul de birotică și papetărie și ne uităm 
la obiectele pe care le-aș putea folosi pentru panoul meu. 


Pun niște coli de hârtie albă în coș. Apoi iau niște markere 
de mai multe culori. 


Dex vine șchiopătând spre mine la casa de marcat. 

- Sunt bune alea? 

- Da. Pot să ţin colile înfășurate când nu le folosesc. 

Dex rânjește. 

- Nu cred că te-am văzut vreodată așa de entuziasmat 
pentru niște articole de birotică, Frumusșelule. 

Are dreptate. Abia aștept să le duc acasă. 


Ajuns înapoi în apartamentul meu, desfac sulurile de 
hârtie albă și le lipesc pe perete. Când termin, tot peretele 
e acoperit de o fişă mare de lucru. În fiecare zi, după ce-mi 


36 


— 


ERRI BLACKSTOCK 


termin lucrul, pot să o rulez și să o iau cu mine, ascunsă în 
portbagaj, iar data viitoare, când am nevoie să mă uit la ea, 
pot să o pun rapid înapoi. Dex e un geniu! 

Mă apuc de lucru cu notițele mele și toate dovezile pe 
care le-am descoperit, toți oamenii împotriva cărora am 
adunat dovezi, toţi cei care au fost martori. Mă gândesc 
mai bine și, în loc să pun numele lui Alvin Rossi și al lui Gus 
Marlowe, care s-au ascuns de grupul lui Keegan, scriu de- 
numirile orașelor în care cei doi polițiști retrași din activi- 
tate locuiesc acum: Jackson și GR, pentru Grand Rapids. 
Dacă Keegan îmi descoperă vreodată tablele improvizate, 
nu vreau să îi pun în pericol. 


După ce pleacă Dex, lucrez toată ziua până târziu în 
noapte, făcând liste și legături, încercuind lucrurile care 
se suprapun. Scot fotografii la imprimantă și le lipesc în 
locul potrivit pe coala de hârtie. 


Da, imaginea generală e mult mai clară acum. Fac poze 
peretelui și i le trimit pe e-mail lui Casey. Apoi, întorc cana- 
peaua și măsuţa de cafea cu faţa spre perete și mă așez 
acolo, cu picioarele în sus și mâinile la ceafă, privind cu 
atenţie și mutându-mi ochii de la un indiciu la celălalt. 


Avem nevoie de dovezi incontestabile care să îi asocieze 
pe Keegan și Rollins cu una dintre crime. Mă uit la numele 
a trei persoane care au fost ucise: Andy Cox, Brent Pace, 
Sara Meadows, cel puţin. Trebuie să existe ceva undeva. Până 
nu găsesc lucrul ăsta, nu pot să am siguranța că Keegan și 
Rollins vor plăti pentru crimele lor. Vor fi acuzaţi de extor- 
siune și spălare de bani și s-ar putea să scape și de acuzele 
astea. Pur și simplu nu este de ajuns. 


Inflăcărat de urmărirea acestui scop, mă pun pe trea- 
bă, mintea mea croindu-și drum printre fisurile pe care le 

văd deschizându-se în fața mea. Casey se bazează pe mine. 
Voi găsi ceva. Trebuie! 


Dar mai târziu în noapte, când ba adorm, ba mă tre- 
zesc - în purgatoriul ăla în care amintirile mele stau la pân- 
dă ca alte dispozitive explozibile improvizate - mintea îmi 
aduce aminte de motivul pentru care o să dau greș. 


In altă parte... în casa mea natală, care arată ca un câmp 
de bătălie, sună telefonul. 


Ce-o fi mai făcut mama acum? 
Răspund, pun niște haine pe mine și mă duc s-o ajut; a 
spus că e vorba de o urgenţă. 


Dorindu-mi să fi luat măcar o ceașcă de cafea cu mine, 
mă urc în mașină și mă îndrept spre locul unde mă așteaptă. 


Întotdeauna e o urgență. Am supravieţuit în urma a două 
explozii cu dispozitive explozive improvizate, în timp ce ma- 
joritatea camarazilor mei s-au întors acasă în saci de plastic, 
dar dramele mamei mele sunt forțele dominante din viața 
mea de zi cu zi. 

Cotesc și dau cu ochii de ea. A intrat cu mașina în șanț 
și acum se clatină pe drum, în fața ei, făcând scandal la 
telefon. De partea cealaltă a șanțului este o parcare, așa că 
încetinesc până zăresc intrarea și intru. Parchez în spatele 
mașinii lăsate de izbeliște și cobor, în timp ce țipetele ei con- 
tinuă să răsune. 

- Mamă! îi spun, dar nu mă aude. Mamă! strig apoi. 

Se întoarce brusc, scăpând telefonul din mână. Înjură 
și se apleacă după el, călcând în noroi. 

- Ce ţi-a luat atât? 


- Eşti rănită? o întreb. 

- Ți se pare că-s rănită? Ajută-mă să scot mașina aia, ca 
să plec acasă. 

Stau de partea cealaltă a șanțului și mă uit neajutorat 
la mașina ei. Partea frontală este sfărâmată, capota arată 
de parcă ar fi fost împăturită în două. 


- Nu poate fi folosită. Trebuie să chemăm un camion 
de tractare. 


Mă uit în jur. 

- Ai sunat la poliție? A mai fost implicată și altă mașină? 

- Nu știu, îmi spune, evazivă ca întotdeauna. Eu mă așez 
la volan și tu încerci s-o împingi din spate în timp ce calc 
ambreiajul. 


Mă întorc la intrarea în parcare și traversez pe partea 
cealaltă a șanțului, unde se află ea. Stă parţial pe șosea. 
Şoferii virează spre cealaltă bandă ca să evite să o calce. 

- Mamă, pășește pe iarbă. Hai! 

Îşi şterge telefonul de noroi de cracul blugilor ei largi, 


A v 


apoi încearcă să mai dea un telefon. 
- Pe cine suni? 


- Pe taică-tău! urlă ea, de parcă eu sunt problema aici. 
Dar probabil că e ameţit încă și n-o să răspundă. El ar putea 
să mă scoată. 

- Mamă, nu te poate scoate nimeni de aici, cu atât mai 
puţin tata. Sun să chem un camion de tractare. 

Respirația ei duhnește când se apleacă spre mine și în- 
cepe să ţipe: 

- Am nevoie de mașina aia, Dylan! Scoate-o din șanțul 
ăla în clipa asta! Nu am bani pentru camioane de tractare! 


- Mamă, vorbește mai încet. 

- Dacă te-ai mai ridica și tu din pat din când în când și 
ţi-ai găsi de muncă, poate că aș avea bani pentru un camion 
de tractare, dar nu, tu ai sindrom de stres post-traumatic și 
nu poți să faci nimic, așa că toate cad pe umerii mei! Nici 
nu mă mir că te-au dat afară din armată. 

Maxilarul mi se încleștează și simt că am împietrit. 
Sunt cuprins instantaneu de o furie arzătoare. 


- Nu m-au dat afară. Am fost eliberat din funcție cu 
onoruri. 


- Pentru că erai țicnit! 


- Nu eu am intrat cu mașina în șanț, rostesc printre dinți. 
Mamă, du-te și stai în mașina mea, că mă ocup eu de asta. 


- Să nu cumva să suni la poliţie! îmi spune. Te avertizez, 
să nu faci asta! 


Mă gândesc că nu am de ce să îi sun având în vedere că 
nu a mai fost nimeni implicat, așa că o urmăresc cum se 
îndreaptă clătinându-se spre mașina mea și se urcă în cele 
din urmă pe partea șoferului... de parcă aș lăsa-o vreodată 
să mă ducă acasă cu mașina după tot ce s-a întâmplat. 


Intru pe Google de pe telefon și caut rapid numele unei 
companii de tractări. li sun și îmi confirmă că vor veni. 


Mama a adormit cu capul sprijinit de tetieră și cu gura 
căscată. Va trebui să o trezesc ca să o mut pe scaunul pasa- 
gerului și mi-e groază. O să ţipe la mine tot drumul. 


Mă sprijin de apărătoare și aştept camionul de tractare 
în timp ce vocea ei îmi răsună în creier. Ţicnit... te-au dat 
afară... 


Apăsarea din piept mă face să tresar și simt că mă sufoc. 
Sunt lac de transpiraţie. Dar o stare de ușurare mă cuprinde 

treptat pe măsură ce mă îndrept spre locul meu, acolo unde 
cuvintele ei repetate la beţie nu mă pot atinge. 

Nu sunt ţicnit. Nu o să dau greș. 

Și nu sunt singur. Dumnezeu se ocupă și el de proble- 
mă, duce și el lupta asta. Agățându-mă de imaginea sabiei 
lui care nimicește răul din jurul meu - și din jurul lui Casey 
- adorm iar și, de data asta, visez victorie. 


DYLAN 


Too de rezervă cu cartelă sună în timp ce mă uit la 
planșa cu dovezi. Răspund. 

- Bună, omule! 

- Frate, spune Dex, tocmai citeam ziarul online... știi 
cum fac ăștia actualizări în timpul zilei dacă au noutăţi? 

- Cred că da, îi spun, deși rareori intru pe site să citesc 
știrile online. Sunt mai mult adeptul hârtiei. 

- Deci, abia au postat o știre despre un tip care a fost 
găsit ucis în oraș în dimineața asta. Un neamt care deține o 
spălătorie. Ei bine, era unul din afaceriștii pe care i-am văzut 
vorbind cu Keegan când îl urmăream. 

Rămân tăcut o clipă, încercând să asimilez informaţia. 

- Unul din tipii despre care credeai că erau victimele 
unei extorsiuni? 


- Da. Adică, nu am auzit ce spuneau, dar l-am văzut cum 
a intrat și a vorbit cu patronul. l-am urmărit prin geam. Am 
văzut că patronul i-a dat un plic și mi-am dat seama că erau 

bani, deoarece Keegan părea că-i numără. Mai erau și alții 
în afară de el, mulţi, dar mi-l amintesc bine. Acum e mort. 


Mă ridic de pe brațul canapelei, unde mă așezasem. 

- Ok. Bine ochit, îi spun. Chiar ar putea fi o pistă bună. 

- Au spus că a fost găsit acum trei ore, cam așa. 

- Corpul lui s-ar putea să fie tot la locul crimei. Vreau 
să merg să văd dacă pot să-mi bag nasul pe-acolo. 

- Şi dacă se ocupă cuplul vesel de cazul ăsta? 

- O să vedem. 

- Vrei să îi urmăresc în continuare? 

Mă gândesc o clipă. 

- Nu știu. Probabil vor fi extrem de vigilenți azi și în 
alertă. Poate că azi nu e cea mai bună zi. Lasă că te sun eu. 

- Bine. Știi unde mă găsești, îmi spune. 

Îi mulțumesc lui Dex şi închid telefonul, apoi mă plimb 
încoace și încolo, încercând să mă gândesc. Deschid lapto- 
pul și intru pe site-ul cu ziarul online, unde îi găsesc poza 
individului. O scot la imprimantă și o lipesc pe planșa de pe 
perete cu o însemnare: „Victimă extorsiune”. Mă duc la tean- 
cul de pe masa din bucătărie și îl răsfoiesc, în căutarea rapor- 
tului pe care mi l-a dat Dex, cu oamenii pe care i-a contactat 
Keegan în zilele în care Dex îl urmărea și despre care credea 
că erau victimele unei extorsiuni. Parcurg lista și găsesc 
bărbatul care tocmai a fost ucis. Notez adresa firmei lui. 

- Ai făcut treabă bună, Dex, șoptesc, după care îmi iau 
cheile și ies. 

Când ajung la locul crimei, mașinile de poliție sunt încă 


acolo, iar proprietatea și strada din fața clădirii fuseseră 
izolate cu bandă. Parchez pe lângă bordură, cât se poate de 

aproape de locul crimei, și mă uit în jur. Există un magazin 
de sandvișuri peste stradă și un magazin de băuturi alcoo- 
lice lângă el. Lângă spălătorie se află o croitorie. 

În faţa magazinului cu sandvișuri, este o cameră de su- 
praveghere care ar putea avea o înregistrare video. Nu aș 
avea cum să pun mâna pe ea, având în vedere că nu am nicio 
legătură oficială cu ancheta asta, dar există și alte modali- 
tăți de a obține informații. 

Merg pe lângă banda care izolează locul crimei, apoi 
traversez strada prin traficul încetinit de curiozitatea tre- 
cătorilor și ajung la magazinul de sandvișuri. Intru. E plin 
de reporteri care stau la geam, urmărind mișcarea de peste 
drum. Nu este nicio masă liberă. 

Mă duc la tejghea și mă apuc să îi scrutez pe angajați. 
Văd un bărbat mai în vârstă care pare prost dispus, dar care 
are un aer solemn, așa că mă duc în partea lui de tejghea și 
mă aplec către el. 

- Mă scuzați, îi spun. Sunteţi proprietarul? 

- Da, îmi spune. Coada e acolo. 

- Nu, vreau doar să vă pun câteva întrebări. 

Îi arăt legitimaţia emisă de poliţie și se apropie de mine. 

- Am vorbit deja cu poliţia. Nu știu nimic. Nu vreau 
necazuri. 

- Nu sunt din poliţie, îi spun, gândindu-mă că, dacă și 
el se numără printre victimele extorsiunii, ar putea mani- 
festa o lipsă acută de încredere în polițiști. Sunt detectiv 
particular. Colaborez cu poliția pentru un caz legat de aces- 
ta și mă întrebam dacă aţi putea să-mi spuneţi dacă a scos 


cineva înregistrarea video de la camera de supraveghere 
de afară. 

- Da, au luat-o, îmi spune. 


- Aţi putea să-mi spuneţi dacă arăta ceva? Cum ar fi ora 
la care a venit domnul Brauer la serviciu azi dimineață? 
Vreo persoană care ar fi venit înainte de deschidere? 


Se uită când într-o parte, când în alta, apoi neagă din cap. 
- Nu m-am uitat la ea. Nu știu ce au găsit. 

Nu prea îl cred. 

- Când au luat-o? 

- Cam acum o oră. 


- Deci, a fost găsit azi dimineaţă la 7.30. Dumneavoas- 
tră deschideţi pentru micul dejun, nu-i așa? Deci, aţi văzut 
toată agitația și nu v-aţi gândit să vă uitaţi pe înregistrarea 
video? 

ÎI trec apele acum și pare speriat. 

- Nu m-am gândit la asta. Vreţi să comandaţi ceva sau nu? 


- Puteţi să-mi spuneți măcar la ce oră vine domnul 
Brauer la muncă de obicei? 


- Vine cam pe la 6.30 în fiecare dimineaţă. Deschide la 
7.00. 


- Aţi văzut pe cineva intrând acolo înainte să deschidă? 
- Nu, nu am văzut nimic. 


- Avenit cineva aici să ia micul dejun care s-ar putea să 
fi fost pe acolo? 


— Nu, nimeni. 

Omul ăsta mă enervează. 

- Sunteţi sigur? Ştiţi sigur că nu a intrat nimeni aici care 
să fi avut de-a face cu el în vreun fel sau altul? Cum aţi pu- 
tea ști asta? 

- Îmi cunosc clienții. 

N-o să-mi spună nimic. Probabil se teme să nu fiu unul 
din acoliții lui Keegan și să nu fie ucis și el în caz că dezvă- 
luie ceva. 

- Sunt ocupat, îmi spune. O zi frumoasă. 

Și dispare prin spate. 

Oftez și mă uit în jur, în speranţa să găsesc alt angajat 
cu care să pot discuta. Mă așez la coadă și aștept să-mi vină 
rândul. Când ajung în faţă, comand un sandvici. În timp ce 
plătesc, o întreb pe fată: 


- Ce se întâmplă acolo? 


Se uită în jur, de parcă vrea să se asigure că nu o aude 
șeful ei. 


- Patronul spălătoriei de acolo a fost omorât, șoptește 
ea. L-au găsit angajaţii când au ajuns. 
Se apleacă spre mine. 


- A fost împușcat. Mă sperie de moarte. Și eu am ajuns 
azi dimineață devreme. Puteam să fiu eu. 

- A fost împușcat înăuntru sau afară? 

- Înăuntru. L-au găsit în biroul lui. Execuţie în stil mafiot, 
din ce am auzit. Era și un om de treabă. Venea în fiecare zi 
aici să ia prânzul. Biata lui soţie! 

- A venit pe aici de când l-au găsit? 

- Da, a anunţat-o poliţia și au adus-o aici. A fost oribil. 
O auzeam până aici cum ţipa. 

Soţia. Trebuie să vorbesc cu soția lui. Ea ar ști dacă fu- 


sese ameninţat. Dacă știe ceva despre extorsiune, poate ar 
fi dispusă să mă ajute. 

- Acum mi-e frică să mai lucrez aici, murmură ea. Dacă 
se întoarce criminalul? 


O zbughește să prepare ce am comandat, iar eu stau în 
picioare cu spatele la tejghea, uitându-mă pe geam la spă- 
lătoria de peste drum. Când îmi aduce punga, o iau și mă 
duc până la banda de la locul crimei, unde s-au îngrămădit 
reporterii. Îi cercetez cu privirea pe agenţii în uniformă, 
căutând pe cineva cunoscut. În cele din urmă, văd un tip cu 
care am fost la școală. Nici nu știam că e poliţist. Mă duc 
înspre el. 


- Banks! îl strig. 


Se întoarce, mă vede și râde în hohote, întinzându-mi 
mâna. 


- Dylan! Mă bucur să te văd, omule. 
- Şi eu pe tine. Pe tine în uniformă. Cine-ar fi crezut? 


- Nu-i așa? Am auzit că faci parte din FBI sau ceva de 
genul. 


- Versiunea militară, îi spun. Direcţia de Investigații Cri- 
minale din armată. Dar nu mai sunt acum. Lăsat la vatră anul 
trecut. Momentan, am fost angajat să ajut poliţia la un caz. 


- Lucrezi singur deci? Sună bine. 


- Da, poate fi bine. Tu ai fost primul care a venit la fața 
locului pentru cazul ăsta? 


- Nu, am ajuns mai târziu. 
Coboară vocea. 
- Proprietarul a fost împușcat în cap, probabil cu un .38. 


Keegan ar putea deține un .38, ca majoritatea polițiștilor. 
Dar nu și-ar folosi arma încredinţată de secția de poliție. 


- S-a găsit vreun cartuș? 

- Din câte știu eu, nu, dar anchetatorii de la locul cri- 
mei încă mai lucrează și nu știu ce au descoperit. Nu am 
fost înăuntru. 


- Familia lui are habar cine a făcut asta? 

- Nu, soţia lui era înnebunită de supărare. Îngrozitor. 

- Unde e acum? 

- A dus-o cineva acasă. 

Mă uit în jur la toată agitația. 

- Ce detectivi au fost repartizaţi pentru ancheta asta? 
îl întreb. 

- Stamps şi Logan. 

Mă gândesc o clipă. Keegan sigur a manipulat dovezile 
pentru a-i împiedica să-și dea seama că el a fost făptașul... 

- Dar Keegan a fost pe aici? Rollins? 


- Da, au mai trecut și ceilalți detectivi pe aici. De curio- 
zitate, bănuiesc. 


Asta e. Deci Keegan s-a asigurat că ar exista un motiv 
pentru orice fir de păr, urmă de transpiraţie sau amprente 
de-ale lui descoperite acolo. 


- Dylan! Ce mai faci, omule? 


Întorc capul şi îl văd pe Kurt Keegan, fiul detectivului 
Keegan, care mi-a fost și el coleg la școală. Eram prieteni 
buni în liceu, dar nu l-am mai văzut de când m-am întors în 
State. 


Îi strâng mâna de parcă nu s-a schimbat nimic. N-am 
de unde să știu dacă nu cumva e apropiat de tatăl lui și face 
parte din cercul lui de infractori. Dar era un băiat de treabă 
pe vremea aia, nu semăna deloc cu taică-su. Însă atracţia 
banului schimbă întotdeauna oamenii. 

Stau la palavre cu el, sperând să nu îi pomenească lui 
Keegan senior că m-a văzut la locul crimei. 


- Am auzit că lucrezi la cazul lui Brent, îmi spune. Pe 
tata l-a cam enervat că te-au angajat și pe tine. 


- Ne ajutăm unul pe altul, îi spun, ocolind subiectul. 


- Da, pun pariu. Lui îi place să controleze totul îndea- 
proape. Mă gândesc că mai degrabă vă bateţi cap în cap. 
Ține-te tare! Ar trebui să luăm prânzul împreună într-o zi. 
Să mai stăm la povești. 

Îi dau acelaşi număr de telefon pe care îl are şi tatăl lui și 
îi spun să mă sune când are timp. Nu prea știu ce să cred des- 
pre ce mi-a zis. Mă testează ca să-i dea raportul lui taică-su 
sau chiar habar n-are de nimic? 


Mai târziu, îi caut adresa și trec pe acolo. Stă într-un 
apartament nu cu mult mai bun ca al meu. E un vehicul în 
locul lui de parcare, o camionetă care are probabil vreo 
cinci ani. Dacă are bani, nu îi cheltuie pe astfel de obiecte. 
Dar nici Keegan, dacă e s-o luăm așa. Toate jucăriile lui sunt 
ascunse cu grijă și trecute pe alte nume. Nimic din ce am 
văzut până acum nu îl acuză pe Kurt, dar nu sunt chiar așa 
de prost încât să cred că taică-su l-a lăsat pe dinafară. 


Sper să mă sune ca să ieşim la masă. Dacă e implicat 
în uciderea lui Brent Pace - sau a oricui altcuiva - o să-l 
înfund și pe el. Nu simt nicio loialitate nostalgică față de 
criminali. 


CASEY 


Tn anunțul de pe Craig’s List la care am răspuns se caută o 

persoană care poate „câștiga până la 2.000 $ pe lună lu- 
crând de acasă”, și mă gândesc că, cu cât întâlnesc mai pu- 
ţine persoane pe zi, cu atât va fi mai bine pentru mine. Deja 
am avut un interviu telefonic cu soţia avocatului care caută 
să angajeze. Nu mi-a spus prea multe despre munca pe care 
aş presta-o, însă m-a rugat să vin la un interviu cu soțul ei. 


Mă machiez cu o atenţie deosebită și îmi pun peruca 
creaţă, cu speranţa că niciunul din ei nu mă va recunoaște 
în urma apariţiei chipului meu la știri. Măcar vocea nu-mi 
poate fi recunoscută, fiindcă presa a dezvăluit doar poze cu 
mine. 


Găsesc biroul într-un mall. Lângă ușă se află un semn 
de bronz pe care scrie „Billy Barbero, avocat”. Nu este o fir- 
mă de avocatură de lux, ci o afacere cu angajat unic. Când 
pășesc înăuntru, îmi dau seama cât de scăzut este nivelul 
de fapt. Soţia lui, femeia cu care am vorbit la telefon, are 
probabil în jur de 50 de ani și poartă o pereche de colanţi 
care nu îi avantajează coapsele generoase și o bluză sport 

largă cu Metallica. Biroul ei este acoperit de dosare și tean- 
curi de hârtii, cu o singură porțiune mică lăsată liberă pen- 
tru a avea unde să scrie. 

- Bună, îi spun. Sunt Liana Winters. Am o întrevedere 
cu domnul Barbero. 


- Da, am vorbit cu tine, spune ea, căutând ceva pe birou. 
Scoate o fişă de sub niște caiete și mi-o întinde. 


- Dacă nu te superi, completează cererea asta, ca să 
avem toate datele tale. El e cu un client acum, așa că mai 
durează un minut. 


După ce iau fișa și mă așez pe scaun, o aud strigând: 


- Billy, a venit Liana Winters! 


= v . 


Tresar și mă uit în sus. Prin ușă, ţipă și el înapoi: 


- Cine? 

- Fata pe care o angajăm! strigă ea iar. 

Faptul că s-a referit deja la mine ca fiind noua angajată 
este încurajator, dar îmi dau seama că nu este un birou de 
avocatură obișnuit. Completez cererea cu informaţii false 
despre Liana Winters, inclusiv despre locurile de muncă 
anterioare. Nu știu ce abilităţi ar fi utile pentru postul ăsta, 
deoarece nu sunt sigură ce implică de fapt, dar cu siguran- 
tă le-ar prinde bine o recepționeră sau o asistentă pentru 
administraţie. Eu chiar ocupam postul de șef de birou îna- 
inte ca Brent să fie ucis și mă descurcam bine, așa că notez 
lucrurile astea și trec o adresă falsă, sperând că nu vor în- 
cerca să îmi verifice referințele. Cumva mă gândesc că nu 
sunt îndeajuns de organizați pentru a face asta. 


Aproape că am terminat când se deschide ușa de la bi- 
roul lui și apare o tânără cu un câine însoțitor. Seamănă 

puțin cu Natalie Portman, dar poartă ochelari fumurii. Pro- 
babil e nevăzătoare. 


- Marge, poți să-l suni să vină cu mașina? 

- Desigur, scumpa mea. 

Omul, care presupun că e avocatul, e într-un scaun cu 
rotile - genul ăla îngust, fără suport pentru brațe - și învâr- 
te roțile rapid în urma ei. Are părul grizonat, lung până la 
umeri și poartă un tricou și blugi cu o gaură în genunchi. 


Marge sună persoana cu mașina, în timp ce fata oarbă 
își ia la revedere de la avocat. Iar eu aştept în tăcere, ter- 
minând de completat cererea. După ce închide telefonul, 
Marge îi spune: 

- Nu răspunde, iubita. 

- Normal, spune fata nevăzătoare. Ştie că am nevoie de 
el. Poate deja vine încoace. O să aştept afară și o să mai în- 
cerc să dau de el. 


Se lasă condusă către ușă de câinele ei. După ce iese, 
mă ridic și mă îndrept către avocat. 


- Bună, sunt Liana. 
Barbero îmi strânge mâna. 


- Vino în biroul meu, îmi spune. Dacă vrei cafea, poţi 
să-ți faci la cafetiera noastră. Aici ne facem totul de singuri. 

Nu prea vreau, așa că refuz și îl urmez înăuntru. 

Încăperea arată de parcă ar fi fost lovită de o tornadă. 
Teancurile de dosare acoperă peretele până la jumătate, 
ocupând fiecare locșor din spatele biroului. Jumătate din 
birou este acoperit de hârtii, însă are și un spaţiu liber în 
faţa locului în care își parchează căruciorul. 


- Deci... te-a angajat Marge, nu? 

- Ă... Cred că da. 


Se uită pe cererea mea, dă din cap aprobator, apoi 
spune: 


- Așadar, să-ţi spun ce facem noi aici. 

- Bine. 

- Eu reprezint clienţi cu dizabilități. Fata pe care ai vă- 
zut-o aici este unul dintre ei. Dăm în judecată locaţiile care 
nu respectă Legea Americanilor cu Dizabilități. 

Se opreşte și chicotește. 

- Avem sute de procese în desfășurare în toată țara. 
Din păcate, unul dintre cei mai buni cercetători ai mei 
tocmai a încetat din viață. Pneumonie, un caz urât. Nu mă 
aşteptam la asta. 

- Îmi pare tare rău, îi spun. 

- În fine, trebuie să-i găsim un înlocuitor. 

- Ce face un cercetător? îl întreb. 

- Trebuie să descoperi cazuri de încălcare ale Legii. În 
special, hoteluri care nu au piscină cu acces pentru persoa- 
nele în scaune cu rotile. De aici scoatem cei mai mulţi bani 
și sunt cel mai ușor de găsit. 

Aprob din cap. 

- Deci, vreţi să mă duc pe la hotelurile din localitate? 

- Nu, doamnă, îmi spune. Nu fizic. Intri pe Google Earth 
sau Google Maps. Alegi un oraș și dai zoom pe fiecare mo- 
tel înscris în zona respectivă, iar dacă nu vezi un ascensor 
pentru persoane cu dizabilități lângă piscină, îi dăm în 
judecată. 

- Serios, îl întreb, chiar așa e de ușor? 


- Da, chiar așa, îmi spune el. Legea-i lege. 

Tastează ceva pe calculator, găsește pe Google Earth o 
imagine prin satelit a unei piscine din spatele unui hotel și 
îmi arată cum trebuie să fie un ascensor pentru piscină. 


- Este așa, dreptunghiular. Dacă vezi ceva de genul ăsta, 
treci mai departe. Dacă nu vezi, suni la motel și îi întrebi 
dacă au ascensor pentru piscină. Apoi îmi dai mie numele 
și adresa hotelului, iar eu îi dau în judecată în numele unu- 
ia dintre clienții mei. 

Mă gândesc la toate motelurile la care am stat până 
acum și nu am văzut niciodată un ascensor pentru piscină. 
Dar nici nu am căutat așa ceva. 


- Deci... nu trebuie să fii cazat la motel ca să îi dai în 
judecată? 


- Nu. Legea ne permite să îi dăm în judecată chiar dacă 
nu am fost niciodată la ei. Este un serviciu important pen- 
tru comunitatea persoanelor cu handicap. 

Îmi fixez privirea pe imaginea din satelit. 

- Cred că pot să fac asta. 

- Nu ai nevoie decât de o conexiune bună la internet. 
Eşti plătită pe numărul de ponturi pe care mi-l oferi. 10 do- 
lari per pont. 

Pare destul de ușor, dar nu am de unde să știu cât pot 
câștiga până nu încerc. 

- Pot să încep imediat. 

- Atunci, bun venit la noul tău serviciu, îmi spune, în- 
tinzându-mi iar mâna. O strâng și mă ridic în picioare. 

- Să ne trimiţi ponturile prin e-mail și să le ţii și tu so- 
coteala ca să fii sigură că Marge te plătește corespunzător. 
E cam zăpăcită. Poţi chiar să le aduci aici, dacă vrei să fii 
sigură că le-a primit. 

- Bine, așa voi face. Abia aștept să lucrez cu dumnea- 
voastră, domnule Barbero. 


- Spune-mi Billy. Nu umblăm cu formalităţi pe aici. 

- Bine, Billy. 

Îşi împinge căruciorul și trece în spatele meu în timp 
ce mă îndrept către biroul din față cu zâmbetul pe buze. 

- Mulţumesc, Marge, îi spun. 

- Când începe? îl întreabă pe el. 

- Acum. Cred că e pusă pe treabă. Bună angajare. 

Când ies din birou, am un sentiment bun cu privire la 
postul ăsta. 

Merg către mașină, când ochii îmi pică pe fata nevăză- 
toare și pe câinele ei așteptând pe trotuar. 

Mă duc la ea. 

- Scuză-mă, am auzit că nu reușești să dai de persoana 
care trebuia să te ducă cu mașina. 

Se uită mult către stânga, față de fața mea. 

- Da... Tu cine ești? 

- Sunt Liana Winters, îi zic, încrezătoare că nu îmi poate 
vedea fața. Soții Barbero tocmai m-au angajat ca cercetă- 
tor. Dacă mai ai nevoie să te ducă cineva acasă, mă ofer cu 
plăcere. 

- Serios? mă întreabă. Ar fi fantastic. Pot să te plătesc. 
Nu pot să chem un Uber pentru că nu văd aplicaţia. Ar tre- 
bui să-i spun lui Billy să-i dea în judecată. Voiam să sun o 
firmă de taxiuri, dar Siri nu e prea cooperantă pe telefon. 

Mi-l prezintă pe cățelul ei, Butch. Pare prietenos, dar 
concentrat pe treaba lui. Îi conduc spre maşina mea, neşti- 
ind sigur de cât ajutor au nevoie. Fac ordine pe bancheta 

din spate și îmi pun geanta pentru cazuri de urgenţă în port- 
bagaj ca să-i fac loc căţelului, apoi îi deschid ei portiera. 


Pare să fie de-o seamă cu mine și are o expresie priete- 
noasă. Imi pare rău că nu vede, dar mă bucur că nu mă vede 
pe mine. 


Își bagă câinele înăuntru, apoi intră și ea în faţă. Mă așez 
și eu pe locul șoferului. 

- Încotro? 

Îmi dă adresa. 

- Cum spuneai că te cheamă? 

- Liana Winters. Dar pe tine? 

- Claire. 

- Deci, ești unul dintre clienţii lui Billy? 

- Da. A fost un dar trimis de la Dumnezeu. M-a văzut 
când îmi luam o cafea de la Starbucks și m-a întrebat dacă 
vreau să câștig niște bani. 

- Deci, şi tu lucrezi pentru el? 


- Nu. S-ar putea spune că el lucrează pentru mine. Sunt 
o reclamantă. Folosește numele meu pentru unele dintre 
litigiile lui. Are un grup de oameni cu handicap cărora le 
folosește numele. Ne dă și nouă o parte din câștig. 


- Aha! 


Nu mai zic nimic pentru moment, neștiind sigur dacă 
toată chestiunea asta pare legală. Sper că nu profită de ea. 

- Mă gândesc că ajutăm persoanele cu dizabilități de 
pretutindeni, știi ce zic? Procesele astea ne facilitează ac- 
cesul la anumite lucruri. Și este un mod bun de a-mi câștiga 
existenţa. 

Mă hotărăsc să nu le judec motivațiile sau intenţiile. 
Probabil că e ceva legal, altfel n-ar putea face lucrul ăsta, 
îmi zic. 

Fata locuiește într-un cartier frumos, într-o casă aproa- 
pe nouă. Intru pe aleea privată, iar ea iese din mașină și des- 
chide portiera din spate pentru ca Butch să sară și el afară. 


- Îţi mulţumesc tare mult că m-ai adus cu mașina. Nu a 
fost ciudat și penibil cum pot fi unele drumuri de genul ăsta. 


- Cu plăcere. Oricând ai nevoie. 


- Vorbești serios? mă întreabă. Pentru că eu caut me- 
reu oameni care să mă ducă cu mașina. 


- Sigur. 

Îi zic numărul meu de telefon. 

Ea mi-l dă pe alei. 

- Poţi să-l treci în agendă ca să te găsească Siri? Bine, 
asta dacă are chef să coopereze. 


Intru în agendă și îmi trec datele. Înainte să i-l retur- 
nez, scot un șervețel și îmi şterg amprentele. I-l dau înapoi, 
ţinându-l tot cu șervețelul. Nu observă când îl ia din mâna 
mea. 


- Trebuie să fac niște cumpărături pentru ziua de naş- 
tere a nepoatei mele. Poţi lucra în mașină dacă ai vreo 
conexiune la internet prin apropiere. 


- Da, e o idee bună. 


Scoate o bancnotă de 10 dolari din buzunar și mi-o 
întinde. 


- Nu trebuie să mă plătești, îi spun. 
- Ba da, trebuie. Dacă nu iei banii, nu te mai sun 
niciodată. 


Dacă trăiesc 57 


Zâmbesc, iau banii și îi bag în geantă. 

- Bine atunci. 

- O să te sun pentru cumpărăturile alea. 
- Sună bine, îi spun. Pa, Claire. 


Mă uit cum intră înăuntru, apoi ies de pe alee și mă 
îndrept spre casă cu zâmbetul pe buze, pentru că mi-am 
făcut o nouă prietenă. Îmi place compania ei şi îmi place şi 
mai mult că nu va putea să mă vadă la știri. 


Simt că Dumnezeu mi-a oferit iar o mână de ajutor. 
Murmur în șoaptă un „mulțumesc”. 


DYLAN 


N u ajung nicăieri în ancheta morții domului Brauer, așa 
că aștept până a doua zi după înmormântare, apoi mă 
duc în vizită la el acasă. Sunt trei mașini parcate pe aleea 
privată, deci se pare că este cineva acasă. 


Parchez mașina pe stradă, sperând că nu vor trece 
Keegan și Rollins pe aici să o vadă. N-ar fi bine nici dacă 
femeia le-ar spune că am vorbit cu ea, dar asta pare puțin 
probabil, mai ales dacă ea crede că ei ar fi avut ceva de-a 
face cu uciderea soțului ei. Desigur, se poate și să fie o pistă 
greșită cu totul. 


Poate că a fost un jaf întâmplător, un caz de trafic de 
droguri sau altceva care nu are nicio legătură cu poliția. 
Dar intuiţia îmi spune că nu e așa. 

Bat la ușă și, o clipă mai târziu, o tânără o întredeschi- 
de, ținând lanţul prins în continuare. 

- Da? 

Mă hotărăsc să nu-i arăt nicio legitimaţie de la poliţie, 
deoarece orice are legătură cu poliția s-ar putea să sperie. 

- Bună, numele meu este Dylan Roberts. Sunt detectiv 
particular. Mă întrebam dacă aș putea să discut puţin cu 
doamna Brauer. 


Fata mă cercetează cu privirea, apoi spune: 

- Deja a declarat la poliţie tot ce știa. 

- Ştiu, dar eu nu fac parte din poliţie. Abordez situația 
oarecum dintr-un alt unghi. 

Cobor vocea. 

- Anchetez un caz care s-ar putea să aibă legătură cu 
ăsta. Este foarte important să vorbesc cu ea. 

Se încruntă și ridică din sprâncene, apoi spune: 

- Aşteptaţi aici un minut. 

Uşa se închide, iar eu aştept pe verandă, sperând să nu 
sune la poliţie ca să întrebe de mine. 


După câteva minute, la ușă apare o femeie mai în vârstă 
și desface lanţul. Are riduri adânci pe frunte și pete roşii sub 
ochi. Aruncă o privire afară bănuitoare. 

- Ce vreţi? 

- Mă întrebam dacă aș putea discuta cu dumneavoas- 
tră între patru ochi, îi spun încet. Investighez un caz care 
m-a făcut să suspectez că există niște polițiști corupți în 
forţele de poliţie. Încerc să aflu dacă soţul dumneavoastră 
a avut de-a face cu ei. 

Îmi deschide uşa şi iese afară, apoi se uită în stânga și 
în dreapta de parcă ar căuta pe cineva care îi supraveghea- 
ză locuinţa. 


- Intră, îmi zice în cele din urmă. 


Pășesc înăuntru, iar ea închide repede ușa în urma mea. 
Se întoarce către fată, despre care presupun că e fiica ei. 

- Du-te și vezi de mâncarea din cuptor, îi spune cu un 
accent nemţesc. Trebuie să vorbesc cu el între patru ochi. 


Acum, că suntem într-un loc cu lumină, văd că fata 
pare să fie de vârsta studenţiei. Dispare în bucătărie și ne 
lasă singuri. Doamna Brauer îmi arată un scaun și mă așez. 
Ea se așază pe canapeaua alăturată. 


- Aţi vorbit cu poliția? o întreb. 

- Da. Dar nu despre lucrurile care s-au petrecut înain- 
te. Nu pot avea încredere în niciunul din ei. 

- Spuneţi-mi ce s-a întâmplat. 

Face o pauză și pare să se gândească la asta, apoi dă 
frâu liber cuvintelor. 


- Pleacă la serviciu în fiecare dimineață la 6.00 sau 
6.30 pentru a pregăti lucrurile înainte să vină primii anga- 
jați. Mereu ţine ușa încuiată. Asta mă face să cred că o cu- 
noștea pe persoana asta, altfel nu ar fi lăsat-o să intre. 


- Era rupt zăvorul? Existau semne de intrare prin 
efracție? 

Dă din cap că nu. 

- Oricine ar fi fost, a intrat pe ușa descuiată. Soțul meu 
nu ar fi descuiat ușa oricui. Nu unui străin. 

- Doamnă Brauer, puteţi să-mi spuneți dacă aveaţi pro- 
bleme financiare? 

- Da, aveam probleme. 


Ochii i se împăienjenesc de lacrimi, și albul se transfor- 
mă într-un roz pal. 


- De asta nu a putut să plătească. 
- N-a putut să plătească pe cine? 


- Pe polițiști. 

Se ridică în picioare, merge până la ușa de la bucătărie 
și aruncă o privire, ca să se asigure că fiica ei nu trage cu 
urechea. Apoi, se întoarce pe canapea și coboară și mai 
mult vocea. 


- Veneau în fiecare lună să ceară bani. Mii de dolari 
pentru protecție, spuneau ei. Dar noi nu aveam sumele 
astea. Afacerea mergea greu, avem o fată la facultate și n-a 
avut de unde să-i plătească. L-au avertizat că vor fi urmări. 

- Deci, când le-a spus că nu are cum să-i plătească? 

- Acum două zile, spune ea, în timp ce ochii capătă o 
expresie supărată și panicată. A venit acasă îngrijorat. Nu a 
dormit deloc în noaptea aia. Mi-a spus că vrea să plec din 
oraș, dar el nu voia să plece. Nu am vrut să-l părăsesc. Se 
gândea că aveau să-l folosească drept exemplu pentru cei- 
lalţi. Le-a spus că are nevoie de mai mult timp pentru a face 
rost de bani, dar asta era a doua oară la rând când le spu- 
sese asta. ÎL vizitaseră şi cu două săptămâni înainte şi îi ofe- 
riseră păsuirea asta. Era foarte speriat. A încercat să obțină 
o a doua ipotecă pe casă, dar a fost refuzat. Nu aveam sufi- 
cient capital propriu. 

- V-a spus vreodată cum se numeau polițiștii? 

Îşi duce mâna la frunte în semn de gândire, apoi spune: 


- Detectivul Keegan și încă un bărbat pe nume Rollins. 
Când vin, nu poartă uniforme de polițiști, ci haine obişnui- 
te. E îngrozitor ce fac ei cu afacerile oamenilor. Și așa abia 
ne descurcăm, iar ei ne iau profitul, și nici măcar nu mai 
reuşim să ne întreținem. lar acum au făcut asta pentru a 
transmite un mesaj celorlalți afaceriști. Toţi cei care au 
afaceri în jur știu cine au fost făptașii, dar nimeni nu îţi va 
spune nimic, fiindcă le e frică. 


62 


— 


ERRI BLACKSTOCK 


Vorbește pe un ton din ce în ce mai ridicat și sare brusc 
în picioare, apoi ia un șerveţel dintr-o cutie de lângă cana- 
pea. Îl mototolește și își şterge lacrimile de pe faţă. 

- Aveţi puterea să îi opriți? Lucrurile astea n-ar trebui 
să se întâmple. Suntem în America. 


- Voi face tot posibilul, dar s-ar putea să am nevoie de 
mărturia dumneavoastră, îi spun. Nu numai soţul dumnea- 
voastră a fost ucis. Aproape că am adunat suficiente dovezi 
ca să le predau procurorului. Dar voi avea nevoie de ajuto- 
rul dumneavoastră. Aţi fi dispusă să depuneţi mărturie? 


Șovăie, dar apoi ridică bărbia. 
- Da, aș fi. Dacă pot ajuta ca scursurile alea să nu ne 
mai calce străzile, da, voi depune mărturie. 


- Doamnă Brauer, aveţi vreun loc în care ați putea să vă 
duceţi vreo două săptămâni? Îmi fac griji pentru siguranța 
dumneavoastră. 

- M-am gândit la asta, îmi spune ea. Vreau să plec din 
oraș. Chiar vreau ca fiica mea să nu mai stea aici. Nu pot 
să-i spun prea multe fiindcă mă tem că nu va putea să păs- 
treze tăcerea. lar ăștia ar omori-o. 

- Cred că e o idee bună. Duceţi-vă într-un loc în care nu 
le-ar trece prin cap să vă caute. Doar până sunt daţi în 
vileag. 

Se uită în jos, de parcă încearcă să-și dea seama unde 
s-ar putea duce. 


- In regulă, îmi spune. Dumneata vrei să știi unde mă 
duc? 


- Nu e nevoie să știu, îi spun, pentru că vreau să se simtă 
în siguranţă. Dar ar fi bine dacă am putea ţine legătura, în 

caz că am nevoie de dumneavoastră. Daţi-mi un număr de 
telefon sau ceva. 


Aprobă din cap și se duce la un birou din colț, scrie 
numărul pe un bilețel și mi-l întinde. 


- Ăsta-i numărul meu de mobil. Crezi că mă pot locali- 
za astfel? 


- S-ar putea, îi spun. N-ar strica să vă luaţi alt telefon, 
pentru orice eventualitate. Alt număr de telefon. Vă puteţi 
lua un telefon provizoriu de la Walmart sau de la un maga- 
zin mixt. 


Tai numerele pe care mi le-a dat și îi scriu numărul 
meu de telefon de pe cartelă. 

- Când faceţi rost de unul, trimiteți-mi un sms cu nu- 
mărul. Cred că este mai sigur așa. Cumpăraţi o cartelă cu 
minute din magazin. Nu o activați cu vreun card de credit. 

Îşi duce iar mâna la cap și îşi dă bretonul la o parte de 
parcă i-ar zvâcni tâmplele. 

- Trebuia să-l oblig să plece din oraș. Nu trebuia să-l 
las să meargă la muncă. 

- Oamenii ăștia sunt lipsiţi de scrupule. Sunt nemiloși. 
V-aș sfătui să nu mai staţi de vorbă cu nimeni din cadrul 
poliției, deocamdată. 

- Ştiu. Cum să am încredere în ei? Nici în dumneata nu 
aş fi avut încredere dacă nu deschideai subiectul. 


- Doar să nu spuneţi nimănui. Este foarte important să 
nu fie avertizaţi că suntem cu ochii pe ei. 


Se înroșește la față și i se îngroașă venele de la tâmple. 

- Trebuia să le dăm banii, chiar dacă nu aveam cu ce 
plăti ipoteca sau taxele la facultate. Aș prefera să fi ajuns la 
faliment decât să-mi moară soțul! 


- Doamnă Brauer, nu vă chinuiţi așa. Nu e vina 
dumneavoastră. 


Mă ridic în picioare și îmi strecor degetele în buzunare. 


- Imi pare tare rău, doamnă Brauer. Nici nu-mi pot ima- 
gina cât vă este de greu. Dar voi face tot posibilul să ajut. 


Mă conduce la ușă și se uită după mine cât traversez 
veranda. 

- Nu vă daţi bătută! îi spun. 

În timp ce mă întorc la mașină, spun o rugăciune în 
gând pentru ca ea și fiica ei și toți oamenii dragi lor să fie în 
siguranță. Mă rog ca Dumnezeu să îi ferească de Keegan. 

După ce mă așez la volan și pornesc la drum, mă uit 
înapoi spre casă. Peluza e îngrijită, casa bine întreținută. 
Se vede că acolo locuiesc niște oameni harnici care merită 
ceva mai bun. lar acum soţul e mort pentru că niște nebuni 
fac abuz de puterea pe care le-o oferă insignele lor. 


Nu pot lăsa lucrurile să continue astfel. Oamenii trebu- 
ie să poată avea încredere în poliţie. Chiar de-ar fi ultimul 
lucru pe care îl fac pe lumea asta, voi avea grijă ca familiei 
Brauer să i se facă dreptate. 


CASEY 


NV ă apuc de lucru imediat, fiindcă am foarte mare nevo- 
ie de bani și fiindcă vreau să las o impresie bună. În 
camera de motel caut o listă cu toate motelurile din ora- 
șele spre care m-a direcționat domnul Barbero, le iau unul 
câte unul și măresc imaginea pe Google Earth ca să obțin o 
panoramă aeriană a piscinelor. 


Dacă văd eu bine, cele mai multe dintre ele nu au as- 
censoare la piscină. Sunt surprinsă, pentru că îmi imaginam 
că va fi mai greu să găsesc aceste piste. Sigur nu există chiar 
așa mulți oameni care încalcă Legea Americanilor cu 
Dizabilități. 

Înainte să sun la fiecare ca să verific, mă uit pe legea cu 
pricina și o parcurg cu privirea, încercând să găsesc ceva 
legat de ascensoarele la piscină. În cele din urmă, găsesc 
unde se stipulează acest lucru și văd că este o condiţie nece- 
sară pentru orice afacere care implică folosirea unei piscine. 


Găsesc numărul de telefon de la prima locaţie - un mo- 


tel mic, particular, cu aproximativ 30 de camere - și sun. 
Răspunde o femeie. 

- Bună, îi spun. Mă gândeam să fac o rezervare la voi, 
dar s-ar putea să fiu însoțită de o persoană în scaun cu rotile 
și mă întrebam dacă aveţi cumva ascensor pentru piscină. 


- Să avem ce? întreabă femeia. 

- Ascensor pentru piscină. Ştiţi, ceva care îi ajută pe oa- 
menii în scaune cu rotile să intre în piscină? 

- Ă... Nu ştiu. Aşteptaţi un minut. 


Femeia mă pune în așteptare și, după câteva minute, 
preia un bărbat apelul. 


- Bună ziua, sunt proprietarul. Cu ce vă pot ajuta? 
Întreb din nou de ascensorul pentru piscină. 

- Faceţi o rezervare? mă întreabă. 

- Încă nu, îi spun. Doar verificam facilităţile. 
Tăcere. 

Cum mă simțeam cam ciudat, îi spun: 

- Deci, nu aveţi? 

Aştept o clipă. 

- Alo? spun, după care îmi dau seama că a închis. 


Notez pe formularul pe care trebuie să îl completez 
pentru domnul Barbero: „A închis când am întrebat”. Sun 
din nou câteva minute mai târziu și o întreb pe femeia care 
răspunde cum îl cheamă pe proprietar. Îmi spune și notez 
numele pe hârtie. 


Mă întreb dacă va fi dat în judecată. 


Trec la următorul. De data asta, persoana cu care vor- 
besc îmi spune: 

- Uite, știu ce faci dumneata. E unul din procesele alea 
cu Google, nu? Dacă vrei să faci o rezervare, atunci fă-o. Vom 
avea un ascensor pentru piscină pregătit când vei veni. 


- Adică acum nu aveţi? întreb puţin rușinată. 

- Când vrei să vii? 

Tac o clipă, după care îmi spune: 

- Am doi copii la facultate. Dumneata n-ai conștiință? 


Asta mă face să tresar. Mă încrunt, simțindu-mă acuza- 
tă de un lucru pe care nu îl înțeleg. 


- Da, eu.. Eu doar verificam... 


- Asta-i o infracțiune, îmi spune bărbatul. Da... am un 
ascensor pentru piscină. E bine așa? 


- Dar aţi spus că... 

- Dă-mă în judecată! răcnește la telefon. Am un ascen- 
sor pentru piscină de 10.000 de dolari. N-ai decât să-ți pierzi 
vremea dacă asta vrei! 

Închid și mă holbez pentru o clipă la imaginea prin 
satelit a motelului în cauză. Ce se întâmplă? M-am băgat în 
ceva care mă va afunda și mai tare în noroi? 


Notez ce a zis, când deodată mă sună Claire. Răspund. 
- Bună, Claire! 


- Liana? întreabă ea. Auzi, știu că e cam din scurt, dar 
mă întrebam dacă ai putea să mă duci cu mașina să rezolv 
niște treburi. 


Mă uit la ce am de lucru și mă întreb dacă ar trebui să 
plec. O să-mi iau calculatorul cu mine și o să fac căutările 
din mașină, indiferent unde ne ducem. O să las telefoanele 
pe mai târziu, după ce identific motelurile care nu respectă 
legea. 

Simt că mi-e puțin rău când mă duc să o iau pe Claire. 
Intru pe drumul privat și o sun. În loc să-mi răspundă, iese 
direct afară însoţită de Butch. Vine la mașină, îl pune pe 
Butch în spate, iar ea urcă în față. 


- Imi pare rău că te-am luat așa din scurt, îmi spune ea, 
dar mi-ai zis să te sun. M-am gândit că poate ai nevoie de 
bani. 


- Da, îi spun. Nu-i nimic. Unde vrei să mergi? 

- Trebuie să merg la magazin și apoi la bancă. 

- Nicio problemă. 

Îmi dă adresa magazinului și opresc în faţă, îi deschid 
portiera și mă uit cum pipăie drumul pe lângă perete până 
la ușa automată. Dau cu spatele și intru într-un loc de par- 
care, ca să o văd când iese. 


Mi-a zis că s-ar putea să dureze vreo 15 minute, așa că 
mă loghez la wi-fi-ul magazinului și mai fac câteva căutări. 
Găsesc vreo două moteluri cu ascensoare pentru piscină, 
dar sunt dintre cele mai mari. Cele mici sunt aproape toate 
fără. Le notez pe hârtie, găsesc numele proprietarilor și le 
notez numerele de telefon ca să îi sun mai târziu, când n-o 
să mă mai simt așa tulburată. 

Când o văd pe Claire ieșind pe ușă, închid laptopul, duc 
mașina până la intrare și las geamul în jos. 

- Aici, îi spun, iar ea îl lasă pe Butch să o conducă spre 
mașină. 

Se urcă amândoi, apoi o duc la bancă. După ce își ter- 
mină treaba și acolo, se oferă să-mi facă cinste cu masa de 
prânz. 

- Mi-ar plăcea să vin, îi spun, dar nu să-mi faci tu cin- 
ste. Îmi plătesc eu consumaţia. 

Sugerează o cafenea micuță la care să mergem și, înainte 
să intrăm, îmi dau jos bandajul de la braț pe tăcute. Rămân 
cu ochelarii de soare la ochi în timp ce ne îndreptăm spre 
o masă. S-ar putea ca lumea să presupună că și eu sunt ne- 
văzătoare. Mă așez pe un scaun cu spatele la ceilalți clienți. 


- Ce plăcut e! spune ea. De obicei nu ies la masă ziua. 


După ce chelnerul ne aduce băuturile, ia o înghiţitură 
dintr-a ei, apoi mă întreabă: 

- Deci, îţi place să lucrezi pentru Billy? 

- Nu știu sigur. 

Îi povestesc ce s-a întâmplat cu tipul care m-a întrebat 
dacă nu am conștiință. 

- Ideea e că îmi cam pare rău de tipul ăla. Adică, mi-a 
creat sentimentul că fac ceva greșit. Billy nu îi dă în judeca- 
tă bazându-se doar pe informaţiile astea, nu? Le dă măcar 
șansa să rectifice lucrurile? Adică, înainte să le intenteze 
proces, le dă la dispoziție o perioadă de graţie în care să 
achiziționeze un ascensor pentru piscină? 

- Așa ar trebui, spune Claire. Adică, eu mereu am pre- 
supus că scopul este să îi facă să se echipeze cu toate lucru- 
rile necesare pentru persoanele cu dizabilităţi, nu doar să 
le cârpească un proces. 


- Dar dă în judecată foarte mulţi oameni, nu? 
- Da, așa e. Multe firme încalcă legea. 


- Așadar, atunci când dă în judecată pe cineva pentru 
un lucru care ar putea afecta o persoană nevăzătoare, folo- 
seşte numele tău? 


- Exact. Mai are și alte persoane cu diferite dizabilități 
și chiar el este infirm. Dar bănuiesc că nu poate intenta toate 
procesele doar pe numele lui. 

- Deci, primeşti și tu un procent din suma stipulată prin 
hotărâre judecătorească? 


- Nu, eu primesc un comision fix. Nu știu niciodată cum 
se rezolvă cazul sau ce primește el. 


Deci s-ar putea să se scalde în milioane. Trag adânc aer 
în piept. 

- Nu ştiu. Însă mă simt de parcă aş face ceva necinstit. 
Poate chiar ilegal. 

- Nu e ilegal, spune ea, și parcă tonul ei e ușor înțepă- 
tor. Legea este foarte clară. Dacă ar fi ilegal, nu ar câștiga 
procesele. 


- Da, dar mă port de parcă aș vrea să mă cazez și aș 
avea nevoie de un ascensor pentru piscină, când nu este 
așa. Pur și simplu le înscenez ceva. Vreau să spun că, dacă aș 
fi infirmă și m-aș caza la un motel în care nu aș avea acces la 
tot ce mi-ar trebui, atunci aș putea să mă plâng de asta. Dar 
nu sunt infirmă și, uite, caut oameni care să fie dați în jude- 
cată, deși poate nu a fost nimeni deranjat de chestia asta. Și 
de ce să nu li se dea o șansă să îndrepte situația? 

- Nu am spus că nu li se dă. Am spus că nu știu. 

Îmi îndulcesc tonul, ca să nu pară că îi acuz de ceva. 

- Bărbatul ăla a zis ceva de procese bazate pe Google. 
E ceva care se practică. Am căutat pe internet și se referă 
chiar la avocaţi care fac lucrul ăsta. Folosesc Google Earth, 
ca să găsească tot felul de firme ce încalcă Legea asta în 
orașe alese la întâmplare, în care nu au fost niciodată, și le 
dau în judecată fără să meargă măcar la fața locului. Patro- 
nul ăsta are copii la facultate. 

- Uau, chiar ai luat o grămadă de informaţii de la el, nu? 


Mai iau o gură din băutura mea. 

- Pur şi simplu nu vreau să profit de oameni în carne și 
oase, știi ce zic? 

- Nici eu. Dar, dacă nu-ţi place, nu trebuie s-o faci. 

Sosește mâncarea și nu mai spunem nimic până nu 


pleacă chelnerița. Claire ia un cartof prăjit, apoi se apleacă 
spre mine. 


- Ştii ce, s-ar putea să îţi baţi capul inutil cu chestia asta. 
Billy și Marge sunt extraordinari. Oameni simpli, modești. 


- Mda, îi spun. Doar că știu un cuplu care dădea oameni 
în judecată pentru lucruri frauduloase și erau niște per- 
soane oribile. 


- Înţeleg. Dar aici nu e nimic fraudulos. Dacă îi dă în ju- 
decată pentru că nu au un ascensor pentru piscină, atunci 
vor face rost de un ascensor pentru piscină. 


- Dar va trebui să plătească o grămadă de bani ca dau- 
ne, iar asta i-ar putea aduce la faliment. 


- Nu cred că încearcă să ducă pe nimeni la faliment. 
Sunt sigură că totul e cinstit. 


- Mda, probabil. 

O clipă, pare că se uită la ceva fix în fața ei. 
- Dar ai o conștiință pe cinste! 

Izbucnesc în râs. 


- Da, aşa o fi. Doar că... Am învăţat câte ceva despre creș- 
tinism în ultimul timp. Onestitatea este un lucru important. 
Chiar nu vreau să... știi tu, să îl supăr pe Dumnezeu. 


Râde. 


- Mă crezi sau nu, nici eu nu vreau să-l supăr. Și eu merg 
la biserică. 

Nu o spun cu voce tare, dar nu cred că creștinismul 
ţine așa mult de mersul la biserică. 


- Eu sunt la început, îi spun. Probabil că tu ţi-ai lămurit 
toate lucrurile astea de ani buni, dar eu încă sunt în faza în 
care rămân cu gura căscată. Adică, serios? lisus s-a lăsat 
răstignit pentru păcatele mele? Iar fapta lui unică este un 
lucru care mă poate mântui pe mine acum? După două mii 
de ani? 


Privirea ei este fixată undeva în stânga tâmplei mele. 

- Da, e extraordinar, nu? 

- Adică, am auzit un preot care spunea că lisus se roa- 
gă pentru noi. Că acționează ca un mijlocitor, cred că așa 


s-a exprimat. Şi cred că atunci mi-am dat seama pentru 
prima dată că el este adevărat, astăzi. E viu... știi ce zic? 


Văd pe fața ei că a trecut ceva timp de când nu a mai 
privit lucrurile în lumina asta și mă întreb dacă nu cumva 
am mers prea departe. Pare să se gândească o clipă, apoi 
spune: 

- E interesant să vezi un om care descoperă brusc lucrul 
ăsta. Pentru unii din noi a devenit deja o poveste veche. 


- Cum e posibil? întreb uluită. 
- Nu știu, spune ea. Poate că devenim oarecum imuni. 


- Imuni? întreb eu retoric. Da, s-ar putea explica asta. 
O auziţi atât de des încât ajungeţi să nu îi mai daţi atenţie. 
Dacă o să mă convertesc, nu vreau să ajung așa. 

- Dacă o să te convertești? După cum vorbești, credeam 
că te-ai convertit deja. 


Mi se strânge inima și nu știu cum să îi explic de ce am 
ezitat. 

- Cred că sunt încă în faza în care iau în calcul ideea. 


Işi lasă ochii în jos către paharul ei. 

- Ştiu că probabil eu m-aș înscrie în rândul celor cu un 
entuziasm moderat. De fapt, nici nu mi-am dat seama de 
asta până acum. Dar pot să-ți dau un sfat. Nu aștepta. 


Obrajii i se îmbujorează când spune asta și îmi dau 
seama că e sinceră. 


- Serios vorbesc, continuă ea. Nu e complicat. Dacă ești 
atât de entuziasmată cu privire la lisus... fă pasul ăsta acum. 
Dacă nu, s-ar putea ca sentimentul să se diminueze și să nu 
mai mergi niciodată până la capăt. Nu vrei să se întâmple 
asta. Acum, e ca și cum ţi-ar face curte. 

- Bate la ușa mea, îi spun, pentru că am citit pasajul 
ăsta aseară în Apocalipsa lui loan. 


- Da. Lasă-l să intre. 
Nu mă aşteptam ca prânzul nostru să o ia în direcția 
asta, dar după aceea mâncăm amândouă în tăcere. Nu mai 


reluăm discuţia despre creștinism, dar cuvintele ei îmi ră- 
sună în minte tot restul zilei. 


CASEY 


S! spune că mersul prin pădure are un efect special asu- 
pra creierului, eliberând hormoni care oferă o stare de 
bine ce durează zile întregi. Nu știu dacă este adevărat, dar 
mie mi se întâmplă asta când îmi petrec timpul în compania 
oamenilor. Forfota ființelor umane, un schimb de zâmbete, 
atingerea unor umeri străini în mulțime, sunetul vocilor, 
toate îmi oferă pace interioară. 


Mai puţin atunci când oamenii se holbează la mine pen- 
tru că semăn cu criminala aia de la televizor. 


Opresc într-un loc de parcare de la biserica aflată lân- 
gă motelul meu și mă uit înspre ușile din față. De fapt, este 
un cinematograf vechi transformat în biserică. Știu asta 
pentru că am văzut reclama slujbei de la mijlocul săptămâ- 
nii în pauzele publicitare de la reluările emisiunii lui Andy 
Grifitth. Reclama prezenta o cameră întunecată cu luminile 
aprinse pe scenă, așa că trag speranța că pot să mă strecor 
cu câteva minute mai târziu și să mă pierd în întuneric. 


Imi verific peruca în oglindă. Poate că, dacă intru rapid, 


pot să îmi ţin ochelarii de soare la ochi până ajung în sala 
întunecată. 

În partea din faţă sunt câţiva oameni care vorbesc unii 
cu alţii și întâmpină oaspeţii, așa că zâmbesc și trec repede 
mai departe, cu un salut grăbit, de parcă aparţin acestui loc 
de mult și ar trebui să mă cunoască. Locașul arată exact ca 
la televizor, cu scaune ca la cinema și cu luminile stinse. 
Publicul cântă, iar pe scena luminată se află un cor de mu- 
zicieni care îl dirijează. 

Mă strecor pe un rând din spate și las în jos scaunul. 
Versurile cântării sunt afișate pe ecranul din față. Nu știu 
cântarea asta, dar ascult și studiez versurile, bucurându-mă 
de sunetul celor câteva sute de voci. Mă întreb dacă Raiul 
arată cam așa, cu mii, milioane de voci care își înalță prin 
cântec ruga către Dumnezeu. Mă întreb dacă o să ajung să 
ascult și eu asta într-o bună zi. 


După o strofă, îmi dau seama care este linia melodică și 
încep să cânt la unison cu ceilalți. Pacea mă învăluie, o pace 
mai mare decât am simţit vreodată într-o pădure. 


Mă întreb cum ar fi să îi cunosc pe oamenii ăștia și să 
fac parte din grupul lor, să fiu recunoscută cu drag când 
intru pe ușile de la intrare, să depindă de mine ca de un 
membru al familiei lor. 


Nici nu-mi pot imagina cum ar fi așa ceva. 


Mă întreb dacă Dylan are rolul ăsta la biserica lui. În- 
cerc să mi-l imaginez strângând mâinile oamenilor și îm- 
brățișându-i, coborând ochii în Biblia deschisă din mâna 
lui, în timp ce preotul predică, și făcând însemnări pe mar- 
ginea paginilor. Probabil că lumea încearcă mereu să îl 
cupleze cu femei singure. Nu am întrebat niciodată de asta. 


Ce a fost în mintea mea? Cum de mi-am putut imagina 
un viitor alături de el? 

Preotul ia microfonul și le spune oamenilor să salute 
persoana de lângă ei și, spre marea mea oroare, se aprind 
luminile. Oamenii încep să vorbească unii cu alții. 


les de pe rândul meu și mă îndrept către ieșire. Per- 
soanele care salutau lumea nu mai sunt aici, probabil s-au 
dus și ei la slujbă. Nimeni nu mă oprește din drum. 

Nu încetinesc pasul până nu ajung la mașină. Sper că 
nu m-a văzut nimeni. Plâng în drumul spre motel, fiind 
conștientă de faptul că iar las o dâră de noroi după mine. 
Încerc să alung gândul ăsta și să mă agăț de cele câteva mi- 
nute de pace de care m-am bucurat. Va trebui să mă ţină o 
vreme. N-am să le permit gândurilor negative să o stingă. 


Mă duc la mine în cameră, deschid noua mea Biblie și ci- 
tesc pasajul care era evidențiat pe ecran, pasajul pe baza că- 
ruia preotul se pregătea să își țină predica. Însă nu îl înțeleg. 

Ce ar fi zis? Chiar aveam nevoie să îl ascult. 

Caut pe Google pasajul și îmi apare o listă de site-uri. 
Dau click pe unul din ele şi găsesc un alt mesaj de la alt 
preot. Îi dau drumul şi încerc să-mi imaginez că sunt acolo 
personal, în mijlocul oamenilor, lăsându-mă pătrunsă de 
tot și toate. 


Nu știu de ce nu m-am gândit la asta până acum. Pot în- 
văţa atât de multe despre creștinism uitându-mă la filmule- 
te pe YouTube! 


In următoarele câteva ore, ascult predica acestui preot 
pe marginea a șase subiecte diferite. Când termin, nu mă 
mai simt la fel de rău fiindcă a trebuit să plec de la biserică. 


Chiar dacă nu pot să intru în casa lui Dumnezeu, tot 
pot să-i ascult mesajul. 

o mă sună Kurt Keegan și răspund suspicios. Nu pot 
să-mi privesc prietenul din liceu ca pe un vechi tovarăș 
când știu că este fiul unui criminal în serie. 


- Dylan, ce faci în seara asta, frate? 

Încerc să păstrez un ton degajat. 

- La ce te-ai gândit? 

- M-am gândit că ne-am putea întâlni să bem ceva la 
Monnogan's. 


- La bodega aia? îl tachinez, știind prea bine că este 
clubul preferat al majorităţii polițiștilor din oraș. 

- Nu-i chiar așa de rău. M-am gândit să invit o parte din 
gaşca de altădată. Pe Miller, Kramer, Jecowitz. Alţi câțiva. 

Nu pot să-i dau de înțeles lui Kurt că nu am încredere 
în el, așa că accept fără tragere de inimă. Va fi o ocazie bună 
să încerc să-mi dau seama dacă primește și el o parte din 


A 


câștigurile lui taică-său. 

Ajung la Monnogan's devreme și studiez localul, să mă 
asigur că nu e o capcană la mijloc. Refuz masa către care 

sunt condus și unesc alte trei mese, aranjând scaunele în 
jurul lor. Este o acţiune destul de paranoică, o modalitate 
de a controla situaţia în cazul în care urmează să mi se în- 
tindă o capcană sau să se instaleze vreun microfon ascuns. 
Pe de altă parte, e posibil ca Kurt să fie chiar el echipat cu 
dispozitive de ascultare și înregistrare, dacă e în cârdășie 
cu tatăl lui. 


Ajunge la 7.00 și câteva minute - ora la care am stabilit 
să ne întâlnim - și vine însoțit de o fată. E drăguță, blondă, 
tipul majoretei, care i-a plăcut mereu lui Kurt. O prezintă 
drept Grayson și îmi spune că este logodnica lui. 


Grayson e frumușică în felul acela de studentă eternă, 
cu un zâmbet pe buze și o privire inteligentă. Se așază pe 
scaunul dintre noi, de parcă s-ar simţi deja confortabil în 
preajma mea, lucru care mă impresionează. El pare îndră- 
gostit până peste cap de ea; nu o scapă din ochi și o include 
în tot ce îmi povestește. Stăm toți trei la palavre în timp ce 
comandăm ceva de băut - două beri și nelipsita cola pentru 
mine - după care, unul câte unul, apar și alţi prieteni din 
liceu. Fiecare din ei are ceva de spus despre moartea lui 
Brent, dar eu nu vreau să vorbesc despre asta. Îi fac rapid 
să schimbe subiectul și îi întreb ce au mai făcut în ultimii 
câțiva ani. 

Când ni s-au servit tuturor băuturile și masa s-a um- 
plut de gustări, se derulează deja cinci conversații între co- 
meseni. Mă uit la cum interacționează Grayson cu Kurt și 
încerc să descopăr la el manierismele tatălui său și să-mi 
dau seama dacă e și el un psihopat. Mă gândesc la anii de 
școală când făceam diverse lucruri împreună. Nu aș spune 
că era regele empatiei, dar nimic din firea lui nu mi-a dat 
vreodată de înţeles că ar putea fi complice la o crimă. 

Când el împreună cu un alt prieten se duc la aparatul de 
pinball, nu-mi rămâne decât să fac conversaţie cu Grayson. 


- Deci, când e nunta? o întreb. 

- Peste șase săptămâni, îmi spune. Abia așteptăm. 
lau o gură din băutura mea. 

- Faceți nuntă mare? 

- Atât cât ne permitem, spune ea. 


- Sora mea a avuto nuntă grandioasă, îi spun. Șase dom- 
nișoare de onoare. S-a măritat cu un tip cu bani. Familia 
mea cu siguranță n-a plătit așa ceva. Abia de ne-au invitat. 
Dar m-am bucurat că a avut parte de ce și-a dorit. Merita. 


- În cazul nostru plătim noi cam tot, îmi spune ea. 
Amândoi provenim din familii care încearcă să ne contro- 
leze. Dacă luăm bani de la ei, le rămânem îndatorați. Eu și 
Kurt ne-am gândit cam de la început că vrem să facem totul 
în limita a ceea ce ne permitem noi. 


Interesant, mă gândesc. 

- A, da? Și ați plănuit cumva o lună de miere de pomină? 

- Vom petrece doar un weekend la New Orleans. El nu 
are un venit prea mare din salariul de poliţist, iar eu sunt 


profesoară, așa că nu am strâns suficienţi bani încât să pu- 
tem merge la Cancun sau mai știu eu unde. 


- Da, probabil că asta v-ar mânca o mare parte din 
buget. 


- Avem totul pregătit, spune ea. Mi-am comandat ro- 
chia de pe eBay. E superbă. Am comandat o rochie Vera 
Wang cu 200 de dolari, dacă îţi vine să crezi. Mi-am făcut 
griji că o să-mi vină vreun costum de Halloween sau ceva 
de genul ăsta, dar a fost exact ce îmi doream. Biserica mea 

e foarte frumoasă, așa că nu trebuie să cheltuim prea mulți 
bani pe flori ca să o decorăm. lar o parte din prietenii mei 
mă ajută să pregătesc mâncarea pentru petrecere. 


- E mult de muncă acolo, îi spun. 


- Economisim foarte mulți bani. Însă ne-am făcut ușor 
de cap cu tortul. Nu simţi că e nuntă dacă nu ai un tort 
frumos. 


Se înroșește la față și flutură ușor din mână. 


- Imi pare rău. Știu că nu te interesează pe tine cum se 
organizează o nuntă. 


- Ba da, e interesant, îi spun. 


Pare o fată de treabă, iar faptul că a adus în discuţie 
biserica ei mă face să cred că e creștină. Nu cred că ar face 
chiar așa multe economii dacă tatăl lui Kurt le-ar da o par- 
te din bani. Poate ăsta e un semn bun care arată că nu este 
implicat. Chiar sper să nu fie. 


Kurt se întoarce la masă și mai comandă o bere. Eu încă 
îmi beau tacticos cola, dar gheața s-a topit. 


- Tu ce bei, frate? mă întreabă, gata să îmi mai cumpe- 
re ceva de băut. 


Nu vreau să-l mint. 
- Doar un suc. 


- Glumești, spune el. Eşti vreun alcoolic în faza de vinde- 
care? Te-au transformat ăștia într-un beţiv în Afganistan? 


Dau din cap că nu. 
- Nu, pur și simplu nu prea îmi place să beau. 


- A, da. Trebuia să-mi amintesc chestia asta despre tine. 


Dacă trăiesc 8] 


Se uită în jurul lui, de parcă vrea să spună ceva fără să 
fie auzit și de alte persoane. Ceilalţi au plecat de la masă, 
iar Grayson discută cu o persoană de la altă masă. 


Coboară vocea. 


- Dar ia povestește-mi despre cazul lui Brent Pace, îmi 
spune el. Cum merge? 


- Nu ţi-a spus tatăl tău? 

Ridică din umeri. 

- Sincer să fiu, eu și tata nu prea vorbim. Ne-am certat 
acum câteva luni și nu prea am ce să-i zic. 


Aș vrea să sap mai adânc și să aflu care a fost motivul 
conflictului, dar nu pot să par prea nerăbdător. 

- E păcat, mai ales că mai ai un pic și te însori și toate alea. 

- O să-l facă mama să vină la nuntă. Dar pur și simplu 
nu ne mai vedem și nu mai petrecem timp împreună. Ulti- 
ma dată am auzit din bârfele de la secție că erați aproape 


s-o prindeți pe Casey Cox. lar apoi s-au întâmplat toate 
chestiile alea în Dallas. 


- Da, îi spun. Am fost de două ori pe punctul de-a o 
prinde. 


- Ai vreo pistă cu privire la locul în care s-ar afla acum? 


Mi se strânge stomacul. Poate că asta-i întrebarea pe 
care a așteptat toată noaptea s-o pună. 


- Nu încă, dar o s-o găsesc. 


- E deşteaptă fata asta, îmi spune. I-a dat de furcă bă- 
trânului. Ador când se întâmplă ceva de genul ăsta. 


Nu pun botul. Grayson se întoarce și se așază la loc pe 
scaunul dintre noi. 


- Mama ta ce mai face? îl întreb pe Kurt. 

- E bine, îmi spune și își plimbă ochii prin bar, de parcă 
s-ar retrage în gândurile lui. 

Grayson se apleacă spre mine. 

- Își face multe griji în privința mamei lui. 

- De ce? îl întreb. 

Se întoarce spre mine și ridică din umeri. 


- Pur și simplu, cred că tata ar trebui să se poarte mai 
frumos cu ea. 

Nu spun nimic, de teamă să nu mă dau de gol. În cele din 
urmă, mai ia o înghițitură de bere și pune sticla pe masă. 

- Are o amantă. Am aflat acum câteva luni. Sunt împre- 
ună de câţiva ani. Tot face drumuri la Dallas și o minte pe 
mama că merge în altă parte. O lasă singură acasă. Am 
investigat în sfârșit situația și am găsit-o pe femeia asta. 
E bogată și îi cumpără tot felul de jucării. 

Îmi încrunt sprâncenele. Nu ştie că Keegan îi cumpără 
ei jucării, și nu invers. 

- l-ai spus mamei tale? îl întreb. 

- Ar fi trebuit să-i spună, spune Grayson, dându-și pă- 
rul după urechi. 

Kurt dă din cap că nu. 

- Nu, frate. N-am putut să-i frâng inima așa. l-am spus 
doar tatei că am aflat. Cred că speram că o să-l fac să-i vină 
mintea la cap, să-și dea seama că o să piardă tot. Dar nu s-a 
schimbat nimic. Pleacă deseori din oraș. 


- Oh, îi spun, încercând să păstrez un ton luminos. N-aș 
vrea să fiu la voi la masă de Ziua Recunoștinței. 


Kurt râde cam anemic. 


- Nu au fost niciodată prea distractive mesele astea. 


Dacă trăiesc 83 


Nu sunt dispus încă să o las moartă. 


- Am crezut mereu că voi doi sunteţi apropiaţi. Ai căl- 
cat pe urmele tatălui tău, te-ai făcut și tu poliţist... nu-i așa? 

- Dar știi că și bunicul meu - tatăl mamei mele - a fost 
polițist. Și unchii mei. Sincer, cred că de asta a ales și tata 
meseria asta. Eu îmi spun că am ales să calc pe urmele lor, 
nu pe ale lui. 


Dezgustul față de tatăl lui pare veridic, dar sunt conști- 
ent că tot nu e exclus să mă joace pe degete. 


Schimbă subiectul când o parte din băieţi se întorc de 
la aparatele de pinball, iar atmosfera se umple de râsete și 
nostalgie, în timp ce povestim despre excursii memorabile 
pentru meciurile de fotbal american. 

După vreo două ore, băieţii pleacă unul câte unul, până 
rămânem doar eu, Kurt și Grayson. 

- Ăla-i partenerul lui taică-meu, îi spune Kurt lui Grayson. 
Detectivul Rollins. 


Mă întorc și îl văd pe Sy prăbușit într-un scaun la bar. 


- Asta înseamnă că nici tata nu-i prea departe, proba- 
bil, spune Kurt. Poate ar fi cazul să plecăm și noi. 

Îşi achită nota de plată și se ridică să plece. După ce ne 
luăm rămas bun, mă strecor pe scaunul de lângă Rollins. 


- Ce faci, omule? 


A A 


își îndreaptă atenţia asupra mea. 


Rollins mijește ochii și îș 
- Frate, tu mă urmărești sau ce? Nu pot să intru într-un 
bar fără să apari și tu. 
Mai comandă o băutură, se oferă să-mi facă și mie cin- 
ste cu una, dar eu mai cer o cola. O să mai adorm marțea 


viitoare la câtă cofeină am în mine, dar merită. 

- Mi-ar plăcea mai mult dacă ai bea și tu cu mine, spune 
posomorât. 


- Apoi cine te-ar mai duce acasă cu mașina? îl întreb. 


E prost dispus, așa că mă fac comod, cu speranţa că o 
să facă vreo dezvăluire după ce se adânceşte și mai tare în 
starea de beţie. 


DYLAN 


Ro mai bea două rânduri cât stau lângă el, iar când 
se hotărăşte să plece, nu ştiu dacă e din cauză că s-a 
săturat sau pentru că încep eu să-l calc pe nervi. Bănuiesc 
că era deja afumat de tot când a ajuns la bar, deoarece, la 
toleranța lui, patru băuturi nu l-ar fi pus la pământ. Dar 
acum abia mai poate să ajungă până la ușă. 

Îmi plătesc consumaţia și îl urmez afară; văd cum se 
duce la altă mașină și încearcă să descuie portiera cu cheia. 
Văd pe deasupra capotei mașinii mele cum bâjbâie pe-acolo 
confuz. În cele din urmă, mă duc la el. 

- Pot să te ajut, omule? 

- Nu îmi merge cheia, bolborosește el. 

- Nu cred că asta-i mașina ta. 

Îi iau cheia din mână şi o ridic deasupra capotei, apoi 
apăs pe butonul pentru alarmă. Îi aud sunând alarma, iar 
farurile încep să licărească în parcare. 


- E acolo! 

Îl pun să mă ia pe după umeri și mergem împiedicat 
până la mașina lui. De data asta reușește să deschidă porti- 
era și se așază la volan. O parte din mine vrea să îl lase să 
plece cu speranţa că va sfârși într-un șanț. Cealaltă parte 
nu vrea să ajungă să provoace vreun accident în lanţ cu opt 
mașini în drum spre casă. 


- Lasă-mă să te duc eu acasă, omule. 
- Nu, am nevoie de mașină, spune el. 


- Dar chiar nu cred că ar trebui să conduci. Ai uitat când 
te-au găsit conducând în stare de ebrietate? Ai avea pro- 
bleme mari la secţie. 


Rollins mă ignoră și încearcă să bage cheia în contact, 
dar nu prea nimerește. 

Întind mâna și îi iau cheile. 

- Haide, omule. Te duc acasă cu mașina mea și poţi să 
chemi un Uber să te aducă mâine să o iei pe a ta. 

Rollins nu pare să aibă puterea necesară de a se mai 
împotrivi. Când îl trag de braţ, iese din mașină și mă lasă să 
îl sprijin iar în drum spre mașina mea. Îl pun pe scaunul 
pasagerului și mă grăbesc să mă așez pe locul șoferului. 

E aproape adormit când pornesc mașina, dar nu vreau 
asta. Vreau să pălăvrăgească. Îi dau un ghiont să se trezească. 

- Deci, pari a fi cam prost dispus, îi spun când pornesc 
mașina. Ce s-a întâmplat? 

- Am avut o săptămână îngrozitoare, spune cu limba 
împleticită. Keegan și-a pierdut controlul... și nu ascultă ce 
îi zic. 

Nu zic nimic, sperând că va continua, dar nu o face. 


- Te-ai gândit vreodată să ceri alt partener? 


Dacă trăiesc 87 


- Nici vorbă, omule, spune el. El e ca Hotelul California. 
Nu poți să-l părăsești niciodată. 

Înţeleg care-i ideea. Dacă te încurci cu Keegan, nu mai 
ai cum să dai înapoi vreodată. Ori ești de partea lui, ori îi 
devii dușman. 


- N-am înţeles niciodată de ce toată lumea se ploco- 
nește în fața lui, îi spun cu grijă. 

Rollins pare să se trezească din beţie la gândul ăsta și 
se uită pe geam. 

- Te are la mână cu ceva? 


De îndată ce îmi ies cuvintele pe gură, mă întreb dacă 
nu cumva am mers prea departe. Rollins se uită la mine, cu 
mai multă limpezime în ochi. 


- Te determină să faci lucruri pe care nu le-ai face în 
mod normal. 


Când tace iar, mă prefac că nu am înţeles gravitatea cu- 
vintelor lui. 


- Te împinge dincolo de zona ta de confort? 


Nu mai zice nimic, doar dă aprobator din cap. Îmi ţin 
privirea aţintită în față, rugându-mă să continue, dar în 
schimb se apucă să sforăie. 

Îl las să doarmă până ajungem la el acasă. Aş vrea să 
intru înăuntru, să văd ce pot descoperi, așa că îl scot din 
mașină și îl conduc până la ușă. Ușa garajului e închisă, și 
ne ducem în față, unde bâjbâi după cheia potrivită, apoi 
descui. Fac câțiva pași să-l conduc înăuntru, dar mă oprește, 
așezându-se între mine și camera de zi. 


- Mulţumesc, omule. Apreciez că m-ai adus. Nu-i spune 
nimic lui Keegan despre asta, bine? 

- l-am spus ceva data trecută? îl întreb. 
Dă din cap că nu. 

- Zic şi eu. 

Mă bate pe umăr cu stângăcie. 

- Eşti de treabă, Dylan. 


Imi închide apoi ușa în faţă și aud cum încuie yala. Mă 
dau în spate și aştept să văd dacă o descuie iar, dar nu o 
face. Mă întreb dacă va fi în stare să ajungă până la pat. 


Mă întorc în mașină și conduc în tăcere. Poţi să te cazezi, 
dar nu-l poţi părăsi niciodată. La un moment dat, Rollins a 
cedat în fața lui Keegan pentru una din crimele astea, iar 
acum este depășit de situație, fiind nevoit să stea numai la 
cheremul lui Keegan. Știe că, dacă va fi prins vreodată, va 
înfunda pușcăria pentru tot restul vieții. 


Poate că lucrurile nu au început așa. Poate că, la un 
moment dat, chiar și-a dorit să fie un poliţist cinstit. Acum 
se îmbată ca să scape de sentimentul de vinovăţie. 


Dacă pot continua să-l fac pe Rollins să creadă că îi sunt 
prieten, poate pot face ca fricile lui să devină realitate. 


12 


DYLAN 


unt obosit când ajung acasă. În seara asta n-o să mă 

mai chinui să adorm. Sunt atât de bucuros că am strâns 
aşa de multe dovezi azi, că îmi desfac planșa improvizată și 
o agăț iar pe perete. 

Este foarte cald, aşa că mă duc să verific temperatura 
la termostat. Scrie că sunt 27 de grade. Pun termostatul la 
22 de grade, dar nu reacționează. Setez și mai jos tempera- 
tura și mă asigur că este pusă pe aer condiționat, nu pe căl- 
dură, dar tot nu reacționează. 


Minunat! 


Mă duc să deschid geamul și simt cum pătrunde înăun- 
tru o boare de aer răcoros. Probabil vor intra și țânțarii odată 
cu el, pentru că nu am plase la geamuri. Deja simt cum mă 
învăluie umiditatea. 


Îmi pun pantalonii scurți pentru dormit şi mă arunc în 
pat, purtând în continuare plasturele pentru PTSD din ca- 
drul unui studiu clinic la care particip. Îmi reglează undele 
cerebrale în timpul somnului, iar când îl port nu mai am 

așa multe coșmaruri. Sper să pot să mă deconectez mental 
în noaptea asta. 


Alternez între somn și veghe, dar după un timp un foș- 
net mă trezește din faza de somn REM. Mă ridic ameţit în 
capul oaselor. E întuneric, așa că nu văd cine a făcut zgo- 
motul, dar când dau să aprind veioza, simt un miros puter- 
nic de benzină. Aprind veioza și văd că este ud covorul de sub 
geam, iar conturul geamului este distorsionat de vapori. 


Benzină! 

Sar în picioare și mă arunc spre fereastră când un obiect 
zboară înăuntru, lovește podeaua și se rostogolește pe jos. 

Văd apoi că e o grenadă. 

Sar spre ușă și ies din cameră, deschid ușa de la intrare 
și chiar atunci explozia mă trântește la pământ. Mă lovesc 
de un perete de la holul de legătură din fața apartamentu- 
lui meu. Sunt ameţit când aud trosnetul focului înăuntru. 

Oameni. Sunt oameni în apartamentul de sub mine. De 
lângă. În spatele tuturor acestor uși... 

Simt o durere cumplită în picior și văd deodată cum se 
aprinde o flacără pe pantalonii mei. Sting flacăra. Mă ridic 
în picioare și o iau la fugă prin fumul orbitor. Trebuie să-i 
scot afară. 

Țip cât mă ţin plămânii. 

- leșiţi afară! Evacuaţi clădirea! 

Tușind, mă îndrept către ușa de lângă mine, bat în ea, 
apoi fug spre cea aflată vizavi de apartamentul meu. 

- Deschideţi! Trebuie să ieşiţi afară! Incendiu! 

Oamenii încep să iasă, iar eu răcnesc deasupra 
balustradei. 


Dacă trăiesc 9] 


- Verificaţi apartamentele de sub mine! Scoateţi oamenii 
afară! 


Bat la fiecare ușă, după care fug împiedicându-mă către 
scări. Fumul se înalță pe geamul spart din apartamentul de 
sub mine. 


- Ajutaţi la evacuare! strig la oamenii care ies. Scoateţi-i 
pe toţi! 

Uşa apartamentului de sub mine pare că a fost afectată 
de explozie cam la fel ca a mea. Mă dezbrac de tricou, mi-l 
pun peste nas și gură și îl leg la ceafă ca să filtrez aerul pe 
care îl respir. Apoi mă așez în genunchi și încep să mă târăsc 
în apartament. Focul a acoperit pereţii, iar fumul diminu- 
ează vizibilitatea. 


- E cineva aici? strig eu. Ţipaţi ca să vă aud! 
Aud o femeie plângând și mă târăsc spre ea. 
- Unde ești? strig. Spune-mi ceva! 


- Aici, spune ea de la câţiva metri distanță în dreapta 
mea. Tavanul care desparte apartamentele noastre a ars de 
tot, iar fumul se ridică în sus, însă este încă destul de gros 
deasupra podelei. 

Când o ating, simt că are sânge pe braţe, pe mâini și mă 
îndoiesc că poate ieși singură de aici. Mă ridic în picioare și 
o trag peste umărul meu. Tușește și îi simt sângele cald 
cum mi se prelinge pe spate. 

- Mai este cineva aici? 

- Nu. Doamne... ajută-mă! 


O scot pe ușă, unde aerul este mai puțin impregnat de 
fum. Văd luminile roșii ale unei mașini de pompieri care 
intră în parcare. 

- Aici! strig, apoi tușesc până nu mai pot, în timp ce mă 
duc împleticindu-mă către ambulanţa din spatele mașinii 
de pompieri. 

- Ajutor! 

Doi paramedici apar și iau femeia din brațele mele. Nu 
m-am bucurat niciodată mai tare în viața mea să văd pe 
cineva. Piciorul femeii pare mutilat și ars, iar părul e pârlit 
tot pe o parte a capului. Tușește și ea, încercând să își cure- 
te plămânii. Paramedicii o bagă în ambulanţă, iar alții vin 
către mine. 

Mă chircesc într-un acces de tuse. Când reușesc să vor- 
besc, îi asigur că sunt bine. 

- Nu, nu sunteţi, îmi spune un paramedic. Aveţi arsuri. 

- Scoateţi-i pe toți de acolo, spun răgușit. S-ar putea să 
mai fie și alții. 

Sosesc și alte mașini de pompieri la fața locului, iar 


pompierii preiau controlul, aruncând jeturi de apă peste 
flăcări și evacuând clădirea. Nu pare să mai fie nimeni rănit. 


Când mă bagă în ambulanţă, îmi doresc să fi putut să 
alerg în spatele clădirii, ca să văd dacă pot zări cine a pus 
benzina și a aruncat grenada în apartamentul meu. Oricine 
a fost, sigur a plecat deja. 


În drumul cu ambulanța, mi se ascute mintea. Keegan 
e făptașul. Sigur știe că am aflat ce-i cu el și că am de gând 
să îl dau în vileag. 

Vrea să mă omoare. Tot ce trebuie să fac este să rămân 
în viață suficient cât să îl demasc. 


1 


KEEGAN 


ollins iar e beat. Când bat la ușa lui, îi ia ceva timp să se 

dezmeticească şi să-mi deschidă. Îl conduc la maşina 
mea și îl poftesc înăuntru. Compensează în exces pentru 
stângăcia lui încercând să stea drept și vorbind ca o moară 
stricată. I se împleticește limba, dar pronunță apăsat cu- 
vintele, de parcă asta ar suna natural. Crede că m-a păcălit. 
E clar că nu e conștient că respiraţia îi duhnește și că are o 
pată de whisky pe cămașă sau că s-a ușurat în pantaloni. 

- Ce i-ai zis în seara asta? întreb în timp ce conduc, pri- 
vind drept în față, în întunericul nopţii. 

- Cui? întreabă el. 

- Lui Dylan Roberts. Când v-aţi văzut la bar. 

- Nimic. De unde știi... ? Abia dacă am vorbit cu el. 

- Te-a adus acasă. 

Se întoarce spre mine, iar indignarea lui e aproape 
amuzantă. 

- Mă urmăreai? 


Nu-i răspund. 

- Când ai început să mă urmărești? are tupeul să mă 
întrebe. 


- Când ai devenit o bombă cu ceas. Când am început 
să-mi fac griji cu privire la ce ar putea să-ţi iasă din gură 
când bei ca înecatul! 

- N-am băut ca înecatul. Sunt bine. 


- Nu erai bine la bar. Nici măcar n-ai fost în stare să te 
duci acasă cu mașina. 


- Serios acum, ai pus pe cineva să mă urmărească sau 
mă supravegheai chiar tu? 


Mă uit prin parbriz, cu maxilarul încleștat și strângând 
din măsele atât de tare, încât simt că mă dor. Nu îi datorez 
nicio explicaţie. 

- Deci, eu sunt dușmanul acum? mă întreabă. Eu sunt 
cel care trebuie urmărit? 


N-am de gând să-i răspund. Îmi sună telefonul, așa că îmi 
arunc ochii spre el. Este apelul pe care îl așteptam. Răspund. 


- Da? 

- Gata, spune apelantul. 

- Explozie? îl întreb. 

- Da, a fost frumos. Nu avea cum să iasă. 

- Ai verificat? 

- Nu, frate! Am fugit de acolo înainte să ajungă poliția 
și pompierii. Dar crede-mă, e mort. 

= În regulă, ai făcut o treabă bună. 

Închid telefonul și Rollins se holbează la mine. 

- Ce explozie? Ce ai făcut? 


- Dylan Roberts, îi spun. A avut un mic accident. 


Dacă trăiesc 95 


Ridică din sprâncene și vocea îi pare mai încordată. 

- Bombă în mașină? L-ai omorât? 

Nu vreau să-l corectez, deoarece chiar nu contează. În- 
torc și o iau spre drumul neasfaltat din desișul pădurii, iar 


când o creangă îmi zgârie partea de sus a capotei, își dă 
seama că ceva nu este în regulă. 


- Unde mergem, Gordo? 

- Trebuie să-ţi arăt ceva. 

- Ce? Unde mă duci? Suntem în toiul nopții. 

- O să vezi. 

Sy nu mai zice nimic în timp ce pătrundem tot mai în 
adâncul pădurii. Aprind farurile și, când opresc, îi arăt ceva 
prin parbriz. 

- Vezi aia? 

Mijește ochii. 

- Nu. Ce să văd? 

- Haide. leşi, îi spun. Îţi arăt eu. O să-ți placă la nebunie. 

Deschide portiera și iese, clătinându-se în lumina faru- 
rilor. Mă alătur și eu, încercând să merg în pas vioi ca să nu 


îi dau de bănuit. Pe drum, îmi scot pistolul Glock și îl țin în 
jos ca să nu îl vadă. 


Face câțiva pași în față, vede groapa pe care am venit mai 
devreme să o sap... îndeajuns de mare cât să încapă un om. 


- E cineva acolo? mă întreabă, întorcându-se spre mine. 


Îmi vede arma, cu ţeava la doar vreo jumătate de me- 
tru de fruntea lui. Ridică braţele. 


- Hai, Gordo, zău așa. Nu și pe mine. Sunt de partea ta. 

- Eşti neglijent, îi spun. Nu pot să te las să umbli beat 
toată ziua. Eşti un obstacol în calea mea. 


- Dar nu poţi să faci asta. Tu n-o să... 


Apăs pe trăgaci și îi întrerup discursul. Cade pe spate, 
dar numai parţial în groapă. Fac un pas în față, ferindu-mă 
de sânge, și îi dau un șut să intre cu totul. Apoi mă întorc la 
mașină și scot lopata din portbagaj. Arunc mormanul de 
pământ peste el, acoperindu-i mai întâi fața. Nu e mort 
încă. Mă uit la el cum inhalează pământul prin nări, mișcând 
două grămăjoare de pământ și iarbă. Îi arunc altă lopată de 
pământ peste față, apoi îi înfig lama în gât. Calc pe ea, mă 
folosesc de întreaga mea greutate ca să-l omor. 

Mulţumit că a dat ortul popii, îi acopăr braţele, apoi 
picioarele. Înainte să îi acopăr trunchiul, îi înfig lopata în 
coaste de câteva ori doar ca să fiu sigur. Nici nu se clintește. 
Da, e mort de-a binelea. 

După ce îl acopăr de tot, împrăștii niște frunze peste 
mormânt. 

Arunc lopata în portbagaj. Îmi scutur pantofii, apoi îmi 
frec mâinile una de alta, ca să le curăț de noroi. Mă așez pe 
locul meu și simt cum îmi pulsează adrenalina prin vene. 
Este cel mai mare extaz pe care l-am simţit vreodată. Cu 
rânjetul pe buze, mă uit în oglinda retrovizoare și dau 
înapoi. 

Când ajung în șosea, pornesc radioul. Cântă Buddy Holly 
și fredonez și eu „Peggy Sue”, în drumul spre casă. 

A- în patul de la Urgenţe, nu mă pot opri din tremu- 
rat, strângând din dinți de durere în timp ce aştept să 
vină un doctor să îmi consulte arsurile de pe pulpe și coap- 
se. Nu am timp de așa ceva. Trebuie să mă întorc la aparta- 
ment să văd dacă nu găsesc vreun indiciu. Deși au trecut pe 
aici doi sau trei polițiști ca să vadă ce fac, iar vreo doi încă 
stau în camera de aşteptare, nu mi-au dat nicio informație 
despre un posibil indiciu. 

Am povestit poliției ce s-a întâmplat, dar nu le-am spus 
cine sunt sigur că a făcut asta. Până nu am dovezi, nu m-ar 
crede, iar ce le-aș povesti s-ar întoarce împotriva mea. 


Arsurile de pe picioare sunt nesemnificative în compa- 
rație cu rănile femeii pe care am scos-o din apartamentul 
de sub mine. Au dus-o cu elicopterul la centrul pentru arși. 
Dacă nu eram eu, nu i se întâmpla aşa ceva. Încă o dată 
eu supraviețuiesc cu răni superficiale și altcineva se luptă 
pentru viața lui. 


- Tu glumești? 


Mă uit în sus și îl văd pe Dex la ușă. 

- Hei! 
- Ce s-a întâmplat? mă întreabă stăruitor. Am văzut in- 


cendiul la știrile de la ora 10.00. M-am dus până acolo și 
am văzut că a explodat chiar apartamentul tău. 


Îşi freacă buzele cu mâna sănătoasă. Îi tremură. 
- Frate, credeam că ai murit. 

- Nu. Eu nu. 

Se uită la arsurile mele și dă din cap. 

- Serios acum, ce s-a întâmplat? 

Oftez și încerc să mă gândesc. 


- Mai întâi nu îmi funcţiona aparatul de aer condiţionat, 
așa că am deschis geamul. Eu nu deschid niciodată geamul. 
E umiditate prea mare și nu am plase. Nici nu-mi amintesc 
ultima dată când l-am deschis. 


Încerc să-mi mişc piciorul, dar mă chircesc de durere. 

- Așa, și? 

- Cineva era afară, la fereastra mea, și a împroșcat cu 
benzină înăuntru. 

- Dar locuiești la etaj. 

- Da, probabil că a folosit o scară. Bănuiesc că mi-a stri- 
cat și aerul condiționat ca să deschid geamul. Zgomotul m-a 
trezit. Mă îndreptam spre fereastră să văd ce o fi pe-afară, 
când a zburat o grenadă pe lângă mine. 

- O grenadă? 

Dex se apropie de mine. 

- Frate, cum de ai supraviețuit? 

- Am ieșit pe ușă. Nu am scăpat complet nevătămat. 
Apoi femeia din apartamentul de dedesubt... S-a ars tare. 
Am reușit s-o scot din casă... 

Dex se întoarce o clipă și nu-i pot vedea chipul. În cele 
din urmă, se întoarce spre mine. 


- Deci, oricine a făcut asta a mizat pe faptul că suferi de 
PTSD. O grenadă? 


- Da. O explozie a trecutului în prezent, la propriu. 

- Nu-i deloc amuzant. 

- Nu, ai dreptate. Scuze. 

Nu-mi poartă pică. 

- Omule, dacă aș fi văzut eu că vine o grenadă spre mine, 
îmi pierdeam mințile. 

- Mi le-am pierdut și eu. 

- Dar ai acţionat, omule, la fel cum ai făcut și în ziua aia 
în Kandahar. Ai salvat niște oameni. 

- O singură persoană. Și s-ar putea nici să nu scape. 

- În ziua aia ai salvat mai mulți, Dylan. Ştii prea bine. 
M-ai salvat pe mine. 

Nu vreau să aud lucrurile astea acum. 


- Vreau doar să ies de aici. Cât de rău arată arsurile 
astea? 


Dex a fost medic în armată și a tratat tot felul de arsuri. 
Se uită la ale mele. 


- Indeajuns de rău cât să ai nevoie de bandajare. Care-i 
graba? Nici măcar nu ai o casă unde să te duci. 


Asta aşa-i. Unde o să mă duc? 


- Mi-am pierdut telefonul. Calculatorul. Toate dovezile 
pe care le-am strâns. Au sărit în aer toate. 

- Nu, nu-i așa, spune el. Amintește-ţi că ai o mare parte 
din ele în caseta de valori. Pot să te ajut să le reconstruiești 

pe celelalte. Și ai făcut poze, nu? Nu sunt stocate pe undeva 
în cloud? 


Așa este. I le-am trimis prin e-mail lui Casey. Asta mă 
face să mă simt mai bine. Mi-aș dori s-o pot suna acum, dar 
nu ştiu numărul de la telefonul ei cu cartelă. Îl salvasem în 
telefonul meu, dar acum s-a transformat în daune colaterale. 
Trebuie să-i trimit un e-mail după ce fac rost de alt telefon. 
Trebuie să afle cât de disperat a devenit Keegan, chiar dacă 
nu vrea să vorbească cu mine. 

- Vii cu mine acasă, omule! 

Dau din cap că nu. 

- Nu, nu pot să dau buzna în casa ta. Ai soţie, copii... 
O să mă duc la un hotel. E în regulă. 

- Ai măcar un card la tine? Bani gheaţă? 

Oftez. 

- Nu. Dormeam. Portofelul meu era pe comodă. Va tre- 
bui să mă duc mâine dimineaţă la bancă să-mi dea un alt 
card. Și un permis de conducere. 


- Deci n-ai cum să faci rost de bani în seara asta. N-ai 
de ales, Frumușelule. Vii cu mine. 


Are dreptate. Ar trebui să fiu recunoscător că a venit. 
- S-ar putea să dureze un pic, îi spun. 
- Mai stai în pat, frate, insistă el. Am tot timpul din lume. 

m întâlnit-o pe Shannon, soția lui Dex, de vreo două ori, 

dar nu ştiu sigur cum mă va primi când o să mă ducă 
Dex la ei acasă. Se pare că a sunat-o și i-a zis că vin, pentru 
că m-a întâmpinat cu o îmbrăţișare afectuoasă. Căsuța 
lor e învăluită în miros de negrese proaspăt scoase din 
cuptor, chiar dacă e 4.00 dimineaţa. 


- Am făcut mâncare pentru suflet, spune ea. Sper că-ţi 
plac negresele. 


- Suntem în toiul nopții, îi spun. Nu trebuia să te tre- 
zești. Sper că nu te deranjez. 


- I-ai salvat viața soțului meu, Dylan, spune ea, cu ochii 
strălucind de lacrimi. Nu ai cum să mă deranjezi orice ai 
face. 


Mereu mi-a plăcut de ea. Știu că ea și Dex au mai avut 
unele probleme, dar pare un înger. 


- Mulţumesc că m-ai primit, Shannon. După ce îmi iau 
alt card, o să mă cazez la un hotel, până voi putea să mă 
întorc acasă. 

- N-ai nevoie de hotel, frate, zice Dex. Ai nevoie de alt 
apartament. 


- Am văzut incendiul la ştiri, spune Shannon. Dacă in- 
cendiul ăla era în apartamentul tău, nu ai cum să te mai 
întorci acolo. 


- Nimeni din clădirea aia nu se mai întoarce pentru 
ceva timp, spune Dex. Sunt sigur că instalaţia electrică s-a 
prăjit de tot chiar și în apartamentele care nu au fost atinse. 

Obosit, mă așez pe canapea, strângând din ochi de 
durere. 

- Uite, ține-ţi picioarele ridicate, spune Shannon, ofe- 
rindu-mi o pernă. Îţi aduc negresele. Vrei nişte cafea 
decofeinizată? 


- Nu, mulțumesc. 
Imi ridic picioarele spre măsuţa de cafea. 
- O să dormi în camera lui Jared. Probabil ești extenuat. 


- Pot să dorm pe canapea. Serios, nu vreau să mut pe 
nimeni de la locul lui. 


- Tu glumești? Deja l-am mutat la noi în pat. Doarme 
buștean, așa că nu-ţi mai face probleme. O să dormi în pa- 
tul lui Jared ca să te simți mai confortabil. 

Stăruința ei mă emoţionează, aşa că nu mă mai împo- 
trivesc. Mănânc negresele, uimit să descopăr cât de bine îţi 
merge la suflet mâncarea de suflet. În familia mea, mânca- 
rea era doar un combustibil, dar de cele mai multe ori tre- 
buia să ne descurcăm singuri. Mănânc cel puţin patru, 
încărcându-mă cu energie de la zahăr. 

În cele din urmă, Shannon se duce la culcare, iar Dex 
îmi arată unde este baia și care este camera în care voi 
dormi. 

- Du-te la culcare, omule, îi zic. Sunt bine. Ai făcut des- 
tule pentru mine în noaptea asta. 


- Mă duc. Dar dacă nu poţi să dormi, trezește-mă. Putem 
să ne uităm la un film sau ceva. 


Nu știu dacă voi putea să dorm, dar nu l-aș trezi din 
somn pentru nimic în lume. 


Mă duc să mă întind în pat și mă holbez în tavan. Mi-ar 
plăcea tare mult să vorbesc cu Casey în noaptea asta, dar 
nu am numărul ei. M-aș bucura să-i aud vocea, să discut cu 
ea despre toate astea. Vocea ei mă unge la suflet la fel ca 
negresele, dar e o alinare de care nu pot avea parte acum. 


Sper că ea e bine. 


Mă întreb cum ar fi dacă ar fi soția mea. Ar fi ca Shannon, 
mi-ar întâmpina cu braţele deschise prietenii la necaz, de 
parcă ar face parte din familie, le-ar face negrese, învârtin- 
du-se de colo-colo pentru a-i face să se simtă bineveniţi? 
Da, cumva cred că așa ar fi. 


Închid ochii şi îl rog pe Dumnezeu să mă ierte pentru 
lipsa de recunoştinţă că am supravieţuit și de data asta. Îi 
mulțumesc că m-a salvat în seara asta, că m-a trezit și mi-a 
lăsat timpul necesar în care să apuc să ies din apartament 
înainte de explozie și că m-a ajutat să scot femeia din apar- 
tamentul de dedesubt. Mă rog pentru ea, să o vindece și să 
o aline Dumnezeu în noaptea asta. 


Apoi mă rog pentru Casey, aflată acum la marginea abi- 
sului credinței, să poată înțelege cât de adâncă și de întinsă 
în lung și în lat este dragostea lui Dumnezeu pentru ea. 

Și a mea. 

Dragoste e un cuvânt greu pe care nu-l folosesc des. 
Până acum nu m-am gândit la el raportat la Casey Cox. Dar, 

pe măsură ce îmi scade nivelul de adrenalină în urma apro- 
pierii de moarte, îmi dau seama că da, ceea ce simt pentru 
ea e chiar dragoste. Nu am mai simțit niciodată așa ceva 
pentru o ființă umană. Dar dacă numai presiunea și inten- 
sitatea relației noastre mă face să simt ce simt? 


Îl rog pe Dumnezeu să îmi dea prilejul să o cunosc fără 
ameninţarea morții deasupra capului ei. Îl rog să îmi dea 
ocazia să ajung să o cunosc în circumstanţe obișnuite, ca să 
văd dacă sentimentele sunt reale. ÎI rog să mă lase să fiu o 
binecuvântare și un model pentru ea, orice s-ar întâmpla 
între noi. 


Mâine o să fac rost de alt telefon și o să-i trimit prin 
e-mail noul meu număr. Dorinţa de a-i auzi vocea îmi mis- 
tuie sufletul. 


Adorm și visez că suntem amândoi la tabăra de vână- 
toare, unde l-am ajutat pe Dex să îi trateze rana cauzată de 
glonţ. Simt cum îi ating fața cu vârfurile degetelor, senzaţia 
buzelor ei pe ale mele când am sărutat-o... 


De necrezut, dar dorm adânc, fără să mă deranjeze nici 
arsurile, nici atacul de PTSD la care m-aș fi așteptat după 
tot ce s-a întâmplat în seara asta. Doar cu gândul la Casey 
- mâncarea de suflet a minţii mele. Mai bună chiar decât 
negresele. 

doua zi mă duc la bancă și îmi iau alt card de debit. 

Reușesc să îl imprime, așa că pot să-l folosesc imediat. 
Mă duc și la Registrul Auto ca să-mi iau alt permis de con- 
ducere. Mă îndrept apoi către magazinul de telefoane mo- 
bile ca să-mi înlocuiesc telefonul pe care îl știe toată lumea, 
pentru a treia oară în doar câteva săptămâni. lau apoi un 
telefon cu cartelă de la un magazin mixt. Îl activez imediat. 
Mă gândesc dacă să îl sun pe Keegan să îl pun la curent, dar 
mă hotărăsc să renunţ la ideea asta. N-am nicio tragere de 
inimă. 

Mă duc înapoi la apartament și sunt șocat din nou de 
gravitatea avariilor. Încă mai este o mașină de pompieri 
acolo, iar pompierii stropesc apă cu furtunul peste jarul 
mocnit. les din mașină și rămân așa în parcare, uitându-mă 
în sus, întrebându-mă dacă m-ar lăsa să intru. Mă îndoiesc 
că mai pot salva mare lucru. 


Mă duc în schimb în spatele clădirii. Pe iarba arsă de 
sub geamul meu e întinsă o scară. Când mă apropii, văd că 
au fost șterse amprentele de pe ea. 

Fac un pas mai aproape de clădire și cercetez pămân- 
tul să văd dacă sunt urme de pantofi. De la atâta apă folosită 
pentru stingerea incendiului, pământul a devenit noroi, dar 
păşesc pe unde este încă uscat. Nu găsesc nimic. 


În cele din urmă, mă las de căutatul urmelor și mă în- 
torc la mașină. Stau acolo o clipă, încercând să-mi imagi- 
nez ce s-a întâmplat noaptea trecută. Keegan știe probabil 
că îl suspectez. Dacă bănuiește că sunt pe punctul de a-l da 
în vileag, vrea să aibă grijă să mă elimine el primul. Despre 
asta a fost vorba noaptea trecută. 

Mă întreb dacă Rollins s-a îmbătat pentru că știa ce 
avea să se întâmple. 

MI i-e dor să vorbesc cu Dylan. Îl simt de parcă ar fi o par- 
te esențială din viața mea de zeci de ani, chiar dacă 
am petrecut așa puţin timp cu el. Mor de dorința de a-mi 
rezolva cazul, ca să-l pot revedea. Dar tot nu îmi îngădui să 
vorbesc cu el, iar apelurile lui s-au rărit. Intru pe internet 
și verific site-urile cu știri locale, ca să văd ce lucruri se mai 
spun despre mine, lucruri care nu au fost preluate de cana- 
lele de știri naționale. Astăzi, sunt iar știrea principală pe 
Canalul 3. Prezintă iar punerea mea sub acuzare și motivul 
pentru care îi ia poliției atât de mult timp să mă găsească. 

Apoi prezentatoarea spune: „Într-un caz legat de aces- 
ta...” și prezintă un reportaj despre un incendiu survenit 
aseară într-un un bloc din localitate. Mă uit pe filmare să 
văd dacă locuiește vreun cunoscut pe acolo. Recunosc apar- 
tamentele. Treceam pe acolo în drum spre muncă. Dar cum 
se leagă asta de cazul meu? 


„Reprezentanţii secției de pompieri spun că focul a 
fost cauzat de o explozie dintr-un apartament de la etaj 
care aparținea unui veteran local care lucrează ca detectiv 

particular. Conform surselor noastre, acesta colaborează 
cu poliția în ancheta morții lui Brent Pace...” 

Mi se taie răsuflarea și mă ridic în picioare poticnin- 
du-mă. Dylan? Acolo stă el? Ascult să aflu dacă a fost rănit, 
dar cumva mi-a scăpat informaţia asta. Dau înapoi și vizio- 
nez iar filmulețul, iar cuvântul explozie îmi răsună în minte. 
Dau iar înapoi. Dylan a fost ucis? Când s-a întâmplat asta? 
Aseară? Azi? 

Se pare că s-a întâmplat la primele ore ale dimineţii și 
că au fost răniți doi oameni, printre care și veteranul care 
locuia acolo. 


Bâjbâi după poșetă, scot telefonul și formez numărul 
lui. Sună până când o voce îmi spune că persoana apelată 
încă nu şi-a setat căsuţa vocală. Îi scriu un sms, dar primesc 
un mesaj cum că nu poate fi recepționat. 


I-a ars telefonul în incendiu? Zace în vreun pat de spital? 


Mă gândesc să îl sun pe telefonul lui obișnuit, dar nu 
știu numărul și, chiar dacă l-aş avea, aș putea să-i provoc 
probleme grave. Sun la spitalul cel mai apropiat de aparta- 
mentul lui și întreb dacă Dylan Roberts e internat acolo. Mi 
se spune că nu e. 


Mă podidesc lacrimile. De ce i-am respins apelurile în 
ultimele zile? Intru pe e-mail cu mâinile tremurânde și îi 
scriu un mesaj. 


Dylan, tocmai am aflat despre incendiu. Te rog să mă 
suni. Mă rog să fii bine. 


Apăs butonul de trimitere și aștept să-mi răspundă, dar 
trece o oră, trec două și tot nu primesc nicio veste de la el. 

Nu m-am simţit niciodată atât de neajutorată. Simt o 
dorință arzătoare să îl sun pe prietenul lui, Dex, sau pe sora 
mea, Hannah, dar rațiunea învinge și nu fac asta. 

Liniștește-te, Casey, îmi spun. Vino-ţi în fire. Nu face un 
gest prostesc. O să sune el. Trebuie. 

Mă uit la alt post local de știri și văd filmarea cu incen- 
diul. Aflu că vecina de dedesubt a suferit arsuri grave, dar 
că nu se ştie în ce stare se află Dylan. 


„Inspectorii de la secția de pompieri au declarat că 
există suspiciunea că focul a fost provocat intenţionat. Se 
pare că a fost aruncat un dispozitiv pe geamul locatarului 
și că explozia a dus la izbucnirea incendiului care a distrus 
clădirea în mare parte. 

Mi se face rău, așa că fug la baie și mă așez pe gresie. 
Cineva i-a aruncat o bombă prin geam? Trebuie să fi fost 
Keegan sau unul din acoliții lui. Și vor încerca iar. 


Probabil că Dylan nu are niciun telefon la el. 
Probabil că tot ce avea a ars în incendiu. 


Dacă a murit? Nu, n-are cum. Ar fi spus la știri. Tocmai 
au zis că vecina lui a fost grav rănită, nu Dylan. Oare e posi- 
bil să fi scăpat din explozie? Doamne, te rog! 


Nu mai suport, așa că formez din nou numărul. Tot nu 
se face legătura. 


Imi verific e-mailul, dar nu a răspuns. Trebuie să fac ceva. 
Nu am pe cine să sun, dar îmi fac bagajul, plec de la 
motel și o iau spre sud, către Lousiana. Dacă nu primesc 


nicio veste de la el până ajung acolo, va trebui să fac ceva 
drastic. 

( h îl sun pe Dex să îl anunţ că mi-am schimbat telefo- 
nul, îmi spune: 


- Auzi, l-ai văzut cumva pe detectivul Rollins azi? 


- L-am văzut aseară. Ți-am zis că l-am dus acasă cu 
maşina de la bar înainte de incendiul de la apartament. 


- Interesant, îmi spune el. Iau personal ce ți s-a întâm- 
plat ție, frate, așa că m-am hotărât să îl urmăresc pe Keegan 
şi să văd ce pune la cale cu tovarășul lui. În afara progra- 
mului. Fără plată. 


- O să te plătesc, îi spun. Chiar apreciez. 


- Nu, e din partea casei, ca să zic așa. Dar uite cum stă 
treaba. Nu îl văd pe Rollins pe nicăieri. Așa că îl las pe Keegan 
și mă duc acasă la Rollins, iar mașina lui nu-i acasă. Cum ai 
zis că era beat aseară, m-am dus la bar și am dat de mașina 


lui acolo. 
- Probabil e mahmur. Nu s-a dus încă să și-o ia. 


- Dar mă gândesc că e ciudat că nu sunt împreună după 
explozie. Am impresia că Keegan te caută pe tine. A scotocit 


Dacă trăiesc II 


parcările hotelurilor, umblând de colo-colo, căutând ceva... 
probabil mașina ta. Dar dacă ar fi și Rollins implicat, nu ar 
încerca și el să ajute? 

- Poate nu e implicat. 

- Poate. Deci, ai nevoie iar de un loc în care să stai la 
noapte? 

Zâmbesc. E bine să ai prieteni. 


- Nu, mulțumesc. Mă duc la un hotel. Mi-am luat alt card, 
aşa că am bani acum. Îţi mulțumesc pentru avertisment, 
totuși. O să folosesc metoda prietenei noastre ca să obţin o 
cameră. 


Evit în mod intenţionat să folosesc numele lui Casey, în 
caz că cineva ascultă telefonul lui Dex. 

- O să plătesc cu bani gheață și o să spun că mi-a fost 
furat portofelul. 

- Amice, ştii că n-o să te caute acasă la mine. Nu crezi 
că e un loc mai sigur? 

- Nu, nu cred. Nu vreau să-ți implic familia în debanda- 
da asta. Și pot să rămân în umbră. 

- Dar cu arsurile ce faci? Eu pot să-ţi schimb bandajele. 

- Cu o singură mână? E în regulă, Dex. Pot s-o fac eu. 

- Şi cum rămâne cu Rollins? Vrei să urmăresc situația 
în continuare? 


- Da, dacă vrei. Eşti în mod oficial în timpul programu- 
lui acum. Anunţă-mă când apare. 


Îmi petrec dimineața declarând o creanță pentru asigu- 
rarea de chiriaş. Am o asigurare uriașă, așa că mă duc să-mi 
cumpăr alt calculator - fără de care nu mă pot descurca - și 
vreme de două ore stau și îmi descarc fișierele din cloud. 

Următoarea oprire este banca la care am caseta de valori, 
unde încarc noile fișiere pe stick-ul USB pe care l-am depo- 
zitat acolo. Apoi o încui la loc. 


După ce iau legătura cu Casey, o s-o rog să-mi trimită 
pozele cu planșa mea cu dovezi. 


Când prind semnal wi-fi, accesez Yahoo și intru pe con- 
tul nostru de e-mail, unde văd mesajul pe care mi l-a trimis 
azi. A auzit de la știri ce s-a întâmplat. Îmi simt inima grea. 
Nu voiam să afle așa. 


Îi răspund: Sunt bine. Telefonul s-a dus. Mi-am luat altul 
nou, dar nu am numărul tău. 


Găsesc un motel și parchez mașina la un restaurant aflat 
cu o stradă mai încolo. Apoi îmi verific iar e-mailul. Mi-a 
trimis numărul ei. Sună, te rog! De data asta o să răspund. 


Mă inundă un sentiment de ușurare și zâmbesc. 
In drumul spre motel, îi salvez numărul, apoi o sun. 


Probabil că avea telefonul în mână, fiindcă răspunde 
de îndată ce sună. 


- Eşti bine? 

Vocea ei e un dar care îmi alină sufletul. 

- Da, am doar câteva arsuri minore. Tu ești bine? 

- Nu! Aproape am făcut infarct când am văzut știrea pe 
site. Ce s-a întâmplat, Dylan? 

Îi spun toată povestea. 


- Serios, sunt bine. Am avut multe lucruri de făcut azi 
și mă feresc de el. Nu trebuie să-ți faci griji. 


Răsuflă adânc. 


- Dylan... 

Afecțiunea din glasul ei mă topește. M-aș putea obişnui 
Cu așa ceva. 


- Vecina din apartamentul de dedesubt a avut cel mai 
mult de suferit. Ea a fost luată total prin surprindere. 

- Deci, tu ești eroul care a salvat-o? 

- „Erou” e cam mult spus, având în vedere că nici nu ar 
fi fost rănită dacă nu eram eu. 

- Keegan? EI a făcut asta? Rollins? 

- Rollins nu. Era beat. L-am dus până la ușa casei aseară. 


Nu, a fost o operaţiune riscantă, așa că probabil au angajat 
pe cineva. Probabil sunt convinși că m-au omorât. 


- Ai fost la spital? Ţi s-au tratat arsurile? 


- Da. Dex a stat cu mine toată noaptea. Sunt bine. Am 
câteva bandaje, dar... 


- Dylan, au încercat să te omoare! 

Glasul ei e aproape cuprins de panică. 

- Înţelegi lucrul ăsta, nu-i așa? 

- Sigur că înțeleg. Lucrurile au cam luat amploare pe 
aici. Dar eu mă ascund. 


- Nu! Trebuie să pleci de acolo, strigă ea. Trebuie să 
părăsești orașul! 

- Nu pot, îi spun. Sunt pe punctul de a obține tot ce îmi 
trebuie. A mai avut loc o crimă. Una din victimele extorsiu- 
nii lui Keegan. Soţia lui mi-a zis că bărbatul nu a reușit să 
facă o plată către Keegan și Rollins. L-au amenințat. Asta îl 
leagă pe Keegan de un delict mai mare decât extorsiunea. 
Îl asociază cu o crimă. lar acum grenada şi incendiul - tre- 
buie să găsesc o modalitate să fac legătura și cu astea. Dacă 
plec din oraș, n-o să se întâmple nimic. 

- Ajunge! strigă ea. Nu vreau să te văd mort! Nu mai 
suport să fie omorâți și alți oameni la care țin! 

Acum plânge de-a binelea, aproape isteric și aș vrea să 
fiu lângă ea să o ţin în braţe și să o liniștesc. Știu că toate 
celelalte morți o lovesc acum din plin. Tatăl ei, Brent, chiar și 
Cole Whittington... Trauma acelor morți îi amplifică îngri- 
jorarea cu privire la atentatul asupra vieţii mele. 

- Nu am murit, îi spun. Casey, respiră. Numără până la 
20. Inspiră... și expiră... 

Nu știu dacă respiră odată cu mine sau nu. E liniște și 
mă întreb dacă nu cumva s-a întrerupt conexiunea sau dacă 
i se pare că îi vorbesc de sus. 


- Suntem atât de aproape, îi spun pe un ton calm. Tre- 
buie să îi prind. Îţi promit că, dacă mi se pare că situaţia 
devine prea riscantă, o să mă adresez procurorului înainte 
să îmi asum vreun risc major. Dar dacă mai așteptăm puţin, 
dacă investighez un pic mai mult, putem uni toate punctele 
care îi leagă pe ei de crimele astea. Se poate, Casey. Vei pu- 
tea să te întorci acasă. Îţi vei recupera viaţa de dinainte. 


Aud cum își trage nasul, iar în cele din urmă spune: 


- N-o să însemne mare lucru să-mi recuperez viața 
dacă nu vei fi și tu în ea. 

Îmi tresare inima când o aud spunând asta. Mărturisirea 
ei îmi dă putere. 

- Şi eu simt la fel, îi șoptesc. 

- Vreau să vin acolo. Vreau să ajut și eu. 

- Stai pe loc, îi spun. Oriunde ai fi, rămâi acolo. O să te 
anunţ eu când poţi veni. Deocamdată ai încredere în mine. 


Și ai încredere în Dumnezeu. El era cu mine când au arun- 
cat grenada aia și este cu mine și acum. 

- Am încredere în el, îmi spune ea cu un glas mai liniș- 
tit. În ultima vreme am tot citit din Biblie. Este fascinant. 
Nu înțeleg chiar tot, așa că mi-am cumpărat un ghid de stu- 
diu al Bibliei cu foarte multe note și observații care explică 
diverse lucruri. 


- Asta-i bine. Vechiul sau Noul Testament? o întreb. 


- Ambele. Am citit din Vechiul o vreme, apoi am trecut la 
Noul. leri am citit toată Facerea şi aseară am citit din Evan- 
ghelia lui Matei. 


- Ai citit o grămadă. 

- Da, dar sincer nu pot s-o las din mână. Și am găsit și 
niște filmuleţe cu predici pe YouTube. 

Ezit să pun întrebarea. 

- Deci, te-ai considera o persoană credincioasă acum? 

Stă pe gânduri. 

- Cred, dar acum calculez costul. Asta-i din Biblie, nu? 
lisus a zis să facem asta. 

Mi se strânge inima puţin. 

- Da, așa a zis. 

- Adică este ceva de felul: cui i s-a dat mult, multi se va 
cere. 

Surâd. 

- Așadar, îmi citezi din Scriptură mai nou? 


- In clipa în care mă lepăd de păcate, va trebui să mă 
căiesc pentru ele, îmi spune ea. Bărbatul ăla care se îmbră- 
ca în pânză din saci de cartofi și mânca lăcuste... 


- loan Botezătorul? o întreb. Cred că purta veșminte 
din păr de cămilă. 

- Da. Ăla. A zis ceva care m-a izbit ca o bâtă de baseball. 
A zis să facem fapte de pocăință. Să mă pocăiesc înseamnă 
să mă întorc acolo și să mă predau. Dar nu am cum să su- 
praviețuiesc dacă fac asta. E moarte sigură. 

- Poţi să-ți închini viața lui Hristos și să te pocăiești 
fără să alergi să te pui în bătaia puștii. 

- Pot? Asta fac creștinii din ţările ostile credinţei lor? 
Unde știu că pot fi omorâţi dacă se convertesc? Nu se pun 
imediat în pericol doar mărturisindu-și credința? 

Nu prea știu ce să îi spun. 

- Unde ai auzit asta? 


- Într-un filmuleţ. Un misionar vorbea despre perse- 
cutarea creștinilor și despre cât de periculos este ceea ce 
face el. Cred că ar putea fi ceva de genul ăsta și în cazul 
meu. Vreau să zic că eu trăiesc într-o ţară liberă unde nu aș 
fi omorâtă pentru că mă duc la biserică în văzul lumii. Dar 
hotărârea mea de a crede presupune pocăință, iar pocăinţa 
mi-ar pune viața în pericol. Deci, cum rezolv conflictul ăsta? 


Vreau să-i spun că luarea unei asemenea hotărâri pen- 
tru veșnicie merită orice preţ, dar nu vreau să se întoarcă 
aici și să fie omorâtă. Poate că nici credința mea nu este așa 
de puternică. În cele din urmă, nu reușesc decât să-i spun: 


- Mă rog mereu pentru tine, Casey. Lasă-l pe Dumne- 
zeu să-ți dicteze momentul potrivit, nu frica. 


După ce încheiem convorbirea, mă simt de parcă aș 
fi luat o doză din medicamentele alea psihotrope pe care 
încearcă mereu doctorii să mi le prescrie. Convorbirile cu 
Casey mă fac să simt că pot să fac lucrul ăsta, să-l duc la 
capăt, să-l înving. 


Dacă trăiesc T7 


Mă cazez la motel cu numele de Baxter Jones. După ce 
intru în cameră, scot bandajele pe care le-am luat de la far- 
macie și le schimb pe ale mele, luptându-mă din răsputeri 
cu durerea. Mă întind în pat și derulez în minte conversaţia 
cu Casey. 


Afecţiunea ei pentru mine este fără doar și poate mâna 
lui Dumnezeu. El încă acționează în viața mea. Il văd. Lucrul 
ăsta mă asigură că și el ţine la mine. 

D orm până când mă sună comisarul șef Gates și mă roa- 
gă să vin să discut cu el despre explozie, moment în 
care devin brusc suspicios la gândul că mi s-ar putea întin- 
de o cursă. Când ajung la secţie, după-amiaza târziu, văd 
mașina lui Keegan în parcare și abia aștept să văd cum o 
s-o joace pe asta. Mașina lui Rollins nu este aici. 


Mi-e puțin rău în timp ce străbat coridorul lung care 
duce la biroul comisarului - încercând să nu șchiopătez - 
iar când pășesc înăuntru, văd din zona secretariatului că 
Keegan stă pe scaunul din fața biroului comisarului. Strâng 
din măsele atât de tare încât simt că mă dor mușchii fălcilor. 


- Domnule Roberts, vă așteaptă. Intraţi. 

Îmi simt gura uscată și mi se pune un nod în gât când 
pășesc pe ușa comisarului șef Gates și văd că și căpitanul 
Swayze este acolo. Comisarul mă vede primul. 

- Intră, Dylan. Ia un loc, prietene. 


li strâng mâna, dar nu mă obosesc să fac la fel și cu 
ceilalți doi, după care mă așez pe scaunul cel mai apropiat 
de ușă. 

- Ce faci, prietene? întreabă comisarul. Eşti bine? 

- Sunt bine, îi spun încordat. 

- Ai pierdut tot? întreabă Keegan cu o notă jovială în glas. 

Nu mă uit la el. 

- Nimic care să conteze. 

- Ce înseamnă asta? întreabă Swayze. 

Tonul lui mă face să mă întreb dacă nu cumva este și el 
în cârdășie cu ei. 

- Înseamnă că am scăpat cu viaţă. Nu mă deranjează să 
pierd obiecte. 

- Dar cum e cu rănile tale? întreabă Gates. 

- Se vindecă ele, îi spun. 

Mă studiază din cap până în picioare, dar n-are cum 
să-mi vadă rănile pe sub blugi. 

- Dylan, facem tot ce putem ca să găsim făptașul. Am 
găsit nişte amprente pe aparatul de aer condiţionat de afa- 
ră şi scara pe care a folosit-o. Încercăm să facem rost de 
filmările de pe camerele de supraveghere de la firmele din 
jurul blocului, ca să găsim posibile imagini ale persoanei 
trecând cu mașina. Am detectivi care îi investighează pe 


toţi cei care aveau acces la grenade în zona aia. Facem ceva 
progrese. Voiam să știi lucrul ăsta. 


Asta-i mai mult decât mă aşteptam. 

- Cine se ocupă de caz? 

- Steele și Johnson. 

- Bun, îi spun. 

- Tocmai discutam cu Keegan despre cazul lui Casey 


Cox şi ne întrebam dacă nu cumva atentatul ăsta ar putea 
avea vreo legătură cu ea. 

Îmi ţin privirea aţintită asupra lui Gates. 

- Şi el ce-a zis? 

Urmează o clipă de tăcere, după care Keegan își drege 
vocea. 

- l-am zis că e posibil. Poate chiar ea a făcut asta. 

Îmi îndrept acum privirea către Keegan. 

- De unde ar face rost Casey Cox de o grenadă? 

- Fata are resursele ei. 

- E adevărat, îi spun. Dar chestia asta ar fi fost destul 
de solicitantă din punct de vedere fizic pentru o persoană 
de statura ei. Să care scara, să o sprijine de clădire, să urce 
o canistră de benzină, să arunce grenada... Mă gândeam că 
probabil a fost un bărbat. Chiar și dacă o femeie ar avea 


toate obiectele astea, să zicem, și le-ar scoate dintr-un ve- 
hicul, tot ar atrage atenţia celor din jur. Dar un bărbat nu. 

Știu că ar trebui să-mi temperez vocea, că s-ar putea să 
par prea dornic să le distrag atenţia de la ea, dar e evident 
că Keegan știe că sunt cu ochii pe el și că altminteri nu ar 
mai fi fost niciun atentat asupra mea. M-am săturat de toa- 
te astea și brusc nici nu-mi mai pasă dacă știe. 

- Repet, spune el. Are resursele ei. Poate a ajutat-o ci- 
neva. Și-a dat seama că ești pe punctul să o găsești și a vrut 
să te omoare. 

Sunt uluit că merge atât de departe, dar nu zic nimic. 

- Unde o să stai, omule? întreabă Keegan. 

- Nu ştiu încă. 

- Vrem să te ajutăm să-ți găsești o locuinţă, spune el, 
cu un ton aparent plin de compasiune. 


Dacă trăiesc 12] 


- Eu și Rollins putem să facem o parte din munca de 
teren în locul tău. 


- Apropo, el unde e? întreabă Gates. I-am lăsat un mesaj, 
i-am zis să vină încoace. 


- Habar n-am, spune Keegan. L-am sunat toată dimi- 
neaţa și nu m-a sunat înapoi. Mașina lui nu-i la el acasă, așa 
că nu știu unde e. 


Bănuiala lui Dex cum că i s-a întâmplat ceva lui Rollins, 
la pachet cu „îngrijorarea” lui Keegan, e un semnal de alar- 
mă pentru mine. Keegan știe unde e Rollins. Simt că-mi 
pocnesc tâmplele. 


- Când l-am sunat eu pe Sy, a intrat căsuţa vocală, spu- 
se Swayze. Poate că unul din noi ar trebui să se ducă la el 
acasă să vadă ce-i cu el. 

- Da, mă duc eu, spune Keegan. Imediat ce plec de aici. 

Gates își îndreaptă iar atenţia spre mine. 

- Ce putem face pentru tine, Dylan? 

- Să aflaţi cine a făcut asta. 

- Trebuie s-o găsim pe fata aia, spune Keegan, de par- 
că deja am stabilit că Casey aruncase grenada. Deja e prea 
de tot. 


- Durează de prea mult timp, aprobă comisarul șef. 
Cum merge cu treaba asta, Dylan? 


- Sunt aproape, îi spun. Chestia asta m-a încetinit un pic. 


Întâlnirea asta e practic inutilă și simt că poate Keegan 
însuși a cerut să se țină ca să mă scoată din ascunziș și să 
mă elimine. Mă duc la mașină înaintea lui, dar e destul de 
aproape în urma mea, așa că nu plec imediat. Câteva minute 
mai târziu, suntem amândoi tot acolo, stând așa degeaba. 

Îşi dă seama că nu am de gând să plec, și în cele din urmă 
pornește maşina și o ia din loc. Îi dau un avans de 10 minute, 
știind că stă și așteaptă în capătul străzii, ca să mă urmă- 
rească, indiferent unde m-aș duce, și să termine ce a înce- 
put. Poate că și Rollins stă ascuns pe aici pe undeva ca să se 
ia după mine după ce plec. 

Scot telefonul și comand un Uber; îi cer să vină în fața 
unei cafenele de după colț. Apoi, îmi iau geanta cu laptopul 
și toate obiectele pe care le deţin la ora actuală, îmi pun o 
șapcă pe cap și fac slalom printre mașini ca să ajung la cafe- 
nea. Comand o cafea și, până o primesc, sosește și mașina. 

Îl rog pe şofer să mă ducă la motelul în care voi sta 
peste noapte. O să mă întorc mai încolo să-mi iau mașina. 


Dex mă sună puțin mai târziu. 

- Hei, amice. Ce-ai găsit? 

- Rollins tot nu s-a trezit, frate. Am stat cu ochii pe casă 
non-stop. Keegan a trecut pe aici și a bătut la ușă, dar n-a 


așteptat prea mult. Mi se pare suspect, frate. Ceva s-a întâm- 
plat cu tipul ăla. Doar nu crezi că i-a făcut Keegan ceva, nu? 


- Nu, sunt prea apropiaţi. Nu-l văd făcând una ca asta. 


- Atunci unde ar putea fi? Nu a venit la muncă, nu e nici 
acasă... 


- Poate că Rollins are o iubită. Sau un avion privat și o 
amantă într-un alt oraș. 


- O să urmăresc mai departe. Acum chiar am devenit 
curios. 


- În regulă. Să mă anunti de îndată ce îl găsești. 


DYLAN 


onduc către cârciuma preferată a lui Rollins să văd dacă 

mașina lui e tot acolo, când deodată îmi sună telefo- 
nul. Este comisarul șef Gates. 

- Alo, comisare? 

- Dylan, ai aflat vestea? 

O spune pe un ton serios, grav. 

Ezit, iar gândul îmi fuge imediat la Casey. S-a întâmplat 
ceva cu ea? 

- Nu, ce s-a întâmplat? 

- A murit Sy Rollins. 

Mi se taie răsuflarea și caut un loc în care să trag pe 
dreapta. 

- Ce ai zis? întreb aproape în șoaptă. 

- Corpul lui a fost găsit cu puţin timp în urmă într-o 
groapă mică. A fost împușcat în cap. 

- Omorât? îl întreb. Stai așa... când? De când e acolo? 


- Probabil de aseară. 


124 


— 


ERRI BLACKSTOCK 


O avalanșă de gânduri îmi trece prin minte. 

- Ai vreo pistă? 

- Ne ocupăm. Keegan investighează cazul. Va căuta 
și-n gaură de șarpe. 

Nu mă pot abţine să nu întreb: 


- Chiar crezi că e o idee bună? Adică, Keegan este ex- 
trem de implicat emoţional. Nu ar trebui să se ocupe cineva 
mai obiectiv? 

- Pentru el e ceva personal. E ca un câine cu un os în 
gură. Voi pune și altă echipă să se ocupe de caz, dar Keegan 
oricum nu va putea să se concentreze pe altceva o vreme. 


Tac un moment, dar apoi mă hotărăsc să zic pur și sim- 
plu ce am în minte. 


- Aseară l-am dus pe Rollins acasă de la bar. Băuse prea 
mult, iar eu eram acolo cu niște prieteni. Știam că nu avea 
cum să conducă. Dar l-am dus acasă în siguranţă și l-am 
văzut intrând în casă. Nu știu cum ar fi putut să plece după 
ce l-am lăsat acolo. Dacă a ieșit iar, probabil că a venit cine- 
va să îl ia. Ar trebui să trimiți un echipaj să verifice am- 
prentele de pe ușă. Să vezi dacă nu cumva există vreun 
indiciu cu privire la cine a fost pe-acolo după ce a ajuns el 
acasă. Poate a fost împușcat în casă și dus apoi în altă parte. 


- Se ocupă Keegan de asta. 
Scrâșnesc din dinţi. Nu îi spun că Keegan va ascunde 


dovezile, că nicio „descoperire” de-a lui nu va indica iden- 
titatea adevăratului criminal. 


- Chiar mă întreb dacă nu cumva există vreo legătură 
între incendiul de la apartamentul tău și crima asta, spune 
Gates. Doar au avut loc în aceeași noapte. 

Brusc mă trece un fior pe șira spinării la gândul că 
Rollins era ucis în intervalul în care eu ar fi trebuit să mor 
arzând. Keegan urma să dea din nou vina pe Casey, întru- 
cât ea este legătura dintre noi doi. Ştirea ar fi apărut peste 
tot în mass-media. Probabil chiar în clipa asta plasează o 
armă a crimei pe undeva. 


Faptul că am trăit i-a dejucat planul, însă nu îl va opri 
de tot. 


Simt o oarecare ușurare că atenţia lui Keegan va fi dis- 
trasă acum de la Casey, dar ce tot spun eu? Tot ce se întâm- 
plă are legătură cu Casey... și cu mine. Keegan știe sigur 
cine a aruncat grenada și știe cine l-a omorât pe Rollins. 
Poate a făcut-o chiar el. 


- Am vrut să te anunţ, continuă Gates. Tu lucrează mai 
departe la cazul Cox. Raportează-i lui Keegan toate noile 
descoperiri. Va trebui să îi aloc alt partener când se mai li- 
niștesc lucrurile, dar s-ar putea să mai dureze. 


După ce închid, îl sun pe Dex. 

- Nu îi mai supraveghea casa, îi spun. L-au găsit. Mort. 

Îi povestesc ce mi-a spus Gates. 

Dex rămâne perplex. 

- Partenerul lui a devenit disperat. Frate, trebuie să-ţi 
păzești spatele. Nu poţi să închiriezi o mașină? 

- Da, ar fi o idee bună. 


- Şi continuă să foloseşti un nume fals la hoteluri. Ai 
putea chiar să mă lași pe mine să merg la hotel ca să te 
cazez, ca să nu aibă înregistrări video cu tine. Ascultă ce-ţi 
spun, omule. Tipul ăsta o să te omoare. El știe. 


Mă hotărăsc să îi accept oferta. Ne întâlnim și îi dau banii. 
Se duce apoi să mă cazeze într-un motel uitat de lume. 

După ce i se înmânează cheia, vine cu mașina într-o parca- 
re de la Walmart, unde mă aflu eu. 

- Lasă-ţi maşina aici și te duc eu într-un loc unde se 
închiriază mașini, îmi spune. 

Nu știu ce m-aș face fără el. 


Dex îmi închiriază o mașină cu cardul lui, în caz că 
Keegan urmărește tranzacţiile pe care le fac cu al meu. Pri- 
mește cheile de la un Malibu negru. După ce plec de acolo, 
încep să-mi fac griji pentru Casey. E puţin probabil ca Kee- 
gan să știe unde se află fata, drept pentru care a și devenit 
așa disperat. A fost îndeajuns de deșteaptă cât să nu fie 
descoperită până acum. Dar acum el știe de mine. 

Îmi urmărea telefonul acum câteva zile. Probabil şi-a 
dat seama de pe atunci că îl suspectez. 

Mă duc la barul la care se afla Rollins noaptea trecută. 
Mașina lui este exact unde am lăsat-o. 

Parchez și intru înăuntru, apoi aştept să atrag atenţia 
barmanului. Când vine la mine, îl întreb dacă pot discuta 
cu managerul. Strigă către spatele barului. 

Managerul iese în față și îi arăt legitimaţia de poliţie. 

- Colaborez cu poliția la un caz de omucidere, îi spun. 
Un bărbat care frecventează barul acesta a fost găsit mort 
azi dimineață. Trebuie să mă uit pe înregistrările de pe ca- 
mera de supraveghere să văd dacă era cineva cu el când a 
plecat de aici aseară, întrucât mașina lui a fost lăsată în 
parcarea voastră. 


Se încruntă. 
- Crezi că l-a omorât unul din clienţii mei? 


- Poate, îi spun. 

Pare îngrijorat, dar mă conduce în biroul lui. Are înre- 
gistrările pe calculator, așa că le caută acolo, se ridică și mă 
lasă pe mine să mă așez pe scaunul lui. Derulez filmarea, 
uitându-mă la toți cei care au ieșit din bar. Văd mașina lui 
Rollins în parcare, apoi îl văd pe el ieșind și pe mine ajutân- 
du-l. Arunc o privire la celelalte mașini în timp ce mă ur- 
măresc pe mine cum plec cu Rollins în mașină. Se aprind 
niște faruri chiar după ce plecăm noi și o altă mașină iese 
din parcare după câteva secunde. 

Mașina lui Keegan. 

Cu inima bătându-mi să-mi sară din piept, copiez par- 
tea aceea a filmării pe un stick USB, precum și porțiunea 
care îl arată pe Rollins cum merge împleticindu-se către 
mașina greșită și pe mine cum îl conduc la mașina mea. 
Sunt absolut sigur că lucrul acesta va fi adus în discuție. 
Keegan va folosi înregistrarea ca să mă acuze pe mine de 
crimă, de vreme ce eu l-am dus acasă pe Rollins. Dar ce am 
făcut eu în noaptea incendiului este înregistrat aproape în 
totalitate. Evident, nu se poate spune același lucru și în ca- 
zul lui. 


CASEY 


Tntoarsă în Memphis la un alt motel, intru pe internet să 

verific site-ul celor de la Shreveport Daily News, să văd 
dacă găsesc informaţii noi despre ancheta atentatului asu- 
pra lui Dylan. lar apoi văd: Detectiv al secţiei de poliţie lo- 
cale găsit mort. Dau click pe articol și îmi apare o poză cu 
Sy Rollins. 


Îmi ţin răsuflarea. A murit. Unul dintre persecutorii mei 
a murit! Îmi duc mâna la inimă, neștiind sigur ce să simt. 
Chiar dacă voiam atât de mult să dispară din viața mea, 
gândul morții lui nu mă încântă. Aș fi preferat să-l văd cum 
trece prin suferința de a fi dat în vileag și făcut de rușine în 
faţa lumii, defilând încătușat în salopetă și șlapi către duba 
care l-ar fi transportat la închisoarea federală sau de stat. 
Aș fi preferat să-l știu închis cu oameni pe care chiar el i-a 
băgat la pușcărie, oameni care n-ar fi fost prea îngăduitori 
cu el. 


Dar la moarte nu m-am așteptat. Am citit articolul care 


relata cum a fost găsit într-un mormânt puţin adânc, îm- 
pușcat în cap. Există chiar și un citat din declaraţia 

„partenerului lui, Gordon Keegan”. „Detectivul Rollins a 
fost un erou”, spune Keegan. „Nu știu ce-o să ne facem fără 
el” În continuarea articolului se spune că, „întrebat dacă 
are vreo pistă cu privire la un posibil suspect, detectivul 
Keegan a răspuns: «Există mulți oameni care ar fi putut să 
vrea să îi vină de hac, ca urmare a investigaţiilor pe care le 
făcea. Îi vom verifica unul câte unul, iar când vom găsi per- 
soana asta - pe el sau pe ea - toate autorităţile Secţiei de 
Poliție din Shreveport vor avea grijă să fie pedepsită con- 
form legii.»” 

Mă las în spate pe scaun, conștientă de faptul că tocmai 
a făcut aluzie la mine. Presa nu are nevoie să mă numească 
el. Se ocupă jurnaliștii de asta. Mi se împăienjenesc ochii 
de lacrimi. Dacă Keegan este în stare să-și ucidă cel mai 
bun prieten și cel mai apropiat confident și complicele lui 
la infracțiuni, atunci sigur are să-l omoare și pe Dylan. Deja 
a încercat. Nu am nicio îndoială că va încerca în continuare. 


Dylan trebuie să plece din oraș. Ar trebui să vină aici cu 
mine și să ne ascundem împreună. Trebuie să îl contactez 
și să-i aduc niște argumente pe care să nu le poată ignora. 


Nu o să vrea. Un bărbat ca Dylan nu se gândește la pe- 
ricolul care îl paşte pe el dacă poate salva pe altcineva. El 
stă să lupte până la final. Dar dacă am vreo putere de con- 
vingere asupra lui, nu pot să-l las să facă asta. 


Îmi fac bagajul, curăţ toate suprafeţele pe aici, ca să nu 
las vreo amprentă și îmi pun peruca. Pe drum, o să-l sun pe 
telefonul cu cartelă, când am semnal de la un releu pe care 
îl pot lăsa rapid în urmă. O să folosesc orice șiretlic care îmi 
trece prin cap pentru a-l convinge. 

les pe ușa din față a hotelului și traversez parcarea. 
Mașina mea este în parcarea altui hotel, la o stradă distan- 
tă. Trebuie să mă grăbesc. 

Când ajung pe la jumătatea parcării, o sirenă răsună în 
apropiere. Mașini de poliție din Memphis apar de nicăieri 
și mă înconjoară. Las poșeta din mână și ridic mâinile dea- 
supra capului când polițiștii sar din mașini și își îndreaptă 
armele spre mine din spatele portierelor. 

- Nu mișca! îmi ordonă unul dintre ei, și tonul lui im- 
perios îmi dă de înțeles că este cu siguranță dispus să apese 
pe trăgaci. 

Fac ce îmi spune și strig: 

- Nu sunt înarmată! 

- În genunchi, strigă și el, rămânând la o distanţă pre- 
caută, până mă așez în genunchi. Cineva vine din spatele 
meu și îmi ordonă să mă culc la pământ, cu fața în jos. Simt 
mirosul de smoală de pe asfalt când îmi aruncă poșeta și 
îmi încătușează mâinile la spate. 


Oamenii ies din hotel și se îmbulzesc la ușă, unii din ei 
filmând scena cu telefonul. Se uită cum polițiștii mă per- 
cheziționează, pentru a se asigura că nu am vreo mitralieră 
pe cracul pantalonului sau vreo macetă sub bluză. 


Este momentul de care mi-a fost teamă, deznodămân- 
tul inevitabil al fugii mele. 


Este începutul sfârşitului. 


2 


CASEY 


T s-a schimbat. Stau într-o sală de interogatorii mult 
prea rece, cu un lacăt pe ușă și un gardian care stă de 
pază de cealaltă parte a ei. Ei ştiu că sunt Casey Cox, cele- 
bra fugară care s-a ascuns de autorități în toate lunile as- 
tea. Sunt pregătită să le spun și restul poveștii mele, inclusiv 
rolul jucat de Keegan în ea. Dar m-au adus în camera asta 
și m-au lăsat să aștept. Probabil îl contactează pe Keegan 
chiar în clipa asta ca să-l anunţe că mă aflu aici. 


Imi iau fața în palme și mă rog și mai tare. 
- Chiar dacă mor, îi șoptesc lui Dumnezeu, fă ca adevă- 
rul să iasă la iveală. Nu-l lăsa pe Keegan să deţină controlul. 


Nu știu dacă vorbesc cu Dumnezeu așa cum trebuie, 
dar am aflat că lisus este mijlocitorul meu. Şi știu că el îmi 
va traduce rugăciunile în ceea ce am nevoie cu adevărat. 
Mă rog pentru Dylan, pentru Hannah și pentru micuța Emma, 
pentru mama mea, pentru Jeff, soțul lui Hannah, și pentru 
toți prietenii mei care vor vedea tot ce se întâmplă în mass 
media. lar apoi mă rog pentru toți jurnaliștii, cei pe care-i 
știu și pe care nu-i știu, care vor relata povestea asta. Mă 

rog pentru curiozitatea și îndoielile lor și pentru hotărârea 
de a investiga cazul până la capăt. Mă rog să vadă binele 
din mine și să nu accepte versiunea lui Keegan ca fiind ade- 
vărată de la sine. Apoi, mă rog ca detectivii care îmi vor 
asculta povestea să creadă că este adevărată. Tata avea o 
intuiţie care l-a ajutat de multe ori. Poate că și acești detec- 
tivi o au. 


După ce bătăile inimii revin la ritmul lor normal, mai 
rămân puţin în starea aceea de rugăciune, reflectând la pri- 
vilegiul de a-mi adresa cerinţele Creatorului. În cele din 
urmă șoptesc: 


- Doamne lisuse, eu cred în tine. 


Mă învăluie pacea. Deși încă mi-e frică, știu că El nu mă 
va lăsa să trec singură prin asta. Și pot să mă rog în timp ce 
sunt interogată, în timp ce stau la închisoare și în timp ce 
sunt transportată la penitenciar. 

Pot să mă rog chiar și în timp ce sângerez până la 
moarte. 

În cele din urmă, îşi fac apariţia doi detectivi. Se prezin- 
tă de parcă urmează să fim buni prieteni: Leibowitz și Briar. 
Leibowitz are părul blond, tuns scurt, iar lui Briar i-ar 
prinde bine o tunsoare. Cel din urmă are o sticlă de apă în 
mână. Mi-o întinde mie de parcă ar fi vreo ofrandă în semn 
de pace. 


- Vă rog să mă ascultați, le spun, încercând să nu-mi las 
vocea să tremure. Știu că sunteţi foarte încântați că m-ați 
prins, dar vă asigur că, dacă veţi afla adevărata poveste, to- 
tul se va schimba. Lucrurile nu sunt așa cum par. 


Cei doi bărbați se uită unul la altul, își trag scaunele și 
mă privesc cu calm și răbdare, ca și cum ar vrea să cred că 
ei sunt și vor fi mereu de partea mea. Dar eu știu mai bine. 

- Nu eu l-am omorât pe Brent Pace, le spun, știind că 
mă filmează și că mai sunt și alți observatori de partea cea- 
laltă a geamului, care se uită la criminala fugară prinsă în 
sfârșit datorită abilității și muncii lor asidue. Brent a fost 
ucis de doi polițiști: Gordon Keegan și Sy Rollins și de cine 
știe ce alți indivizi care lucrează cu ei. Ei l-au omorât și pe 
tatăl meu acum 13 ani. 


Vorbesc repede, încercând să spun cât mai multe îna- 
inte să mă întrerupă. 


- Au pus totul la cale ca să găsesc eu corpul lui Brent, 
iar eu am lăsat urme de sânge peste tot pentru că suferi- 
sem un șoc și am plecat fiindcă știam că nu era posibil sub 
nicio formă să mă creadă cineva, așa cum nu m-au crezut 
nici când l-am găsit mort pe tatăl meu - moartea lui a fost 
clasificată drept suicid, deși existau semne clare că acolo 
fusese o luptă. 


Mă opresc să-mi trag răsuflarea. Leibowitz se apleacă 
peste masă, cu privirea fixată asupra mea. Vorbește calm, 
ca un dresor care încearcă să calmeze un câine turbat. 


- Hai să ne întoarcem la momentul în care ai găsit cor- 
pul lui Pace. 


- Putem să-i spunem Brent? îi zic. Pentru că era priete- 
nul meu. Eu nu-i spuneam Pace. 

- Povesteşte-ne ce s-a întâmplat în dimineaţa aia. Ce ai 
făcut de cum te-ai trezit. 

Încearcă să găsească goluri în mărturia mea, contradicții 
pe care procurorii le pot folosi împotriva mea în instanță. 

- M-am trezit ca în orice altă zi, am făcut duș, mi-am 


uscat părul, m-am machiat, m-am îmbrăcat și am plecat la 
muncă. 

- Te-ai mai oprit pe undeva? Ai vorbit cu cineva? 


Incerc să-mi amintesc. Sunt multe lucruri legate de 
ziua aia pe care am încercat să le uit. 


- Cred că m-am oprit la Starbucks și mi-am luat o cafea 
și o brioșă. M-am dus la muncă, unde m-a văzut toată lumea. 
Sunt sigură că deja s-a verificat lucrul ăsta. Se știe exact 
când am plecat. 


- Ai vorbit cu Brent în dimineaţa aia? 


- Da, și sunt sigură că și ăsta e un lucru bine știut de 
toți cei care lucrează la acest caz, inclusiv de detectivul 
Keegan. Brent m-a sunat în dimineața aia și mi-a zis că a 
găsit ceva legat de cazul tatălui meu... ceva care o să mă 
ajute să dovedesc că fusese omorât. Mi-a zis să trec pe la el 
la prânz ca să-mi spună despre ce era vorba. Tocmai încăr- 
ca dovezile pe un stick USB ca să mi-l dea. 

- Ţi-a spus ce era pe el? 

- Nu, dar mi-a zis că avea să contribuie la rezolvarea 
cazului tatălui meu și avea să mă ajute să dovedesc ceea ce 
eu știam deja că se întâmplase. Şi probabil că ei ascultau. 
Probabil că îi puseseră un microfon în telefon. Când și-au 
dat seama că le-a dat de urmă, s-au dus și l-au omorât, apoi 
l-au lăsat acolo, să îl găsesc eu. Și au pus cuțitul ăla în ma- 
șina mea. Nu era al meu. 


Mi se scaldă ochii în lacrimi, dar chipurile celor doi ră- 
mân impasibile. 

- Dar ei nu știau că Brent îmi trimisese prin poștă un 
stick USB. Am aflat dintr-un filmuleţ de pe stick că luase un 
interviu unei femei pe nume Sara Meadows, funcționar la 
departamentul de evidenţă a probelor din secția de poliţie. 
După ce au găsit fișierul pe calculatorul lui Brent, femeia a 

fost împuşcată şi omorâtă. Vă spun, cu cât veți investiga 
mai mult treaba asta, cu atât veţi găsi mai mulţi morţi. De 
foarte curând, însuși Sy Rollins a fost găsit mort cu un glonţ 
în cap. 


Imi trag răsuflarea și mă uit la ei, în încercarea de a 
găsi vreun semn care să-mi spună că îmi dau crezare, dar, 
sincer, nu pot să-mi dau seama. 


- Știu că unele voci din presă au insinuat că poate eu 
sunt vinovată și de asta, adaug, dar eu nici măcar nu eram 
în zona aia. Mi-am luat numele de Liana Winters. Am stat 
la motelul la care m-aţi găsit și am lucrat ca șoferiță pentru 
o femeie nevăzătoare, precum și pentru un avocat de pe 
aici. Gordon Keegan l-a ucis pe Rollins sau a pus pe cineva 
să îl omoare și va continua să ucidă, fiindcă lucrurile încep 
să-i scape de sub control. 


Detectivul Briar se ridică în picioare, își strecoară mâi- 
nile în buzunare și își zdrăngănește cheile. 


- Deci, vrei să spui că însuși departamentul de poliție 
este amestecat în crimele astea? 


- Ştiu cum sună, îi spun. Nu insinuez că tot departa- 
mentul de poliţie este implicat. De fapt, chiar știu că nu-i 
așa. Tatăl meu era un polițist bun și mai sunt și alți polițiști 
buni acolo. Dar am multe dovezi. Căutaţi la mine în geantă 
și o să găsiţi stick-ul ăla. Dar trebuie să vă asiguraţi că nu 
ajunge pe mâinile lui Gordon Keegan și că nu va veni aici să 
mă ia. Vă asigur că n-aș ajunge înapoi la Shreveport în via- 
tă, ca să mă prezint în fața instanţei. Și nu numai atât. Mai 
sunt și alte persoane care au dovezile astea și care le vor 
face cunoscute dacă se întâmplă ceva cu mine. Puneţi-le 
într-un calculator, vă rog. Sunt suficiente ca să vedeţi care 
este adevărul. 

Se uită unul la altul, iar speranţa îmi încolţește în suflet. 


Dumnezeu își aduce și el contribuţia aici. Nu sunt chiar 
singură. 

- Spui că se află între bunurile tale personale? Dovezi- 
le astea despre care vorbești? 

- Da, îi spun, plină de speranţă. Vă rog să le luaţi. Am 
încercat să le spun când m-au adus, dar le-au luat odată cu 
toate lucrurile pe care le aveam la mine. Este un interviu cu 
Sara Meadows, informaţii despre alţi polițiști din vremea 
morții tatălui meu, care au fost bătuţi sau amenințați. Ob- 
servaţii pe baza unui interviu cu soția proprietarului unei 
spălătorii care a fost ucis acum câteva zile. Lucruri pe care 
le-a cumpărat Keegan cu banii pe care i-a adunat... o în- 
treagă viață paralelă pe care o duce. 


Detectivul Leibowitz părăsește încăperea să caute stick-ul 
și, deodată, încep să am îndoieli cu privire la ceea ce am 
făcut. Există oare ceva pe stick-ul ăla care l-ar putea impli- 
ca pe Dylan? Nu cred, dar sunt incluse poze ale planșei lui 
cu dovezi. Dacă există pe poze date care să arate locul unde 
au fost făcute? Trebuia să verific înainte. 


Briar îmi mai cântă în strună puţin. Imi dau seama că 
nu știe ce pistă să urmărească. Cea privitoare la Brent, cea 
privitoare la tatăl meu sau cea privitoare la Keegan. 


- Să ne întoarcem la ziua morții lui Brent, spune el. 
După ce ai găsit cadavrul, ce ai făcut? 

Dau din cap, fiindcă nu vreau să se concentreze pe 
Brent și să uite de Keegan. 

- Uitaţi, îi spun, aţi cunoscut și voi polițiști corupți. Știu 
că da. Sunt o plagă pentru toată poliția. Tatăl meu știa de ei. 
Vă rog doar să luaţi în considerare că ceea ce spun eu este 

posibil. Nu trebuie să mă credeţi. Doar verificaţi. Tot ce 
spun poate fi confirmat. 


Se aude o bătaie în ușă, iar detectivul se uită în sus și 
cineva îi face semn. Impinge scaunul în spate. 


- Mă întorc imediat. 


Știu că am mult de așteptat, așa că înlemnesc pur și 
simplu în tăcere, rugându-mă în continuare, cu speranța că 
se va uita imediat la fișierele de pe stick. 

După vreo oră, intră o gardiancă, îmi pune cătușele și 
mă conduce către celulă. Felul în care mă percheziționează 
este îngrozitor, dar îndur tot, de parcă nici nu m-aș afla în 
corpul meu, ci aş sta deoparte și m-aș uita de sus cum 
această altă persoană trece prin tot ceea ce trece. Pot s-o 
fac și pe asta, îmi spun. Am fost bătută de un răpitor psiho- 
pat, atacată de un traficant de droguri, care își dădea la 
schimb copilul pentru o doză, am supraviețuit după ce mi 
s-a provocat un accident de mașină și chiar după ce am fost 
împuşcată. Asta-i nimica toată. 


După ce trec prin procedeul umilitor al percheziţiei 
corporale, mi se spune să mă schimb într-o salopetă și sunt 
închisă singură într-o celulă. Are o banchetă, dar nu și o 
saltea, și este mai frig chiar decât în sala de interogatoriu. 
Dar sunt recunoscătoare că am un loc unde să mă întind și 
să mă gândesc. Nu știu ce se întâmplă sau ce se va întâmpla 
de acum înainte, dar sper ca Dylan să afle curând că sunt la 
închisoare. În cel mai bun caz, va veni el la mine. În cel mai 
rău caz, va veni Keegan. 


lar dacă va veni el, voi fi moartă înainte să ajungem 
măcar la ieșirea din oraș. 


pa 


DYLAN 


m Pace sunt supăraţi din cauza morții lui Sy Rollins. 


- Crezi că fata aia a avut ceva de-a face cu asta? mă în- 
treabă Elise cu o voce care pare să tremure fără oprire. 


Dau din cap că nu. 


- Nu, chiar nu cred. Cred că aș fi găsit-o, dacă s-ar fi 
întors în oraş. 


- Dar e bună la așa ceva, spune Elise. Încerc să înţeleg 
și eu cum poate o fată ca ea să facă tot ce a făcut, și mă în- 
torc mereu la ipoteza unei boli psihice. Cum altfel ar putea 
cineva să facă ce i-a făcut ea lui Brent? 


Nu cred că expresia chinuită din ochii ei de culoare 
deschisă va dispărea prea curând. Eu nu pot să fac nimic să 
o alung, dar poate că va fi mai puțin confuză când adevărul 
va ieși la iveală. 

Jim pare pierdut în el însuși. 

- Dacă a ieșit din ascunzătoarea ei și l-a omorât pe 
Rollins sau ţi-a aruncat în aer apartamentul, este mai letală 
decât ar fi crezut oricare dintre noi. 

Pe asta nu pot s-o las așa. 


- Nu se potrivește deloc cu profilul ei. Cred că a fost 
altcineva. 


- Cum poți să spui asta? întreabă Elise. A fost foarte 
violentă în cazul lui Brent. Să arunce în aer o clădire plină 
de oameni ca să-i elimine pe cei care voiau s-o prindă nu 
mi se pare o mare exagerare. 


- Chiar mă îndoiesc că ar fi fost fizic posibil ca o fată 
ca ea să facă oricare dintre lucrurile astea. L-am văzut pe 
Rollins aseară și era foarte beat. Abia putea să meargă. 
Nu știu cum ar fi putut ea să-l scoată din casă în starea aia 
și să-l ducă undeva ca să-l omoare. 


- Rollins avea obiceiul să bea foarte mult, spune Jim. 
Mereu îi simțeam mirosul de alcool în respirație. Uneori 
părea că se împleticește în mers. Chiar nu aveam cine știe 
ce încredere că ar putea s-o găsească el pe Cox. Mi se părea 
că Gordon Keegan încerca să-l acopere, să-l țină în serviciu. 
În parte, de asta am vrut să te angajez pe tine. Rollins nu 
îmi inspira încredere. Îmi place de Keegan şi părea să aibă 
situația sub control. Poate că Rollins s-a băgat în belele cu 
cineva. Cu vreun traficant de droguri sau vreun agent de 
pariuri sau ceva de genul. 


Nu mă așteptam ca Jim să vină cu o astfel de teorie, dar 
nu spun nimic. 


- Ne bucurăm că încă te ocupi de caz, Dylan, spune Elise. 
Avem nevoie de tine acum mai mult ca niciodată. Meriţi fi- 
ecare bănuţ. 


Când îmi scriu un alt cec, mă încearcă un sentiment de 
remușcare. Dar îmi reprim imediat vinovăția. Am să mă 
asigur că ucigașul lui Brent va fi tras la răspundere. Până la 


140 


— 


ERRI BLACKSTOCK 


urmă, acesta este motivul pentru care m-au angajat. lar 
dacă la final vor simţi că au fost înșelați, am să găsesc o cale 
să le dau înapoi toţi banii cu care m-au plătit. 

Întors în mașină, aud că sună telefonul şi îmi arunc 
ochii pe ecran. Este comisarul șef Gates. Răspund. 

- Ce faci, dom’ comisar? 


- Bine, Dylan, spune el. Am să-ţi dau o veste. Are legă- 
tură cu Casey Cox. 


Apăs pe frână și trag pe dreapta într-o parcare oareca- 
re. Simt că stomacul mi se face ghem. 


- Ce s-a întâmplat? 

- Tocmai a fost prinsă de poliţia din Memphis. 

Trag rapid aer în piept. 

- Poftim? Eşti sigur că e ea? 

- Absolut. A văzut-o cineva la un hotel și a chemat poli- 


ţia. Era deghizată, dar după ce a fost arestată a recunoscut 
că e ea. 


Am rămas cu gura căscată; nici nu pot să vorbesc. 
- Mă auzi? 

Parchez mașina. 

- Da. Doar că... am rămas fără cuvinte. 


Imi şterg urmele de transpiraţie de pe buza de sus și 
îmi dau seama că îmi tremură mâna. Mă bucur că nu mă 
poate vedea. 


- Trebuie să-ți spun ceva. Le-a zis detectivilor din 
Memphis că Gordon Keegan și Sy Rollins l-au omorât pe 
Brent Pace, că l-au ucis și pe tatăl ei, că Keegan l-a omorât 
pe Rollins și ţi-a incendiat blocul... Practic, că Keegan e 
Jeffrey Dahmer reîncarnat. 

Bun așa. Le-a zis. Vreau să-l întreb dacă au și crezut-o, 
dacă iau acuzaţia asta în serios, dacă se desfășoară o an- 
chetă. În schimb, îi spun: 

- Zău? Asta a zis? 

- Da. Susţine că a aranjat niște lucruri ca toată chestia 
asta să ajungă la presă. Am vrut să te anunț pentru că s-ar 
putea să încerce să te convingă și pe tine. 


- Bine. Ai de gând să investighezi ceea ce afirmă ea? 
Râde pe înfundate. 


- Mai exact, cum că unul dintre cei mai buni detectivi 
ai mei este un criminal în serie? Zău aşa, Dylan! 


Mă asaltează o mie de gânduri. 


- Zic şi eu, comisare - presa va vrea să ştie dacă aţi 
verificat declaraţia ei. Având în vedere climatul mediatic 
din ziua de azi, nu va fi tratată ca o acuzaţie falsă. Este ceva 
de senzație. Va fi cap de afiș la știri zile întregi. Poate ar tre- 
bui să o mai interogați și să vedeţi ce dovezi are de oferit. 


- Au spus că le-a dat un stick USB. Îmi trimit prin e-mail 
fişierele. 

- Tratează chestia asta cu seriozitate, îl avertizez. Dacă 
pune mâna presa pe fișierele alea, și va trebui să iei în calcul 
că așa se va întâmpla, se vor aștepta ca tu să fi investigat 
deja situaţia. Vezi măcar care sunt dovezile ca să puteţi dis- 
cuta despre ele. 


- Da, așa am să fac. Sincer, nici nu știu dacă-i nebună 
sau dacă ea chiar crede lucrurile astea. 


- Important e ce va crede presa, nu? 

Știu că nu e așa. Adevărul chiar contează. Dar trebuie 
să îl țin la distanţă, fiindcă nu știu dacă nu cumva e și el în 
cârdășie cu Keegan. 

- Anunţă-mă când primeşti chestiile acelea, îi spun. Aș 
vrea să știu și eu ce conțin fișierele. 

- Sigur, spune el. 

- l-ai spus lui Keegan că a fost prinsă? 

- Încă nu. Nu prea mă trage inima să-i spun ce declara- 
ţii a făcut ea. Nu mai zic că i-a murit și cel mai bun prieten. 
Probabil nu îi mai stă capul și la ancheta asta. 


- Există vreo modalitate să primesc eu autorizaţia ca 
să o aduc aici? 


- Nu e o idee bună, spune Gates. 


- Dar, cum ai zis și tu, Keegan are mintea în altă parte. 
Eu sunt cel mai disponibil. Știi că pot s-o fac. 


- Tu nu faci parte din poliţie. 
- Atunci pune-mă pe statul de plată pentru câteva zile. 


Probabil se gândește la asta, fiindcă nu mai zice nimic. 
Apoi oftează. 


- Poate că așa e cel mai bine. În regulă. O să întocmesc 
documentele. Treci pe la secție. 


Închid şi mă simt atât de ușurat, că abia mai pot să res- 
pir. Dar mă irită că Gates nici măcar nu ia în considerare 
afirmațiile lui Casey. S-ar putea totuși să mă pripesc. Sigur 
că nu ar lua de bune din prima acuzaţiile unei femei pe 
care o consideră o criminală. lar faptul că mi-a urmat sfatul 
și că mă trimite pe mine să o iau în locul lui Keegan este un 
argument în favoarea nevinovăţiei lui. 

Cum va reacționa Keegan? Nu o să fie de acord să o 
transport eu. Va vrea să se ocupe el de asta. Nu este măci- 
nat de suferință cum ar vrea el să creadă lumea. Și nu va 
vrea sub nicio formă să o lase pe Casey să vorbească în 
continuare. Se gândește că afirmațiile ei ar putea începe să 
capete sens. 


Trebuie să ajung la Memphis cât se poate de repede. 
Cu mașina durează prea mult. Sun la aeroport să întreb de 
un zbor charter și aflu că pleacă un avion particular spre 
Nashville într-o oră. Mi se spune că mă pot lua și pe mine și 
că mă lasă în Memphis. Îmi cer dublu faţă de ce am plătit în 
alte dăţi, dar dau oricât ca să îi apăr viața lui Casey. Fac re- 
zervarea și mă rog să decolăm la timp, pentru ca Keegan să 
nu aibă ocazia să ajungă înaintea mea. 


Înainte să mă duc la aeroport, mă opresc la secţia de 
poliție să semnez actele pentru angajare și sunt învestit ra- 
pid în funcţie. Nu așa voiam să ajung să lucrez aici, și comi- 
sarul șef îmi spune să nu mă bazez pe chestia asta. Este 
ceva temporar. 


Insă nu am nevoie decât de o zi ca să o iau pe Casey. 

ă asigur că doliul pe care i-l port bunului meu tovarăș 

Sy Rollins pare credibil și că mă văd mulţi colegi cum 
sufăr. Când comisarul șef Gates vine personal la mine în 
birou, mă aştept să îmi ofere o îmbrățișare, ca și cum aș fi 
de neconsolat. Nu ajunge chiar până acolo, ci doar mă bate 
amical pe umăr. 


- Eşti bine? 

- Sigur, șefule. Nu trebuia să vii până aici să vezi ce fac. 
Sunt bine. 

- Ai putea să-ţi iei liber o vreme, să știi. Ai suferit o lo- 
vitură destul de puternică. 

Îmi cobor privirea în podea, de parcă aş mai avea puţin 
și m-ar bufni plânsul ca pe un copil. 

- Nici vorbă, îi spun. Am de lucru. Nu-mi iau liber. 

Pare mișcat de cât de hotărât sunt. 

- Putem să stăm jos? întreabă el. 


- Desigur! 

Îi fac semn către scaunul din faţa biroului meu şi îl tra- 
ge puţin în spate, apoi se așază. Eu mă așez pe scaunul meu 
cu rotile, picior peste picior. Dau agitat dintr-un picior ceva 
mai tare decât mi-ar plăcea, dar îl ascund sub birou. 


- Ce s-a întâmplat, șefu'? 

- Keegan, trebuie să-ţi dau o veste, spune pe un ton 
scăzut. 

Mă aplec în față ca să-l aud mai bine. 

- Tocmai am primit un telefon de la Departamentul de 
poliție din Memphis. 

- A, da? Privitor la ce? 

- Casey Cox a fost arestată. 

Îmi stă inima în loc. 

- Glumești? 

- Nu. A văzut-o cineva la un hotel și a chemat poliția. 

Mă ridic în picioare și mă uit în jur după telefonul meu, 
apoi îmi dau seama că îl am în buzunar. 

- Plec într-acolo chiar acum. 


- Nu, nu, spune el. Îl trimit pe Roberts să o transporte. 
Vreau ca tu să rămâi aici. Ai și înmormântarea și toate 
celelalte. 


Simt cum îmi iau foc și fața, și urechile. 


- Şefule, lucrul ăsta e important. E ancheta mea. Sy și-ar 
dori ca eu să termin ce am început amândoi. Trebuie să mă 
duc să o iau! 


Se holbează la mine și mintea îmi fuge în toate părțile, 
încercând să se agaţe de un gând statornic. 


- Sunt siguri că e ea? N-o fi vreo nebună care vânează 
și ea un sfert de oră de celebritate? 

- E ea. Ne-au trimis poza cu chipul ei. Arată ca înainte, 
numai că are părul brunet, dar asta știam deja. Amprentele 
se potrivesc. E ea. 


Mă întreb dacă a vorbit, ce anume a zis, dacă deja m-a 
discreditat. 


- A mărturisit? 
- Nu, spune el și se uită în altă parte de parcă nu ar 
vrea să-mi spună chiar tot. 


Mi se strânge stomacul și știu sigur că a zis ceva de 
mine. Trebuie să ajung acolo cât se poate de repede. 


- Doar neagă că a fost implicată. Gordon, Roberts e deja 
pe drum. 


Vreau să dau cu ceva de pământ. 


- Glumești? Femeia asta e maestră la evadat. A mai fu- 
git o dată de el! Chiar vrei să-mi spui că ai încredere în el în 
situaţia asta? Într-un individ care nici măcar nu face parte 
din poliție? 

- L-am angajat eu. 

- Ce ai făcut? 

Mă trec transpiraţiile acum, dar sper că el nu observă. 


- Uite care-i treaba, șefu', lucram la ancheta morții lui 
Rollins și mi-a atras atenţia un lucru de care nu ţi-am zis 
nimic încă. Așteptam să aflu mai multe, dar, dacă îl trimiţi 
pe Dylan, trebuie să știi. 

Se încruntă, și riduri adânci îi brăzdează fruntea. 

- Ce să știu? 

- Ultima persoană care l-a văzut pe Sy în viaţă este 
Dylan Roberts. L-a dus acasă cu mașina de la un bar. Nu zic 

că l-a omorât el... sau poate chiar asta zic. Nu știm încă. Dar 
trebuie măcar să luăm în considerare ipoteza asta. 


- Nu, nu trebuie. Cineva a atentat la viaţa lui Roberts 
aseară. Apartamentul lui a fost mistuit de flăcări. 


- Atunci poate că l-a ucis pe Sy când l-a dus acasă, îna- 
inte să se întâmple chestia aia. Sau poate a crezut că Sy a 
aruncat grenada și s-a dus să-i ceară socoteală. Nu știu, șefu', 
de asta nici nu ţi-am spus nimic până acum. Trebuie să in- 
vestighez mai în profunzime. Dar, dacă îl trimiţi să trans- 
porte o criminală notorie care fuge de poliție de luni întregi 
și care în mod miraculos a scăpat chiar de el, trebuie să știi 
că lucrul ăsta ar putea fi problematic. Este foarte posibil ca 
el să fi avut vreo legătură cu moartea lui Sy. 


Comisarul se holbează la mine, apoi se ridică în picioare 


A 


și îşi trece mâinile prin păr. Văd în ochii lui că este confuz 

că nu știe în ce direcţie să o apuce. Trebuie doar să insist 
puţin mai mult. 


- Cheamă-l înapoi pe Dylan Roberts. Lasă-mă pe mine 
să mă duc. 


- Dar i-am anunţat deja pe cei din Memphis că vine el. 
- Sună-i iar. Trebuie să mă lași pe mine să fac asta, șefu'. 
Pare că a îmbătrânit în câteva minute. 


- Ea susţine că tu ești criminalul. Spune că are dovezi 
împotriva ta. Are o poveste întreagă despre implicarea ta 
în toate crimele astea. 


- Ce? întreb, prefăcându-mă șocat. Zău așa! Probabil 
râd toţi de asta. E absurd. Doar n-o să lăsăm o criminală 
notorie să facă regulile, nu? 


Işi vâră mâinile în buzunarele de la pantaloni și îmi dau 
seama că l-am derutat de tot. Așa că îmi dublez eforturile. 

- Sefule, ea e o escroacă și o criminală, iar Dylan e po- 
sibil să fie implicat în moartea lui Sy. Am motive să cred că 
el a ajutat-o în tot timpul ăsta. Că a lăsat-o să plece la Shady 
Grove. Ne pierdem vremea aici. Trebuie să mă lași să mă 
duc. Am un amic cu un avion și pot să-l rog să mă ducă. Pot 
s-o aduc aici până diseară. Apoi putem lămuri situaţia. 

În cele din urmă oftează adânc. 

- În regulă, Gordon, spune el. Am să dau niște telefoa- 
ne. Îl chem înapoi pe Roberts. 


- Spune-le celor de la poliţia din Memphis că nu eu 
sunt omul negru. 


Surâde ușor. 

- Nu îţi face griji, șefu'. După ce vor ieși la iveală toate 
infracțiunile ei, n-o să mai creadă nimeni că e nevinovată. 

Îmi iau jacheta și o pun pe mine în timp ce Gates iese 
din birou. 

La ieșire, cineva mă întreabă: 

- Unde te duci? 

Mă întorc cu un rânjet de felină pe față. 


- Mă duc să pun mâna pe o maniacă criminală micuță 
și drăguță, îi spun, după care îmi iau tălpășița în jos pe scări. 

pa verificarea premergătoare zborului cu superficiali- 
tate, un lucru pe care un pilot nu trebuie să-l facă nicio- 
dată. Dar trebuie să îmi pilotez avionul către Memphis ca 
s-o iau pe Cox înainte să ajungă Dylan acolo. Decolarea 
durează cam mult, dar trebuie să aștept să primesc undă 
verde de la controlul de trafic aerian ca să folosesc pista de 
decolare. 


Când ajung în aer în cele din urmă, mă gândesc ce să 
fac după ce pun mâna pe ea. N-am niciun gând să o aduc 
înapoi, nici cu avionul meu, nici altcumva. O să închiriez o 
mașină când ajung, o s-o iau de la închisoarea din Mem- 
phis ca și cum aș intenţiona s-o transport înapoi, după care 
o să fac ce trebuie ca să-i închid gura definitiv. Nu am cum 
s-o las să se întoarcă în Shreveport sub nicio formă și să-și 
spună personal povestea. 


Detaliile acestui plan îmi pun totuși bețe-n roate. Oare 
moartea ei nu ar însemna o împlinire a celor prezise de ea 
polițiștilor din Memphis? 

Există modalităţi de a evita acest lucru. O să fac să pară 
că am fost nevoit să o împușc în timpul unei încercări de 
evadare. Trebuie doar să mă asigur că nu vor exista nici 
martori, nici dovezi. Drew Peterson a evitat ani întregi în- 
chisoarea, până a început să facă unele greșeli. Eu nu am să 
fac niciuna. Dacă presa va auzi cumva de declarațiile ei din 
Memphis și va începe să facă investigaţii amănunțite, pot 
să trag de timp - cum ar fi să îmi angajez un avocat care să 
aibă grijă să nu mi se ia niciun interviu. 

Nu vreau să se ajungă așa departe. Dacă s-ar întâmpla 
acest lucru, lumea ar începe să aibă suspiciuni în privința 
mea, iar viața mea se va duce de râpă. 


Gândurile astea mă fac să mă întreb dacă am gestionat 
cum trebuie toată povestea asta. Mă gândesc la cum am as- 
cuns dovezile după ce l-am omorât pe Rollins. Nu mi-a scă- 
pat nimic, nu? Dacă îmi găsesc ADN-ul? Faptul că sunt ras 
în cap reduce posibilitatea să fi lăsat vreun fir de păr în 
urmă, dar mai există și părul de pe braţe, și transpirația... 
Mi-am acoperit toate urmele lăsate de pantofi, dar se poate 
să fi omis ceva, fiindcă era întuneric. Dacă or găsi vreo fibră 
din îmbrăcămintea mea? Trebuia să ard toate hainele cu 
care eram îmbrăcat în noaptea aia. 


Simt cum mă cuprinde panica, dar o înăbuș din fașă. Nu! 
Am ajuns așa departe doar grație intelectului și precauţiei 
mele și pot continua astfel. Luminile de dedesubt se trans- 
formă în întunericul a hectare întregi de păduri și culturi 
agricole, apoi ajung la fluviul Mississippi și o iau spre nord, 
urmând cursul lui, aproape de sol. 

Îmi pregătesc răspunsurile la declarațiile făcute deja 
de Cox. În privinţa lucrurilor legate de tatăl ei ar trebui să 
fie destul de ușor. Pot susţine că era doar o fetiță de 12 ani 

traumatizată emoţional, care încerca să găsească o persoa- 
nă pe care să dea vina pentru moartea tatălui ei. O să fac 
caz de boala psihică a mamei ei și de presupunerea că a 
fost transmisă și fiicei. 


Dar ce altceva mai știe? Dacă a insinuat în fața polițiș- 
tilor din Memphis că eu l-am omorât pe Sy? Nu are de unde 
să știe, pentru că nu era acolo, așa că o să le spun că eram 
cu J.J]. Parker în noaptea aia și ne uitam la înregistrarea 
unui joc din campionatul USC și că am stat amândoi treji 
până pe la 4.00 dimineaţa, când el s-a culcat la mine pe 
canapea, iar eu m-am dus în dormitor. ].]. îmi e dator. Știu 
unde sunt îngropaţi cei pe care i-a omorât, pentru că eu 
l-am angajat să îi îngroape, și știu și pe ce și-a cheltuit banii. 
Gail va ști că e o minciună, dar nevastă-mea știe bine că nu 
trebuie să mă supere. 


Dar dacă nu este de ajuns? Gândul ăsta mă chinuie. 
Dacă o omor şi apoi descopăr că am uitat ceva? Mă gân- 
desc cum ar fi să o las pe Cox să trăiască și să o aduc real- 
mente înapoi. Să o bag în avionul meu, cu cătușe la mâini și 
în lanțuri. Apoi, îmi imaginez cum ar fi să deschid ușa avi- 
onului și să o arunc în gol. Nu, asta nu ar merge, pentru că 
i-ar găsi corpul. Asta-i soluţia, mă gândesc. Nu trebuie să-i 
fie găsit corpul în veci. Da! Lumea trebuie să creadă că încă 
se ascunde. 


Poate aș putea chiar să înscenez altă omucidere pusă 
pe seama lui Casey Cox, cu bunurile ei personale, părul și 
ADN-ul la locul crimei. O crimă în plus pe lista ei ar distra- 
ge atenţia tuturor de la mine. 


Am zburat mai mult pe deasupra pădurilor, dar acum 
zăresc o întindere liberă, fără copaci, la mare, mare depăr- 
tare de orice casă, și îmi pică fisa. Trebuie să găsesc un loc 

ca ăsta. Un loc liber unde să pot s-o omor și apoi să fac un 
foc de tabără ca să-i ard corpul, fără să risc declanșarea 
unui incendiu, care ar atrage atenţia și ar fi total în defa- 
voarea mea. Apoi, pot să zic că a evadat și că umblă iar 
neștiută pe undeva. Cât timp nu îi găsește nimeni corpul, 
nu voi avea de suferit. 


Nu pot să mă abţin să nu râd în hohote. Elementul care 
va acționa în favoarea mea este că, odată ce scap de ea, nu 
va mai conta ce a povestit poliţiei din Memphis, întrucât 
toată lumea mă va crede pe mine. lar la întoarcere o să-l 
găsesc pe Dylan Roberts și o să-l elimin și pe el. 


N-o să-mi vină mie de hac trădătorul ăla! 


20 


DYLAN 


borul meu a întârziat cu 45 de minute și fiecare secundă 

care trece este ca o lovitură de baros în tâmple. Keegan 
va porni la drum către Memphis curând cu sau fără acordul 
lui Gates. Mă uit pe geam după vreun Cessna care să deco- 
leze, dar nu văd niciunul. 


Când în sfârșit plecăm, luxosul avion este impregnat de 
un miros de alcool, întrucât trei directori ai unei case de 
discuri merg la Nashville, pentru a sărbători nu știu ce con- 
tract încheiat cu un artist care locuiește în zona aceea. 
Trăiesc pe picior mare, așa că își permit să zboare cu un 
King Air la comandă. Având în vedere că e un avion cu re- 
acție, mă rog să ajung mai repede decât va ajunge Cessna 
lui Keegan. 

Închid ochii, prefăcându-mă că dorm, şi o învălui pe 
Casey în rugăciuni. Încerc să cred că Dumnezeu controlea- 
ză toată situația, că o va apăra pe Casey de Keegan și că nu 
ne-a adus până aici doar ca să ne întoarcă spatele. 

Dar voia lui Dumnezeu nu a fost niciodată și voia 
mea. Brent a murit, Keegan umblă liber, iar Casey este la 

închisoare. De-aș avea măcar un minut pe FaceTime cu 
Dumnezeu să primesc niște ordine clare! 


Înainte de aterizarea la Memphis, sun operatorul de aco- 
lo şi întreb dacă a fost adusă mașina pe care am închiriat-o. 
Bărbatul de la birou îmi spune că Hertz tocmai a livrat 
două mașini. 

- Cum adică două? îl întreb. 


- Una pentru tine și una pentru alt tip din Shreveport, 
care tocmai a aterizat cu un Cessna. 


Închid ochii. Nu-mi vine să cred. Cumva Keegan a reușit 
să ajungă înaintea mea. Mintea mi-e asaltată de o avalanșă 
de gânduri. 

Eu sunt cel însărcinat să o aducă înapoi pe Casey, iar 
poliția din Memphis știe asta. E puţin probabil să o predea 
pe Casey lui Keegan. Însă el e foarte șiret și convingător pe 
deasupra. 


- Care sunt cele două mașini? întreb. 

- Vrei să te asiguri că o primești tu pe cea mai bună? 
întreabă tipul chicotind. Se pare că este o Enclave argintie 
și o Tahoe neagră. 


- Ok, bun așa, îi zic. Dar fă-mi o favoare, te rog. Nu îi 
spune celuilalt tip că am venit și eu. Este colegul meu și 
suntem într-o competiţie. Încerc să câștig. 


- Sigur, spune el cu o voce veselă. 


Închid telefonul şi pic pe gânduri. Poate reuşesc să 
sparg un cauciuc la Tahoe, dacă o mai găsesc acolo când 
sosesc eu. Asta l-ar încetini. Dar ar trebui să ajung înainte 
să ia mașina, însă avionul ăsta îmi dă dureri de cap, fiindcă 
nu se grăbește să ajungă pe pista de aterizare. 

Sunt ud de transpirație când încetinim și noi și întorc 
capul după clădiri. Mă uit pe geam după cele două mașini 
închiriate, parcate una lângă alta în parcarea de lângă clă- 
dire, unde probabil că se află Keegan chiar în clipa asta. 
Mă uit după avionul în care l-am mai văzut pe Keegan și 
altădată, dar aeroportul este prea mare și nu îl văd pe nică- 
ieri. Avionul King Air rulează pe sol până la poartă, unde 
cobor eu. Când ne mai apropiem, văd avionul lui Keegan. 
Este deja la sol. 


Le mulțumesc piloților și aștept să se deschidă ușa, 
apoi cobor rapid treptele. Traversez pista ca să ajung la 
operatorul cu bază fixă, când văd automobilul negru marca 
Tahoe cum iese din parcare. Îmi vine să dau cu pumnul în 
ceva. 


Mă grăbesc spre birou, dar tipul de la recepţie este ple- 
cat la baie. Aştept, plimbându-mă de colo până colo în fața 
biroului, dar văd că nu se grăbește deloc. Când se întoarce, 
nu mai contenește cu pălăvrăgeala. Probabil că Keegan l-a 
plătit să mă țină în loc. 

Îl îndemn să facă tranzacţia cât mai repede posibil, şi 
după câteva minute mă aflu în Enclave-ul meu, pun GPS-ul 
și tastez adresa departamentului de poliţie. Studiez o ima- 
gine de sus și îmi dau seama care este cel mai scurt traseu. 
În timp ce se încarcă, îmi verific căsuţa vocală. 


Comisarul șef Gates mi-a lăsat un mesaj. Apăs pe el și îi 
aud glasul. „Dylan, îmi pare rău, dar m-am hotărât să-l las 
pe Keegan să se ducă să o ia pe Cox. Credeam că va fi ocu- 
pat cu organizarea înmormântării, dar a insistat că vrea să 
se ocupe el de asta. Retrage-te și întoarce-te aici. Îți vom 
deconta toate cheltuielile pe care le-ai făcut. Anunţă-mă 
când ajungi înapoi în oraș. 

Îmi vine să tip şi chiar o fac, ştiind că nu mă poate auzi 
nimeni. Cum a reușit Keegan să obțină asta, având în vede- 
re toate suspiciunile care planează asupra lui în momentul 
de față? 

Încerc să mă gândesc. Poate că există destulă confuzie 
cu privire la extrădare, cât să-i pot convinge că tot eu sunt 
cel însărcinat să o preia. Probabil Keegan va ajunge primul 
acolo, dar mai sunt şi acte de pus la punct. Trebuie să obți- 
nă un mandat de extrădare, iar asta durează. 


În timp ce conduc, sun la Departamentul de Poliţie din 
Memphis și cer să vorbesc cu detectivul care se ocupă de 
cazul Casey Cox. Răspunde un tip pe nume Leibowitz și mă 
reped să-mi țin discursul. 


- Bună ziua, mă numesc Dylan Roberts. Colaborez cu 
Departamentul de Poliţie din Shreveport în cazul Casey 
Cox și sunt chiar acum în drum spre voi, ca să o preiau. Mă 
întrebam dacă ați putea să începeţi deja procesarea actelor 
de extrădare. Vreau să o duc la Shreveport cât mai repede 
posibil. 

- Ă, nu ştiu ce să zic, spune detectivul. Ni s-a spus că 
vii, dar apoi am primit alte ordine. Trebuie să i-o predăm 
detectivului Keegan. 

- Nu, nu, îi spun imediat. Ar fi o greșeală teribilă. Cox 
se va folosi de chestia asta în instanță: va spune că, deși l-a 
acuzat de mai multe crime, voi tot i-ați predat-o lui. Va fi un 
coșmar mediatic pentru voi. 


Urmează un moment de liniște la celălalt capăt al firului. 


- Mă îngrijora și pe mine un pic chestia asta, dar căpi- 
tanul nostru vrea să respectăm cerința secţiei de poliţie 
din Shreveport. Keegan e în oraș. E în drum spre noi. 

- Și eu la fel. 


Mă agăţ de orice, încercând să găsesc un argument 
convingător. 


- Uite, chestia asta l-ar putea pune într-o situaţie aiu- 
rea și ar putea compromite ancheta. Imaginaţi-vă ce po- 
veşti s-ar spune dacă presa descoperă acuzaţiile ei și află 
că i-aţi predat-o lui. O să dea impresia unui comportament 
total nepotrivit. 


Nu răspunde imediat, și eu sper că analizează tot ce 
i-am zis. 

- O să-l sun pe comisarul șef Gates. Nu este nicio grabă. 
Doar să nu-l lăsaţi pe Keegan s-o ia deocamdată. 


Șovăie din nou, așa că mai fac o ultimă încercare. 


- Uite ce e, frate. Eu sunt veteran de război din Afganis- 
tan și Irak și tocmai am fost angajat de Departamentul de 
Poliție din Shreveport. Dacă nu o aduc înapoi, probabil că 
nu am nicio șansă să-mi păstrez postul. 

- Fiul meu este chiar acum în serviciul militar. 

Mă agăţ de asta. 

- Atunci știi cum e. Vrei să-și găsească și el un loc de 
muncă după ce se întoarce, nu-i așa? În armată făceam 
parte din CID' - adică, ești un fel de agent FBI special - și 
abia am fost angajat în cadrul poliţiei din Shreveport. 
Trebuie să fac lucrul ăsta. lar dacă Gordon Keegan a fost 
acuzat de ceva, chiar și de o persoană care face o ultimă 
încercare disperată de a se salva, atunci nu are nimeni ni- 
mic de câștigat dacă tocmai el o aduce înapoi. Sunt sigur că 
și el ar fi de acord dacă ar ști toată povestea. Aşteptaţi doar 

să ajung acolo și pot să vă fac legătura la telefon cu comisa- 
rul șef Gates. 


- Nu sunt autorizat să iau decizia asta, spune Leibowitz. 
Va trebui să discut cu căpitanul meu. Încă așteptăm man- 
datul de extrădare, așa că oricum va mai dura ceva timp. 


Îmi închide. Verific GPS-ul şi încerc să-mi dau seama 
cât am mai înaintat. Mai am doar 8 km. Îmi şterg transpira- 
ţia de pe buze și de pe tâmple și îl sun pe comisarul șef 
Gates, rugându-mă să îl mai prind la birou. Secretara îmi 
face legătura cu el. 


- Dylan? întreabă el după ce răspunde. 


- Comisare, sunt în Memphis. Ascultă, trebuie să mă 
lași s-o preiau eu. Am bătut atâta drum și aproape că am 
ajuns. Jim Pace vrea s-o aduc eu înapoi, și cum există toate 
acuzațiile astea împotriva lui Keegan... 


- Îl las pe el s-o facă, Dylan. Pentru el e o chestiune de 
onoare. 


- Dar va compromite totul! 


Îi prezint acelaşi discurs pe care l-am folosit şi în cazul 
detectivului din Memphis. 


- Uite, comisare, la un moment dat ea va vorbi cu pre- 
sa, iar dacă le spune că i-aţi încredințat-o chiar persoanei 
pe care ea a acuzat-o de toate crimele astea, nu-i vor mai 
acorda prezumția de nevinovăție polițistului. Vor exploata 
cât se poate povestea asta, concentrându-se pe fata drăguță 
care nu ar fi putut să săvârșească o faptă atât de violentă, 
iar chestia asta ar putea periclita ancheta. 


Vocea lui este mai ascuţită decât de obicei. 

- Pe de altă parte, dacă o iei tu și reușește cumva să 
evadeze, vor spune că am lăsat-o pe mâna unui proaspăt 
angajat. 

- Dar asta a fost sarcina mea de la bun început. Planul 
a fost să o aduc înapoi după ce o găsesc. 

- Ei bine, nu tu ai găsit-o, Dylan. M-am gândit bine la asta. 
O să-l las pe Keegan să o aducă. Tu ai de lucru aici. Vino 
înapoi! 

Închide telefonul, iar eu arunc mobilul din mână, făcân- 
du-l să se izbească de scaun. Nu, nu pot lăsa lucrurile așa! 
Trebuie să îi conving cumva. Trebuie să o apăr pe Casey. 


Nu-l voi lăsa pe Keegan să o omoare. 


2/ 


CASEY 


NV i se învinețesc degetele de la picioare de frig, dar mă 
gândesc că celula asta ar fi putut fi și mai rea, și parcă 
frigul nu mă mai deranjează atât de tare. Am o pătură sub- 
tire pe care pot s-o pun în jurul umerilor. Nu e îndeajuns de 
lungă cât să-mi acopere tot corpul, probabil pentru că le 
este teamă să nu fac un ștreang și să mă spânzur cumva. 
Sunt recunoscătoare pentru șosetele din picioare. Unul din- 
tre administratorii care mi-a adus mâncarea mi-a spus că, 
după ce mă vor duce sus, unde se află restul deţinuţilor, îmi 
vor da niște șosete, însă nu îmi vor veni bine și nu vor fi la 
fel de bune ca ale mele. Pentru moment, mă lasă să mi le 
păstrez pe ale mele. 

Mi-e foame, dar și în privinţa asta se poate și mai rău, 
fiindcă mi-au dat totuși un sandviș cu șuncă mai devreme. 
Parcă nu mă mai roade așa tare stomacul. Trebuie să recu- 
nosc că mă simt mult mai ușurată fiindcă mi-am descărcat 
sufletul și am mărturisit totul poliţiei: și pe cele bune și pe 
cele rele. Numai teama că va pune Keegan mâna pe mine 
mă neliniștește în continuare. 

Dar Dumnezeu a fost alături de mine până acum și cred 
că am văzut o urmă de încredere pe fețele detectivilor când 
le-am povestit despre Keegan. Măcar am zărit o umbră de 
îndoială, care sper că îi va determina să investigheze situa- 
ţia. Ştiu că, dacă a aflat că sunt arestată, Dylan a trimis deja 
probele vreunui jurnalist sau le-a prezentat procurorului. 
Și îl implor pe Dumnezeu să facă în așa fel încât să se întâm- 
ple o minune și să fie Dylan cel trimis să mă transporte. Ar 
fi chiar un miracol. 


Stau pe banchetă, cu spatele sprijinit de peretele din 
boltari și ațipesc pentru o clipă. Deodată, se aude un zăn- 
gănit care mă face să tresalt, și ușa se deschide. 


- Cox, ești extrădată poliției din Shreveport. 


Mă ridic în picioare derutată. Intru imediat în alertă și 
ies în șosete, uitându-mă în jur, nerăbdătoare să văd cine mă 
așteaptă. 

Te rog, să fie Dylan! Te rog, să fie Dylan! 

Când dăm colţul să intrăm pe coridor, aud o voce care 
îmi îngheață sângele în vene: Gordon Keegan, flecărind de 
parcă ar fi un băiețaș de treabă, iar ceilalți detectivi amicii 
cu care merge la pescuit. Discută despre fotbal virtual și 
pariuri. E un maestru. 


Caut o ieșire, dar bineînțeles că nu există niciuna. Văzând 
că gardianca mă conduce în camera aia, mă opresc. Mă apu- 
că de braț și își duce mâna către pistolul cu electroșocuri. 

- Hai! Mişcă-te! 

Pășesc în cameră și îl văd. Mi se ridică părul de pe cea- 
fă. Ochii mi se umplu de lacrimi. Nu pot să mă uit la el. 

Simt brusc o fierbințeală, mă ustură ochii, mâinile în- 
cep să îmi transpire. Abia pot să înghit, așa de uscată mi-e 
gura. 


E clar că cei doi detectivi au uitat deja tot ce le-am 
povestit. 


- la uite, e chiar Casey Cox cea dispărută, spune Keegan. 
Işi aruncă privirea către unul dintre gardieni. 


- Du-te și adu-i obiectele personale. Sunt gata să o iau 
și să ne vedem de drum. 


- Vreau un avocat, exclam. Inainte să plec, vreau să mă 
văd cu avocatul meu. 


Keegan își ridică privirea. Oare văd panică în ochii lui? 
- Poţi să-ți iei un avocat când ajungem în Shreveport. 
Mă uit direct la el acum, cu o privire aprigă. 

- Avocatul meu locuiește aici. 


Detectivul Briar, care părea să-mi fi crezut oarecum 
povestea, se scarpină în cap. 

— Cine-i avocatul tău? 

- Billy Barbero, îi spun. 

Deodată mă cuprinde frica. Ce-i în capul meu? Am de 
gând să angajez un avocat oportunist ca să mă reprezinte 


pentru o acuzaţie de crimă? Când el nici nu știe cine sunt? 
Dar acum nu mai pot să-mi schimb decizia. 


- Trebuie să vorbesc cu el înainte să plec de aici. Vă rog 
să-l sunați. 

- Deci, dați-mi voie să mă lămuresc, spune Keegan. Aţi 
interogat-o ore întregi, și ea abia acum aduce vorba de avo- 
cat? Chiar înainte să o extrădaţi? Nici vorbă! Este exclus 
așa ceva. Poate să-și ia un avocat în Shreveport. Nu trebuie 

să-i spun niciun cuvânt pe drum. Nu o întreb nimic. Poate 
să-și țină gura închisă și să aştepte să ajungem înainte să 
spună vreun cuvânt. Dar, Dumnezeule mare, de dus, o duc. 

Îmi întorc privirea rugătoare către detectivi. Probabil 
că parcurg mental legile să vadă dacă ar putea fi învinovă- 
țiți în cazul în care sunt eliberată fiindcă nu au respectat ei 
regulile. Niciun polițist n-ar vrea să fie motivul pentru care 
este retrasă o acuzație de crimă - mai ales una de o aseme- 
nea amploare. Îmi înteţesc eforturile în direcția asta. 


- Aş putea să scap în baza unei chestii mărunte dacă 
nu mă lăsaţi să-mi văd avocatul. Va povesti în instanță că 
nu mi s-a dat voie să-l văd, deși am solicitat acest lucru. 


Keegan intervine rapid. 


- Odată ce soliciți un avocat, nu mai avem voie să te 
interogăm. Asta nu înseamnă că nu te putem lua de aici. De 
fapt, o să te acuz chiar acum pentru uciderea lui Brent Pace 
în Shreveport, Louisiana. Ai dreptul să nu spui nimic... 

Îmi ascult drepturile cu respirația tăiată, dar îmi ţin 
privirea aţintită asupra detectivului Briar. Dacă l-aș putea 
convinge să îl sune pe Billy Barbero, poate aș mai putea 
trage puţin de timp. Billy n-are habar cine e Casey Cox, dar 
nu va putea rezista tentaţiei de a ajunge în centrul atenţiei, 
dacă este ales să reprezinte o suspectă de crimă ca mine. 
S-ar putea să nu îi treacă prin cap că eu sunt Liana Winters, 
dar își va da el seama cât de curând. 


Speranța mi-e spulberată când Briar se uită la Keegan 
și îi spune: 

- E ancheta ta, frate. Dacă vrei să-ți asumi riscul, poţi 
s-o lași să aștepte până ajunge în Shreveport. Avocatul ei 


poate să vină acolo cu mașina. 

Inchid ochii. Când îi deschid, văd că Keegan are privirea 
aia de vultur gata să se arunce asupra prăzii. E încântat că 
scapă basma curată. 


Unde-i Dylan? 
Nu am timp de subtilități, așa că mai încerc o dată. 


- Dacă mă omoară în drum spre Shreveport, veţi ști că 
v-am spus adevărul. Dacă dispar în neant sau nu ajung până 
acolo în viață, vă rog să investigaţi ce v-am spus. Există 
oameni care știu adevărul și au dovezi și o să vă tragă la 
răspundere. 


Keegan hohotește de parcă tocmai am spus o poantă 
foarte amuzantă. 

- E bună fata. Trebuie să-i recunoașteţi meritele, băieți. 
Nu se dă bătută. Haideţi, aduceţi-i hainele să se îmbrace. 
Daţi-mi bunurile ei personale și ne vedem de drumul nostru. 

Gardianca mă duce în altă cameră și se uită cum mă 
schimb. Simt că îmi vine să vomit, dar cumva reușesc să mă 
abțin. În schimb, murmur cu voce tare: 

- Doamne, e totul în mâinile tale acum. 

Gardianca nu pare să-mi arate vreun interes în timp ce 
mă conduce înapoi la detectivi, după care mă încredințea- 
ză bărbatului care urmează să mă omoare. 


20 


DYLAN 


NI u găsesc niciun loc liber în parcarea închisorii, așa că 
parchez pe două locuri în spatele dubei de transport a 
centrului de detenție și alerg înăuntru. Gardianul de la re- 
cepție e plecat pentru o clipă, așa că mă plimb de colo până 
colo în zona micuță de lângă ușa de oțel care duce înăun- 
trul închisorii. 


Nu mai vine. După o clipă mă aplec către gaura rotundă 
din geam, care nu e nicidecum poziționată la nivelul vreu- 
nei ființe umane adulte. 


- Alo! strig destul de tare. E cineva acolo? 


Niciun semn, așa că mă uit înspre camera de filmat în- 
dreptată spre mine și ridic mâinile de parcă aș spune: „Chiar 
nu e nimeni aici care să-și facă treaba?” 

Mă aplec și strig iar. 

În cele din urmă, se întoarce gardianul, vădit enervat. 

- Vă ajut cu ceva? 


- Da, am venit din Shreveport să o iau în custodie pe 
Casey Cox. Detectivul Leibowitz mă așteaptă. 


166 TERRI BLACKSTOCK 


Îmi întinde o fişă de hârtie printr-un sertar de sub geam. 
- Înregistraţi-vă acolo. 
Îmi mâzgălesc în grabă datele. 


Uşa zgomotoasă de metal se deschide și mă grăbesc 
spre poarta de acces către locul în care sunt scoși noii deţi- 
nuți din duba de transport. La următoarea ușă încuiată mă 
uit iar la cameră și apoi la biroul de recepție de sub gea- 
muri. Aud un clic zgomotos când este tras zăvorul. 


Intru și mai completez niște formulare, apoi sunt în- 
drumat către sala de înscriere a deţinuţilor. Gardianca de 
acolo pare să înregistreze bunurile personale ale unui nou 
deținut. 


- Mă scuzați, îi spun. Trebuie să mă întâlnesc cu detec- 
tivul Leibowitz. Am venit să o iau în custodie pe Casey Cox. 


- Sunt într-o ședință momentan, îmi spune ea. Puteţi 
lua loc, și o să le spun că aţi venit. 

Nu pot accepta așa ceva. 

- Şedinţa are legătură cu ea, nu-i așa? Urmează să fie 
extrădată, dar trebuie să ajung acolo. Vă rog, duceţi-vă și 
spuneţi-le că sunt aici. 

Pare să se miște mai încet doar pentru că am rugat-o 
să se grăbească. Este o tactică de manifestare a puterii. 
Termină fără grabă ce are de făcut, apoi își târâie picioarele 
mai încet decât ar fi firesc, îndreptându-se spre coridor și 
apoi dispare după colţ. Cât timp a trecut de când am ateri- 
zat? 15 sau 20 de minute? Mă uit la ceas. 


Keegan nu avea cum să ajungă aici cu mult înaintea mea, 
dar i-am văzut mașina în parcare, așadar știu sigur că se 
află încă aici. Patrulez dintr-o parte în alta a zonei de aş- 
teptare, simțind cum îmi explodează capul. 

În cele din urmă se întoarce. 

— Vor veni imediat la dumneavoastră. 

- Vor veni imediat la mine? repet eu. Ce-i asta, bancă? 
Am venit să transport un deţinut și am nevoie să discut cu 
ei chiar acum! 

Nu îi surâde tonul meu. 

- V-am spus, vor veni imediat ce vor putea. Sunt ocupați. 


- Şi eu sunt ocupat. Lăsaţi-mă să merg în spate, doar 
atât. Este foarte important ca eu să... 

- Luaţi loc! strigă de parcă aș fi unul din prizonierii ei. 

Oftez supărat și arunc o privire către scaunele de un 
portocaliu aprins sprijinite de perete. Pășesc spre ele, apoi 
mă răzgândesc. O să-i treacă ei. Mă arunc spre ușa pe care 
intrase ea. Femeia sare din scaun și vine după mine, mișcân- 
du-se mult mai repede de data asta. 


- Ce faceţi? strigă ea. 


Nu întorc capul să mă uit la ea și nici nu încetinesc pasul, 
numai că nu știu sigur unde ar trebui să mă duc. 


- Mă duc să iau prizoniera pentru care am venit. 

- Întoarceţi-vă aici imediat! ţipă ea. 

Nu o ascult. Merg mai departe, căutând orice cameră 
în care s-ar afla oameni, în speranţa că ne vor auzi vocile și 
vor ieşi pe hol. În cele din urmă, văd un bărbat îmbrăcat în 


haine civile la capătul holului, lângă o ieșire. Mă duc repe- 
de la el. 


- Domnule detectiv? Sunt Dylan Roberts. Am vorbit cu 
dumneavoastră la telefon. 

Chiar nu știu dacă am vorbit cu el sau cu altcineva, dar 
lucrul ăsta îl face să se oprească din mers. 

Pare ușor rușinat și își strecoară mâinile în buzunare, 
dar apoi vine spre mine. 


- S-a furişat rapid pe lângă mine și a intrat fără per- 
misiune! strigă gardianca, iar vocea ei răsună de-a lungul 
holului. 


- E în regulă, spune detectivul, ridicând o mână pentru 
a-i potoli tirul verbal îndreptat împotriva mea. Mă ocup eu 
de aici încolo. 


- Trebuie să-mi iau în custodie prizoniera, îi arunc prin- 
tre dinţi. Mai este aici? 

- Îmi pare rău. Abia au plecat. 

Mă abțin să nu izbesc un pumn în perete. 

- L-aţi lăsat pe Keegan să o ia? Sunteţi nebuni? 

- Nu am avut de ales, spune el. Căpitanul nostru a vor- 
bit cu comisarul șef de la voi și asta au stabilit. 


- Habar n-aveţi ce-ați făcut, îi spun. Chestia asta o să 
se întoarcă împotriva voastră. Dacă ceva merge prost cu 
extrădarea asta, vina va cădea asupra voastră. 

- Pentru că am încredinţat-o polițistului care a fost tri- 
mis să o ia? 

Vreau să urlu în gura mare că ea spune adevărul, că 
Keegan vrea s-o omoare, că nu va ajunge sub nicio formă în 
Shreveport. Dar nu am timp să-i povestesc de unde știu 
toate astea. 


Îl dau la o parte şi mă îndrept către ieşirea de lângă el. 
— A ieșit pe ușa asta? 
- Au plecat deja. Tocmai au pornit mașina. 


Mă opresc un minut, încercând să-mi controlez dorin- 
ţa nebună de a sparge ceva. 

- A cerut să vadă un avocat din partea locului înainte 
să o ia, dar ela ales să o ducă înapoi în Shreveport. 


Mi-e rău când mă gândesc la Casey singură în mașină 
cu Keegan. 


- A cerut un avocat, iar voi n-aţi lăsat-o să-l vadă? 
Se zbârlește. 


- A fost hotărârea lui. A spus că îl va suna pe avocat 
după ce va ajunge acolo. 


Încerc să îmi întorc gândurile în altă direcție. 

— A numit un avocat? 

- A spus că îl cheamă Billy Barbero. Nu am mai auzit de el. 

Îmi notez în minte numele lui. O să-l contactez cât mai 
curând, poate el reușește să facă ceva și să oprească extră- 
darea. Poate ar lua legătura cu Gates, iar comisarul șef ar 
putea să-l sune pe Keegan și să modifice planul. 

- Și de ce nu mă lăsaţi să ies pe ușa asta? 

- Aia-i doar pentru transportul deţinuţilor. Va trebui 
să ieşiţi pe unde ați intrat. 

Îmi pierd vremea aici, aşa că mă întorc pe unde am in- 
trat, trecând pe lângă gardianca ce fierbe de nervi din cau- 
za obrăzniciei mele. 

- Mulţumesc pentru ajutor, îi arunc sarcastic peste umăr. 


Ajung la ușile de metal. Durează la fel de mult să se 
deschidă ca și atunci când am intrat, dar într-un final ajung 
în parcare la mașina mea. Mă uit să văd dacă SUV-ul lui 
Keegan mai este acolo. Bineînţeles că nu mai e. 

Nu-mi vine să cred. Când, în istoria lumii, s-au mai 
învârtit roţile justiției atât de repede? Intru în mașină și 
încerc să-mi dau seama ce are de gând să facă Keegan. Să o 

ia către Shreveport cu mașina închiriată? Să se întoarcă la 
aeroport și să o bage în avionul lui? 


Apoi îmi dau seama că n-o să facă nici una, nici alta, 
pentru că nu are de gând să o ducă înapoi la Shreveport. 


Ea se va „evapora” ca prin minune, iar el se va fofila. 


Am dat greș total, dar nu mă las, ies cu mașina din par- 
care și o iau la dreapta, încercând să prind din urmă orice 
mașină care seamănă cu cea închiriată de el. Dar n-are ni- 
ciun rost. Nu am reușit să o ajut pe Casey, iar lucrul ăsta ar 
putea s-o coste viața. 


Cum nu găsesc automobilul Tahoe condus de Keegan, 
mă hotărăsc să încerc altceva. Trag pe dreapta și caut pe 
Google „Billy Barbero avocat Memphis”. Îmi apar o adresă 
și un număr de telefon și dau clic pe număr ca să-l sun, 
sperând să-mi răspundă chiar dacă e noapte. 


- Saluti! 

Sunt surprins să aud un astfel de salut. 
- Sunteţi domnul Barbero? 

— Da, eu sunt. Cu cine vorbesc? 

- Mă numesc Dylan Roberts. 


Știu că vorbesc prea repede, așa că încerc să mă 
temperez. 


- Am înțeles că sunteți avocatul lui Casey Cox. 
Urmează o pauză lungă. 
- Al cui? 


— Al lui Casey Cox. A apărut peste tot la știri. Sunteţi 
avocatul Bily Barbero, așa-i? 


- Da, spune el. Și știu cine e ea, dar nu am cunoscut-o 
niciodată pe femeia asta. Spuneţi că a zis că aș fi avocatul ei? 

- Așa a zis. 
Sunt derutat. De unde îl cunoștea Casey? Poate că are 


vreun panou publicitar sau își face reclamă pe undeva. Sau 
poate că era primul trecut în cartea de telefoane. 


- Domnule Barbero, cu ce fel de cazuri vă ocupați? 

- Reprezint în principal persoane cu dizabilități, dar 
mă consider un avocat care oferă servicii complete. Dacă 
m-a numit pe mine, sunt bucuros să o apăr. 


- Servicii complete? întreb. Deci nu sunteţi un avocat 
specializat în drept penal? 
- Are nevoie de avocat sau nu? Spuneţi-mi unde e. 


Mă simt idiot doar vorbind cu omul ăsta. Dar el e sin- 
gura mea opțiune. 


- Vreau să mă ascultați cu atenţie. Casey Cox a fost pla- 
sată în custodia detectivului Gordon Keegan de la poliția 
din Shreveport. Ea susține că el este adevăratul criminal 
care l-a ucis pe Brent Pace, printre alții. Am nevoie să îl 
sunați pe comisarul șef Gates de la poliția din Shreveport și 
să interveniţi cu toată autoritatea ca să opriţi transporta- 
rea ei. Am dovezi că Keegan e vinovat și că plănuiește s-o 
omoare. 


- Vă ascult, spune el. 

- Ea nu are mult timp la dispoziție. Nu-i spuneţi comi- 
sarului că nu sunteţi avocat de drept penal. 

- Îl sun imediat. 

- Ameninţaţi că veţi organiza o conferință de presă. 
Amenințaţi că veţi distruge reputaţia întregii poliţii. 

- Nu vă faceți griji. Mă pricep destul de bine la 
intimidare. 

Chicotește. 

- Hm, Casey Cox deci? 

Îmi dau ochii peste cap. 

- Faceţi-vă luntre și punte și sunaţi-mă apoi pe numă- 
rul ăsta. 


După ce închid, trag pe dreapta și îl implor pe Dumne- 
zeu să intervină în favoarea lui Casey. Dar mă întreb dacă 
nu cumva credința mea este prea slabă acum ca să mute 
din loc muntele pe nume Gordon Keegan. 


29 


CASEY 


Sai prezență a lui Gordon Keegan îmi provoacă un 
puseu de greață și parcă nu pot controla imaginile cu 
tatăl meu și cu Brent care îmi străfulgeră prin cap, de parcă 
creierul meu ar intra și ar ieși continuu din același vis. 


Dar nu este un vis. Sunt trează și simt mirosul lui Keegan 
- un amestec de transpiraţie și prea multă loțiune după ras 
- şi îl aud fredonând un cântec pe care nu-l cunosc. 


Îmi las capul pe spate pe bancheta lui din piele cafenie; 
am mâinile legate cu o brățară din plastic. Le mișc întruna, 
încercând să le eliberez din brățară, dar a strâns-o prea 
tare. Nu se îndreaptă către autostrada interstatală; n-are 
niciun gând să mă ducă la Shreveport. Şi nu îi pasă nici că 
va compromite un caz care va ajunge în fața instanței. Nu 
are de gând să mă lase să ajung așa departe. 


Se oprește din fredonat și se uită la mine prin oglinda 
retrovizoare. 

- Ştii, drăguță, nu-mi place când oamenii emit acuzaţii 
false la adresa mea. Credeai că o să întorci împotriva mea 

întregul departament de poliție din Memphis? Mai încear- 
că, scumpo! 

- Am spus adevărul, îi zic. Că ești un criminal însetat 
de sânge. 

Râde cu vădită încântare. 

- Şi nimeni n-o să creadă niciun cuvânt din gura ta. 

Sânge pe peretele din sufragerie... tipetele care îmi sfâşie 
pieptul... eu strigându-l pe tati... 

Închid ochii şi îi forțez să vadă ce se află acum în faţa 
mea. Faţa lui Keegan e luminată de farurile din trafic. 

- Tu chiar ești un psihopat, nu-i așa? îl întreb. Ce-ai 
păţit? Ai fost abuzat, torturat, părăsit? 

Râde din nou, cu un hohot care îți îngheață sângele în 
vene. 


- Dacă asta vrei tu să crezi... 

- De ce l-ai omorât pe Rollins? îl întreb. Obiecta la toa- 
te crimele pe care l-ai pus să le comită? Ameninţa că se va 
duce la poliție? Bea prea mult? 

Sigur că nu va recunoaște nimic, dar tot trebuie s-o 
spun. 


Corpul tatei clătinându-se, capul lui răsucit într-un mod 
ciudat în laţul improvizat, ventilatorul scârțâind de parcă 
urmează să se desprindă din tavan... miros de moarte și 
groază... sânge pe pereți... pe mâinile lui... semne de luptă... 


Acum, îmi curge transpiraţia în ochi. Părul mi-e ud, iar 
inima îmi sare din piept. Știu că îmi pierd controlul. 


Vorbesc din nou doar ca să-mi aud propria voce. 
- Când l-ai ucis pe tata, ai făcut-o rapid? Sau l-ai tortu- 
rat? Ştiu că a ripostat. Am văzut sângele. Un om care s-a 

spânzurat n-ar fi plin de sânge de parcă s-ar fi luptat 
pentru viața lui. L-ai omorât pentru că avea de gând să te 
denunțe. 


Zâmbetul îi dispare de pe chip, iar dinţii îi strălucesc în 
lumina farurilor care vin spre noi. 


- M-am uitat la el cum se sugruma, până a murit. 


Îşi aruncă din nou ochii în oglindă, urmărindu-mi 
reacţia. 

- Te simţi mai bine acum? 

Îmi vine să-i sar în spate, să-mi înfășor brațele în jurul 
capului lui și să-i tai gâtul cu brățara din plastic doar cu 
propria mea forță, înfigându-i dinţii în jugulară. Aș putea 
să-l ucid cu sânge rece în clipa asta, să-l văd cum sângerea- 
ză până la moarte. Dacă ar trebui să-mi petrec tot restul 
vieţii cu conștiința faptului că sunt o criminală, nu m-ar 
deranja. Aș putea sta liniștită la gândul că el nu mai face 
umbră pământului. 


Dar apoi mă gândesc că nu am atâta forță fizică, că bră- 
ţara nu e destul de tăioasă, că nu am abilitatea să mușc în- 
deajuns de adânc înainte să riposteze. 


- Dar la Brent cum a fost? îl întreb. Ai stat acolo până a 
murit? 

Pare încântat că are ocazia să se laude cu genialitatea lui. 

- Stiam că te-a sunat, îmi spune el. Ştiam că vii în pau- 
za de prânz. 

Mintea îmi zboară în trecut la momentul în care am 
răsucit mânerul ușii, am intrat să îl strig pe Brent și l-am 
găsit pe jos... Creierul mi se plimbă dintr-o parte în alta, 
de la scena morții lui Brent până la mine aici în mașina lui 
Keegan... apoi iar la el. Încerc să rămân aici, prezentă. 

- Dar nu știai că mi-a trimis un stick USB, nu-i așa, îna- 
inte chiar să mă sune, în eventualitatea în care ar fi pățit 
ceva. Şi chiar l-am primit. Nu sunt singura care l-a văzut. 

Văd cum i se șterge rânjetul din privire, așa că merg 
mai departe. 

- Probabil că era afară, în cutia poștală, când l-ai omo- 
rât și nici n-ai avut habar. Poștașul l-a preluat și l-a trimis. 
Ai dat-o-n bară la faza asta. 

Zăresc acum o urmă de îngrijorare în ochii lui și se uită 
la mine peste umăr. 


- Frumoasă încercare, dar nu există nicio șansă să-ţi fi 
primit corespondenţa. 


Zâmbesc acum, deoarece chiar am primit-o, dar nu pot 
să-i spun că proprietarul apartamentului meu i-a dat-o su- 
rorii mele și sora mea mi-a trimis-o mie. Nu zic nimic, lă- 
sându-l să rămână cu această îndoială. În cele din urmă, 
când vorbesc din nou, îi spun: 


- Presa se va bucura foarte tare să primească toate 
acele informații în clipa în care voi păţi eu ceva. O să ai 
multe explicaţii de dat. 


Reflectează un moment la spusele mele și observă 
lacunele. 


- Nu va ști nimeni dacă ai păţit ceva sau nu. Tu dispari 
tot timpul. La fel o să se întâmple și în seara asta. 


Cotește către un drum prăpădit, neasfaltat, într-o zonă 
acoperită de păduri. Vreau să-l întreb unde mă duce, dar 
știu deja răspunsul. Mă duce la moarte. 

- Dacă dispar după tot ce am povestit la poliţie, vor ști 
că tu ești vinovatul. Vor face cercetări și lucrurile nu vor 
rămâne așa. 

Râde iar. 


- Nu şi dacă le zic eu că ai scăpat, te dau în urmărire 
generală, le spun că încă te ascunzi pe undeva și că ești în- 
armată și periculoasă. A, și s-ar putea să mai găsească un 
cadavru pregătit de mine cu obiectele tale personale la locul 
crimei. Am bunurile tale personale chiar aici, scumpico. Se 
va mai adăuga încă un mort pe lista victimelor tale. 

Mă uit în ochii lui în oglindă. 

- Nu am fost niciodată înarmată, îi spun. Dar sunt pe- 
riculoasă. Chiar și moartă. E totul aranjat pentru ca dovezile 
să ajungă la presă. Doar nu credeai că plec fără o plasă de 
siguranță, nu? 

Îi dispare rânjetul și se uită în altă parte. Încetineşte în 
faţa altui drum neasfaltat și virează spre el, aprinde faza 
lungă și se zăreşte o poartă încuiată. Încearcă să găsească 
un loc în care să mă omoare. Măcar știu sigur că nu are o 
lopată în vehiculul închiriat. Probabil că nici nu a ales un 
loc încă: are de gând să rezolve treburile din mers. Poate că 
asta va funcționa în favoarea mea. 


Încercând să trag de timp, îmi mușc falca până îmi dă 
sângele, apoi ridic mâinile și împrăștii sângele pe vârfurile 
degetelor. Mă mânjesc și pe față ca să vadă și el. 

- Îmi curge sânge, îi spun. 

Bineînţeles că nu îi pasă... deocamdată. 

- Asta o să-ți dea planurile peste cap. Dacă găsesc urme 
de sânge în mașină, chiar se vor îndoi serios de povestea 
cu evadarea mea. 

Se întoarce spre mine și vede sângele pe care îl îm- 


prăștii pe banchetă; sunt destul de sigură că s-a albit și mai 
tare la față. Injură și virează brusc. 

Îmi muşc iar falca, făcând abstracţie de durere și simt 
gustul metalic cum se întinde pe limbă. Întind și mai mult 
sânge pe banchetă și pe portieră, apoi scuip ca să îl împroșc 
mai departe. 

Acum, mărește viteza, înjurând în barbă și îi văd inten- 
tiile criminale strălucindu-i în ochi, dar s-ar putea să fi câș- 
tigat puţin timp. Nu prea știe ce să facă. 

- Măcar vor ști că a fost o luptă aici. Unii din ei se vor 
întreba dacă nu cumva m-ai omorât. 


Renunţă la drumul nepavat pe care ne aflăm, dă înapoi, 
apasă cu putere pedala de acceleraţie și revine pe șosea cu 
un scârțâit de roți. Întoarce şi conduce pe drumul pe care 
am venit, cu farurile aprinse, căutând alt drum neasfaltat 
pe care să cotească. 


În acel moment îmi dau seama că nu am de ales. Trebuie 
să transform în realitate povestea pe care oricum o avea el 
pregătită. Trebuie să evadez. Încerc mânerul, dar are acti- 
vată încuietoarea cu protecţie pentru copii. 


Probabil că merge cu 65 de km la oră acum, în timp ce 
încearcă să găsească un loc unde să vireze, dar trebuie să 
ies cumva din mașina asta. Dacă pot să-l fac să deschidă 
geamul, va trebui să dezactiveze siguranța pentru copii. 


— Îmi vine să vomit, îi spun. 

- Dă-i bătaie. 

Nu mi-am mai provocat niciodată singură vomă, dar îmi 
bag degetele pe gât până îmi vine să vărs, apoi le împing 
mai tare și sunt gata să vomit. Mi se întoarce pe gât sandvi- 
şul cu şuncă. 


Mai trage o înjurătură, mormăind că las și mai multe 
dovezi, apoi dă geamul jos. 

Siguranţa se dezactivează. Deschid portiera și mă arunc 
afară. Mă izbesc de pământ cu încheieturile mâinilor mai 
întâi, alunec fulgerată de durere prin țărână și mă rostogo- 
lesc până ajung la un terasament. Mă ridic în picioare și 
fug mai repede decât credeam că aș putea vreodată, până 
ajung printre copaci. Crengile îmi zgârie pielea, dar gonesc 
în continuare, la vale, în adâncul pădurii. 

Mă opresc să-mi trag răsuflarea, chircindu-mă din cau- 
za durerii pe care o simt în încheieturile mâinilor și în ge- 
nunchi, apoi mă uit în spate să văd dacă pot să-mi dau 
seama pe unde e Keegan. Mașina s-a oprit, iar înăuntru lu- 
mina a rămas aprinsă. A lăsat portiera deschisă și a ieșit 
după mine. Văd dâra de lumină a lanternei lui îndreptată 
în direcția greșită... nu către mine. Zgomotul natural al pă- 
durii acoperă zgomotul răsuflării mele. Stau nemișcată în 
timp ce lumina lanternei se mută în direcția opusă. 


Mă uit la mașină, la portiera din spate unde am stat și 
la cea din față, din dreptul șoferului, care a rămas deschisă. 
Obiectele mele personale se află pe scaunul din față. Dacă 
aş reuși să ajung acolo, aș putea să-mi iau telefonul. 


Aștept până ce Keegan se îndepărtează îndeajuns de 
mult, apoi urc șchiopătând dealul, cât pot de încet, ajung la 
mașină, o înconjor și mă sprijin de partea șoferului. Mă uit 
prin parbriz. Lumina lanternei încă se mișcă prin pădure. 
Cu încheietura umflată, bag mâna în mașină și caut cheile, 
dar le-a luat cu el. Punga de hârtie cu bunurile mele perso- 
nale se află pe locul pasagerului: are o etichetă cu numele 
meu scris pe ea. O apuc, o deschid și îmi găsesc telefonul și 
poșeta. Strâng partea de sus a genții și mi-o pun la subsu- 
oară, traversez drumul și intru în adâncul pădurii pe par- 
tea cealaltă. După câteva minute de alergat, mă uit în spate 

către drum. Văd urme de lumină printre copaci, ceea ce mă 
face să cred că el se întoarce la mașină. Aud cum se închid 
portierele, iar vehiculul se pune în mișcare, cu farurile 
aprinse pe faza lungă. 


Mă caută cu disperare. Mă las pe vine și lumina trece 
pe deasupra mea. Merge câţiva kilometri în sus pe drum, 
apoi întoarce mașina şi vine înapoi, căutând iar. Încerc să 
gândesc asemenea lui. Ar putea să cheme întăriri, să umple 
zona de polițiști care să mă caute, dar cum ar explica faptul 
că se afla atât de departe de drumul către Shreveport? Cum 
ar explica că m-a dus într-un loc îndepărtat care nu se află 
deloc în apropierea autostrăzii interstatale? Ce-ar zice de 
sângele de pe bancheta mea? 


Nu, nu cred că și-ar asuma acest risc. Va trebui să ră- 
mână la povestea lui iniţială, numai că, de data asta, va fi 
parțial adevărată. Va trebui să spună că s-a întâmplat în 
altă parte, în drumul pe care ar fi trebuit să se afle. 


Da, e disperat și nu va renunța așa ușor. Am fugit de el. 
Nu zac în vreo groapă împreună cu obiectele mele perso- 
nale. Chiar sunt în viață pe undeva, o adevărată bombă cu 
ceas. 


Aștept încă vreo două ore până când se lasă bătut și 
pleacă. Știu că probabil nu a plecat cu adevărat, și, după un 
timp, îl văd într-adevăr întorcându-se cu mașina, de data 
asta cu farurile stinse. Mă ascund iar după un copac, cu- 
prinsă de teama că poate are vreun dispozitiv de care nu 
știu eu. Poate niște ochelari cu infraroșu. 


Dar, după încă vreo oră de căutare, dispare în cele din 
urmă și nu se mai întoarce. Merg pe drumul neasfaltat - 
șchiopătând din cauza genunchiului care s-a umflat cât un 
pepene - până văd niște lumini aprinse de partea cealaltă 

a copacilor. Este un magazin mic, unde se află și pompe 
pentru alimentarea cu combustibil. Îmi şterg sângele de 
pe față cu mâneca, îmi ascund mâinile legate sub bluză și 
merg repede până la baie. 

După ce mă încui în toaleta femeilor, răstorn tot ce am 
prin geantă şi găsesc o unghieră. Îmi îndoi încheieturile 
umflate până reușesc să poziționez bine unghiera, apoi tai 
brăţara de plastic şi mă eliberez. Îmi curăţ faţa, mâinile și 
hainele de sânge și vomă. Dau cu degetele prin păr ca să 
înlătur frunzele. Îmi adun toate lucrurile, le pun la loc în 
geantă, apoi ies. Verific telefonul să văd dacă am semnal și 
baterie. Doamne, te rog! 

Bateria e la 10% și am o singură liniuță de semnal aici, 
dar s-ar putea să-mi ajungă. Apăs pe numărul lui Dylan. 
Răspunde de la primul țârâit și sunt așa de recunoscătoare 
că abia reușesc să articulez primele cuvinte. 


- Dylan, sunt eu! 


SU) 


DYLAN 


ând îi aud vocea aproape că intru cu mașina în șanț. 
Mă podidesc lacrimile și sunt cuprins de recunoștință. 
Iti mulțumesc, Doamne! 


- Casey, ești bine? 

- Da. 

Aud prin telefon cum bate vântul. 
— Am scăpat. 


Vocea îi tresaltă de parcă ar vorbi din mers și respiră 
greu. 

- Telefonul meu e pe cale să se închidă. Merg pe Dru- 
mul Naţional 14, prin spatele clădirilor. Acum sunt în spa- 
tele unui magazin de mobilă aflat cam la 800 metri mai jos 
de o benzinărie BP. Este un semn pe poartă pe care scrie 
Brainard Furniture. Cred că ar trebui să chem un taxi, dar 
m-ar recunoaște. 

- Ajung în câteva minute. 

- Eşti aici? În Memphis? 


- Da! Am încercat să ajung înaintea lui Keegan. El unde e? 

- Mă caută. Am împrăștiat sânge prin mașina lui. Proba- 
bil încearcă să îl curețe înainte să raporteze evadarea mea. 

Întorc mașina şi urmăresc GPS-ul. 

- Eşti rănită? Ai nevoie de o ambulanţă? 

- Nu! aproape că ţipă, dar apoi coboară vocea. Mi-am 
mușcat falca până la sânge. Sunt bine. Grăbește-te, te rog. 
E disperat. 


- Rămâi la telefon cu mine. Nu închide. 
- Mai are un pic și se închide. 
Văd semnul Drumului Naţional 14 și virez. 


- Casey, vin dinspre I-40... ești la nord sau la sud de 
Drumul Naţional 14? 


Șovăie. 

- Nu sunt sigură. 

- Stai așa, caut magazinul de mobilă. 

- Ar trebui să fie la două m... 

Se întrerupe legătura. 

— Casey? 

Am pierdut-o, dar îmi dau seama că merg în direcția 
greșită, așa că trag pe dreapta și întorc. Apoi accelerez, gră- 
bindu-mă să ajung la ea, căutând cu privirea clădirile lumi- 
nate, ca să găsesc benzinăria sau magazinul de mobilă. 


lată-l acolo, în față, pe stânga. Aproape că lovesc o ma- 
șină când trec în viteză pe lângă ea. Văd ceva înaintea mea 
în întuneric. 


Iat-o! O recunosc după statură. Vine fugind spre mine 
când intru în parcare. Mă aplec și descui ușa ca să poată 
urca. 

Se strecoară pe locul pasagerului și îmi înlănţuie gâtul 
cu brațele. O sărut pe față și îmi dau seama că a mea e udă 
de lacrimi. Nu vreau să-i dau drumul, dar o îndepărtez 
puțin de mine ca să văd dacă nu cumva e rănită. Mâinile și 
braţele îi sunt zgâriate și are ambele încheieturi umflate. 
Umărul îi este încă bandajat și se văd picături de sânge pe 
tifon. 

- N-am murit, spune ea. Asta contează. Trebuie să ple- 
căm din partea asta a orașului. 


Întorc maşina şi revin în trafic. Niciunul din noi nu 
spune nimic în timp ce eu încerc să mă hotărăsc încotro să 
merg. Mă întorc pe autostrada interstatală, cu gândul să 
părăsim orașul. Când suntem suficient de departe cât să se 
simtă în siguranță, pare gata să leșine. 


- Mă ducea... într-o pustietate... și avea de gând să mă 
omoare și să mă lase acolo, apoi să pună la cale altă crimă 
și să lase obiectele mele personale la fața locului. Poate că 
îmi face înscenarea chiar acum. 

Mintea îmi zboară în toate direcţiile. Da, ar fi în stare 
de asta. Să găsească o persoană la întâmplare - oarecare - 
pe care s-o omoare și apoi să dea vina pe ea. Ar fi un lucru 
care ar dovedi că e în viață, ceva ce ar face ca oamenii să se 
teamă și mai tare de ea. 


- Se compromite din ce în ce mai mult, spun eu. 
- De asta e disperat. 

Se uită la mine. 

- Unde ţi-e telefonul obișnuit? 

- L-am aruncat. 


- Trebuie să te descotorosești și de celălalt. Mi-e tea- 
mă să nu cumva să îl urmărească și pe al meu. Poate că au 

luat numărul de la cartela ta de rezervă când erau în pose- 
sia telefonului meu. L-am recuperat, era printre bunurile 
mele personale. 


Scot bateria din telefon și cobor geamul, apoi arunc 
ambele telefoane. 


- O să fac rost de altele în seara asta. 

- Dylan, dacă află că sunt cu tine, o să fii arestat. 

- Nu pot să te dau pe mâna poliţiei. 

- Le-am spus tot. M-au ascultat, au luat notițe, m-au 


filmat. Dar apoi, când a venit el, m-au dat pe mâna lui. Nu 
au crezut niciun cuvânt. 


Se uită la mine. 

- Dacă toţi sunt așa? Dacă n-o să ne creadă nimeni 
niciodată? 

- Cineva o să ne creadă. 

- Dar nu vreau să fii pus sub acuzare din cauza mea. 

- Pot suporta închisoarea, îi spun. 


Incepe să plângă și vreau să trag pe dreapta să o con- 
solez, dar trebuie să conduc mai departe. Trebuie să o scot 
de aici. 


CASEY 


— D oate că nu mi-au găsit maşina când m-au arestat, 

îi spun. Obișnuiam să o las mai jos de hotel și 
apoi mă duceam pe jos până acolo. Am putea să mergem la 
ea. 

- Nu, nici vorbă să ne apropiem de ea. 

Tac şi mă uit la Dylan. Are o privire concentrată și par- 
că văd cum i se mișcă rotițele în cap, gândindu-se ce să facă 
în privința mea. Urăsc situaţia asta. Nu vreau să ajungă să 
fie arestat din pricina mea. 

- Dylan, dacă ne prind... dacă ne oprește cumva poli- 
ţia... spune-le că m-ai prins. Că mă duceai la închisoare. 


- Nu ne prind. 
- Nu putem să mergem cu mașina toată noaptea. 
- De ce nu? 


- Deoarece Keegan va afla ce mașină conduci. Va bă- 
nui că te-am contactat. Probabil deja te-a dat în urmărire 
generală. 


- Ştie deja ce mașină conduc. Ai încredere în mine. 

- Poate poți să-l suni pe comisarul șef Gates. Povesteș- 
te-i tot ce s-a întâmplat. Riscă și spune adevărul. 


- Nu risc nimic când e vorba de tine, Casey. Dacă e și el 
implicat, s-ar întoarce totul împotriva noastră. 


Iese de pe autostradă și văd în față un motel Super 8. 


- Mă duc să iau o cameră, spune el. Ghemuiește-te la 
podea. Vezi să nu te vadă nimeni. 


Îmi scot centura de siguranţă şi mă las în jos. Intră în 
parcare. Nu văd unde ne aflăm, dar nu suntem deloc aproa- 
pe de intrare sau de vreun corp de iluminat, fiindcă nu bate 
nicio lumină înspre noi. Probabil că a oprit într-o parte în- 
tunecoasă a parcării. 


- Ai grijă, şoptesc. 
- Nu pe mine mă caută, spune el. Pe tine. Stai chircită jos. 
Iese din mașină și intră în motel. 


Stau ghemuită la podea, cu capul în jos. Disperarea îmi 
pune un nod în gât, iar ochii îmi lăcrimează. Dar apoi îmi 
forțez gândurile să o ia în altă direcție. 


Caut locul în care se simte mâna lui Dumnezeu, așa 
cum mi-a zis Dylan cu săptămâni în urmă. Și când fac asta, 
îl văd. 


- Tu m-ai ajutat să contactez o persoană cu autoritate, 
șoptesc. Tu m-ai ajutat să-mi dea prin cap să las urme de sân- 
ge în mașina lui Keegan. Tu m-ai ajutat să scap de el și m-ai 
ţinut ascunsă. Tu ai făcut să am suficientă baterie pe telefon 
ca să-l sun pe Dylan și să-i cer ajutorul. Tu ai făcut în așa fel 
încât Dylan să fie în Memphis când am avut nevoie de el. 


Acum îmi curg lacrimile de-a binelea, dar nu de dispe- 
rare, ci pentru minunea acestor întâmplări. Dumnezeu și-a 

făcut simțită prezenţa în toate. Își face simțită prezenţa și 
acum. 

Toată situaţia în care sunt prinsă este atât de încurcată 
și de imposibilă, dar în seara asta Dumnezeu a transformat 
imposibilul în posibil. Așa face El mereu. Sunt atât de co- 
pleșită de acest lucru, că nici măcar nu pot să mă rog cum 
se cuvine. Nu reușesc decât să șoptesc „Mulțumesc”. 


Dylan se întoarce în mașină după câteva minute, dar 
nu se uită la mine. Pornește și iese din parcare. 


- Avem o cameră pe partea din spate a clădirii. Primul 
etaj. O să parchez aproape de ușă. 


Mă şterg pe față, pentru că nu vreau să vadă că am 
plâns cât a fost plecat. Imi şterg ochii și nasul cu mâneca. 


Întoarce maşina, şi îmi dau seama că se opreşte iar. 

- Nu e nimeni pe aici, îmi spune. O să descui ușa, apoi 
o să mă duc să-mi scot geanta din portbagaj. Tu du-te înă- 
untru în timpul ăsta. 


lese din mașină și îl aud cum descuie ușa camerei de 
motel. Apoi, când deschide portbagajul SUV-ului, se aprin- 
de lumina. Deschid ușa și mă strecor afară, apoi intru repe- 
de în cameră. 


Mă duc în baie și mă uit în oglindă. Sunt murdară pe 
față. Mă spăl cu săpun, mă clătesc și mă șterg. Aud cum se 
închide ușa de la intrare și ies din baie. 

El stă la geam și privește afară din spatele perdelei. 

- E totul în regulă? îl întreb. 

- Așa pare. Erau doar vreo două mașini parcate pe par- 
tea asta. Nu cred că ne-a văzut cineva și nici nu cred că te-au 
prins bine camerele de supraveghere. 

Se întoarce de la fereastră și se uită la mine acum, 
stând nemișcat, cu mâinile pe lângă corp. Cu faţa răvășită 
de durere, traversează camera și mă ia în braţe. Mă îmbră- 
țișează îndelung, iar eu îl strâng cu putere. Nu vreau să-i 
mai dau drumul vreodată. 


În cele din urmă, face un pas în spate şi văd că are ochii 
în lacrimi. Îmi apucă mâinile cu blândeţe și se uită în jos la 
încheieturile mele umflate și la zgârieturi. 

- Îți aduc nişte gheaţă. 

- Nu, îi spun. Nu ieși din camera asta. 

Mă trage către o canapea mică de lângă perete și mă 
așez pe ea, dându-mi seama deodată cât de epuizată mă 
simt. Se așază lângă mine și mă trage în braţele lui. 

Sărutul lui e sărat, disperat și simt cât de tare mă doreș- 
te. Îi ating barba țepoasă, în timp ce lacrimile mi se preling 
pe față, și îmi trec degetele prin părul lui. 

Deodată se retrage, îmi dă drumul din brațe și se ridică 
în picioare. Îmi trag răsuflarea și îl văd cum traversează 
camera, vrând neapărat să pună distanţă între noi. 


Se întoarce spre mine, cu privirea atât de îngreunată 
de emoţii pe care nu pot să le numesc, încât simt că mi se 
frânge inima. 

- Ideea e că sunt îndrăgostit de tine, îmi spune. 

Îmi duc mâna la inimă, apoi la gură. 

- Sunt... nici nu știu de cât timp, spune el. Te vreau... 
dar nu doar pentru o seară. Pur și simplu... nu-mi pot ima- 
gina viitorul fără tine. 


Nu mă mai pot abţine și încep să plâng de-a binelea. 


- Și eu, îi șoptesc. 

Face un pas spre mine, dar nu se apropie mai mult de atât. 


- Dumnezeu are grijă de noi. Nu știu dacă observi lu- 
crul ăsta. 


- Il observ, murmur eu. 


- Nu vreau să-l necinstesc căzând pradă instinctelor 
mele. Imi doresc ceva pe termen lung. 


Știu exact ce vrea să spună, și dau din cap aprobator. 


- Așa că... o să stau la distanță în seara asta. Tu o să 
dormi în pat, iar eu pe canapea. 


- Bine, șoptesc. 
Ne privim în ochi îndelung; aș vrea să mă ridic și să mă 
duc la el, să îl ating din nou, să îi gust buzele... 


Un surâs ușor îi înflorește pe buze și deodată mă tre- 
zesc și eu zâmbind. Mi-a spus că mă iubește. Vrea să avem 
un viitor împreună. Este dispus să aștepte. 


- Eşti atât de frumoasă! îmi spune. 

— Şi tu ești. 

O viață întreagă de cuvinte și emoţii ni se citește în 
priviri. 

Inima mi se umple de recunoștință. 

- Trebuie să-ți schimbi bandajul, îmi spune el, pășind 
spre mine şi atingându-mi umărul. S-ar putea să se fi des- 
prins câteva copci. 

Îi ridic cracul pantalonului și îi văd pansamentele de 
pe pulpe. 

- Nici tu nu arăţi prea bine. 


- La mine nu-i problemă. Am pansamente în geantă, 
spune el. 

- Sunt bine, Dylan. 

- Vei fi. 

Scotocește prin geanta lui mică de voiaj și scoate o cu- 
tie cu fâșii de tifon şi bandă sanitară. Se aşază pe canapea 
și îmi desprinde cu grijă bandajul. 

Încerc să nu tresar de durere. 


- Ok, șoptește el. E bine. Nu ai rupt copcile. Doar ai tras 
de ele. 


- Ți-am zis că sunt bine. 

Curăţă rana cu apă oxigenată, apoi îmi pune cu grijă alt 
bandaj. După ce termină, ni se întâlnesc din nou privirile. 
Mă sărută, apoi se ridică și se îndepărtează de mine. 

Zâmbesc. 

— Mă omori cu zile, îi zic. 

- Avem timp. Chestia asta nu poate dura la nesfârșit. 


Nu că ar dura la nesfârșit mă îngrijorează pe mine, dar 
nu îi spun asta. 

Mă ridic și mă uit la pat. 

- Crezi că aş putea să fac o baie? 

- Sigur, spune el. O să mă uit puțin la știri, să văd dacă 
s-a dat deja vestea dispariţiei tale. 

Mă întorc în baie și pregătesc apa, dar, înainte să intru 
în cadă, mai spun o rugăciune către Dumnezeu pentru sea- 
ra asta. Dacă mâine ajung la pușcărie - sau în mormânt - 
măcar am avut parte de aceste clipe. 

TI aud pe Dylan la duș înainte de ivirea zorilor și mă ridic 

din pat, aprind lumina și mă uit în oglindă. Arăt de parcă 
aș fi dormit într-un șanț, și nu am nimic cu care să mă ma- 
chiez sau care să mă facă să arăt mai bine. Faţa și braţele 
îmi sunt pline de vânătăi de la crengile din pădure. În- 
cheieturile de la mâini încă sunt umflate și dureroase la 
atingere, iar genunchiul mă doare. 


Pregătesc cafeaua, apoi deschid televizorul și aștept 
știrile. Nu știu dacă Keegan a raportat deja evadarea mea 
sau dacă a omorât pe cineva și a încercat să îmi însceneze 
mie crima... Cel puţin n-a avut niciun obiect de-al meu pe 
care să-l lase la locul faptei, așa că poate n-a făcut-o. Ar fi 
putut să adune mostre din sângele meu de pe banchetă, 
dar, în acest caz, investigația medico-legală pentru identifi- 
care ar dura prea mult, așa că nu ar fi o modalitate imediată 
de a-mi înscena ceva. 


Dylan iese din duș tocmai când torn o ceașcă de cafea. 
- Bună, îmi spune zâmbind. 


li dau cafeaua. 

- Ai dormit vreun pic? 

- Puțin. Dar m-am gândit mult. Am un plan. 

- Ce plan? 

- Ar trebui să plecăm acum, înainte să se facă ziuă, cât 


mai putem profita de protecţia întunericului. Apoi trebuie 
să-l sunăm pe avocatul tău. 


— Pe Barbero? 


- Da. L-am sunat aseară, dar, după ce te-am găsit, am 
uitat să mai iau legătura cu el. Avea de gând să încerce să te 
scape din mâinile lui Keegan. 


- Prea târziu. 


- Cum l-ai ales pe tipul ăla? Nici măcar nu-i avocat de 
drept penal. 


- Lucrez pentru el sub numele de Liana Winters. 

Și încep să îi povestesc despre serviciul meu cam imoral. 

- Nu știam pe cine altcineva să sun. 

- Ei, poate ne ajută el până reușim să ajungem în altă 
parte. 


Ne ducem la mașină, și, de data asta, mă pune să stau 
pe bancheta din spate, ca să mă pot ascunde mai ușor. Mer- 
gem mai întâi la un magazin non-stop. Când iese, îmi aruncă 
o pungă. Înăuntru se află un telefon cu cartelă. 

- Credeam că iei trei, îi spun. 

- Nu pe toate din același loc. 

Cât eu stau pitită pe bancheta din spate, el se mai duce 
la două magazine și ia mai multe telefoane. Le activăm cu 
numărul de minute cu care vin la pachet. 


Cu unul din ele îl sună pe Dex. 

- Bună, amice. Îmi pare rău că te-am trezit. 

Aud vocea somnoroasă de bas a lui Dex, dar nu-mi dau 
seama ce zice. 

— Auzi, am nevoie de un loc sigur. O casă sau o cabană 
de vânătoare sau ceva într-un loc neumblat. 

Dex ne-a mai ajutat și altădată. El mi-a cusut rana de 
la umăr când am fost împușcată și l-a luat pe Dylan la el 
acasă, după ce a suferit arsuri în incendiul care i-a distrus 
apartamentul. 


Aud că îi spune ceva lui Dylan, iar Dylan notează pe 
hârtie. 

- Eşti sigur că e în locul ăla cheia? Nu stă nimeni acolo 
momentan? 


Dylan îi mulțumește din suflet și închide. Se uită apoi 
către mine, pe bancheta din spate. 


- Socrii lui au o casă lângă lac, în Little Rock. 
— Arkansas? 


- Da. Nu e departe de aici. Sună perfect. Pot să te las 
acolo în vreo două ore, iar apoi să mă duc la Shreveport 
să-i fac o vizită procurorului. O să-i explic toată situaţia. Iți 
las mașina asta și eu o să iau un avion spre Shreveport. 

- Dylan, mă tem pentru tine. 


- O să fie bine. Inainte să te predai, vreau să mă asigur 
că am făcut cunoscută povestea. 


Aruncă telefonul pe care l-a folosit ca să-l sune pe Dex, 
apoi o ia către vest. 

m angajat un instructor de zbor la aeroportul din Little 
Rock ca să mă ducă în Shreveport cu avionul lui, un 
Piper Cub. Putem ajunge în aproximativ o oră. 

Acum, că o știu pe Casey în siguranță, mă pregătesc să 
fac ce trebuia să fac cu săptămâni în urmă. În timpul zboru- 
lui, actualizez probele de pe stick-ul meu. Adaug informați- 
ile cu privire la felul în care Keegan a luat-o pe Casey cu 
gând să o ucidă, cele despre sângele pe care l-a lăsat ea în 
mașină, despre evadarea ei și despre promisiunea lui de 
a-i înscena o altă crimă. Includ și filmarea de la barul Mon- 
nogan's, cu Keegan urmărindu-ne în parcare în noaptea în 
care Sy Rollins a fost ucis. Apoi copiez toate astea pe alte 
două stick-uri pe care le-am cumpărat odată cu telefoanele. 


De la aeroportul din Shreveport iau un Uber către locul 
în care se află maşina mea. În timp ce conduc, aud la radio 
alerta din Memphis privind căutarea fugarei care a evadat 
din mașina ce o transporta, și mă enervez când văd că pre- 
sa n-are habar de nimic. Este clar că nu au fost informaţi de 

faptul că ea avertizase poliția din Memphis că Keegan avea 
să încerce să o omoare. 


Dar vor afla curând. 


Pun unul dintre stick-uri într-un plic căptușit cu bule 
și o trec ca destinatar pe Macy Weatherow, reporterița 
care a apărat-o pe Casey. Îl duc la studioul de televiziune. 
După ce îmi pun niște ochelari de soare și o șapcă - o de- 
ghizare destul de jalnică, de altfel - intru și o rog pe recep- 
ționeră să îi dea pachetul lui Mary. 


Apoi strecor alt stick în buzunar și mă îndrept către 
biroul procurorului. 


Întorc situația pe toate părţile. Dacă nu este acolo, aș 
vrea oare să vorbesc cu un asistent judiciar? lau hotărârea 
să discut doar cu procurorul în persoană, altfel s-ar putea 
să umble vorba și să se ducă totul de râpă. Nu pot risca să 
îl pună cineva în temă pe Keegan. 

Este după-amiază târziu - aproape de ora închiderii - 
când ajung la biroul procurorului și parchez. Mâinile îmi 
transpiră când ies din mașină și mă îndrept spre clădire. 
Intru și mă duc direct la recepţioneră, care mă privește 
zâmbind în timp ce mă îndrept spre ea. 


- Bună, numele meu este Dylan Roberts. 

Îi explic legătura mea cu departamentul de poliţie. 

- Am nevoie să discut cu domnul procuror despre o 
chestiune de importanță majoră legată de cazul Casey Cox. 


Sună la biroul lui, apoi mă îndrumă să iau liftul și să 
cobor la al patrulea etaj. Clădirea are 20 de etaje și, chiar 
dacă mă îndoiesc că biroul lui ar fi la un etaj inferior, mă 
duc într-acolo. Ies din lift și mă uit în ambele părţi, încer- 
când să-mi dau seama încotro s-o iau. 

Un bărbat se apropie de mine. 

- Domnul Roberts? 

- Da. 

- Am fost trimis să văd de ce aveţi nevoie. 

- Și cine sunteți dumneavoastră? întreb. 

- John Appinet. Sunt asistentul domnului procuror. 
- Sunteţi procuror adjunct? 


- Nu, domnule, sunt asistent judiciar. Putem intra aici 
ca să-mi arătați despre ce e vorba? 


Imi dreg vocea. 


- Sincer, nu. Trebuie să vorbesc cu procurorul general. 
Am informaţii despre Casey Cox pe care trebuie să i le în- 
mânez personal. Vor avea un mare impact asupra cazului 
ei de acum încolo. 


- Știți unde se află ea? 

Îmi încrucișez braţele, dându-i de înţeles că nu am de 
gând să-i mai spun nimic. 

- Chemaţi-l pe domnul procuror, să discut cu el. In- 
formațiile sunt extrem de sensibile și e vorba de o urgenţă. 
Credeţi-mă, sunt lucruri pe care va dori să le afle înainte să 
ajungă în presă. 

Asta îl face să ridice din sprâncene. Îşi îndreaptă privi- 
rea de-a lungul coridorului. 

- Bine, duceţi-vă în spaţiul de așteptare și luaţi loc. Mă 
întorc imediat. 

În spatele unui birou aflat în zona de așteptare, se mai 


află o recepționeră sau o secretară, dar nu își ridică privi- 
rea când mă așez pe scaun. Mă uit la ceas și privesc prin 

geamul de sticlă, întrebându-mă dacă Appinet îi dă clar de 
înțeles că este o chestiune urgentă. 


Se întoarce după câteva minute. 


- Poftiţi pe aici, domnule Roberts. Vă conduc la dom- 
nul procuror Phillips. Biroul lui este la alt etaj. 


Îl urmez înapoi în lift. Îmi bag mâna în buzunar și 
strâng bine stick-ul între degete. Abia aștept să i-l dau. 


Biroul procurorului nu este atât de îngrijit cum mi-aş fi 
închipuit. Probabil este mai mare decât celelalte birouri de 
pe aici, dar nu este poziționat pe colț și cred că nici nu se 
compară cu biroul pe care l-ar fi avut dacă ar fi lucrat în 
sectorul privat. 


Bărbatul pe care l-am văzut adesea la televizor pare 
distras și dezinteresat când se ridică în picioare și îmi strân- 
ge mâna. 


- Ce pot face pentru dumneavoastră, domnule Roberts? 
Părea important. 


- Dacă s-ar putea să vorbim între patru ochi... 

Phillips dă din cap către Appinet și asistentul judiciar 
se retrage. După ce închide ușa în urma lui, mă așez pe sca- 
un, scot stick-ul și îl las să alunece pe birou. 


- După cum știți, am fost angajat de familia lui Brent 
Pace să o găsesc și să o aduc înapoi pe Casey Cox. leri, co- 
misarul șef Gates m-a încadrat în departamentul de poliţie. 
Dar pe parcursul investigației am descoperit anumite lu- 
cruri legate de detectivi importanţi din poliție care, cred 
eu, sunt vinovaţi de moartea lui Brent. Casey Cox este nevi- 
novată, și am aici dovezi care atestă că Gordon Keegan și Sy 
Rollins, printre alţii, l-au ucis pe Brent. Însă nu doar pe el. 
Și că acum câteva zile Keegan l-a omorât pe Sy Rollins. 

Phillips își îndreaptă spatele, palid la față, și ia stick-ul. 
Se încruntă în timp ce mă analizează iar din priviri și bagă 
stick-ul în portul USB din calculatorul lui. 

- Înainte să mă uit la astea, trebuie să-mi spui dacă ştii 
unde se află fata. 

- Vorbim despre asta după ce vă uitaţi la probe. Avoca- 
tul ei va negocia predarea, după ce vedeţi toate astea, dar 
domnișoara Cox se teme că Keegan o va omori ca să-i închi- 
dă gura. A povestit acest lucru și polițiștilor din Memphis, 
dar ei au ignorat-o și i-au încredințat-o lui. O mișcare foar- 
te proastă. Am dovezi că el a încercat s-o omoare, dar ea a 
reușit să evadeze și să scape de el. 


Se uită la mine cu gura căscată. 
— Ce dovezi? 


- Keegan nu avea de gând să o ducă în Shreveport. A 
dus-o într-o zonă îndepărtată, împădurită, cu intenţia s-o 
ucidă. În mașina închiriată de el se pot găsi urme de sânge, 
sângele ei. Fata vă poate îndruma către locul în care a dus-o 
polițistul. Veţi găsi urmele ei pe pământ și poate chiar mai 
mult sânge, întrucât a avut niște zgârieturi serioase. 

- Înseamnă că ai văzut-o? 

Evit să îi dau un răspuns direct. 


- Am vorbit cu ea. Mi-a povestit ce s-a întâmplat și, în 
baza probelor pe care le-am adunat pe parcursul anchetei, 
îi dau crezare. Gordon Keegan este un șantajist și un crimi- 
nal în serie. Este un adevărat cancer pentru Poliţia din 
Shreveport, care e pe cale să intre în metastază. Avocatul 
lui Casey se va asigura că povestea ei va ajunge în presă și vă 
puteţi imagina în ce fel își va înfige dinţii presa în ea. Trebuie 
să aflaţi toate aceste lucruri înainte să se întâmple asta. 


200 


— 


ERRI BLACKSTOCK 


- Ai vorbit cu cineva din cadrul secţiei de poliţie din 
Shreveport despre asta? 


- Nu. Nu știu cine este implicat, iar oamenii ăștia sunt 
foarte periculoși. Am hotărât că e mai bine să vin la 
dumneavoastră. 


- Nici măcar cu comisarul șef Gates? 
- Nu. 

Oftează. 

- Bine. 


Pare puţin tulburat, lucru deloc surprinzător, scutură din 
cap și încearcă să-și regăsească capacitatea de concentrare. 


- Ce fișier trebuie să deschid mai întâi? 


Îl direcționez către prezentarea generală a tuturor in- 
formațiilor şi le parcurgem împreună. Ascultă cu atenție, 
punând întrebări și verificând dacă a înţeles bine. Ne ia 
mai bine de o oră să trecem prin toate, așa că îi cere asis- 
tentului său să preia toate apelurile telefonice. Când termi- 
năm, e ud de transpiraţie. Se ridică și începe să se plimbe 
prin cameră dintr-o parte în alta, reflectând, cu ochii ațin- 
tiți asupra covorului bej. 


In cele din urmă, se întoarce spre mine. 


— Ok, uite cum facem. Va trebui să emit un ordin de 
arestare pe numele lui Keegan. E clar că viața ta este în 
pericol. Şi trebuie să vedem cum și când o putem aduce aici 
pe Casey Cox. Am nevoie de un număr de telefon ca să vor- 
besc cu ea. 


Nu vreau să i-l dau, dar am ajuns în momentul decisiv. 
Trebuie să audă versiunea ei. li dau numărul lui Barbero și 
îi spun că poate să îi pună el în legătură. 

- Nu vreau să pleci de aici înainte să pun lucrurile în 
mișcare, spune Phillips. Va trebui să discut cu tine în timp 
ce ne ocupăm de chestiunea asta. O să-ți pun la dispoziție 
o cameră și o să te rog să stai acolo până când vei putea 
să pleci în siguranță. Este o cameră securizată - nu poate 
ajunge la tine nici presa, nici Keegan, nici nimeni altcineva. 
Eşti de acord? 

Este așa o ușurare să văd că o persoană aflată într-un 
post de conducere ia lucrul ăsta în serios, încât sunt dispus 
să accept aproape orice. Dar în privința asta nu sunt așa 
sigur. 


- Aş prefera să nu rămân blocat aici. Vreau să ajut la 
găsirea lui Keegan. 


- Desigur. Vom avea nevoie de tine pentru asta. Dar 
trebuie să dau mai multe telefoane și te vreau aproape, fi- 
indcă o să mai fie nevoie să-ți cer informaţii. N-o să dureze 
aşa mult. 

Sunt reticent, dar în cele din urmă sunt de acord. 

- În regulă. Dar când va trebui să se predea Casey, vreau 
s-o aduc eu. 

Dă aprobator din cap, apoi își trece degetele prin păr și 
scoate o înjurătură. 

- Nu pot să cred că se întâmplă așa ceva. Va fi o ştire de 


nivel naţional. Internaţional! Va dura ani buni până când 
oamenii noștri își vor reveni din chestia asta. 


- Este mai bine ca procesul ăsta să înceapă acum. In- 
chideți-i pe Keegan și pe acoliții lui. 
Mă conduce către camera securizată și îi cere asisten- 


tului să aprovizioneze micul frigider dinăuntru cu Mountain 
Dew și Coca Cola, băuturile mele preferate. Are baie, deci 

nu trebuie să ies de aici. Există și un televizor, iar asistentul 
îmi dă parola de la Wi-Fi. Dar când apăs tastele de pe tele- 
fon, văd că nu am nicio liniuță de semnal. 


Îi trimit un e-mail lui Casey pe adresa noastră de Yahoo. 


Gata. l-am povestit procurorului. O te sune curând. S-au 
pus în mișcare. Eu sunt în siguranţă într-o cameră securi- 
zată de la birourile lor, până îl arestează. 


Apăs pe butonul de trimitere, dar imaginea de pe ecran 
nu se schimbă. Apăs din nou. Nimic. Nu știu sigur dacă s-a 
trimis sau nu e-mail-ul. Oare este ceva în neregulă cu inter- 
netul lor? 


Cât aștept să văd dacă primesc vreun răspuns, deschid 
televizorul şi mă uit la ştiri. Îmi simt inima mai ușoară, 
plină de speranță și îi mulțumesc lui Dumnezeu. Simt că 
lucrurile chiar s-ar putea rezolva acum, că există o șansă ca 
Casey să fie dezvinovăţită și ca noi doi să avem un viitor 
împreună. Oare cum va arăta el? Încotro vom merge de aici 
încolo? 


Am putea ieși împreună la film sau la cină, sau am pu- 
tea sta pur și simplu în casă să ne uităm la televizor, să 
facem lucruri normale pentru un cuplu. Oare relația noas- 
tră va funcţiona chiar și fără vălul morții și al crimelor flu- 
turând deasupra capetelor noastre? 


Da, eu cred că așa va fi. Noi nu suntem persoane melo- 
dramatice. Nu avem nevoie de o astfel de stimulare care să 
ne lege unul de celălalt. Casey pare o persoană simplă și 
nepretențioasă. Chiar dacă am petrecut așa puţin timp îm- 
preună, presimt că nu e omul care să mă secătuiască nici la 
propriu, nici la figurat. Din contră, ea îmi umple sufletul, 
chiar și în cele mai grele momente. 

Da, așa mă simt. Plin. Ca și cum o parte din mine s-ar fi 
golit, iar ea are exact ceea ce îmi trebuie ca să umplu golul. 


Imi verific iar e-mailul. Niciun răspuns. Incerc să trimit 
din nou mesajul, dar nu pot: internetul este blocat. Oftez și 
pun totul pe seama securității camerei. 


Mă uit pe ferestruica dreptunghiulară care dă înspre 
parcare. Nu văd pe nimeni; au mai rămas doar vreo două 
mașini parcate. Probabil că angajaţii au plecat deja acasă. 


Incerc să deschid ușa. Este încuiată. Nu știam că Phillips 
avea să o încuie. 


Simt că mi se zburlește părul pe brațe și încerc din nou 
clanța. Deși nu văd pe nimeni prin geamul de la ușă, bat în 
ea cu putere și încep să strig. 


A trecut prea mult timp. Nu-mi place chestia asta. Bat 
în ușă, în speranţa că o să mă audă cineva și o să vină să o 
descuie, ca să întreb ce se întâmplă. Nu vine nimeni. Mă 
duc la baie, mă aplec peste chiuvetă și mă spăl pe față. Mă 
șterg și mă uit în oglindă. 

Deodată mă încearcă un sentiment înfiorător că am 
greșit. Nu, îmi spun. Am procedat corect. Am dus stick-ul la 
studioul de televiziune. Am venit să vorbesc direct cu pro- 
curorul. Am denunțat o serie de infracțiuni sinistre. Va fi 
bine. Phillips are suficiente probe pe care să le prezinte lui 
Gates. Sau poate discută mai întâi cu primarul, șeful lui Gates. 
Lucrurile astea durează. 


Apoi aud că descuie cineva ușa. les repede din baie și 
văd cum se deschide ușa. 


- Pe unde ați umblat? întreb. Nu mi-aţi spus că voi fi 
încuiat aici! 


Procurorul pășește înăuntru, dar nu mă priveşte în ochi. 

Văd o umbră pe peretele din spatele lui. 
Gordon Keegan apare rânjind în tocul ușii. 


— Bună, amice. Ce mai faci? 


S4 

ă năpustesc asupra lui, iar pumnul meu își atinge ținta, 
lovind din plin falca lui Keegan, dar în câteva secunde 
sar amândoi pe mine. Dau din mâini în stânga și în dreapta, 
cu pumnii strânși, luptându-mă cu cei doi și reușind să mă 
ţin pe picioare, până când Keegan mă izbește cu piciorul în 
tibie, provocându-mi o durere fulgerătoare exact acolo 
unde am fost ars, o durere care mă pune în genunchi. Mă 
imobilizează la podea și îmi încătușează mâinile la spate. 
- Credeai că m-ai prins, nu-i așa? șuieră Keegan, în timp 
ce mă smucește ca să mă ridic în picioare. Bănuiam de ceva 
timp că ești un turnător. l-am zis lui Rollins că nu pot avea 
încredere în tine, dar el începea să aibă. 


I-am făcut o rană serioasă la falcă, iar acum se pipăie 
cu vârfurile degetelor, verificând dacă sângerează. 


Mă întorc către Phillips. 


- Deci, și tu ești implicat în treaba asta? Așa a reușit să 
iasă basma curată tot timpul? 


Nu răspunde niciunul dintre ei și știu că e inutil. 


206 


— 


ERRI BLACKSTOCK 


- Ai dreptul să nu spui nimic... 


Nu pot să cred că tocmai Keegan îmi citește drepturile, 
omul ăsta care calcă legea în picioare și o folosește ca pe o 
armă. Criminalul ăsta cu sânge rece, psihopatul ăsta care 
ar omori pe oricine îi stă în cale. Nu pot să cred că un pro- 
curor pus în funcţie de oamenii din Louisiana se ploconeș- 
te în fața lui. Cum e posibil așa ceva? 


- Unde mă duceţi? întreb. 


- Eşti arestat fiindcă ai complotat cu o fugară, murmu- 
ră Phillips. 

leșim în hol și mă uit după cineva, oricine, care m-ar 
putea ajuta. Nu este nimeni aici, dar încerc oricum. 

- Oamenii ăștia sunt niște criminali! strig atât de tare, 
încât simt că îmi plesnesc coardele vocale. Nu m-aude 
nimeni? 

Keegan se întoarce și îmi dă un pumn, iar inelul lui îmi 
crapă buza. Sângele îmi curge pe bărbie, dar n-am cum să-l 
șterg. Urmând exemplul lui Casey, scuip înspre Keegan și îi 
mânjesc cracul pantalonului. Înjură şi mă loveşte iar. 

Nu mă deranjează, fiindcă fiecare picătură de sânge pe 
care o vărs este o dovadă care poate fi folosită mai târziu. 
Dacă mă omoară, Casey va vorbi oricum cu presa și poate 
cineva va găsi probele astea. 


- Casey știa că vin aici, spun eu. Va vorbi cu presa. Nu 
veți scăpa nepedepsiți. 

Se uită unul la altul, apoi mă trag către lift și apasă buto- 
nul pentru subsol. Ușile se deschid la o parcare subterană. 
Țip din nou când mă scot cu forța de acolo, dar Phillips îmi 
plesnește o palmă peste gură și ameninţă că mă strânge de 
gât. Keegan îmi leagă gleznele și îmi ridică picioarele. Mă 

împotrivesc, zvârcolindu-mă, dau din genunchi și din cap, 
în timp ce sunt dus către o mașină. 

Keegan îmi lasă picioarele în jos și rămân așa, în pi- 
cioare, cât deschid ei portiera din spate, apoi mă împing 
înăuntru și trântesc ușa. Va fi bine dacă mă duc la închisoa- 
re. Nu va mai dura mult până când Macy Weatherow va 
face publică știrea. Dar nu cred că închisoarea este cea mai 
probabilă destinație. Mintea îmi zboară în toate direcți- 
ile, în timp ce studiez ușile, încercând să găsesc o cale de 
scăpare. 


Mă răsucesc și încerc să deschid portiera, dar este ac- 
tivată siguranța pentru protecţia copiilor. 


Chiar dacă aș putea să deschid ușa, nu aș avea cum să 
fug cu picioarele legate. Trebuie să aștept să văd ce se în- 
tâmplă sau să atrag atenția unui pieton. Însă ei o iau pe un 
drum lăturalnic, cu puţin trafic, și pe deasupra începe să se 
înnopteze. 


- Sună-l pe avocat, îi spune Keegan procurorului, por- 
nind mașina. Imediat, Phillips formează un număr, de parcă 
ar fi cățelul lui dresat. Când aude sunetul slab al țârâitului, 
Keegan îi smulge telefonul din mână lui Phillips. În timp ce 
ieşim din parcare, aud vocea lui Barbero. 


- Barbero, sunt detectivul Keegan din Shreveport. Tre- 
buie să-i transmitem un mesaj lui Casey Cox. Spune-i că îl 
avem pe iubițelul ei cu noi și că o sfătuim să anuleze inter- 
viul pe care avea de gând să-l dea. Ai înțeles? 


Îl aud pe Barbero urlând la celălalt capăt al firului. 


- Adu-o aici azi! ordonă Keegan. Dacă nu, poate să-și 
imagineze urmările. 

Scuip din nou împroșcând cu sânge și mă apuc să urlu 
și eu: 

- Nu o aduce aici! 

Știu că Barbero mă aude, pentru că urmează alte strigăte. 

Keegan întrerupe apelul. 


Trage mașina pe dreapta și îi aruncă telefonul înapoi 
lui Phillips. lese din mașină, smucește portiera, se aruncă 
peste banchetă și mă apucă de gât. Simt cum mi se adună 
tot sângele în față, îmi ard urechile și îmi este strivit gâtul. 
După un minut, Keegan îmi dă drumul; gâfâi și încerc să 
înghit. E clar că am să mă aleg cu vânătăi și o inflamație în 
gât, pe puţin. Tușesc, încercând să respir. Privirea lui Keegan 
este mai letală decât am văzut-o vreodată când îmi șuieră 
în față: 

- Dacă mai încerci vreodată să agiți apele, nu mai aştept 
o clipă. Te omor și cu asta basta! Oricum asta mi-am dorit de 
la bun început. Singurul motiv pentru care mai trăieşti este 
să o forțăm pe ea să facă ce vrem noi, iubărețule. 


Se duce spre locul pasagerului și îi spune lui Phillips să 
conducă el. Procurorul iese din mașină și îi dă ocol. lerar- 
hia dintre ei este uluitoare. Keegan este în mod cert dulăul 
cel rău, iar Phillips cățelușul de la picioarele lui. Ori îl are 
Keegan la mână cu ceva, ori îl plătește cu sume uriașe. Dar 
simplele găinării nu i-ar aduce câștiguri atât de mari, cât 
să le împartă cu atâția oameni, inclusiv cu procurorul. Nu 
înțeleg. 

- Avocatul a zis că Casey o să se predea mâine dimi- 
neaţă la 8.00, spune Keegan. l-am zis că nu sunt de acord. 
Trebuie s-o facă azi. Dar noi trebuie s-o prindem înainte să 

se predea realmente. Nu putem s-o lăsăm să se ducă la 
poliție. 
- O să discute cu presa? întreabă Phillips. 


- Nu, spune Keegan. Ai încredere în mine. Nu vrea ca el 
să moară. 


Ei nu știu că Macy a primit stick-ul. Dacă face publică 
știrea în seara asta, probabil că mă vor îngropa de viu. 


Închid ochii şi mă rog lui Dumnezeu să nu o lase pe 
Casey să cadă în capcana asta. Ea știe că nu i se poate preda 
lui Keegan, dar nu știe nimic de procuror. Sunt aproape sigur 
că e-mailul meu n-a ajuns la ea. Probabil că mi-au blocat 
accesul la internet. 


De ce nu mi-am dat seama ce făcea Phillips? Cum de am 
lăsat să se întâmple așa ceva? 


Mintea îmi zboară la imaginea patronului de magazin 
din Afganistan care mătura trotuarul din față după explozia 
cu dispozitivul improvizat, în timp ce tovărășii mei zăceau 
rupţi în bucăţi la doar câteva sute de metri de magazinul 
lui. 

Scutur din cap, spunându-mi că trebuie să rămân în re- 
alitatea prezentă. Nu pot să cad pradă unui alt episod de 
stres post-traumatic, dar nu m-am priceput niciodată să îl 
ţin sub control. Mă lupt cu greața care mă cuprinde, cu pa- 
nica și transpiraţia care îmi îmbibă hainele. Bărbatul mă- 
tură în continuare, ignorând suferința tragică, întorcând 
ochii de la răul care se petrece chiar în faţa lui, de la pielea 
arsă, de la sângele și mirosul morții. 


Mă agăţ de un pasaj din Biblie care mă alină întotdeau- 
na. Epistola către Romani, 8:28. Mișc buzele pentru a rosti 

cuvintele în timp ce imaginea patronului magazinului afgan 
încearcă să mă tragă spre ea. 


Și știm că Dumnezeu toate le lucrează spre binele celor 
ce iubesc pe Dumnezeu, al celor care sunt chemați după 
voia Lui. 


Toate... Toate... 


Îmi fixez mintea pe acest verset, îl repet în cap la nesfâr- 
şit, având încredere în el, crezându-l. Orice s-ar întâmpla, 
viață sau moarte, trădare sau evadare... toate se vor face 
spre împlinirea binelui. 

Nu-i așa? 

Repet din nou versetul în minte, în timp ce mirosul de 
fum și de carne arsă aproape că mă sufocă. Toate, îmi spun 
când mă trezesc iar acolo, scoțându-l pe Dex din foc... 


Toate. Toate. Toate. 


Panica devine din ce în ce mai mică, iar imaginea băr- 
batului care mătură și a prietenilor mei pe moarte dispare 
ca praful în vânt. 


Sunt aici acum, nu pe strada aia din Afganistan. Îmi 
forțez mintea să-și imagineze o scăpare. Mă uit în jur, cău- 
tând ceva, orice lucru de care să mă pot folosi. Dar nu îmi 
vine în cap niciun plan care ar putea funcţiona în situaţia 
asta în care am mâinile și picioarele legate. Așa cum bănu- 
iam, se îndepărtează, nu se apropie de secţia de poliţie, și 
știu că o să ajung prin vreun loc pustiu, precum Casey 
noaptea trecută, unde o să fiu omorât și îngropat. lar Casey 
va fi considerată în continuare o criminală și nu va scăpa 
niciodată. Toate prin câte am trecut vor fi fost inutile. Nu 
își va primi niciodată viața înapoi. Familia ei va plânge 
după ea și nu va ști dacă e vie sau moartă. 

Probabil va fi moartă. 


Nu, nu pot să mă concentrez pe chestia asta. Toate lu- 
crurile conlucrează către împlinirea binelui. 


Mă gândesc la lisus, suferind pe cruce, sângerând până 
la moarte, trădat și batjocorit. Chiar și asta s-a întâmplat 
spre împlinirea binelui. Și de data asta se va întâmpla la fel 
cumva, chiar dacă pare cel mai rău lucru posibil. 


Toate lucrurile. 


Mă forțez să mă gândesc din nou la posibilitatea eva- 
dării. Dacă e posibil să am vreo șansă, aceea va fi atunci 
când mă vor scoate din mașina asta. Urmăresc fiecare vi- 
raj, încercând să ţin socoteala punctelor de reper; îmi dau 
seama că mergem la vale, pe un drum neasfaltat, cu prun- 
diș, care trece pe lângă un service auto ce pare să aibă ușile 
blocate cu scânduri bătute în cuie. Firma este ruginită și 
ștearsă. Nu a mai fost deschis de mult timp. 


Keegan conduce pe drumul cu pietriș din spatele ser- 
vice-ului, și mergem astfel prin pădure vreo câteva minute. 
În cele din urmă, se iveşte o cabană printre copaci. Arată 
mai bine decât mă aşteptam și mă întreb dacă nu e încă 
una dintre jucăriile scumpe ale lui Keegan cumpărate din 
banii câștigați prin vărsare de sânge. 

Urcăm până în faţa cabanei, iar Keegan iese din mașină 
și scoate cheia de sub o piatră din grădină. Probabil că nu 
este casa lui. Vine apoi și îmi deschide portiera. Îmi taie 
legăturile de la glezne și mă eliberează. 

- leşi, îmi spune, dar, înainte să fac vreo mișcare, își 
scoate arma și o îndreaptă spre capul meu în caz că vreau 
să încerc ceva. Procurorul scoate și el o armă, iar acum au 
amândoi armele îndreptate spre mine. Simt că niciunul 

dintre ei n-ar avea vreo problemă dacă celălalt m-ar împuș- 
ca pe loc și ar scăpa de acest coșmar măcar în parte. Dar au 
nevoie de mine viu ca să o poată manipula pe Casey. 


Îi las să mă conducă înăuntru. Casa arată de parcă ar fi 
dintr-o revistă. Este perfectă până în cel mai mic detaliu. 
Keegan se duce într-o cameră din spate, de unde se întoar- 
ce cu o bară de metal, care pare a fi un suport de umerașe, 
și cu două uși de șifonier. 

- N-are nimeni cum să scape de aici. 

- Sigur vrei să-i lași picioarele libere? întreabă Phillips. 

- Da, m-am săturat să-l car. Lasă-l să umble. 


Keegan mă conduce într-o încăpere care pare a fi ca- 
mera menajerei. Nu are nicio piesă de mobilier, iar ușile 
șifonierului și bara pentru umerașe au fost scoase. 


Mă împing înăuntru și încuie în urmă ușa solidă de lemn. 
Mă uit în jur să găsesc o modalitate de a scăpa. Nu există 
nicio fereastră. Podeaua este acoperită cu un covor și de 
tavan atârnă un singur bec. Tavanul e la o înălțime de cel 
puţin trei metri, așa că becul este prea sus ca să ajung la el. 
Casey va cere să îmi audă vocea. Dacă mă lasă să vorbesc 
cu ea, o să-i spun să fugă. Să plece din țară. Chiar nu poate 
avea încredere în nimeni. 


Dar mă tem să nu fie deja prea târziu. 


EE 


CASEY 


şteptarea mă omoară. Au trecut ore întregi de când 

Dylan a plecat să discute cu procurorul și a promis să 
sune de îndată ce termină. Dar ziua de lucru s-a încheiat, 
soarele apune și eu mor de frică. Nu pot să stau aici, în 
cabana socrilor lui Dex, la nesfârșit. Oare s-a întâmplat 
ceva cu Dylan? 


În sfârşit sună telefonul și tresar, dar sunt dezamăgită 
când văd că nu-i decât Billy Barbero. 


- Alo? 

- Liana? întreabă el. 

- Casey, îl corectez. 

Ignoră lucrul ăsta și începe să vorbească. 


- M-a sunat un detectiv pe nume Keegan. Mi-a zis să-ți 
spun că iubitul tău ela el. 


Inima îmi sare din piept. 
- Ce? 


- Ai de gând să te adresezi presei? Pentru că, în cazul 
ăsta, trebuie să fiu și eu cu tine. 

Imi vâjâie capul. 
- Eu... Nu știu. 
- Au zis că știi care ar fi urmările. 


Subînţelesul mesajului lui Keegan îmi pătrunde până-n 
măduva oaselor. 

L-au prins pe Dylan. Au de gând să-l omoare dacă vor- 
besc cu presa. 

- Ai discutat cu procurorul? 

- N-am reușit să dau de el. Am vorbit cu comisarul șef 
Gates și m-a asigurat că, odată ce te predai, te vor plasa 
într-o unitate izolată în care va fi limitat accesul altor per- 
soane. Dar apoi m-a sunat detectivul. 

- Procurorul trebuie să fie și el implicat, murmur eu. 
Probabil că el l-a sunat pe Keegan. Încearcă să mă scoată 
din ascunzătoare. 

- Casey, are dreptate în privința urmărilor. Nu îţi reco- 
mand să discuţi cu presa. Poliţia poate folosi orice spui 
împotriva ta. 

Îmi iau geanta şi adun puţinele mele lucruri. 

- De pe ce număr au sunat? îl întreb. 

- Casey, ascultă-mă. 

- De pe ce număr? țip eu, punând mâna pe un pix de 
lângă cuptorul cu microunde. 

Caută numărul în telefon, apoi mi-l dictează. Îl scriu pe 
mână. 

- Așadar, spune-mi unde ne putem întâlni... 

Îi închid, intru pe Google de pe telefon şi caut „Find My 
Phone”. Am auzit că există o modalitate de a face lucrul 
ăsta chiar și fără aplicaţia Find My Phone. Dacă ai numărul 

de telefon, pot să-ţi arate unde se află mobilul. Odată, o pri- 
etenă și-a scăpat pe jos telefonul când se plimba prin oraș 
și a găsit un site care i-a spus exact unde se afla. 


Parcurg lista de rezultate de pe Google, încercând să 
găsesc ceva care ar putea funcționa. Există un site care lo- 
calizează telefonul mobil, dar trebuie să-l faci să sune ca 
să-l găsească. Nu vreau asta, deci caut altceva. Majoritatea 
sunt servicii plătite, dar nu am niciun card de credit, așa că 
nu pot să le folosesc. Apoi dau peste un articol despre cum 
să găsești un telefon pierdut sau să monitorizezi telefoane- 
le copiilor. Este o aplicaţie care poate fi descărcată. 


O descarc rapid și mă înregistrez cu un nume fals, după 
care tastez numărul lui Dylan. Aştept câteva minute, cât se 
încarcă, apoi primesc un mesaj care îmi spune că nu pot 
găsi telefonul cu acel număr. Încep să urlu, dar apoi îmi 
vine altă idee. Telefonul lui Keegan: numărul pe care toc- 
mai mi l-a dat Barbero. Tastez numărul și îmi apare o hartă 
pe ecran. Este un punct albastru care arată locul în care se 
află telefonul de pe care a fost sunat Barbero, așa că mă- 
resc imaginea ca să studiez locaţia. Îmi tresaltă inima când 
văd că telefonul se află în Shreveport, dar nu recunosc stra- 
da. Este chiar la ieșirea din oraş. Încerc să-mi dau seama 
unde se află raportat la biroul procurorului. 


Nu am nicio garanție că Dylan se află acolo unde este și 
telefonul polițistului, dar măcar e un punct de plecare. 


Curăţ orice dovadă că m-am aflat vreodată în cabana 
socrilor lui Dex, apoi mă deghizez rapid, încui ușa și pun 
cheia înapoi de unde am luat-o. Mă urc în mașina închiriată 
pe care mi-a lăsat-o Dylan și o pornesc către Shreveport. 


Mă rog pe tot drumul până acolo, repetând rugăciunea 
o dată la câteva minute, de parcă singura modalitate de a-l 

contacta pe Dumnezeu ar fi să îl prind chiar în momentul 
în care se întâmplă să se uite în direcția mea. Știu că nu așa 
merg lucrurile. Știu că El e atent la mine de fiecare dată 
când mă rog și că lisus stă la dreapta Tatălui, ca mijlocitor 
al meu, așa cum am auzit la biserică. Sigur Dumnezeu este 
atent la lisus. 

Pe măsură ce mă apropii de Shreveport și mă ghidez 
după punctul acela albastru, rugăciunile mele devin din ce 
în ce mai frenetice. 


SO 


DYLAN 


PN 
n timp ce aștept să vină Keegan să mă omoare, mă uit 


prin cameră după orice lucru care ar putea fi folosit ca 
armă. Dulapul nu are niciun raft pe care să-l pot scoate, iar 
Keegan a scos deja bara pe care se agaţă umerașele. 


Fac un inventar rapid. Este un întrerupător lângă ușă, 
dar, având mâinile legate, ar fi greu să fac ceva mai mult 
decât să provoc un scurtcircuit. Aș putea să rup plăcuţa în- 
trerupătorului și să obţin un obiect suficient de ascuţit cât 
să pot lupta ca să ies de aici. Mai sunt profiluri decorative, 
șipci de podea, plăci de rigips. Fără nicio unealtă, nu am ce 
să fac cu toate astea. 

Mă duc la întrerupător și mă aplec, întinzându-mi bra- 
tele atât de tare, încât simt că mi se rup articulațiile. Rotesc 
șuruburile cu unghia de la degetul mare, slăbind plăcuța 
de plastic. Da, asta ar putea funcţiona. Aș putea să rup un 
colţ, apoi altul și să o folosesc ca pe o armă albă. Aș avea 
doar o șansă, fiindcă probabil ar observa că lipsește cu pro- 
xima ocazie în care ar intra în cameră. 

Studiez ușa. Are balamalele pe partea în care mă aflu și 
mă întreb cât de lungi sunt șuruburile. După zgomotul pe 
care l-a făcut când au închis-o, pare solidă. Dacă e din lemn 
masiv, atunci s-ar putea ca șuruburile să fie mai lungi, iar 
dacă le țin între degete, ar putea fi folosite ca armă. Pășesc 
încet spre ușă și le studiez, încercând să le rotesc cu unghi- 
ile. Nu am cum să le scot fără o șurubelniţă. 


Dar, dacă rup cumva plăcuţa ca s-o pot folosi pe post 
de şurubelniţă, aș putea să scot șuruburile din balamale. 
Dacă îi aud plecând la un moment dat, aș putea să scot ușa 
și să evadez. Dar dacă nu pleacă... dacă vin să mă ia... 


Mă mai uit o dată în jur. Singurul obiect care se mai află 
aici este covorul. Da! Covorul. 

Mă duc la dulapul fără uși, fără rafturi și fără bară pen- 
tru umeraşe şi mă aşez jos cu spatele la perete. Îmi strecor 
degetele pe sub covor, pe la marginea acestuia, și îl ridic de 
pe podea. Se ridică destul de ușor. Trag de el până dau de 
ceea ce caut. 


Șipca de lemn cu ţinte care fixează covorul. Apuc lemnul 
prins în cuie de pardoseală și reușesc să desprind un ca- 
păt. Apuc de celălalt capăt și îl desprind și pe el. 


Așez iar covorul, ascunzând ce am făcut, și încep să flutur 
șipca lungă de un metru. Da, ar putea să facă daune serioase 
dacă o folosesc cum trebuie. Și poate cuiele mă vor ajuta să 
tai brățările de plastic cu care îmi sunt legate mâinile. În- 
cerc, dar nu pot apăsa suficient de tare cât să taie. 


Îmi ridic cracul pantalonilor unde am bandajul aplicat 
pe arsuri. Nu am cum să o ascund aici, deoarece cuișoarele 
s-ar agăța de blugi. O bag din nou sub covor, lăsându-l des- 
prins ca s-o pot apuca atunci când am nevoie de ea. 


Dacă trăiesc 219 


Când vor veni să mă omoare, voi putea măcar să mă 
împotrivesc. 


Casey va cere o dovadă că trăiesc, de asta mă ţin ei în 
viaţă. Se folosesc de mine ca să o ademenească în acest loc. 


Sper să fie precaută. Când i-a zis Barbero că Keegan 
m-a prins, probabil că și-a ieșit din minți. Sper că gândește 
limpede și nu va face ce zic ei. 

Dar va face. Este curajoasă și altruistă și va pune viața 
mea mai presus dea ei. 


O cunosc. 


Gândul ăsta îmi aduce lacrimi în ochi. Nu știu când m-a 
pus vreodată cineva pe mine pe primul loc în viața lui. 
Mama și tata sigur n-au făcut-o. Eu și sora mea încercam 
practic să supraviețuim, fiecare pentru el. 


Ea mă iubește. Închid ochii şi derulez în minte cuvintele 
pe care ni le-am spus unul altuia noaptea trecută, când i-am 
spus că sunt îndrăgostit de ea, iar ea, cu lacrimi în ochi și 
aproape incapabilă să scoată un cuvânt, mi-a spus: „Și eu”. 

Nu am nevoie de nimic mai mult. Cunosc puterea și 
sensul acestor două cuvinte. Astăzi au pus-o într-un mare 
pericol și s-ar putea să plătească cu propria viaţă. 

Îmi doresc să nu mă fi iubit. Te rog, Doamne! Nu o lăsa 
să vină! Măcar de-aş putea să rămân în viață până când 
postul de televiziune KTAL va face public ce le-am dat. 
Când va apărea totul la știri, poate că Keegan și Phillips vor 
fi atât de tulburaţi, încât își vor lua tălpășiţa și mă vor lăsa 
aici singur. Dacă se va întâmpla așa, voi găsi eu o modalita- 
te să evadez. Nu e mare lucru, dar e singura mea speranţă. 
Trebuie să supraviețuiesc pentru ea. 


SI 


CASEY 


PN 
n timp ce conduc către Shreveport, apropiindu-mă de 


punctul albastru de pe hartă care marchează telefonul 
lui Keegan, sun la KTAL, postul TV la care Dylan avea de 
gând să ducă stick-ul. După ce meniul robotizat îmi prezin- 
tă opțiunile, aleg să fiu direcționată către căsuţa vocală a 
lui Macy Weatherow. 

- Sunt Casey Cox, îi spun. Cineva v-a adus azi un stick cu 
dovezi care arată că nu l-am omorât eu pe prietenul meu 
Brent Pace. Doi detectivi de poliție - Gordon Keegan și Sy 
Rollins - sunt făptașii, și mi-au înscenat crima, ca să fiu eu 
acuzată. Dacă nu ați făcut-o încă, vă rog să vă uitaţi pe fişi- 
erele acelea. Bărbaţii aceștia l-au omorât și pe tatăl meu, 
iar ei și partenerii lor au șantajat mai mulți oameni de afa- 
ceri din zonă. Săptămâna trecută l-au omorât pe proprietarul 
unei spălătorii, iar acum câteva zile Keegan l-a omorât pe 
Sy Rollins, partenerul lui. 


Par nebună de legat. O să creadă că bat câmpii. E o re- 
tea atât de complexă de minciuni și crime, și nimeni nu 

vrea să creadă că un poliţist ar face toate lucrurile astea. 
Preferă să mă suspecteze pe mine. 


Oare ce o să facă? O să sune mai întâi la poliție sau o să 
investigheze chiar ea situația? 


- Uite ce e, știu cum sună, îi spun în timp ce conduc. 
Dar Dylan Roberts, un detectiv particular care lucrează la 
acest caz, a dus toate dovezile procurorului în după-amiaza 
asta, iar acum a dispărut. 


Glasul mi se frânge. 


- Voiam să știe cineva adevărul. Îți pot acorda un inter- 
viu dacă ești interesată. Probabil n-o să mai am același 
număr, dar o să încerc să te sun mai târziu. 


Izbucnesc în plâns în timp ce conduc în noapte, dân- 
du-mi seama că punctul albastru mă duce din ce în ce mai 
departe de civilizație, unde n-o să am cum să cer ajutor. 


- Îmi pare rău... că te implic în chestia asta, dar pari un 
reporter obiectiv, iar asta ar fi cea mai tare știre pe care ai 
relatat-o vreodată. Gândește-te. Chiar dacă mint, toate pro- 
gramele naționale de ştiri vor dori să te invite, ca să discu- 
taţi despre acest apel. Tot ce îţi cer este ca, înainte să mă 
cataloghezi drept isterică și nebună, să te uiţi la ce ţi-am 
trimis pe stick. Ascultă interviurile, citește probele, studia- 
ză pozele. O să-ţi dai seama apoi că oamenii de care vorbim 
aici sunt letali. Fii foarte atentă! 


Mi se pune un nod în gât, dar încerc să-mi recapăt glasul. 
- Poate... ar fi bine să îţi iei o gardă de corp. 


Sper să le mai spună și altor persoane: jurnaliști, edi- 
tori, directorului postului de televiziune. Pot să ne omoare 
unul câte unul, dar nu pot să ne omoare pe toți. 

ud afară o maşină care se apropie. Mă rog să nu fie 

Casey, să nu cumva să îmi fi umblat cei doi în telefon, 
să îmi fi găsit singurul număr din lista de contacte și să o fi 
ademenit aici. 


Aud cum se deschide ușa de la intrare și mă întind pe 
podea, punându-mi urechea la crăpătura de sub ușă, în 
speranța că o să aud mai bine. Aud niște voci înăbușite de 
bărbat, apoi un șir de înjurături nervoase. Se aud din ce în 
ce mai tare, iar apoi deslușesc pași apropiindu-se de ușă. 
Mă ridic, traversez camera ca să ajung la dulap și mă așez 
jos, cu spatele la perete, pipăind cu mâinile legate șipca cu 
cuie a covorului, singura mea armă. Mă ridic din nou când 
aud cheia învârtindu-se în broască și rămân încordat, cu 
picioarele depărtate și dinţii încleștați, pregătit să mă lupt 
dacă este nevoie. Ușa se deschide. 

În cameră păşeşte Jim Pace. 


Rămân cu gura căscată și răsuflarea întretăiată. Jim Pace, 
tatăl lui Brent, cel mai bun prieten al meu din copilărie. Jim 
Pace, care m-a angajat să o găsesc pe Casey și să o dau pe 
mâna justiției pentru moartea fiului lui. 

- Jim! Mă uit la el cu gura căscată, prea șocat ca să mai 
fac vreo mișcare. 


Pare că a îmbătrânit cu 15 ani, cum stă acolo, dând din 
cap și uitându-se la mine. 

- Dylan, ce faci, omule? 

- Ce faci tu? îl întreb. Lucrezi cu indivizii ăștia? Asta e 
casa ta? 


- Ai devenit un nelegiuit, spune el. Eu și Elise am avut 
încredere în tine. 


Strâng cu și mai multă putere șipca de la covor aflată în 
spatele meu. 

- lar eu am avut încredere în tine! Casey Cox nu l-a 
omorât pe Brent și probabil tu știi asta deja. Nu pot să înţe- 
leg cum de... 

- Ce zici? mă întrerupe el. Bineînţeles că ea l-a omorât. 

Aruncă o privire către ușă și înaintează în cameră. 

- Ce tot spui acolo? 

Sunt derutat acum. E de partea lor sau nu? 


- Fiul tău o ajuta să strângă dovezi cu privire la persoa- 
na care l-a ucis pe tatăl ei, Andy Cox. l-au închis gura când 
s-a apropiat prea tare de aflarea adevărului. Keegan l-a în- 
junghiat mortal pe fiul tău. Îţi convine lucrul ăsta? 


Expresia feței i se modifică și îi tremură mâna pe care 
şi-o trece prin păr. 

- Dylan, fiule, cred că ai simptome de sindrom de stres 
post-traumatic - paranoia, halucinaţii - care îți provoacă 
multe probleme. 

Tace și își ațintește privirea în pământ, de parcă ar derula 
în minte vorbele mele. 

Strâmb din gură. 

- Jim, spune-mi că nu ai fost complice la uciderea pro- 
priului tău fiu. 

- Sigur că nu! strigă el. Moartea lui Brent n-a avut nimic 


de-a face cu Andy Cox. Așa ceva... nici măcar nu-i posibil. 
De ce i-ar păsa lui Brent de chestia asta? 


- Pentru că îi păsa de Casey. 


Il trec apele și respiră greu. Imi dau seama că ia în con- 
siderare lucrurile astea pentru prima dată. 


- Nu e adevărat, spune el cu o voce brusc răgușită. 

- Ba e, Jim. De ce n-aş vrea să-i găsesc pe adevărații uci- 
gași ai lui Brent? Au fost Keegan și Rollins. Philips e și el în 
cârdăşie cu ei, plus alții pe care nu-i știu, iar acum Keegan l-a 
omorât pe Rollins. Tu ai cumva o legătură cu oamenii ăștia? 

Întinde mâna spre perete și se sprijină de el. Ochii i se 
umezesc. Se uită la mine cu o tristețe mortală și șoptește: 

- M-au șantajat... N-am știut. 

- Poţi să-i pui capăt acum, Jim, îi spun cu voce joasă. 
Dacă nu, ești complice la toate crimele astea. lar acum vei 
fi complice la uciderea mea. 


- Nimeni n-o să omoare pe nimeni, spune el cu respi- 
rația greoaie. Întinde palma spre mine, de parcă vrea să-mi 
spună să stau pe loc. Doar... așteaptă aici. Trebuie să.. lămu- 
resc niște lucruri.. Mă întorc imediat. Așteaptă-mă. 


Pare pierdut în gânduri și îl privesc cum iese. Încuie uşa, 
iar eu mă întind din nou ca să pot asculta pe sub ușă, fără 
să-mi vină să cred că omul ăsta, pe care îl admiram atât de 
mult și în care aveam atâta încredere, angajatorul meu... ta- 
tăl lui Brent... este implicat în rețeaua asta de șantajiști și 


Dacă trăiesc 225 


criminali. Pentru ce l-ar putea șantaja? Ce ar putea fi atât de 
important încât să se lase târât în chestia asta? 


Îl aud din spatele ușii ridicând vocea. Înjurături, bufni- 
turi, glasul lui Keegan răsunând în toată casa. Din cuvintele 
pe care reușesc să le deslușesc e clar că Jim chiar nu a știut 
că Keegan a avut de-a face cu moartea lui Brent. Mă întreb 
pe câți alții i-a șantajat Keegan. Asta explică de ce a ajuns așa 
de bogat. Simpla extorsiune nu-i justifica banii. Elise nu știe. 
N-are cum. Este o creștină devotată și nu ar tolera așa ceva. 

- Tu mi-ai ucis băiatul? strigă Jim, și glasul lui răsună 
în toată casa. Chiar mi-ai omorât băiatul? ţipă el. L-ai înjun- 
ghiat până și-a dat duhul? Te-ai uitat la el cum sângerează 
până s-a stins? M-ai făcut să-l îngrop? 

Glasul i se frânge și se aud iar bufnituri. Aud lucruri 
care se sparg, mormăieli, țipete înăbușite. Ceva se sparge 
pe gresie. 

- Tu l-ai omorât și pe Sy? 

- Jim, l-ai lăsat să-ți bage gărgăuni în cap. Nimic nu-i 
adevărat! strigă procurorul Phillips. 

Vocea lui Keegan se aude ripostând. 


- Tu nu ai niciun cuvânt de zis aici, Jim! Te minte ca să 
te influențeze tocmai acum, când o ademenim aici pe fată. 
Vino-ţi în fire! 

Altă bufnitură. Apoi aud cum toate cele trei glasuri ră- 
sună mai tare în același timp. Par că se apropie de ușa mea. 
Aud cheia răsucindu-se în broască, mai multe gemete, ci- 
neva înjură. 

Apoi se aude o împușcătură și sunt bombardat cu așchii, 
care se desprind din ușă. 


59) 


DYLAN 


PN 
mpușcătura lasă o gaură în ușă, exact unde ar fi fost ca- 


pul meu dacă aș fi stat în faţa ei. Simt miros de praf de 
pușcă. Las șipca din mână și mă ridic în picioare să studiez 
gaura, stând cât mai lăturalnic posibil. Uşa e împroșcată cu 
sânge. 
Nu în mine au tras cu pistolul. 
Aud vocea lui Keegan, vorbind mai încet de data asta. 
- Trebuie să-l scoatem de aici. Ajută-mă. Acum! 


Se îndepărtează și nu-i mai aud bine. Dar am auzit des- 
tul. Jim Pace e mort. 


Simt că mi se face greață, dar reușesc să nu vărs. Tran- 
spir și tremur, văd negru în fața ochilor, iar mintea mi se 
încețoșează, plămânii mi se închid, pielea îmi arde și simt 
sânge îngroșat pe genunchi, îmbibându-se în materialul uni- 
formei mele... Sunt acolo, pe strada din Kandahar, tușind și 
căutând un ascunziş, când îmi văd camarazii la pământ. Îi 
strig, dar nu aud nimic. Am surzit. Apoi îl văd pe Dex spri- 
jinindu-se în cot și încercând să se ridice. Văd că își mișcă 
buzele. Îmi spune ceva, dar nu îl aud, și, când mă apropii de 

el, urlând „Hai să mergem!”, îmi dau seama că el nu poate 
pleca nicăieri. Ambele picioare i-au ars până la os, iar bra- 
țul i-a fost spulberat. 


Același întuneric îmi învăluie mintea, împresurându-mă, 
după care aud focuri de armă, mirosul de fum și praf de 
pușcă amestecându-se cu un fel de amoniac, și nu mai văd 
nimic ca să mă pot feri. Bâjbâi după Dex și îi simt mâna 
strângându-mă de braţ. Trebuie să-i opresc sângerarea, 
dar mai întâi trebuie să-l scot de aici. Îmi scot cureaua şi îl 
leg strâns chiar de sub genunchi și deasupra epavei care a 
devenit partea de jos a piciorului lui. Apoi îi arunc braţul 
bun în jurul gâtului meu, mă ridic în picioare și alerg până 
în spatele Humvee-ului nostru răsturnat, ca să ne apărăm 
de foc. 


Îi găsesc cureaua, încă prinsă în talie unde are cămașa 
băgată în pantaloni, și o scot ca să îi leg celălalt picior mu- 
tilat. Focurile de armă continuă în ritm sacadat deasupra 
noastră, și știu că trebuie să ne îndepărtăm și mai mult. 

- Rămâi cu mine, prietene, îi spun, dar mă îndoiesc că 
mă aude. Eu nu-mi aud nici măcar propriul glas. 

ÎI ridic peste umeri, știind că durerea este probabil ago- 
nizantă când îl apuc de coapse, dar plecarea din locul ăsta 
e singura lui speranţă. 

Mă uit în urma mea la ceilalți. Niciunul nu se mișcă. 
Sunt morți toţi, arşi și însângerați, și li se zdruncină trupu- 
rile, când focurile de mitralieră se năpustesc asupra lor.. 

Alerg orbește, cu plămânii arzând, urechile ţiuind și 
gloanţele explodând în toate obiectele din jurul meu. Alerg 
și mă rog, alerg și mă rog și, în timp ce fug, știu că probabil 
n-o să reușesc să salvez pe niciunul din noi. 

Vomit, iar senzaţia de înec mă smucește din amintirea 
întunecată, și mă trezesc în camera în care m-a încuiat 
Keegan, unde tatăl celui mai bun prieten al meu zace mort 
de cealaltă parte a ușii, unde nu pot să o ajut nici pe Casey, 
nici pe mine. 


40 


CASEY 


D unctul albastru mă conduce pe un drum întunecat din- 
colo de un lac. Nu am mai fost niciodată aici, dar îmi 
trezeşte o amintire. Cineva cunoscut avea o casă aici. Oare 
cine era? 

Sămânța amintirii e îngropată prea adânc ca să poată 
răsări. Măresc imaginea de pe ecranul telefonului și văd în 
faţa mea un drum spre care ar trebui să cotesc. 


Sunt foarte aproape acum. Când mă apropii și mai mult 
de punctul albastru, sting farurile ca să nu vadă nimeni că vin. 


Mă mișc mai încet acum, cu speranța că sunetul cau- 
ciucurilor pe pietriș nu va alerta pe nimeni. Nu merg cu 
mașina până la capăt. O să merg pe jos o parte din drum. 


Îmi doresc să fi avut o armă. Atât de mult timp ascun- 
să, şi n-am avut niciodată una. Ultimul lucru pe care mi l-aș 
fi dorit e să fi fost prinsă cu o armă, ca ei să poată dovedi că 
eram înarmată și periculoasă. Dar acum chiar trebuie să 
fiu în ambele feluri. 


lau o curbă și văd lumini înaintea mea. Este o casă, pitită 
într-o zonă împădurită. Pătrund cu mașina printre copaci 

și închid lumina dinăuntru, ca să nu se aprindă când des- 
chid portiera. 


Am nevoie de o rangă, un cuţit, o umbrelă, orice lucru 
cu care aș putea să mă lupt, dar nu am nimic. S-ar putea să 
fie vreun levier în portbagajul mașinii închiriate, iar dacă 
aş cotrobăi să caut cricul, s-ar putea să fac zgomot și să 
atrag atenţia asupra mea. 


Trebuia să mă opresc pe undeva și să iau ce-mi trebuie. 
Halal infractoare mai sunt și eu. 


Las cheile în mașină și mă îndrept spre casă de-a lun- 
gul marginii noroioase a aleii cu pietriș. 

Se aprinde lumina din verandă, așa că mă ascund în 
spatele unui copac. Aud voci. Se închide o ușă, mă uit de 
după trunchiul copacului și văd două umbre ivindu-se în 
lumină. Mă apropii mai tare și aud glasul lui Keegan. Nu 
știu cine e celălalt bărbat, dar nu e Dylan. 


Încerc să nu mi se audă răsuflarea. Mă uit iar şi-i văd 
ducându-se după copaci. Cei doi bărbaţi se mișcă încet, 
stângaci și, când trec pe lângă lampa agăţată de stâlpul 
aflat în curtea care are o vatră pentru foc, îmi dau seama că 
ei cară pe cineva. 


4] 


CASEY 


ura explodează în mine ca lava și, fără să iau în seamă 
riscul, îi urmăresc pe cei doi bărbaţi în pădure, dispera- 
tă să aflu dacă bărbatul pe care îl cară e sau nu Dylan. 

Zgomotele pădurii din timpul nopții îmi înăbușă pașii, 
de parcă Dumnezeu le-ar fi făcut special mai puternice 
pentru mine. Lumina lunii răzbate printre copaci și, când 
bărbații trec prin dreptul razelor ei, mă ascund după un 
tufiș și văd chipul lui Keegan și pe al altui bărbat pe care 
nu-l cunosc. Nu pot să deslușesc fața bărbatului mort. 


Mai am un pic și mă arunc asupra lor cu toată furia unei 
nebune de legat, când văd că îl lasă jos. 

In piept, inima mi se zbate cu putere, ochii mi se umplu 
de lacrimi și simt un nod în gât. Mai mult ca sigur e Dylan. 

Cad în genunchi când Keegan apucă lopata sprijinită 
de un copac și începe să sape. Imi pun ambele mâini la gură 
să îmi înăbuș groaza. 

- Du-te înapoi și mai ia o lopată, îi poruncește Keegan. 
O ţine în șopronul din spatele casei. 

- Chiar trebuie să facem asta? întreabă celălalt bărbat. 
Nu sunt îmbrăcat corespunzător pentru săpat. 


- Deja ai sângele lui Jim pe cracul pantalonului. 


Imi țin răsuflarea cât Keegan chicotește ca un băiețaș 
de treabă. 


Sângele lui Jim? Nu e Dylan? Acum văd că bărbatul 
mort poartă pantaloni la dungă și o cămașă cu nasturi pli- 
nă de sânge. Dylan era îmbrăcat în blugi, când a plecat azi 
dimineață. 

Nu e el! Și e doar un singur corp. E posibil să fie încă în 
viață. Mă întorc spre casă, unde ferestrele sunt luminate. 
Probabil că se află acolo. 


Mă întorc prin pădure, ascunzându-mă după câte un 
copac, cât pot de silențios, acoperită de sunetul vântului 
care face frunzele să tresară. Când ajung în partea cea mai 
întunecată a curții, țâșnesc din marginea pădurii către ușa 
din spate... cea de pe care i-am văzut ieșind pe ei. 

Este descuiată. Mă strecor încet înăuntru, sperând să 
nu atrag atenţia altor persoane care s-ar putea afla în casă. 
Sufrageria este slab luminată doar de vreo două veioze. Nu 
văd pe nimeni, așa că merg pe vârfuri până în bucătărie. 
Nimeni. 

Îmi atrage atenţia un hârșâit care se aude dinspre hol. 
Mă îndrept către holul întunecat și mă uit spre locul de 
unde vine zgomotul. 


O rază de lumină strălucește prin gaura aflată într-o ușă 
de la capătul holului. Mă apropii și aud din nou hârșâitul. 


- Dylan? strig eu. 


- Casey? Glasul lui răsunând de partea cealaltă a ușii 
dă din nou sens vieţii mele. Mă sprijin de perete în timp ce 

îmi trag răsuflarea și încerc să mă concentrez, în ciuda la- 
crimilor care mi-au împăienjenit ochii. 

- Eşti bine? 

- Da. Mulţumesc Domnului că ești aici. Poți să deschizi 
ușa? 

Trag de mânerul sferic, dar este încuiată. 

- Nu pot. Ştii cumva unde țin cheia? 

- Încearcă prin sufragerie. Casey, or să se întoarcă. 


Fug iar de-a lungul holului până în sufragerie și mă uit 
după cheie. Nu e nimic pe măsuţa de cafea, dar văd o cheie 
lângă o ceașcă de cafea aflată pe masa din partea cealaltă a 
camerei. Când o apuc, mă uit pe geam și văd că lanterna 
luminează tot printre copaci. Mă grăbesc către ușa în spa- 
tele căreia se află Dylan. 

- Cred că am găsit-o, spun eu, introducând-o în gaura 
cheii. Merge, iar ușa se deschide. 

- Casey! spune el dintr-o suflare. Mă arunc la gâtul lui, 
dar el are mâinile legate. 


- Să mergem, spune el. 

- Stai așa. Pot să-ţi tai legăturile. 

Mă așteaptă în sufragerie cât fug la bucătărie, să înșfac 
un cuțit din suportul de pe blat. Mă întorc și îi eliberez mâi- 
nile. Mă ia de mână și mă trage spre ușa din față, pe partea 
opusă celei în care se află bărbații. 

- L-au omorât pe Jim Pace, tatăl lui Brent. Asta-i casa lui. 


- Ce? șoptesc eu. Ştiam că o persoană cunoscută avea 
o casă lângă lac prin zona asta. 


Ajungem la ușă, dar eu nu ies. 

- Stai! Trebuie să fotografiez ușa. E o dovadă de care 
avem nevoie. 


- Casey! 
Mă întorc la ușa spartă, aprind blițul și fotografiez pe- 
tele de sânge, pardoseala și pereții. 


Ştiu că Keegan va curăța tot, dar, dacă pot să le arăt 
polițiștilor cinstiți unde să aplice luminol' ca să găsească 
sângele, putem dovedi ce s-a întâmplat aici. Petele de sân- 
ge ale lui Jim îmi dau fiori reci. 


- II îngroapă acum, îi spun lui Dylan când mă întorc la 
el, îngrozită de gravitatea acestui fapt. O să mai fie ocupați 
o vreme. Mașina mea e într-acolo, ascunsă. 


Când ajungem între copacii întunecațţi, îi indic locul 
unde se află mașina. 


- Eşti un geniu, șoptește el. 

Alerg puţin înaintea lui în direcția mașinii. 

Când în sfârșit se vede vehiculul în lumina lunii, Dylan 
șoptește: 

- Conduc eu. 


Cheile se află înăuntru. Lumina din interior nu se aprin- 
de, dar ușa scoate un clinchet când o deschide. Mă urc pe 
locul șoferului și trec peste consola centrală ca să nu mai 
provoc alt zgomot. Dylan urcă și închide ușa, reducând-o 
la tăcere. Pune cheia în contact și iese încet dintre copaci 


* Este o substanţă care prezintă proprietatea de chemoluminiscență, 
devenind strălucitoare în combinație cu un agent oxidant. Este un cris- 
tal alb-gălbui solubil în apă și în solvenţi polari. În criminalistică, este 
folosi pentru a detecta sângele la locul crimei, deoarece substanța reac- 
ționează cu fierul din hemoglobină. De asemenea, este folosit de biologi 
pentru detecția cuprului, a fierului și cianurilor. (n. red.) 

către aleea cu pietriș. Farurile sunt stinse, dar stopurile de 
frână nu pot fi camuflate, așa că reflecţia lor roșiatică lumi- 
nează copacii din spatele nostru. 


Dylan conduce cu atenţie și ieșim cu bine în drum. Poate 
că nu ne-au văzut. Dar, imediat ce ajungem la drum și vi- 
răm spre sud, văd lumina lanternei mișcându-se înspre 
maşina lui Keegan, iar pe el alergând către ea. În timp ce 
Dylan mărește viteza, Keegan pornește mașina în spatele 
nostru. 

- ȚŢine-te bine! spune Dylan. Apasă pe acceleraţie și 
mașina țâșnește înainte, îndreptându-se rapid către o zonă 
mai populată. Mă aplec în genunchi și mă întind către el, ca 
să apuc centura de siguranţă și să i-o prind, apoi mă așez 
pe scaun și o pun pe a mea. Dylan virează cu viteză, apoi 
mai virează o dată, dar eu mă ţin bine. 


- Îi vezi? 

Mă uit pe geam și văd farurile mașinii care virează și 
ea în urma noastră. 

- Da. Ne urmăresc. 

- Lasă-te în jos. 

Îmi desfac centura şi mă las jos. Întoarce iar rapid şi 
mă întreb dacă știe unde merge sau dacă are vreo impor- 
tanță acest lucru. Face o curbă și cauciucurile scrâșnesc pe 
asfalt. Un glonţ intră prin lunetă, trecând pe lângă capul lui 
Dylan. Mașina derapează. 

Mă ridic să văd cât sunt de aproape. 


Este o distanță de numai trei sau patru mașini între 
noi, iar ei măresc viteza. Dylan face iar la stânga, apoi la 
dreapta și ajungem în sfârșit pe o stradă circulată. Dylan 
face slalom printre mașini, trecând de pe o bandă pe alta, 

iar eu mă ridic și văd că automobilul care ne urmărește 
este blocat în spatele unei furgonete. 

Dylan o ia la stânga, abia depășind o camionetă, iar eu 
mă lovesc la cap în timp ce încerc să-mi recapăt echilibrul. 
Face la dreapta, apoi iar la stânga, apoi încetinește. Cauciu- 
curile scrâșnesc când face o întoarcere rapidă, apoi o ia iar 
la stânga. 


- Cred că ne-au pierdut urma. 

- Nu fi așa sigur, îi spun. 

- Stai ghemuită jos. O să ies din partea asta a orașului. 
Mai conduce câteva minute. Apoi simt că încetinește. 


Mă întorc la locul meu și îmi pun iar centura, uitân- 
du-mă după faruri în urma noastră. Bineînţeles că Keegan 
ar fi putut să le stingă sau să o ia pe alt drum, cu gândul de 
a ne ieși în față. Nu cred că a renunțat. 


- Eşti bine? întreabă Dylan. 
- Da. 


Întoarce spre un drum cu patru benzi și adaptează vite- 
za la a celorlalte vehicule din trafic. Mă uit după Keegan, dar 
nu pare să ne urmărească nimeni. Dylan încă se mută de pe 
o bandă pe alta, depășind mașini, luând-o pe străzi laterale, 
intrând prin diverse cartiere, apoi iar întorcându-se. 

În cele din urmă întoarce spre o stradă laterală fără 
trafic și verificăm din nou. 


Nici urmă de Keegan. 


- Trebuie s-o sunăm pe Macy Weatherow, îi spun. l-am 
lăsat un mesaj mai devreme. 


- Da. Sun-o. 

O sun pe numărul la care i-am lăsat lungul mesaj vocal, 
și de data asta răspunde. 


- Macy Weatherow. 
Răsuflu ușurată. 
- Macy... sunt Casey Cox. 


- Speram să fii tu. Am primit mesajul tău. Am tot aștep- 
tat. Vreau să ne întâlnim în seara asta. Se poate? 


- Nu știu dacă e o idee bună să ne întâlnim personal cu 
tine. 


- Ne? 

- Sunt cu un prieten, îi spun. E prea periculos, și pentru 
tine și pentru noi. Procurorul este implicat și el în treaba 
asta coruptă, iar el și detectivul Keegan ne caută chiar în 
clipa asta. Vor să ne omoare. Suntem o amenințare prea mare 
pentru ei. 


- Procurorul? întreabă ea, și-mi dau seama din tonul ei 
că nu e sigură dacă să mă creadă sau nu. Nu prea contează 
asta, important e să relateze informaţiile. 


- Uite, știu că toată chestia asta pare exagerată, dar ai 
o ştire de prezentat, chiar dacă se dovedește că nu sunt în 
toate minţile. Sunt fugară. Sunt acuzată că am omorât mai 
mulți oameni. Nu trebuie decât să ne lași să spunem ce 
avem de spus, iar dacă se va dovedi că sunt nebună sau 
paranoică, tot vei avea în mână o poveste pe care o va dori 
toată lumea. 


- M-ai convins, spune ea. Bine, hai să discutăm la tele- 
fon. Înregistrez convorbirea, dacă ești de acord. 


- Da, chiar asta și vrem. 

- Ok, să-i dăm drumul, spune ea. Sunt Macy Weatherow 
și înregistrez acest interviu pentru KTAL, pentru emisiu- 
nea de știri a Canalului 6. Stau de vorbă cu fugara Casey 
Cox. Casey, ca să se știe, îmi acorzi permisiunea de a înre- 
gistra acest interviu? 

- Da, repet eu. 

- Casey, poţi să-mi spui din nou ce mi-ai zis în mesajul 
vocal? 

Dylan virează în spatele unei clădiri întunecate și par- 
chează în umbră, în timp ce eu încep să relatez toată po- 
vestea. După ce termin tot ce am de spus, îmi ia telefonul și 
îi dezvăluie lui Macy identitatea lui, apoi adaugă ce i s-a 
întâmplat azi. 

În momentul în care termină, Macy nu spune nimic 
timp de o clipă. Îmi fac griji că tot nu ne crede, că sună chiar 
în acest moment la poliţie și că poliţia ne urmărește apelul. 
Mă aștept să văd un elicopter zburând deasupra noastră 
sau să apară de nicăieri o sumedenie de faruri aprinse care 
să ne înconjoare. 

Dar în cele din urmă, spune: 

- Am vorbit cu soţia proprietarului spălătoriei săptă- 
mâna trecută, chiar după moartea lui. Aveam senzaţia clară 
că nu îmi spunea tot ce știa. Am bănuit că era ceva în nere- 
gulă, că poate știa cine i-a ucis soţul și că se temea pentru 
restul familiei. 


- Probabil că asta s-a întâmplat înainte să discut eu cu 
ea, spune Dylan. l-am zis să plece din oraș. 


- Asta a făcut, probabil. Nu mi-a mai răspuns la tele- 
fon, așa că m-am dus la ea acasă zilele trecute, dar nu era 
acolo. Casey, în timp ce vorbeai, m-am uitat pe relatările 

noastre privind moartea Sarei Meadows. M-am dus la locul 
crimei când s-a întâmplat, și de atunci mă tot întreb de ce 
nu s-a finalizat niciodată ancheta aia. Poliția nu a mai aflat 
cine a omorât-o. Lucra la ei. Ai crede că ar fi trebuit să fie o 
prioritate pentru ei. 


- Aşadar, ne crezi? întreb eu. 


- E ceva greu de crezut. Erau implicaţi tatăl lui Brent și 
procurorul? Chiar dacă e adevărat, va fi greu să-i convingem 
pe telespectatori. 


- Treaba ta este să-i convingi pe ei sau să transmiţi ști- 
rile? întreabă Dylan. E un cadavru în casa aia, dacă nu cumva 
s-au întors deja să-l îngroape. 

- Care-i adresa? întreabă ea. 


Ne uităm pe telefonul meu, ca să găsim adresa pe apli- 
cația pentru găsirea telefoanelor, și i-o transmit lui Macy. 

- Nu te duce acolo singură. Ai nevoie de o echipă SWAT. 

- Cred că o să iau legătura cu câţiva dintre principalii 
noștri prezentatori de știri pentru a transmite știrea asta, 


dar, înainte să o facem publică, va trebui să-l sun pe comisa- 
rul șef Gates pentru o declaraţie. Credeţi că e de încredere? 


- Nu știu, spun eu. Nu avem nicio dovadă că ar fi impli- 
cat și s-ar putea să nu fie, dar e posibil. 

- Aveţi grijă cu căpitanul Swayze, intervine Dylan. Cred 
că s-ar putea să aibă și el o legătură. 

- Deci, care-i planul vostru? întreabă ea. Dylan se uită 
la mine. 


- Avocatul meu va purta negocieri pentru predarea 
mea, îi spun, atât timp cât pot avea încredere că n-o să fiu 
ucisă în celula închisorii. Mediatizarea făcută de tine va fi 
de ajutor în privința asta. 

- Nu am timp să analizez tot ce ai spus, așa că probabil 
vom transmite în direct tot interviul. Și reţeaua mea, NBC, 
va dori același lucru. 


Când încheiem în sfârșit apelul, tremur toată. Dylan 
iese din mașină și vine pe partea mea. Deschide portiera și 
mă ia în braţe. Îl simt şi pe el cum tremură. 

Mă sărută pe creștet, apoi îmi ridic fața spre el și îmi 
găsește gura. Buzele lui moi și umede pe ale mele au asu- 
pra mea acel efect de sedativ, la care o să râvnesc mereu. 
Mă eliberez de griji, iar forța lui mă întărește și pe mine. 
După ce ne sărutăm, suspină uşor la urechea mea, ceea ce 
îmi dă de înțeles că și el simte același lucru. 


Se dă în spate și mă privește un moment lung și 
îndurerat. 


- Am reușit. 

Zâmbesc. 

- Da, am reușit. 

- O să-ți dovedești nevinovăția și nu va mai trebui să 
ajungi la închisoare. 

- Chiar dacă ajung, nu mă deranjează atât timp cât 
Keegan e pedepsit. 

Mă strânge mai tare în brațe, iar eu îmi apăs capul pe 
pieptul lui. 

Aud cum îi bate inima prin bluză, iar ritmul ei mă liniș- 
tește. Nu vreau să-mi dea drumul niciodată, dar știu că nu 
putem rămâne aici. 


- Hai să găsim un loc în care să dormim în seara asta. 
O să-l rog pe Dex să ne ajute din nou. 


- Poate ar trebui să dormim în mașină. 

- Avem nevoie de televizor și internet. Vreau să văd 
cum transmit interviul nostru. 


- Dar dacă Keegan știa de tine, nu crezi că știa și de Dex? 


- Nu cred. Dacă ar fi ştiut, ar fi încercat deja să îl elimi- 
ne. Am stat la el noaptea trecută, iar Keegan nu m-a găsit. 
Cred că nu au apucat să-l ia în vizor. Comunic cu el pe un 
telefon cu cartelă. 


Sper că are dreptate. Imi place Dex și nu vreau să aibă 
aceeași soartă ca Brent doar fiindcă ne-a ajutat. 


Mă întorc în maşină, iar Dylan se așază la volan. ÎI sună 
pe Dex. 

- Bună, prietene. Situaţia e pe cale să explodeze. 

Ascult cum îi face lui Dex un rezumat al celor întâm- 
plate peste zi. 


- Se transmite în seara asta, sper. Cel târziu mâine di- 
mineață. Auzi, poţi să ne faci rost de o cameră pe undeva? 
Să ne întâlnim într-un loc să-mi dai cheia? 

- Sigur, îl aud spunând pe Dex. 


Dylan îi indică un loc de întâlnire care ar putea fi înde- 
ajuns de întunecos și îl avertizează să nu-și asume niciun 
risc. Stăm nemișcați în mașină și așteptăm să ne sune iar. 

- O să fie și Dex implicat în toată treaba asta după ce 
mă predau? 

- Nu cred. Cred că pot evita să-l implic, cel puţin până 
când ajunge Keegan în spatele gratiilor. 

Mintea îmi zboară la Hannah și la mama mea și la mo- 
dul în care vor fi afectate de furtuna mediatică ce se va 
stârni cu certitudine. 

- Crezi că-mi vor lăsa familia să mă viziteze după ce 
mă bagă la închisoare? îl întreb. 


- Sper că nu vei sta atât de mult acolo. 

- Crezi că Billy mă poate scoate pe cauţiune? 

- Billy? întreabă el râzând. Cine-i tipul ăsta? 

Îi spun pe scurt în ce circumstanţe ne-am întâlnit. 
Dylan mă prinde de bărbie și îmi întoarce fața spre el. 


- Ai nevoie de un avocat mai bun. Barbero e depășit de 
situație. Ca să nu mai spun că e un escroc. 


- Ştiu, îi spun. Doar că nu știam pe cine altcineva să sun. 
O să caut un avocat de drept penal după ce mă predau. 

- Dacă nu mă arestează și pe mine, o să-i ajut pe ai tăi 
în privința asta. 

Situaţia începe să devină cu adevărat alarmantă. 


- Dar nu vor face asta, nu? Ai fost răpit! Ai fost ţinut 
împotriva voinţei tale, aproape omorât de două ori. Sigur 
că, atunci când juraţii vor auzi lucrurile astea... 

- Durează mult până ajungi în fața jurațţilor, spune el. 

- Bine, înţeleg de ce m-ar aresta pe mine. Dar pe tine...? 
Poliția și procuratura știu sigur că este vina lor aici și că 


nimic nu s-ar fi întâmplat dacă și-ar fi condus mai bine de- 
partamentele. Tu chiar ai investigat situaţia. 


- Vom vedea, spune el. Am nevoie să mă lase în liberta- 
te ca să te pot ajuta pe tine. 

Mă duc mai aproape de el și îmi pun capul pe umărul lui. 

- Să nu mai vorbim despre asta câteva minute, îi zic. 
Hai să ne prefacem că suntem un cuplu obișnuit și că noap- 
tea ne adăpostește, în timp ce vântul suflă prin geam, că nu 
ne grăbește nimic, că nu ne presează nimic... 

Glasul mi se frânge și mi se pune un nod în gât. 


- Vreau doar să-mi amintesc cum e să fii normal pen- 
tru o scurtă vreme. 


- Şi eu, murmură el, sărutându-mă pe păr. 

- Crezi că am putea vreodată să fim normali? îl întreb. 
Vreau să zic, tu cu mine? Oare chestia asta dintre noi... ori- 
ce ar fi ea... se datorează doar faptului că ne găsim în acest 
vârtej amenințător? Oare ne-am mai înțelege bine dacă nu 
ar mai atârna deasupra capului nostru amenințarea morţii 
și a închisorii? 

- Da, spune el fără să stea pe gânduri. Da, ne-am înţe- 
lege. O să ne înţelegem. 

Se uită în jos la mine și zâmbește. 


- Eu am fost un adevărat coșmar în relaţii. Mă cuplam 
cu cineva, și ea se aștepta să fiu într-un anumit fel... iar eu 
mă pierdeam în lumea mea sau aveam o noapte proastă și 
nu o sunam zile întregi... sau eram prost dispus și nu voiam 
să-i transfer starea mea de spirit. Sau eram lipsit de moti- 
vaţie şi morocănos. În cele din urmă, se îndepărta de mine... 
sau poate mă îndepărtam eu primul. De fiecare dată se în- 
tâmpla la fel. Nu credeam că pot avea o relație normală cu 
cineva. 


- Exact ce spuneam, zic. Și eu am fost destul de distantă. 


- Dar m-am gândit la chestia asta, spune el. Chiar am 
vizualizat-o. Să lenevim sâmbăta, să nu facem nimic... par- 
că văd. Tu nu aduci necazuri. 


Dau din cap, nevenindu-mi să cred. 


- Serios? Ele mă aleg pe mine. 

- Așa e, dar, în ciuda haosului din jurul tău, tu mă liniș- 
teşti. Imi aduci echilibru. Cu tine sunt eu însumi mai mult 
decât am fost cu oricine altcineva vreodată. 


Ochii mi se umplu de lacrimi, dar nu le las să curgă. Nu 
vreau să plâng. 

- Mai ţii minte când mi-ai zis să-l caut pe Dumnezeu? 
Să văd unde pune el mâna? 

- Da. 

Îmi şterg o lacrimă de pe obraz. 


- Așa am făcut. Şi l-am văzut peste tot. Am început să 
fiu recunoscătoare la modul intenționat. Să caut binele 
peste tot. Să-l văd. 


- Mă bucur tare mult. 


- Chiar înainte să fiu arestată în Memphis, mi-am în- 
credințat sufletul lui Hristos. Am înţeles de ce a murit el. 
Cum am fost implicată eu în asta. Cum mă afectează pe mine. 

Mă privește în lumina lunii. 

- Serios? I-ai spus? 

- Da, îi zic, și nu știu de ce lucrul ăsta mă face să plâng 
și mai tare. 

Îmi vede lacrimile rostogolindu-se pe obraji și mi le 
șterge. 

- Îmi doream să simți asta. Au fost momente, de când 
m-am întors în țară, în care am simțit că trebuia să mă agăţ 
de Dumnezeu și să nu-i dau drumul. Că altminteri mi-ar fi 
alunecat printre degete. Dar când am început să mă ocup 
de cazul tău, am regăsit un scop în viaţă, iar apoi mi-am dat 
seama că Dumnezeu era cel care se ținuse agăţat de mine 
de la bun început. 

- Nu l-aș fi găsit dacă nu erai tu, îi șoptesc. 

- Eu nu mi-aş fi regăsit drumul spre el dacă nu erai tu. 

Când mă sărută din nou, simt că s-a împlinit planul lui 
Dumnezeu, iar înaintea mea nu mai este nici urmă de frică. 
Dumnezeu mi-a trasat calea către Dylan. 


Viaţa e grea și va deveni și mai grea. Dar, indiferent ce 
ar avea pregătit pentru mine, mă va echipa cu tot ce este 
necesar ca să-i fac față. 


Sună telefonul lui Dylan. E Dex, care a găsit o cameră și 
e pregătit să ne întâlnim. 

Îmi pun centura de siguranță și părăsim ascunzătoarea, 
uitându-ne încă la farurile din urma noastră, ca să vedem 
dacă suntem urmăriţi de Keegan sau de altcineva. Ajungem 
la locul întâlnirii - o alee din spatele magazinului local 
Dollar General, dar nu coborâm din mașină nici noi, nici 
Dex. Oprim lângă mașina lui Dex, care îi dă cheia lui Dylan. 

- Mulţumesc, prietene! 

- Aveţi grijă de voi. Situaţia a devenit periculoasă. 

- Nici nu știi cât de periculoasă, spune Dylan. Uită-te la 
știri și păzește-ți spatele. 

- Doar știi că așa fac. 

Când plecăm, mă uit în urmă și sper să-l mai revăd pe 
Dex. Sper să ajung să-l cunosc într-o viață normală, dacă va 
mai exista așa ceva şi pentru mine, și sper să ajung să o 
cunosc și pe soția lui. Dylan mi-a povestit lucruri minunate 
despre ea. Cred că aș îndrăgi-o. 


Nu spunem nimic în drum spre motelul pe care l-a gă- 
sit pentru noi. 

xistă o scăpare și din asta. Am mai fost în situaţii difici- 

le până acum și mereu am reușit să găsesc o soluție. 
Îmi lipseşte Rollins, totuşi. Putea să-mi fie de folos într-un 
astfel de moment, dar putea să-mi fie și o povară agățată 
de gleznă. 

De fapt, toți sunt niște poveri. Toţi idioţii cu care am 
de-a face, de la primul până la ultimul. Toţi cei care se scal- 
dă în grămezi de bani sau care se bucură de vreun secret 
pentru a cărui păstrare sunt dispuși să plătească bani fru- 
moși. Totul a scăpat de sub control când am fost nevoiţi să 
folosim casa de vacanţă a lui Jim Pace. Nu mă așteptam să- 
și facă apariţia. Un om isteţ ar fi stat acasă și ne-ar fi lăsat 
pe noi să ne ocupăm de tot, dar iată că el vine acolo și în- 
cearcă să mă controleze îndeaproape. Am știut de cum 
l-am văzut în seara asta că va trebui să facem ceva drastic. 


lar eu urăsc situaţiile drastice. O situație drastică este 
o situaţie în care nu vrei să te afli niciodată, o situaţie care 
înseamnă că ai dat greș, că trebuie să te apuci să spui un 
Tatăl nostru. O situaţie drastică înseamnă că nu mai deții 

controlul, iar eu am nevoie să dețin controlul, altfel loco- 
motiva o să deraieze. 


Jim a vrut să știe pe cine țineam în camera din spate, 
după care a vrut să discute cu el. In momentul acela, deja 
se putea considera un mort în viață. 


Când Dylan i-a aruncat în față moartea lui Brent, Jim a 
ieşit și a venit la mine, furios nevoie mare din cauza trădă- 
rii, de parcă avea vreun drept să-mi ceară mie socoteală. 
Trebuia să punem capăt diatribei melodramatice a lui Jim, 
dar a ieșit un dezastru sângeros și îmi doresc să fi ales altă 
cale de a-l fi ucis. Și de unde să știu eu că Casey Cox era deja 
acolo, pândind ocazia să intre în casă? E ca și cum am fi 
invitat-o. 

O greșeală prostească. Prostească rău de tot. 


Dacă nu era și Phillips cu mine, ros de grija pantalonilor 
lui la dungă și a reputației lui nepătate și purtând negocieri 
în vederea unei sume mai mari de bani pentru următoare- 
le alegeri, drept compensație pentru conștiința lui încărcată, 
m-aș fi mișcat mai repede și aș fi gândit mai limpede. 

Conșştiinţa omului. Întotdeauna este o piedică. Asta îi 
face pe toți tovarășii mei să pună la îndoială ceea ce facem, 
dar numai până când primesc mai mulţi bani și se liniștesc. 
Dar nicio sumă nu ar fi putut să oprească nebunia care s-a 
petrecut astă seară. 


lar Dylan și Casey Cox au scăpat. Este ceva de neconce- 
put pentru mine. De neiertat. 

Îmi vine în minte glasul aspru al tatălui meu. Ia să ve- 
dem, nu putem îmbunătăţi puţin judecata asta a ta? 


Sportul preferat al tatălui meu era să mă ducă în podul 
hambarului și să mă lase atârnat acolo, legat cu frânghii de 

braţe, până mi se întindeau la maxim cartilajele și bășicile 
îmi rodeau pielea. Durerea era atât de mare, că nici nu pu- 
team să mai respir. lar mama îl lăsa. Nu știu dacă l-a între- 
bat vreodată unde eram. Ştia doar că se ocupa de mine. 
Asta era de ajuns pentru ea. 


Apoi, la un moment dat, a făcut un calcul greșit și i-am 
venit de hac. Și așa s-a încheiat povestea. 

Umblu cu mașina prin oraș și mă uit prin parcările 
motelurilor, ca să descopăr unde au parcat Dylan și Cox pe 
timp de noapte. l-am pus și pe ceilalţi să verifice minuţios 
celelalte sectoare ale orașului, dar nimeni nu a găsit nimic 
deocamdată. 


De furie, izbesc cu podul palmei în volan. Cum poate 
cineva să se ascundă atât de bine? Casey Cox n-are cum să 
fie așa deşteaptă. Și nici Dylan Roberts. 


Au avut noroc de vreo două ori, dar sunt pe cale să și-l 
piardă. 

În timp ce trec discret pe lângă al zecelea motel, îmi 
dau seama că nu am cum să-i împiedic să discute cu presa. 
Probabil au sunat deja o duzină de reporteri. 


O să fie urât tare. 


Dacă Casey a discutat cu mass media, iar ei fac publică 
povestea, mi s-a îngustat calea. Nu voi mai putea ajunge la 
avionul meu, la Jaguar-ul meu din Dallas, la Candace sau la 
iahtul meu... 


Trebuie să părăsesc oraşul în momentul ăsta. Întorc 
mașina și pornesc luminile albastre. Conduc cât pot de re- 
pede prin traficul aglomerat, îndreptându-mă spre casă. 
Deschid garajul cu telecomanda, intru și închid ușa în urma 
mea. Las motorul pornit și fug înăuntru. 


Dacă trăiesc 249 


Gail iese din dormitor în capot. 

- Gordon, în sfârșit! Am tot încercat să te sun. 

Intru în dormitor, înșfac câteva haine și le vâr într-o 
valiză. 

- Trebuie să plec într-o călătorie, îi spun. 


- O călătorie? Gordon! Unde te duci? Are legătură cu 
uciderea lui Sy? 


Văzând că nu o bag în seamă, mă apucă de braţ. 

- Gordon, răspunde-mi! 

- Nu am timp de așa ceva! Mă scutur și o dau la o parte. 

Ea nu prea plânge de felul ei, dar acum se supără tare. 

- Ce ai făcut? Parcă ai vrea să fugi. Îţi faci bagajul și 
pleci așa tam-nesam în toiul nopţii? 

Nu pot să-i spun nimic mai mult, și, chiar dacă aș putea, 
nu vreau. Caut în dulap seiful ascuns pe după haine, tastez 


codul și îl deschid. lau o geantă de pe raftul de sus și încep 
să îndes în ea banii din seif. 


Stă în ușă, în spatele meu, și nu vede ce iau. 

- Când te întorci? Cum rămâne cu nunta lui Kurt? Mai 
este puţin! 

Nu îi răspund, ci îmi iau geanta cu obiecte pentru băr- 
bierit și îndes în ea toate lucrurile de care voi avea nevoie, 
apoi o vâr în valiză. Când sunt aproape la ușa de la intrare, 


cu ea pe urmele mele, bolborosindu-și micile rugăminți 
enervante, mă întorc spre ea. 


- Dacă întreabă cineva, nu m-ai văzut, ai înţeles? 
Nu îi surâde ideea. 


- Gordon, trebuie să-mi spui... 

- Nu trebuie să-ți spun ţie nimic! Și-acum mișcă-te din 
drum! 

Când încearcă să mă apuce de braț iar, mă smucesc așa 
de tare încât o trântesc la pământ. les pe ușă, și mă întorc 
în garaj. Arunc geanta peste scaunul șoferului și ajunge pe 
locul celălalt. Mă îndrept spre aeroport unde se află avio- 
nul meu. 


Dar apoi mă gândesc mai bine. Trebuie să mă întorc la 
casa de vacanţă, ca să iau cadavrul lui Jim Pace. Nu l-am 
îngropat, și e clar că nu pot să-l las acolo. Sigur până dimi- 
neaţă Dylan va umple locul de polițiști. Asta dacă nu cumva 
sunt deja acolo. 


Conduc precum Dale Earbhardt, cu luminile albastre 
pornite. Nu este niciun polițist când virez, în intersecție. 
Sting luminile și mă strecor pe drumul neasfaltat, cum a 
făcut probabil și Casey. Tot nu văd pe nimeni. Mă duc până 
în dreptul casei și deschid portbagajul. 


lau lanterna și intru în pădure, până la groapa pe care 
o săpam noi doi. Corpul lui Jim este tot acolo, prăvălit așa 
cum l-am lăsat. ÎI apuc de subsuori şi îl târăsc până la ma- 
șină, apoi îl ridic și îi dau drumul în portbagaj. După asta, 
mă întorc și umplu groapa cu pământ, apoi trag niște frunze 
pe deasupra, cu piciorul. 

Mă întorc la mașină, arunc lopeţile peste cadavru și în- 
chid portbagajul. O să găsesc un loc în care să-l arunc, îna- 
inte să ies din oraș. Nu, nu am timp. Nu pot să pierd și mai 
mult timp cu el. 


O să-l las în portbagaj și o să plec cu avionul. 


* Dale Earnhardt a fost un pilot din campionatul NASCAR, considerat 
de mulți cel mai bun pilot din istoria acestui campionat. (n. red.) 

Dacă nu urmez o rută anume de zbor și nu mă înregis- 
trez la turnul de control, pot să mă duc unde vreau, că nu 
au cum să mă găsească. Chiar pot s-o fac. Dacă zbor pe timp 
de noapte, pot să dispar. 


Imi frământ mintea. Incotro să mă duc? 


Poate în Ecuador, unde n-o să mă caute nimeni și nici 
nu au semnat vreun tratat de extrădare. Las în urmă tot ce 
am, precum și majoritatea banilor gheaţă, dar ce am la 
mine ar trebui să-mi ajungă ca să mă descurc. Rollins spu- 
nea întruna că, la un moment dat, totul o să se sfârșească, 
și mă umplea de nervi, fiindcă nu voiam să aud așa ceva. 
Nu am crezut asta niciodată. 


Îmi amintesc că şi el avea o sumă frumușică pusă deo- 
parte. Și știu unde o ţinea. Mă îndrept spre locuinţa lui. Poli- 
ţia a scos deja banda de la locul crimei și știu unde ţinea el 
ascunsă o cheie. O găsesc la ușa din spate și intru. Ce idiot! 

Văd că poliţia i-a umblat deja prin lucruri, și încep să 
mă îngrijorez. Dar, când ajung la peretele fals din dormitorul 
din spate, îmi dau seama că nu l-au descoperit. Mut lucrurile 
puse special în fața lui ca să-l ascundă, și mă duc la seif. 


Nu știu codul, dar, la cum îl cunosc pe Rollins, nu cred 
că s-ar fi bazat pe memoria lui. L-a notat pe undeva pe aici. 
Doar trebuie să-l găsesc. 


Mă uit în jur, încercând să gândesc la fel ca el, și văd o 
serie de numere scrise cu creionul pe partea interioară a 
raftului din dulap. 


Râd în gura mare, apoi tastez numerele și aud un clic. 
lată-i, toți banii lui, în teancuri de bancnote de 100 de do- 
lari. E prea frumos ca să fie adevărat. 

Îndes teancurile cu bani într-o servietă veche şi mur- 
dară sprijinită de perete. Apoi o car la mașină. 

O să iasă bine. Când ajung în Ecuador, pot să-mi iau 
banii aflați în conturile bancare din străinătate. Pot să-mi 
cumpăr o căsuță pe malul apei și s-o iau de la capăt cu to- 
tul. lar dacă se întâmplă cumva să-mi fie restricționate 
conturile, pot să trăiesc mult timp din banii ăștia. 

Râd în hohote în drumul către aeroportul privat. Dylan 


Roberts nu e în stare să-l doboare pe moșul ăsta! Și nici 
Casey Cox! 

arcăm la o stradă distanță și ne ducem pe jos la motel. 

Locul miroase a mucegai, dar nu e cel mai rău din lume. 
Camera are un pat enorm și o zonă de zi, unde se află o 
canapea. 


Dylan traversează camera și se uită pe geam, să se asi- 
gure că nu este nimeni de cealaltă parte a clădirii. 


Când se întoarce, situația devine brusc ciudată. 


- O să mă culc iar pe canapea, spune el. Oricum, nu 
cred că o să dorm prea mult. 

- Trebuie să dormi, îi spun. După tot ce ţi s-a întâmplat, 
ai nevoie de odihnă. Nici arsurile nu ţi s-au vindecat... 

- Crede-mă, mai multe ți s-au întâmplat ţie. Rana de la 
glonț încă nu s-a vindecat. Nici încheieturile mâinilor. Mai 
ai vânătăi chiar și pe față. 

Deodată mă pufnește râsul și mă las pradă unei ușoare 
isterii. Mă așez pe canapeaua mică, în timp ce chicotelile 
mele răsună în aer. Explozia asta este contagioasă, așa că 
începe și el să râdă. 

Când în sfârșit îmi recapăt glasul, șoptesc: 
- Suntem de pomină! Răni provocate de gloanţe, ar- 
suri... Ce alt cuplu mai poate spune așa ceva? 


Râsul este o dulce ușurare, așa că ne eliberăm de stres 
prin aceste chicoteli spontane. În cele din urmă, mă opresc 
din râs și rămân să-l ascult pe el cum râde. Nu l-am mai 
auzit niciodată râzând. Îmi place cum râde. Privirea lui în- 
lăcrimată îmi spune că și lui îi place râsul meu. 


După ce ne ștergem ochii și respirăm din nou normal, 
deschidem televizorul și dăm pe KTAL, postul la care lu- 
crează Macy Weatherow. Rulează un serial de comedie pe 
care nu l-am mai văzut până acum. 


- Nimic deocamdată, spune Dylan. 
- De ce crezi că durează așa mult? 


- Verifică informațiile, spune el. Ia declaraţii de la au- 
torități. Îți garantez că domnul comisar Gates a aflat deja 
că totul e pe cale să sară în aer. 


- Dar dacă e și el implicat și nu face decât să se acope- 
re? îl întreb. 

- Cred că o să ne dăm seama după reacţia lui. Dacă 
cere să se facă o anchetă, îi caută pe Keegan și pe Phillips, 
îl suspendă pe Keegan din funcție și îl contactează pe pro- 
curorul general, cred că putem deduce că nu este corupt. 


— Dar dacă e? 


- Dacă e implicat, o să apere departamentul de poliţie și 
o să spună că poveștile sunt evident neadevărate și că nu 
pot să-ți dea crezare ţie, pentru că ești o criminală notorie. 


Asta îmi dă fiori. 

- Dacă face asta, nu înseamnă că nu o să te creadă ni- 
meni. Eşti foarte convingătoare, iar povestea ta e adevăra- 
tă. Presa o poate confirma în mare parte. Crede-mă, restul 
presei o să fie înnebunită după povestea asta. O să fie ca o 
ciupercă atomică. 

Încerc să-mi imaginez cum vor arăta mâine buletinele 
de ştiri. 

- Du-te la culcare, șoptește el. Mâine va fi o zi grea. 
Vreau să dormi. 

Aprob din cap și îi spun: 

- lar eu vreau să dormi și tu. 

- Eu am timp să dorm mai târziu. Să fiu sincer, și așa nu 
dorm eu prea mult. 

Mă uit la el. 

- Vise? 

- Da. Deliciile tulburării pe care o am. Dorm cu un 
plasture care îmi stimulează undele cerebrale sau ceva de 


genul ăsta. Mă ajută. Face parte dintr-un studiu clinic în 
care m-am înscris. 


Devin serioasă și mă uit la ecranul televizorului. 


- Cred că aveai dreptate când ai zis că sufăr de tulbura- 
re de stres post-traumatic. Și eu am coşmaruri. lar câteo- 
dată, în situaţii periculoase, mintea îmi revine în trecut... la 
alte lucruri. 


— Avem multe în comun. Dar eu simt că sunt mai bine. 


- Poate o să fiu și eu mai bine acum, că înțeleg despre 
ce este vorba. 


- Pot să-ți recomand un psihiatru nemaipomenit. 

Îmi iau poşeta în baie şi caut în ea periuţa de dinţi. Nu 
prea mai am mare lucru. Încă sunt îmbrăcată cu hainele pe 
care le-am cumpărat de la magazinul de cartier, după ce 
am fugit de Keegan. Nu am avut nicio clipă liberă la dispo- 
ziție în care să mă gândesc să îmi iau ceva nou. 

Îmi scot tricoul și îmi verific copcile. S-a înroșit pielea 
în jurul lor. Probabil că am nevoie de antibiotice. Îmi do- 
resc să mă fi putut întoarce la mașina mea și la geanta 
pentru situații de urgență din Memphis. 

Fac un duș, îmi pun iar hainele pe mine și îmi usuc pă- 
rul. Mi-aş dori să pot scăpa de culoarea neagră și să revin 
la blondul meu natural, înainte să apar peste tot în mass 
media. 


Când ies, Dylan are cracul de la blugi ridicat și își veri- 
fică arsurile de pe pulpe. Apoi îl trage în jos, de parcă nu ar 
vrea să le văd și eu. 


Acum se uită la Andy Griffith Show, care e redifuzat. 
- Tot nimic? îl întreb. 

- Nu. Încep să mă neliniștesc. 

- Ce le ia așa mult? 

- Poate așteaptă până dimineaţă. 

Oftez. 


- Dacă nu vor difuza știrea? Incep să cred că, poate, a 
intervenit cineva. 


- O vor difuza. Ai încredere în mine. 

Se ridică, se duce la geam și se uită iar afară. 

- Îţi imaginezi prin ce trece Keegan în clipa asta? 

- Trebuie să mai moară cineva, șoptesc. Și el vrea să 
fim noi ăia. 

- Dar de data asta nu are de ales, spune Dylan. Și-a 
epuizat opţiunile. Dacă aș fi în locul lui, probabil mi-aș lua 
tălpășița. M-aș face dispărut. O să fie dat sub urmărire la fel 
ca tine. 


- Ei bine, știm care sunt locurile lui preferate de refugiu. 


Dylan se duce la baie, dar se întoarce la fel de îmbrăcat, 
din cap până în picioare, și se așază pe canapea, în timp ce 
eu mă bag sub așternutul de pe pat. El aţipește primul. 
Capul i-a căzut într-o parte, iar sunetul răsuflării lui ritmi- 
ce, reconfortante, mă face să zâmbesc. Încerc să uit că vii- 
torul meu depinde de noaptea asta și că amândoi ne-am 
putea pierde libertatea mâine. 

Adorm cu sunetul respirației lui în somn, și am un vis 
cu noi doi împăturind rufele proaspăt spălate și râzând ca 
în seara asta. Mă ţin de el cât pot de mult. 

onduc către pista de decolare, unde îmi scot lucrurile 

din mașină și le încarc în avion, când Phillips se ivește 
din umbră. 

Tresar. 

- Ce faci? îl întreb. Era să fac infarct. 

- Ştiam că o să vii aici. Trebuie să mă iei cu tine. Trebu- 
ie să părăsim orașul. 

- Nu te iau. Eşti pe cont propriu. Fiecare pentru el. 


Incarc genţile cu bani în cală, apoi azvârl înăuntru și 
geanta cu haine. 


- Sunt implicat în asta doar din cauza ta, spune el. Îmi 
ești dator. 


Mă întorc brusc, îl apuc de gât și îl izbesc de un avion. 


- Nu îți sunt dator cu nimic, șuier printre dinți. Eu te-am 
ajutat să câștigi alegerile. Eu le-am făcut viața amară ad- 
versarilor tăi și ţi-am finanţat campania electorală din banii 
mei. 

Aș vrea să-l strâng de gât, dar nu fac decât să dau cu el 
de pământ. 

Se ridică poticnindu-se și vrea să dea în mine, dar îl 
lovesc în picioare, și își pierde echilibrul. Când e la pământ, 
îi trag un șut în coaste. Geme și încearcă să riposteze, dar 
nu are aptitudini de genul ăsta. A lucrat toată viața într-un 
birou. Crede că se poate lupta cu mine? 


Deodată se aprind luminile de pe pista de decolare și 
aterizare. Ori urmează să vină cineva fiindcă o să aibă loco 
aterizare și s-au activat luminile, ori vreo persoană din tur- 
nul de control ne-a zărit bătându-ne lângă avionul meu. 


Nu așa mă așteptam să decurgă lucrurile. 


S-ar putea să nu mai pot să zbor acum. Nu mă aștept să 
primesc autorizația când Phillips zace pe jos și e posibil să 
fiu deja căutat la ora asta. 

Îmi scot bagajele din cală și le azvârl înapoi în mașină. 
Urc la volan și mă gândesc ce să fac cu Phillips. Îmi ţin în 
frâu impulsul de a-l călca cu mașina. Asta nu m-ar ajuta 
deloc. 


Și nici să-l las aici nu m-ar ajuta, dacă încăierarea noas- 
tră a fost văzută din turn. Cobor din mașină și îl ridic pe 
Phillips. Se împotrivește, dar îl urc cu forţa în mașină pe 
scaunul din dreapta și trântesc portiera. Apoi mă întorc la 
locul meu. 


- Ce faci, Gordon? spune el, ţinându-se cu mâinile de 
coaste. Unde mă duci? 


- La maşina ta. Nu vreau să atragi atenţia asupra noas- 
tră sângerând pe pista de decolare. 


- Am nevoie de un plan, Gordon. Spune-mi ce să fac. Eu 
n-am de gând să merg la pușcărie. 

- Tu ești marele procuror. Scoate-o și singur la capăt. 

- Care-i planul tău? întreabă el. 

- Să scap de tine! urlu eu. 

- Bine, spune el. Împuşcă-mă atunci. Îngroapă-mă cum 
ai făcut și cu Sy. 

Deși sună grozav, nu am timp de asta. Nu mai încape 


încă un cadavru în portbagaj. Ajung la Mercedesul lui și 
opresc. Mă aplec și îi deschid portiera. 


- leși! 
- Serios? spune el. Gordon, trebuie să mă ajuţi! 
- Afară! îi ţip în ureche. Acum! 


Iese din mașină împleticindu-se, cu brațul în jurul coas- 
telor, și nici nu mă obosesc să închid portiera. Calc acce- 
leraţia și o iau din loc. Viteza bruscă face portiera să se 
închidă singură. Mă îndrept spre aeroport, speriat că aș 
putea fi înconjurat în orice moment de o echipă SWAT. Trec 
prin diferite cartiere și merg pe drumuri laterale, oprin- 
du-mă o singură dată, ca să fur o plăcuţă de înmatriculare 
pe care o pun în locul celei pe care o aveam. Dacă sunt dat 
sub urmărire, vor fi în jur de o mie de mașini pe şosea la fel 
ca a mea. 


Plăcuța îmi va oferi o oarecare acoperire ca să pot pă- 
răsi orașul. 


Dar tot nu știu încotro să mă îndrept. 

E u și Dylan dormim iepurește. Mă trezesc de mai multe 
ori în timpul nopții, mă ridic în capul oaselor și mă uit 
la el. Uneori, e treaz și umblă de colo colo, alteori, îl văd 
întins pe canapea învelit cu pătura. Televizorul merge în 
continuare, dar nimeni nu a difuzat știrea noastră, cel pu- 
ţin nu cât am fost eu trează. În cele din urmă, văd că razele 
soarelui încep să se strecoare pe sub jaluzele și îmi dau 
seama că e aproape dimineaţă. Se aude melodia de la gene- 
ricul ştirilor matinale de pe Canal 6. 


Mă ridic în pat și mă uit la Dylan. Doarme și nu vreau 
să-l deranjez. În loc de prezentatoarea obişnuită de dimi- 
neaţă, o văd pe Macy Weatherow. Mă ridic în picioare, ținân- 
du-mi răsuflarea. 

Pare hotărâtă, concentrată. Știu că ăsta e momentul. 

- Dylan! îl strig ușor. 

Se uită în sus la mine cu o privire somnoroasă. 

- Urmează să se difuzeze știrea. 


Se ridică în capul oaselor și aruncă pătura de pe el. 


262 


— 


ERRI BLACKSTOCK 


Dau volumul mai tare când se încheie melodia. Camera 
de filmat este îndreptată asupra lui Macy. 


- În această dimineață, avem o știre de ultimă oră cu 
privire la cazul Casey Cox. 


Dylan sare în picioare și se duce iar la fereastră, să se 
uite afară. După o scurtă introducere spusă aproape pa- 
pagalicește, Macy începe să prezinte știrea, apoi difuzează 
anumite părți din conversaţia pe care am avut-o la telefon, 
părţi pe care le-au transcris pe ecran. Îmi ascult propria 
voce, o voce pe care presa nu a auzit-o până acum, și încerc 
să mă pun în locul fiecărui om care va vedea știrea asta azi 
și să-mi dau seama dacă sunt credibilă. Nu știu dacă sunt 
sau nu. 


- E bine, spune Dylan când încep reclamele. Te-ai descur- 
cat de minune. 


Intinde mâna spre mine și mă ridic din pat, conștientă 
de hainele mele șifonate și de părul ciufulit. El nu pare să 
observe. Mă trage în jos lângă el pe canapea. 


Când revin știrile, mă încolăcește cu braţele și își spri- 
jină bărbia pe capul meu, cu ochii în televizor. Îi simt inima 
cum bate pe capul meu, în timp ce ascult mai departe in- 
terviul nostru. 


Se întoarce prezentatorul buletinului de știri, precum 
și gazda obișnuită a emisiunii matinale, și o intervievează 
pe Macy cu privire la discuţia noastră telefonică. Macy îi 
spune că rețeaua lor de televiziune va prezenta știrea în 
dimineața asta, că sunt așteptată să mă predau azi și că, 
potrivit spuselor comisarului Gates, se va organiza o con- 
ferință de presă mai târziu, în care el va vorbi despre dez- 
văluirile mele. 

Mă uit la Dylan. 

- Ce facem? Mai stăm aici sau plecăm în altă parte? Să-l 
sunăm pe Barbero să vină la noi? Să mă duc acum să mă 
predau? 

- Nu încă, spune el. Spune-i să vină aici cu avionul și 
anunță-l că o să te predai de îndată ce auzi declaraţia comi- 
sarului Gates și știi cu ce ai de-a face. 


- N-ai putea să-l suni acum pe comisarul Gates? 


- Nu. Nu am încredere că o să fie sincer cu mine. Decla- 
rația făcută presei ne va spune tot ce trebuie să știm. Trebuie 
să așteptăm. 

- Atunci hai să stăm aici, îi spun. Cred că, dacă ieşim, ris- 
căm să fim văzuţi. Acum, toţi ne vor căuta. Știu că suntem 
în localitate. 


- Da, hai să stăm exact cum stăm acum. Îmi place. 

Zâmbesc și îmi sprijin capul pe pieptul lui, în timp ce se 
termină reclamele și se mai difuzează o parte din interviu. 
Când e din nou pauză, spune: 


- Mă întreb ce face Keegan. 
- Sunt sigură că e disperat în momentul ăsta. 


Când începe Today Show pe NBC, dau aceeași știre de 
ultimă oră. Mi-a crescut tensiunea și am palpitaţii, de par- 
că tocmai am făcut un antrenament cardio. 

Dar mă simt ușurată, iar faptul că stau aici, așa, cu Dylan 
este un miracol. Nu vreau să se sfârșească niciodată. 

țin pe Casey în braţe în timp ce ne uităm la conferința 

de presă de la prânz, ticsită de reporteri și cu un no- 
ian de microfoane îndreptate spre comisarul Gates. Toate 
posturile de știri prin cablu o transmit în direct. Abia acum 
ne putem face o idee cu privire la ce o așteaptă pe Casey și 
la posibilitatea ca și eu să fiu pus sub acuzare. Casey tre- 
mură de emoție, în timp ce ne uităm să vedem dacă Gates 
o să-și apere detectivii și o să dezmintă ce s-a relatat în 
media - adică, dacă o să împroaște cu noroi în Casey mai 
mult decât s-a întâmplat până acum - sau dacă va face ceea 
ce ar face orice șef cinstit dintr-o secție de poliţie, atunci 
când subordonații lui sunt acuzaţi de corupţie și crimă. 


Am auzit deja spunându-se că Keegan este încă în liber- 
tate, aşa că îmi arunc privirea spre geam, așteptându-mă 
să vină înspre noi cu o ploaie de gloanţe. Însă nu se aude 
nimic din parcare. 


Imi îndrept iar atenţia către televizor. Când Gates co- 
boară treptele secției de poliție, camerele de filmat se 
îndreaptă asupra lui, iar eu îi analizez expresia feței. Pare 

palid și obosit și își drege vocea când se îndreaptă spre 
microfoane. 

- Vă mulțumesc tuturor că aţi venit, spune el. 

Işi așază însemnările pe pupitru și își pune ochelarii. 
Omul are emoţii. li tremură mâinile când îndreaptă un 
microfon. 


- Aseară am primit un telefon de la Macy Weatherow, 
reporter de știri la KTAL, care plănuia să transmită în di- 
rect un interviu pe care tocmai i-l luase lui Casey Cox. În 
cadrul interviului, domnișoara Cox a declarat că are dovezi 
cum că doi dintre detectivii mei, precum și procurorul din 
Shreveport, au fost implicaţi în infracțiuni de extorsiune și 
șantaj, plus o mușamalizare de amploare care include 
multiple omucideri. Unul dintre detectivii mei se numără 
printre cei uciși. 

Îşi pierde vocea, așa că se oprește să-și dreagă glasul. 

- Casey Cox susține că este nevinovată în privința cri- 
mei de care a fost acuzată și pretinde că acești indivizi sunt 
adevărații criminali. Doamna reporter mi-a trimis copii ale 
fişierelor pe care domnișoara Cox i le-a trimis ca dovezi. 


Se oprește și se uită la reporteri. Pauza asta aproape mă 
termină. 


- O să nege tot, șoptește Casey. 
Gates continuă. 


- În urma verificării fişierelor şi a declaraţiilor lui Cox 
din cadrul interviului... și în urma consultării cu agenţi spe- 
ciali FBI, precum și cu procurorul general și cu guvernatorul 
statului Louisiana, l-am suspendat din funcţie pe detecti- 
vul Gordon Keegan pe durata investigației și urmează și 
alte suspendări, pe măsură ce descoperim cine a mai fost 

implicat în acest aranjament. Am emis un ordin de aresta- 
re pe numele detectivului Keegan. Nu știm unde este acum, 
însă credem că este înarmat și periculos. 


Casey sare în sus, în timp ce Gates dă un număr de te- 
lefon la care poate suna oricine pentru a oferi informații. 


- Ne crede! 
O iau în braţe și o învârtesc în aer. 


- Procurorul general evaluează punerea sub acuzare a 
lui Casey Cox, iar dacă va fi nevoie, vom alege un mare juriu 
care să evalueze rechizitoriul. Mă supun deciziei procuro- 
rului general privind acuzarea ei. 


Incă o ţin în braţe, așa că simt cum se încordează. 


- Stai liniștită! îi spun. Asta este procedura. Nu poate 
să retragă pur și simplu acuzaţiile, atunci când cineva a fost 
deja inculpat. Vor ajunge și acolo. 


Gates face o pauză și își freacă buzele. 


- Nu este ușor să recunosc că există corupție în pro- 
pria mea secție de poliție și nu tratez lucrurile acestea cu 
superficialitate. Vă asigur că voi face tot ce îmi stă în putin- 
tă pentru ca toate infracțiunile comise de agenţii mei de 
poliţie să fie judecate cu toată asprimea legii. 

Exact asta speram să aud. Îmi dă de înţeles că ia atitu- 
dine, că face ceea ce este corect, că recunoaște delictele din 
secția pe care o conduce. 


- Vă încurajez să nu transformați chestiunea aceasta 
într-o persecutare. Acum, și FBI este implicat în această 
anchetă - sau în aceste anchete mai bine zis - și ei vor 
descoperi adevărul, fie că acesta îi va îndrepta către și mai 
mulți agenţi de poliție, fie înapoi către domnișoara Cox. 

Între timp, domnişoara Cox a fost de acord să se pre- 
dea acestei secţii. Va fi acuzată de mai multe infracțiuni, 
printre care evadarea în condiţiile existenței unui mandat 
de arestare, furtul de identitate și obstrucţionarea justiţiei. 
Voi urma recomandările procurorului general cu privire 
la aceste acuzaţii. Vă rog să adresați întrebările privitoare 
la procurorul Phillips guvernatorului și procurorului ge- 
neral, care vor ţine o conferință de presă în după-amiaza 
aceasta. 

Când coboară de la pupitru fără să răspundă și la între- 
bări, mă uit la Casey. 

- Nu cred că e implicat. Părea sincer îndurerat de în- 
treaga situație. 


- Nu a avut deloc o atitudine defensivă, spune ea. A în- 
fruntat situația fără să ezite. Şi faptul că este implicat și 
FBI-ul este un lucru bun. 


- Corect! Totul a devenit public acum, iar cei care sunt 
implicaţi vor intra în panică și vor fugi. Dar nu-mi place ce 
a spus cu privire la acuzaţiile care ţi se aduc. 

- Mă descurc eu. O să fie bine. 


O iau în braţe și o strâng la piept, absorbindu-i căldura. 
Nu vreau să-i dau drumul. Parcă e făcută pentru braţele mele. 

- O să ieși curând, îi spun cu buzele lipite de părul ei. 
Va trebui să anuleze punerea sub acuzare. Dacă vor alege 
alt mare juriu, sigur te va elibera. 

- Eu îmi fac griji în privința ta, spune ea. Gates nici n-a 
pomenit de tine. lar Keegan încă vrea să te omoare. Vrea să 
ne omoare pe amândoi. 

- Ai dreptate. La cât de nebun e, poate încerca în con- 
tinuare. Dar nici asta nu cred că l-ar mai putea scăpa. Nu 
mai are nicio șansă. E doar o chestiune de timp până când 
va primi ce merită. 


4/ 


CASEY 


R arbero și soția lui, Marge, au ajuns cu avionul în Shreve- 
port în dimineaţa asta și au închiriat o dubă cu rampă 
pentru scaunul cu rotile. Acum planul este să ne întâlnim 
cu ei în spatele mall-ului. Dylan parchează mașina închiri- 
ată pe care o folosim încă și întră în dubă după mine. Ne 
așezăm pe locurile din spate, iar Barbero lasă motorul por- 
nit şi își întoarce căruciorul spre noi. E într-o dispoziție 
triumfătoare. 


- Deci tu ești celebra Casey Cox, spune el. Sincer să fiu, 
am văzut eu că era ceva diferit la tine. 


- Ba nu, spune Marge. N-ai zis niciodată nimic. 

Se uită la mine pe deasupra scaunului. 

- Nu-l asculta! Habar n-avea. 

- Îmi pare rău că v-am minţit, spun eu. Dar acum totul 
a ieșit la iveală. 

- Nu vă supăraţi, spune Dylan, dar Casey are nevoie de 
un avocat în drept penal. 

- Sigur că da, spune Barbero. Nu-s prost. Eu sunt doar 
un avocat de drept civil. Nu știu nimic despre dreptul pe- 
nal. Dar a făcut bine că m-a sunat. Voi face tot ce pot pentru 
tine, Liana, și chiar apreciez atenţia îndreptată asupra mea. 


- Casey, îl corectez iar. 


- Așa e, scuze. Râde împreună cu Marge și îmi dau sea- 
ma că amândoi se bucură prea mult de situaţia asta. 


Dylan nu pare deloc amuzat. 
- Până la urmă, care-i treaba? 


- Au emis un mandat de arestare pe numele lui Keegan, 
spune Barbero. Au încercat să-l prindă aseară la aeropor- 
tul privat și la el acasă, dar a reușit să fugă. 


- Deci, crezi că e încă în localitate? întreabă Dylan. 


- Cred că probabil își dorește să se afle altundeva. Fi- 
gura lui a apărut peste tot la știri. Probabil că e disperat. 


- Nu-l subestima, spune Dylan. Avem nevoie de garanții 
cu privire la siguranţa lui Casey. 


- Şi la a ta, îi spun, dar nu mă bagă în seamă. 


- Keegan o vrea cu tot dinadinsul. Avem nevoie de lu- 
cruri precise. Ziduri de protecţie și bariere. Trebuie să se 
predea într-o zonă închisă. Nu în public. 


Barbero râde iar. 

- O să am grijă să fie apărată la fel de bine cum e și 
președintele Statelor Unite. 

Nici de data asta Dylan nu schițează vreun zâmbet. 


- Asta-i o treabă serioasă. Dacă nu poţi lua lucrurile în 
serios, vom găsi alt avocat. 


Barbero se uită la mine. 


- Tipul ăsta e numai bun de păstrat. 

- E adevărat, adaugă Marge. 


Barbero își șterge forțat zâmbetul de pe chip și adoptă 
o expresie serioasă. 


- Înţeleg ce zici, Dylan. Nu o să fac treabă de mântuială. 
Nu am de gând să ies șifonat din chestia asta. Și îmi place 
de fata asta. Nu vreau să o rănească nimeni. 

Dylan mă ia de mână și îi citesc îngrijorarea și frica din 
ochi, dar nu pentru el. Doar pentru mine. 

- Dylan, cred că pe tine te va căuta prima dată, îi spun. 
Eu o să fiu păzită. Tu nu. Vreau să rămâi cu noi. 


- N-are cum, spune Barbero, și se uită la Dylan. Comi- 
sarul Gates vrea să te duci imediat la el la birou. Înainte să 
se predea ea. 

- Nu! spun eu. Asta speră Keegan. Și toți amicii lui. 

- Chestia asta e mai presus de faptul că voi doi sunteţi 
martori, spune Barbero. Ar putea să vă omoare, dar n-ar 
ajuta la nimic. Presa are toate dovezile, toate numele mar- 
torilor, cu piste care duc în zeci de direcţii. Iar faptul că e și 
procurorul implicat e de o importanță covârșitoare. Nu, 
trebuie să-și dea seama că uciderea voastră nu va pune ca- 
păt situației. 

- Dar Keegan e un psihopat, spune Dylan. Nu îi pasă 
dacă îi pune capăt sau nu. Nu vom fi niciunul din noi în si- 
guranţă până nu sunt prinși și el și acoliţii lui. Trebuie să-l 
găsesc. 

- Nu, nu trebuie, îi spun eu. Dylan, nu te vreau sub ni- 
cio formă în preajma lui! Toată poliţia și FBl-ul îl caută. Nu 
trebuie să te ocupi tu de asta. 


Dylan stă o clipă pe gânduri, apoi îmi frânge inima. 

- Mă duc să mă întâlnesc cu comisarul Gates, spune el. 
Apoi o să hotărăsc ce am de făcut în continuare. 


Ochii mi se umplu de lacrimi. 

- Eşti un tip tare încăpățânat. 

Îmi strânge mâna într-a lui. 

- Eu mă ocup cu investigarea infracțiunilor, Casey. Mă 
pricep la asta. Pot să-l găsesc. 


Îmi apăs cu degetele mari colţurile înlăcrimate ale ochi- 
lor, simțindu-mă copleșită de zădărnicia întregii situații. 

- Atunci o să încerci să-l convingi pe comisarul Gates 
să îmi protejeze familia? Hannah cu familia ei și mama 
mea trebuie mutați într-un loc sigur cât Keegan se află în 
libertate. 


- Dacă mai cred că Gates este de partea noastră și după 
ce mă întâlnesc cu el, atunci o să mă folosesc de resursele 
lui, ca să le găsesc o locuinţă sigură. Dacă nu, le caut eu un 
loc pe cont propriu. 


Îl îmbrăţişez de rămas bun, ştiind că în următoarele 
câteva minute totul se va schimba. S-ar putea să nu-l mai 
ating niciodată. Mă sărută pe cap, pe frunte, pe buze și simt 
cum mă topesc sub sărutarea lui, rugându-mă să nu fie ul- 
tima. Ar fi atât de crud să îl smulgă cineva de lângă mine 
acum, după ce am descoperit bucuria de a-l cunoaște. 


Dylan se trage în spate și îmi șterge lacrimile. 
- O să fim din nou împreună, șoptește el. O să fie bine. 
Nu pot să vorbesc, dar dau din cap în semn că da. 


Işi lasă degetele să alunece de-a lungul braţelor 
mele, până în palme și în buricele degetelor. Se oprește 
acolo un minut. Apoi, întinde mâna spre clanţa ușii, rupând 

conexiunea dintre noi și lăsându-mă cu senzaţia că am ră- 
mas cumva suspendată. Doamne, ajută-mă! 

Îl urmăresc cu privirea până ajunge la mașina închi- 
riată. Se urcă și se uită în urmă, făcând cu mâna. Apoi se 
îndepărtează. 


Barbero s-a instalat din nou la volan. 
- Pregătită? întreabă el. 
- Da. 


Pe drum, scot o oglinjoară din geantă și mă privesc cu 
atenție. Mă gândesc să îmi dau cu niște fard pe pleoape și 
cu un ruj pe buze, dar apoi îmi dau seama că nu sunt nici 
Grace Newland, nici Miranda Henley și nici Liana Winters. 
Sunt Casey Cox. 


A venit vremea să mă arăt așa cum sunt. 


48 


DYLAN 


PN 
mi vine greu să mă apropii cât trebuie de secția de poliție 


ca să pot parca. Carele de televiziune au umplut ambele 
laturi ale secţiei, iar presa s-a îngrămădit în jur ca muștele 
pe un baton de ciocolată. 

Toţi o așteaptă pe Casey. 

Parchez în parcarea unei companii de asigurări la două 
străzi distanță şi merg pe jos până la secţia de poliţie. Îmi 
croiesc drum printre jurnaliști, când un polițist încearcă să 
mă oprească înainte să ajung la trepte. 


- Sunt Dylan Roberts, spun eu în șoaptă. Comisarul șef 
Gates a cerut să mă vadă. 

Sună rapid la secție prin staţia radio, apoi mă lasă să 
trec. Urc grăbit treptele, nerăbdător să termin cât mai re- 
pede aici, ca să fiu apoi în locul în care se va preda Casey. 
Deschid ușa. Se simte un entuziasm în atmosferă, în timp 
ce polițiștii stau în sala din faţă și se uită prin ușile de sticlă 
la jurnaliști, bucurându-se de toată această dramă. Nici nu 
mă observă. Parcurg holul care duce la biroul comisarului 

Gates. Secretara se ridică în picioare de cum mă vede și iese 
grăbită de după pupitrul ei și intră în biroul lui. 
- Comisare, a venit! 


Comisarul Gates nici nu așteaptă să intru. Apare la ușă 
într-o clipă. 
- Treci înăuntru! spune el. 


Mă grăbesc să intru în birou, în timp ce secretara iese, 
iar comisarul trântește ușa. 

- Stai jos! 

Asta nu sună bine. Aproape îi spun că nu are motive să 
se comporte așa, că ar trebui să-mi mulțumească pentru că 
i-am demascat pe monștrii ăștia, dar nu zic nimic, fiindcă 
vreau să văd cum decurg lucrurile. Mă așez pe scaun, iar el 
se întoarce la birou și se trântește în scaunul lui cu atâta 
forță, încât se duce în spate vreo 30 centimetri. 


- Aș putea să te arestez pentru complicitatea cu o fu- 
gară notorie, obstrucționare, uneltire... Dar adevărul este 
că tu ești nenorocitul de erou în toată chestia asta! 


O spune cu venin, de parcă ar fi vânăt de furie. 

- Așadar, vrei să-mi spui de ce mi-ai ascuns toate lu- 
crurile astea? 

Nu-l las să mă calce pe nervi. 

- Pentru că nu știam dacă ești amestecat în treaba asta. 
E cam greu să-mi dau seama în cine pot avea încredere 
când așa de mulţi polițiști de aici par implicați. 

- Par este cuvântul cheie, spune Gates. Stai să mă lă- 
muresc. Nu crezi că șeful secției de poliție ar trebui să știe 


că o parte din oamenii lui de seamă sunt niște criminali? 
Că sunt experți în extorsiune? Că au strâns milioane de 

dolari șantajând oameni? Că o sumă de mușamalizări au 
ajuns la cel mai înalt nivel, inclusiv până la unul din căpita- 
nii mei și la procuror? Tu îţi baţi joc de mine? 

Stau cu brațele încrucișate trecându-mi un deget peste 
buze și așteptând să îi treacă mânia. 

- Deci crezi acuzaţiile lui Casey? 

- Dacă le cred? Mai toată lumea le crede. Au ajuns în 
atenţia unui reporter înainte să ajungă în atenţia mea. Ăsta-i 
protocolul corect, Dylan? 

- Ţi-am spus de ce am procedat așa. 

Comisarul Gates pare îndurerat. 

- Nu am găsit corpul lui Jim încă. Sper că te-ai înșelat 
în privința morții lui. 

- Nu m-am înșelat. 


Se dă pe spate în scaun și se ţine de cap de parcă ar avea 
o migrenă atât de dureroasă încât îi crapă capul. 

- Nu-mi spune că Jim era amestecat în treaba asta. 

- Era, îi spun. Nu știa despre investigaţiile fiului lui și 
nici că ei l-au omorât, dar era implicat în multe alte lucruri. 
Îl şantajau. Nu ştiu de când timp se petrecea toată treaba 
asta sau în ce măsură era el implicat sau cu ce anume îl 
aveau la mână. Dar mi-a zis că era vorba de șantaj. 


- Credeam că am făcut ordine când am preluat funcția 
asta, spune el. Nu știam că am căzut direct în capcana lui. 

- A lui Keegan? 

- Da, a lui Keegan. Gates scutură din cap și se ridică iar 


în picioare, se duce la geam și se uită la mulțimea jurnaliș- 
tilor adunaţi în fața clădirii. 

- E foarte bun în ceea ce face. A venit la mine de cum 
am fost numit în funcție. M-a lingușit, mi-a oferit ajutorul 
lui ca să facă ordine aici, spunea că mulți polițiști trebuiau 
concediați. Făcea insinuări cu privire la faptele pe care le 
săvârşiseră ei. L-am lăsat să-mi bage ideile astea în cap, lu- 
cru care m-a făcut să mă uit în altă parte. M-a împiedicat 
astfel să mă interesez vreodată în privinţa lui. 


Mă simt mai puţin ostil acum că știu că într-adevăr mă 
crede. 

- Chiar nu ai primit nicio plângere de-a lungul anilor? 
Niciun om de afaceri nu s-a plâns că a fost tocat de bani? 
Nu a venit nicio rudă a victimelor să discute cu tine? 

- Sincer să fiu, nu. Soţia proprietarului spălătoriei m-a 
sunat, dar până am sunat-o eu înapoi probabil că și-a pier- 
dut curajul, fiindcă nu a mai răspuns la telefon. Nu am pu- 
tut să iau legătura cu ea. Și Rollins... știam că bea. Dar părea 
treaz de fiecare dată când lucra la un caz, așa că l-am lăsat 
în plata Domnului. Am concediat vreo patru sau cinci tipi 
la început, când am preluat funcția, dar acum, dacă stau mă 
gândesc, îmi dau seama că erau unii din cei pe care Keegan 
mi-a sugerat să îi dau afară. M-a făcut să cred că urmărea 
interesele noastre, că voia să menţină lucrurile curate. 
Părea în cea mai bună formă și m-a convins că el era unul 
dintre cei mai buni agenţi ai mei. Nu sunt mândru că am 
fost păcălit așa. 

- Şi ce ai de gând să faci acum? 

- Am mandate de arestare pentru Keegan, Phillips și 
Swayze și îi mai interogăm și pe alţii, în privinţa cărora 
sunt destul de sigur că sunt implicaţi, după investigaţiile 
făcute în ultimele 10 ore. 


- Şi ce înseamnă asta pentru Casey? 


278 


— 


ERRI BLACKSTOCK 


- Va fi acuzată de câteva lucruri, dar cred că vor revoca 
acuzaţia pentru crimă. 


- Nu merită să petreacă nici măcar o singură zi în în- 
chisoare, îi spun. Doar încerca să supravieţuiască. 


- S-a sustras de la urmărirea penală. Și-a falsificat iden- 
titatea de câteva ori, Dylan. 

- Nu putea să-l lase s-o găsească. Sigur îţi dai și tu sea- 
ma de lucrul ăsta. 

- Avocaţii ei pot prezenta lucrurile astea în instanță. 
Judecătorul sau juraţii s-ar putea să o absolve de orice vină, 
având în vedere circumstanţele în care s-a aflat. Uite ce e, 
eu doar îmi fac datoria. Din cauza atenţiei deosebite și a 
suspiciunii îndreptate asupra tuturor celor care poartă o 
insignă pe aici, trebuie să fac totul ca la carte. Poate nu mă 
crezi, dar unii din noi chiar vrem să fim corecţi. Unii care 
încă mai credem că aplicarea legii este unul dintre cele mai 
importante lucruri care oferă stabilitate țării. 


- Da, unii dintre noi așa credem. 


- Mi-e rău când mă gândesc că toate astea s-au întâm- 
plat sub ochii mei, Dylan și, ca să fiu perfect sincer, probabil 
că ar trebui să-mi dau demisia. Dar n-o să las secția de po- 
liție în balamucul în care se află acum. O să rămân aici cel 
puţin până curățăm mizeria asta, iar apoi mă mai gândesc. 
Dar am nevoie ca și tu să fii perfect sincer de acum încolo 
cu privire la toată situaţia asta. Nu vreau să îmi culeg infor- 
maţiile de la știri. 

- Am înțeles, îi spun. Dar înainte să trecem la treabă, 
vreau câteva garanții. Vreau să știu că e Casey în siguranţă. 
Vreau ca numărul persoanelor care au acces la ea cât se 

află în arest să fie limitat. Numai oamenii în care ai încre- 
dere absolută. 


- O izolăm, spune el. Avocatul ei este încăpățânat. Ne- 
gociază fiecare detaliu al predării, ca să se asigure că nu o 
transformăm într-o țintă pentru Keegan. 

- Poliția a mai dat-o o dată pe mâna lui. 

Gates îmi aruncă o privire usturătoare. 


- Dacă mi-ai fi spus adevărul, Dylan. Nu doar o parte 
de adevăr... 


- Nu m-ai fi crezut. Ai spus-o chiar tu. Ai mai căzut pra- 
dă și altădată intrigilor lui. 
Imi spune cu o voce frântă: 


- Sunt destule motive de învinovăţire. Dar hai să nu ne 
abatem din drum. Casey va fi în siguranță. Și să sperăm că 
va fi eliberată pe cauţiune în curând și că va ieși de aici. 
Crede-mă, cu cât scăpăm mai repede de presă, cu atât mai 
bine. 


- Nici familia ei nu e în siguranță. Trebuie să-i ducem 
într-o locuință securizată. 

Oftează. 

- Bine. Poliția de stat tocmai a achiziționat o nouă casă. 
Keegan n-are de unde să știe de ea, fiindcă nu am folosit-o 
încă. O să-i sun ca să ne permită accesul. Anunţă familia 
să-și facă bagajele, că mergem la ei. 

- Vreau să-i duc eu, îi spun. Vreau să mă asigur că sunt 
în siguranţă. l-am promis lui Casey. 

Comisarul Gates își împreunează mâinile. 


- Mai e şi treaba asta, Dylan. Relaţia ta cu Casey mă 
îngrijorează foarte tare. 


280 


— 


ERRI BLACKSTOCK 


Simt că stau ca pe arcuri. 
- Relaţia mea cu ea nu e treaba ta. 
- De fapt, cam e. Te-am angajat aici. 


- M-am gândit că ai rupt actele când mi-ai anulat 
misiunea. 


- Nu le-am rupt. Încă eşti pe statul nostru de plată. 
Relaţia voastră tulbură apele. 


- Atunci o să-mi dau demisia. Nu mai ascund nimic de 
acum încolo. Joc cu toate cărțile pe masă. Putem rupe acte- 
le. Nu trebuie să-mi dai nici măcar un cent. 

Gates scoate un oftat în timp ce îi sună telefonul. Răs- 
punde, ascultă, apoi spune. 

- Vin imediat. 

Se uită la mine. 

- E la câteva minute distanță. 

Simt un nod în stomac. 

- Doar n-o s-o lași să treacă prin toată mulțimea aia de 
oameni, nu? 

- Nu. Barbero a avut grijă de asta. Trebuie să plec. Tu poți 
să te duci cu ofițerii de patrulă să muţi familia lui Casey. 
E în regulă. Dar trebuie să mai discutăm despre ceva. 

- Despre ce? întreb. 

- În mod evident va trebui să înlocuiesc o parte dintre 
detectivi, spune el. Cred că ai dovedit că ai toate calitățile 
necesare. În plus, poţi trece examenul pentru postul de de- 
tectiv fără probleme. Trebuie să te pun să dai testul; e doar 
o formalitate, fiindcă te promovez în funcţia de detectiv. 
Am nevoie să te apuci imediat de lucru și să mă ajuţi să pu- 
nem la punct o strategie, ca să facem curat și să-i prindem 

pe toți cei implicaţi în mușamalizarea lucrurilor și în toate 
aceste infracțiuni. 


Sunt uluit. Aș vrea s-o pot suna pe Casey să îi spun. Ar 
fi la fel de uimită ca mine. 


- Credeam că n-ai încredere în mine. 


- Greșit, Dylan. Eşti cam singurul om din echipă în care 
am încredere. Am nevoie de tine. 


- Bine, atunci. Ar fi o onoare pentru mine să lucrez la 
secția de poliție, cât timp nu încerci să îmi dictezi viața 
amoroasă. 

Mă cercetează cu privirea. 


- Deci tu şi Casey aveţi o legătură serioasă? În tot bala- 
mucul ăsta v-aţi găsit timp să construiți o astfel de relaţie? 


- Nu vreau să discut despre asta cu tine. Dacă e o pro- 
blemă, atunci nu vreau postul. 


Mai oftează o dată. 


- Trebuie să înţelegi că nu vom schimba modul în care 
o tratăm doar în baza sentimentelor pe care le ai față de ea. 
Trebuie să facem totul ca la carte. 


- Mi se pare corect, zic. Până la urmă e nevinovată. 


- Du-te atunci să ai grijă de familia ei. Apoi întoarce-te 
și ajută-ne cu toată treaba asta. 


li strâng mâna pe care mi-o întinde. 
- Am înţeles, șefu'. 


Mă simt mai binedispus când străbat iar holul la plecare. 

N -am cum să nu-i recunosc meritele lui Billy. A făcut o 
treabă bună cu organizarea predării mele. A aranjat să 
fim escortaţi de poliție în drumul spre secție. Când suntem 
înconjurați de șase mașini de poliţie cu sirenele trâmbi- 
țând și girofarele aprinse, mi-e un pic rău. 

Mă uit pe marginea drumului, să văd dacă nu există vre- 
un aruncător de grenade și cercetez geamurile, să nu aibă 
ţevi de puști îndreptate asupra noastră. Keegan ar putea 
să intre cu mașina în noi și să facă să explodeze o bombă. 
Ar putea să aibă un polițist corupt într-una dintre mașinile 
care ne păzesc sau un gardian la închisoare, care să-l lase 
să ajungă la mine. 

Chiar dacă sunt apărată împotriva lui Keegan, mi-e 
teamă. În tot acest timp în care am fugit mi-am zis că îmi 
era frică să nu fiu omorâtă dacă eram prinsă de Keegan, 
dar acum, că nu mai există decât pericolul închisorii, tot 
mi-e teamă. 


- Eşti bine, Casey? întreabă Barbero, urmând mașinile 
de poliţie către secție. 

— Cred că da. 


- Eşti palidă, spune Marge, aruncând o privire în spate. 
Ai mâncat ceva în dimineaţa asta? 

- Nu. Simțeam că aș fi vărsat instantaneu. 

- Arăţi de parcă mai ai un pic și leșini. 

- O să-mi revin, îi spun. 

Cotim la o stradă distanță de secția de poliție. Văd carele 
de televiziune și mulțimea de jurnaliști și îmi dau seama că 


nu este vorba doar de mass media locală. Sunt jurnaliști de 
peste tot. Cum au ajuns aici așa repede? 


Mașinile de poliţie ne escortează în timp ce intrăm pe 
o alee privată care duce către închisoare. Este blocată, așa 
că presa nu poate pătrunde aici. 

- Unde ne duc? întreb eu. 

- La o intrare securizată. Când ieși din mașină, ușile 
vor fi închise. Nu vor avea cum să te filmeze. 

- Mulţumesc! zic eu. 

- Ascultă, Casey, spune Billy. Nu vreau să discuți cu ei 
decât dacă sunt și eu cu tine. Ai înţeles? În secunda în care 
vorbești fără mine, e ca și cum ai renunţa la dreptul de a 
avea un avocat de față. Dacă le spui că nu poţi vorbi fără 
mine, nu au cum să te interogheze, decât dacă iei tu cuvân- 
tul. E clar? 

- Da, dar nu am nimic de ascuns. Vreau să le spun ce știu. 

- Și poţi s-o faci. Dar vreau să dirijez eu discuţia, ca să 
mă asigur că nu intri și mai tare în bucluc. Până faci rost de 
un avocat de drept penal, o să am eu grijă de tine. 


- Deci crezi că încă aș putea fi acuzată de crimă? 

- Nu și dacă evităm lucrul ăsta. Deocamdată hai să te 
înregistreze și nu spune nimic până nu îţi zic eu că poți 
vorbi. Trebuie să ținem situația sub control. 

În ciuda asigurărilor lui, când ajungem la garajul de 
sub clădire, niște cameramani aleargă spre noi, încercând 
să se apropie cât mai mult. Se deschide o ușă de garaj gal- 
benă și plină de scrijelituri. Barbero trage mașina în spate- 
le vehiculelor de poliţie, ale căror girofaruri continuă să se 
învârtească. Se face întuneric când ușa se închide în spate- 
le nostru. Barbero scoate siguranța scaunului cu rotile și se 
întoarce, iar portierele laterale se deschid. Mișcă rotițele 
pe platforma hidraulică care îl coboară la sol. Mă ridic și eu 
și cobor. 

Imediat coboară și agenţii de poliție din mașina aflată 
în fața noastră. Când se apropie de mine, ridic mâinile ca 
să-mi pună cătușele. Dar nu fac asta. 


Mă conduc înăuntru. Situaţia devine mai dură cât sunt 
supusă procedeului de înregistrare a deținuților, de parcă 
aș fi o delincventă de teapa unui răufăcător dintr-o bandă 
care a omorât vreo 20 de oameni. Mă rog la Dumnezeu în 
tăcere și cu lacrimi în ochi să mă ajute să nu-mi pese de 
asta. N-am nimic de pierdut dacă sunt smerită. Mă gândesc 
la lisus, care, aflat în arestul autorităţilor, a trebuit să defi- 
leze prin fața liderilor religioși. Dar pentru el a fost mai 
rău. A fost bătut și scuipat până ce chipul i-a devenit de 
nerecunoscut. În comparaţie cu asta, ce mi se întâmplă mie 
e o nimica toată. 


Mă duc către camera de fotografiat și mă uit drept în 
față, ştiind că asta va fi poza care mă va reprezenta în ur- 
mătorii ani de viaţă, dacă voi rămâne aici. Mi se iau am- 
prentele, trecându-mi cu un gest dur degetele peste tușieră. 

In loc să mă închidă într-o celulă, mă duc într-o cameră 
pentru interogatorii, cu lacăt pe ușă. 


Mă așază la o masă împreună cu Billy, și mă lasă acolo 
singură cu el. După câteva minute, intră patru detectivi. 
Arată de parcă n-ar fi închis un ochi toată noaptea. 

Se prezintă, apoi doi dintre ei ies și știu că toți ceilalți 
ne vor urmări prin geam. Cei doi rămași își trag scaunele 
aproape de masă. 


Mă întreabă ce aș vrea să beau și le spun că o cola die- 
tetică. În câteva secunde, cineva îmi aduce băutura. 


Pot s-o fac, îmi zic. Nu par ostili. Cred că tind să mă crea- 
dă după tot ce s-a întâmplat. Dar eu vorbesc aici despre 
prietenul, despre colegul lor, iar unii dintre ei s-ar putea să 
se numere printre acoliții lui Keegan. Mă întreb cum i-a fil- 
trat comisarul Gates ca să se asigure că nu sunt complici la 
delictele lui Keegan. 

Mă uit după camera de filmat aflată inevitabil într-un 
astfel de loc, și o zăresc vizavi de mine într-un colţ, înregis- 
trând tot ce facem. S-ar putea ca asta să fie plasa mea de 
siguranţă. 


DO 


DYLAN 


P ce mă asigur că este în siguranță Casey și că își 
petrece după-amiaza în camera de interogatorii - și 
după ce i-am instalat familia în casa securizată - mă alătur 
poliției aflate la cabana elegantă a lui Jim Pace și îi conduc 
în pădure, unde a văzut Casey că duseseră cadavrul lui Jim. 
Dar nu e acolo. 


Câinii sunt scoși din dubă și li se dă să adulmece o hai- 
nă de-a lui Jim, adusă din casă. Apoi, cutreieră întreaga zonă, 
urmărindu-i mirosul, dar nu îl găsesc. 


- Keegan s-a întors să-l ia, le spun. 
Detectivii intră în casă și verifică spusele mele: locul în 
care am fost ținut, sângele de pe ușă, șipca de la covor pe 


care am scos-o, priza pe care am desprins-o înainte să vină 
Casey. 


Echipa CSI preia cercetarea locului, în timp ce noi cei- 
lalţi ne întoarcem la secție. Mă uit prin geam cum o intero- 
ghează pe Casey, de parcă m-aș uita la un film. Îmi doresc 
atât de tare să intru acolo și să o ajut să povestească, dar 
se pricepe de minune să prezinte toate cele întâmplate. 

Au toate informațiile pe care le-am înmânat presei pe stick 
şi pe care le-au analizat toată dimineața. 


Casa lui Keegan este obiectul anchetei. 


Soția lui se află în altă cameră de interogatorii, iar fiul 
lui, Kurt, a fost suspendat până va fi și el interogat. 


Dar Keegan nu e de găsit. 


5] 

S: simte o anumită presiune în timp ce punem la cale 
strategii pentru găsirea lui Keegan. În urma identifi- 
cării celor implicați în aranjamentele lui, au mai fost sus- 
pendați din poliție încă doi detectivi - Robinson și Parker 
- plus un detectiv criminalist. Se pare că Keegan nu are așa 
mulți prieteni în secție. Cei rămași se bucură că a plecat 
sau încearcă să păstreze aparențele. Adevărul e că toți sunt 
sub observaţie, iar dacă manifestă o atitudine ostilă pot fi 
anchetați. 


Probabil că nu le convine că am apărut aici într-o pozi- 
ție superioară, dar nu am timp să îmi fac griji în privința 
asta. Am o treabă de făcut, și de ea depinde viața unor 
oameni. 


Stau în fața planșelor din sala diviziei de Infracţiuni 
Majore, unde am copiat ce aveam inițial pe coala mea de 
hârtie. Am adăugat ce s-a întâmplat în ultimele zile și ore. 
Toţi ochii sunt aţintiți asupra lor. Deși nu sunt încă detectiv, 
toți mă tratează ca atare. 

- Am dat în urmărire generală automobilul lui Keegan, 
îmi spune Stamps. Mă gândesc că o să se debaraseze de el 
cu proxima ocazie. Am pus câţiva ofițeri de patrulă să veri- 
fice fiecare firmă de închiriere de autovehicule, ca să vadă 
dacă a trecut pe acolo. Are o înfățișare specială, deci cred 
că poza lui va alerta lumea. 

Deși presa îl caută cu înfrigurare, afișându-i figura pre- 
tutindeni, nu mă îndoiesc că poate să fugă. 


- Aeroportul este în continuare sub supraveghere? 


- Da, mi se răspunde. E supravegheat de azi dimineață. 
A fost pusă în alertă și Administraţia pentru Securitatea 
Transporturilor, ca să verifice și zborurile comerciale. 


Încerc să gândesc la fel ca Keegan. Când şi-a dat seama 
că nu ne poate da de urmă și că totul avea să se ducă de 
râpă, a încercat să se urce în avion și să plece din ţară. Dar 
dacă s-ar fi temut să nu fie prins acolo... 


Ar fi putut doar să plece din localitate, dar, dacă ar fi 
avut cea mai mică bănuială că numele lui avea să împân- 
zească știrile până dimineaţă, ar fi încercat să găsească o 
modalitate de a ieși din ţară. Este singura lui speranţă. 

Apoi îmi pică fisa. 

- Vreau să văd anunţurile de mică publicitate din toate 
revistele de aviaţie de pe o rază de 500 de km. 

- Pentru ce? 

- Poate s-a dus în altă localitate și a cumpărat un avion. 


- Dar știrea s-a difuzat la prima oră a dimineţii. Nu cred 
că ar fi putut cumpăra un avion în toiul nopţii. Dacă l-ar fi 
cumpărat azi dimineață, vânzătorul sigur ar fi anunţat, fi- 
indcă ar fi aflat totul de la știri. 

Intru totuși pe calculator și accesez site-ul Trade-A-Pla- 
ne, care prezintă aeronave de vânzare din toată America de 
Nord. Keegan are o Cessna 180. Ar fi căutat ceva cu care să 
fie familiarizat. Tastez „Cessna 180 cu un singur motor” și 
îmi apar cinci avioane. Unul este în Canada, altul în Las 
Vegas, așa că le scot din calcul pe acestea două. Celelalte 
trei sunt aici, în sud: unul în Mississippi, unul în Arkansas 
și unul în Texas. Scot la imprimantă numerele de telefon 
ale dealerilor și îl sun pe cel aflat cel mai aproape. Dealerul 
din Texas îmi spune că nu l-a sunat nimeni să întrebe de 
avion. 


Incerc și cu cel din Arkansas. Nici el nu a fost contactat. 


Il sun pe cel din Raymond, Mississippi. Nu răspunde, 
aşa că mă uit pe anunţ și văd că mai este trecut un număr 
de telefon. Formez numărul și îmi răspunde o femeie. 


- Sunt Dylan Roberts, de la secţia de poliţie din Shre- 
veport, Louisiana. Vă sun în legătură cu avionul din anunt. 

- Da. În realitate, ar trebui să discutați cu soțul meu, Jake 
Gibbons, dar nu este aici. Aţi putea să-l sunaţi pe mobil. 

Îmi dă numărul pe care l-am apelat prima dată şi îi zic 
că nu a răspuns. 

- Puteţi să-mi spuneţi dacă a arătat cuiva avionul 
astăzi? 

- Da, azi dimineaţă devreme. A rămas să se întâlnească 
cu un tip la ora şapte. Tipul l-a sunat la șase și a zis că plă- 
tește cu bani gheață, dar că are nevoie ca Jake să îi arate 
avionul chiar atunci. Jake nu s-a întors încă. 


Mă uit la ceas. E ora trei. 


- Il așteptați să vină acasă imediat după? 

- Da. Ştiam că e posibil să-l fi luat pe tip la un zbor de 
probă, dar m-ar fi sunat după aceea să-mi spună cum a 
fost. Încerca să-l vândă de foarte mult timp şi eram nerăb- 
dătoare să aflu. Dumneavoastră de ce m-ați sunat? 


- Căutăm pe cineva despre care credem că ar fi intere- 
sat de piaţa aeronavelor din zona aceea. Nu vreţi să vă dau 
numărul meu de telefon și să-l rugați pe soţul dumnea- 
voastră să mă sune când ajunge acasă? E foarte important. 


Stă puțin pe gânduri. 
- Persoana asta... credeţi că este periculoasă? 


Nu vreau să o alarmez, așa că nu îi spun că este vorba 
de individul pe care l-a văzut probabil toată ziua azi la știri. 


- Aveţi cumva numărul de pe care l-a sunat 
cumpărătorul? 

- Nu, a sunat pe mobilul lui Jake. 

De asta mă temeam. 


- Rugați-l să mă sune, doamnă. Vă mulțumesc pentru 
ajutor. 


Închid şi strig: 
- Sunt aproape sigur că a fost în Raymond, Mississippi! 


Pe când ceilalți se adună la biroul meu să afle mai multe, 
sun la secția de poliție din Raymond, și îi rog să verifice 
dacă avionul se mai află pe aeroportul micuţ de acolo. 


Îi pun la curent pe ceilalți detectivi şi notez noile infor- 
maţii pe tablă, când îmi sună telefonul. Este poliția din 
Raymond. 


- Ne-am gândit că ar trebui să știți și voi ce am găsit. 
- Avionul mai e acolo? 


- Nu. Dar l-am găsit pe Jake Gibbons. 

- Da? Unde? 

- Mort în mașina lui. Strangulat. 

Sar din scaun. 

- Aveţi filmări de pe camerele de supraveghere? 

- Acum facem rost de ele. 

- Vă trimit un e-mail cu fotografia individului pe care îl 
căutăm. Trebuie să aflu dacă el e. Și dacă tot suntem la te- 
lefon, aș vrea să aflu numărul persoanei care l-a sunat pe 
Gibbons la șase dimineaţa. 

Aștept cât se duce el să verifice. Găsește telefonul mo- 
bil al bărbatului decedat și verifică apelurile lui recente. 


Îmi dictează numărul. Îi dau adresa mea de e-mail și îl rog 
să îmi trimită filmarea, ca să o văd și eu. 

După ce închid, mă întorc la tabla mea și scriu numărul 
de pe care a sunat cumpărătorul. Poate că lucrul ăsta ne va 
duce la Keegan. 

vionul ăsta nu este pregătit pentru zbor. Consumă com- 
bustibilul de două ori mai repede decât avionul meu, 
ceea ce îmi înjumătățește distanța pe care o pot parcurge. 


Dacă plec din Mississippi, nu știu sigur dacă pot să 
ajung în sud de-a lungul Golfului către peninsula Yucatan, 
ca să alimentez. Chiar și cu avionul meu ar fi fost îndoiel- 
nic. Așa că a trebuit să zbor spre vest, în speranţa că pot 
face o oprire pentru alimentare chiar la intrarea în Mexic. 
Acum mă gândesc că cea mai bună opţiune ar fi să aterizez 
undeva pe lângă Corpus Christi. 


Dar nu eram pregătit pentru asta. Îmi întind harta pe 
genunchi și încerc să găsesc un aeroport privat mic, în care 
să-mi anunț sosirea. Nu am contactat Houston Center și 
mi-am oprit și emițătorul de emisie-recepţie, fiindcă în- 
cerc din răsputeri să trec neobservat. Trebuie să găsesc un 
aeroport mic fără turn de control, unul în care să poți face 
singur alimentarea cu combustibil, ca să nu fiu nevoit să 
intru în contact cu nicio persoană care m-ar putea recu- 
noaște, cum s-a întâmplat azi-dimineaţă. 

Tipul ăla, Jake Gibbons, și-a căutat-o cu lumânarea. ÎI 
aşteptam în parcarea aeroportului, totalmente dispus să îi 
plătesc avionul cu bani gheață. Dar, în timp ce mă îndrep- 
tam spre el în parcare, am văzut pe faţa lui că mă văzuse 
deja la știri. S-a schimbat la față și a mormăit o scuză, ca să 
intre iar în mașină. Exact în momentul în care punea mâna 
pe telefon, am deschis portiera și i l-am smuls din mână. 
Înainte să poată reacționa în vreun fel, l-am şi apucat de 
gât cu ambele mâini. După ce a încetat să se zbată și i-am 
dat drumul, i-am verificat pulsul. Era mort. l-am dat scau- 
nul pe spate ca să pară că trăgea un pui de somn și să nu 
atragă imediat atenția oamenilor care ar fi trecut pe acolo. 
Am câștigat astfel câteva ore. 


Și am economist și un teanc de bani, ceea ce e de bine, 
fiindcă avionul ăsta nu face cât cerea elpe el. 


Văd pe hartă un aeroport micuţ chiar la vest de Corpus 
Christi și o iau pe lângă coasta Louisianei, înspre Texas. 
După ce mă voi opri să alimentez, nu va mai trebui să fac 
nicio oprire până departe în Mexic. 

În timpul zborului, mă uit pe cer după alte avioane şi 
ascult la radio să văd dacă mai sunt și alte zboruri în zona 
mea. Nu-mi place să zbor fără îndrumarea turnului de con- 
trol, dar n-am ce face. 


Setez GPS-ul cu coordonatele micului aeroport, apoi 
deschid geanta de voiaj aflată pe scaunul de lângă mine și 
scotocesc prin ea după o șapcă. Mi-o pun pe cap și mă uit 
în oglindă. Dacă îmi pun și ochelarii de soare, poate că lu- 
mea nu se va gândi imediat că sunt tipul a cărui figură apare 
la știri. 

Nu trebuia să se întâmple așa ceva niciodată. Nu trebuia 
să fiu dat în vileag. Am fost atent, mi-am acoperit urmele, 

am măsluit probele, am plătit oameni care să mă ajute. 
Tipa aia şireată și nebunul ăla nu ar fi trebuit să mă desco- 
pere în veci. 


Dau vina pe Rollins, pe Phillips și pe toţi ceilalți care nu 
au fost la fel de atenţi ca mine. Sau poate Candy e de vină. 
Poate că și-a dat drumul la gură prin Dallas, lăudându-se 
cu relația noastră și cumva informaţia a ajuns la urechile 
lui Dylan Roberts. 


În timp ce zbor, mă gândesc la dovezile pe care le au 
momentan împotriva mea. Pe lângă ceea ce au dat deja la 
televizor, îl vor mai găsi și pe Jake Gibbons în mașină. Oare 
își vor da seama că eu am luat avionul? O să-l aresteze pe 
procurorul Phillips? Are el tăria de a nu deconspira toate 
celelalte lucruri pe care le-am făcut? Oare vor găsi și cada- 
vrul lui Jim Pace în portbagajul mașinii mele aflate în aero- 
portul din Raymond? 


Nu pot sub nicio formă să mă las văzut înainte să ies 
din ţară, și chiar și atunci va trebui să mă feresc să nu fiu 
recunoscut, până ajung în America Centrală, mai exact în 
Ecuador. 


Acum, că văd cât combustibil consum, mă întreb dacă 
n-ar fi trebuit oare să planific altfel lucrurile. Poate ar fi 
fost mai înțelept să mă duc în Cuba. 


Însă nu mai am timp acum de îndoieli. O să fie bine. De 
obicei, toate îmi ies cum trebuie până la urmă. 

Găsesc cutia cu trabucuri pe care am vârât-o în geantă, 
scot unul și mi-l pun între dinţi. lau chibriturile și îl aprind. 


Chestia asta mă calmează și îmi amintește că am moti- 
ve să sărbătoresc. Am luat toţi banii de la Rollins, până la 
ultimul bănuț câștigat pe sub mână, și pot să duc o viață 

bună în altă parte. Aproape că am scăpat. Dylan Roberts și 
Casey Cox nu au învins. Eu am izbândit. Eu întotdeauna ies 
învingător. 

Îmi scot trabucul din gură și râd în hohote. Pentru ce 
îmi fac eu griji? Ajung în Corpus Christi într-o oră. Îmi ali- 
mentez singur avionul și nimeni n-o să bage de seamă 
câtuși de puţin. O să zbor în Mexic, o să-mi fac plinul la ae- 
roporturile mexicane pe timp de noapte și până dimineață 
o să fiu deja în Ecuador. 

Chiar dacă e limitată distanța pe care pot să o parcurg 
cu avionul ăsta cu un plin, planul meu o să funcţioneze. 


Aproape că am scăpat. 

' Serg harta și încerc să-mi dau seama dacă Keegan se 
îndreaptă spre Cuba sau în jos către Mexic, când pri- 
mesc un telefon de la un polițist din Raymond. 


- Mă gândeam că v-ar putea interesa un lucru, spune 
el. Soţia lui Jake Gibbons a menţionat că avionul Cessna pe 
care l-a furat Keegan are niște probleme. Arde combustibi- 
lul mai repede decât ar trebui, motiv pentru care s-au și 
chinuit atât de mult să îl vândă. 


- Deci, va trebui să se oprească mai curând decât cre- 
deam ca să facă plinul. 


- Așa se pare. 


După ce închid telefonul, mă uit pe harta mea. Dacă 
Keegan se îndreaptă spre Cuba, va trebui să se oprească în 
Florida pentru alimentare. Dacă se duce în Mexic, va trebui 
s-o ia prin Texas. Asta înseamnă că va opri probabil pe un- 
deva prin partea de sud a Texasului ca să facă plinul. 


Avem câţiva agenți speciali ai FBI care lucrează cu noi, 
ca să ne punem la punct. Agentul special Griffin vorbește la 
telefon. Inchide și vine spre mine. 

- Am contactat toate Centrele de Control al Traficului 
Aerian pentru Spaţiul Aerian din Clasa B și i-am anunţat 
să fie atenți la un avion care este posibil să nu fi contac- 
tat turnul și ar putea avea oprită stația radio pentru 
emisie-recepţie. 

- Asta nu îngustează prea mult câmpul de căutare, îi 
spun eu. Unele avioane nici nu au o asemenea stație radio. 
Dacă aș fi în locul lui Keegan, aș căuta un aeroport mic care 
să nu aibă turn și care să permită alimentarea pe cont pro- 
priu. În felul acesta nu riscă să discute cu vreo persoană 
care l-ar putea recunoaște. 


Agentul Griffin dă din nou telefon și emite o alertă către 
aeroporturile private existente în statele din jurul Golfului. 
Le telefonează și altor agenţi care lucrează la acest caz și le 
dă ordin să anunţe prin telefon aeroporturile private, în 
caz că nu observă alertele, începând cu Texas și Florida. 


Celălalt agent, pe nume Bilao, strigă de se aude în toată 
încăperea: 

- Tocmai am interceptat un semnal sonor de la telefo- 
nul lui Keegan! E numărul de pe care l-a sunat pe Gibbons 
azi dimineaţă. 

- Unde e? întreb. 

- Puțin mai la vest de New Orleans. 

- Probabil că se îndreaptă spre Texas. 


Mă întorc la biroul meu și deschid harta traseului avi- 
atic pentru sudul Texasului pe care mi-am imprimat-o de 
pe calculator. Încerc să-mi dau seama unde ar putea ateri- 
za ca să facă plinul. 


Dacă trăiesc 299 


Există aeroporturi mici prin tot sudul Texasului. Dillin- 
ger, unul dintre detectivii din secție, se uită peste umărul 
meu, și îi arăt cum să identifice aeroporturile mici. 


- Sunt o grămadă, spune el. Cum să restrângem numărul? 
- Ar alege unul cu anunțare proprie. 
- Asta ce înseamnă? 


- Înseamnă că nu va fi nimeni acolo care să-l vadă că 
aterizează. Niciun turn de control căruia să-i dea raportul. 
Piloții trebuie să își anunţe aterizarea prin staţia radio, în 
caz că mai sunt și alte aeronave în zonă care ar putea ateri- 
za pe aceeași pistă. lar un aeroport așa de mic are de obicei 
pompe de combustibil pentru alimentare fără asistenţă. 
Asta ca să nu fie nevoit să interacţioneze deloc cu nimeni. 


Dau print hărții de pe monitor, o scot repede din im- 
primantă și încercuiesc cu un pix roșu toate aeroporturile 
mici care îndeplinesc aceste criterii. 

- Ăsta! îi spun. L-aș alege pe ăsta, de la marginea ora- 
șului Corpus Christi. Dacă arde combustibilul așa repede 
cum sperăm noi, n-ar încerca să ajungă până în Mexic. Ar 
trebui să oprească pe lângă Corpus. Aeroportul ăsta e per- 
fect. Pe ăsta l-aș alege. 


Agenţii FBI sună la Houston Center, turnul care urmă- 
rește avioanele din regiunea aceea. Cu radarul pe care îl au, 
localizează un avion care nu i-a contactat și care nu are sta- 
ţia de emisie-recepţie pornită în apropierea locului în care 
s-a interceptat semnalul telefonului de la releu. 


- Cred că l-am găsit, spune Bilao. 

D ână ajung să localizez mica pistă la vest de Corpus Christi, 
simt că îmi explodează vezica. Abia aştept să cobor din 
avion să mă ușurez, dar nu pot intra nicăieri ca să merg la 
baie, fiindcă m-ar putea recunoaște cineva. 


Va trebui să găsesc un loc afară. 


Imi anunţ aterizarea prin staţia radio, dar știu că mesajul 
nu va fi interceptat de majoritatea oamenilor care ascultă. 
Apoi încep coborârea. 


Aterizarea este un pic anevoioasă, fiindcă avionul este 
cam gata de aruncat la gunoi, dar reușesc să duc treaba la 
bun sfârșit. Rulez către pista de aterizare. Există un mic 
hangar în care se află câteva avioane, în timp ce încă vreo 
cinci sunt afară. Văd pompele de benzină și mă îndrept că- 
tre ele. 


les din avion cu trabucul între dinţi. Deschid capacul 
rezervorului și apuc pompa. Am nevoie de un card de cre- 
dit, iar asta mă face să ezit un minut. Cele pe care le am în 
portofel sunt pe numele meu. Mă întorc la carlingă și sco- 
tocesc prin geantă după pașaportul și cardul cu nume fals. 

Ies din nou și bag cardul. Este aprobat, așa că pun 
pompa și încep să umplu rezervorul. 

- Mâinile sus și culcă-te la pământ! 

Mă întorc brusc. Sunt încercuit. Mai mulţi tipi din echi- 
pele SWAT, pe ale căror veste și căști scrie „FBI”, mă încon- 
joară din toate unghiurile, pregătiți să-mi zboare creierii. 

Nu! Nu se va termina așa! 

- Mâinile sus! Keegan, repetă cineva. La pământ! 

Știu că mă vor împușca dacă încerc să-mi scot arma, dar 
ceva din mine iese clocotind la suprafață. Cu un ultim act 
sfidător, scot pompa și îi stropesc cu benzină pe trei dintre 
indivizii aflaţi cel mai aproape de mine. Apoi las să-mi cadă 
trabucul. Flăcările izbucnesc în timp ce un glonţ trece prin 
mine, răsucindu-se undeva pe o parte a corpului. Pic și mă 
lovesc cu capul de ciment. 


Hainele îmi iau foc, așa că încep să mă rostogolesc, în- 
cercând să sting flăcările. Durerea mistuitoare din carne se 
amestecă cu urletul nervilor atinși de glonţul care a trecut 
prin mușchi și os. 

Înainte să mă dezmeticesc, au stins deja focul şi au nă- 
vălit pe mine, lipindu-mi faţa de caldarâm. Mirosul de ben- 
zină și de praf de pușcă mă face să vomit. 

Unul dintre ei îmi ia arma și cuțitul din buzunar... îmi 
prinde mâinile la spate cu cătușele... lovindu-mă cu frun- 
tea de pământ. Sângerez și mă prăjesc... 

Simt cum îmi pierd cunoștința... și totul devine tulbure, 
la fel ca vaporii ceţoși ai benzinei. 

PN 
ntreaga Divizie de Infracțiuni Majore ovaționează când 


FBI-ul ne trimite filmuleţul cu arestarea lui Keegan. Avem 
totul acolo: împotrivirea până în ultima clipă, cardul lui 
fals, care ar putea să ne trimită către conturile bancare pe 
care le are în străinătate, șirul de cadavre lăsate în urmă în 
încercarea de a ieşi din țară pentru a se sustrage urmăririi 
penale. 


E și comisarul Gates în camera în care sărbătorim și 
observ că este mai posomorât în comparație cu noi. Stă 
prăbușit într-un scaun din spatele biroului lui Keegan, care 
a fost deposedat de toate obiectele lui și preluate ca probe. 

- Eşti bine, șefu'? 

- Da. Doar că nu am chef de sărbătorit. Toate acuzaţiile 
emise de Casey Cox și de tine sunt adevărate. Sunt în văzul 


tuturor. Am un șir de polițiști corupți în subordine. Situaţia 
o să fie urâtă de tot. 


- Cel puţin nu mai are cum să omoare pe nimeni. 


Mă întorc către agentul special Griffin, aflat încă cu noi. 

- Ce leziuni are? 

- Plagă prin împușcare pe partea dreaptă, glonţul a 
trecut pe lângă plămân, i-a atins ușor niște coaste. Arsuri 
pe braţe și picioare. Poate fi peticit și trimis aici cu un avion 
de-al FBI-ului. 


În plus, avem și înregistrarea de pe camera de supra- 
veghere cu uciderea lui Gibbons. Arată cum el și Keegan 
s-au întâlnit în parcare, după care cel din urmă l-a urmat 
până la mașină, în care a intrat după el. Nu are cum să se 
sustragă de la aceste acuzații. Avem atâtea dovezi împotriva 
lui, încât nu are cum să se sucească și să scape din situaţia 
asta. 


Comisarul Gates primește un telefon și iese din came- 
ră. Mă întreb dacă mi s-ar putea acorda permisiunea să mă 
duc la închisoare și să-i dau lui Casey vestea cea bună. 

les în hol și mă duc după comisar. Îl ajung din urmă pe 
scări. Tocmai închide telefonul. 

- Hei, şefu'! Putem vorbi o clipă? 

Se întoarce spre mine. 

- Am o veste bună pentru tine, Dylan. 

- Încă una? întreb. 

- E vorba de Casey. Tocmai am vorbit cu procurorul 
general. A văzut înregistrarea de pe camera de suprave- 
ghere și a evaluat toate probele împotriva lui Keegan. Se 


gândește să anuleze punerea oficială sub acuzare a lui Casey 
pentru uciderea lui Brent Pace. 


- Se gândește? Dar asta ar trebui să fie la mintea 
cocoșului. 

- Ai răbdare. Casey se va prezenta mâine dimineață în 
instanţă. Tot va fi acuzată de niște infracțiuni minore, chiar 

dacă vor renunța la acuzaţia de omucidere, dar părerea 
mea este că judecătorul o va elibera pe o cauțiune modică. 


- Vreau să fiu și eu prezent. 


- Te rog. Și după ce va fi eliberată, poți s-o duci în locu- 
ința securizată unde se află și familia ei. Probabil că ar tre- 
bui să rămână acolo până îi găsim pe toți cei implicați în 
treaba asta. 

Îmi vine să dansez, să râd, s-o iau în braţe pe Casey. 
Însă mă străduiesc să nu dau frâu liber acestor emoţii şi să 
mă port ca un profesionist. 


- Vă mulţumesc, domnule. 
Imi strânge mâna. 


- Nu, eu îți mulțumesc, Dylan. Nu puteam face toate 
astea fără tine. Chiar și cei de la FBI mi-au zis că i-ai ajutat. 
Sper să nu mi te ia la ei. 

- Sunt aici pentru oricât timp mă vrei. 

- Avem nevoie de tine. Avem de remediat multe lucruri. 
E nevoie de o armată de genii ca să facă lumină în toată 
harababura asta. Măcar am unul cu care să încep. 

Mă gândesc la mama, la tata, la unchiul meu... la toţi cei 
care mi-au zis că nu sunt bun de nimic. Nu-mi pasă dacă ei 
nu vor şti niciodată care e adevărul. Î ştiu eu, îl știe Dum- 
nezeu și îl știe Casey. 


Nu mai am nevoie de alte validări. 

NV ă aşteptam să fiu interogată azi toată ziua, dar nu a ve- 
nit nimeni să mă ia din celulă. Timpul care se scurge 
fără să se întâmple nimic îmi amplifică neliniștea. Dacă aș 
avea ceva care să-mi distragă atenţia, ar fi mai ușor. 

Dar în izolare nu ai nici televizor, nici radio, nici cărți. 


Mă rog foarte mult și îmi forțez mintea să se concentre- 
ze pe recunoștință. Așa am auzit de la Dylan pentru prima 
dată în viața mea: dacă îl caut pe Dumnezeu, am să îi simt 
și mâna. 

Sunt recunoscătoare pentru salteaua de 15 centimetri 
de pe bancheta de metal prinsă în cuie de podea și pentru 
pătura pe care mi-au dat-o. Sunt recunoscătoare pentru 
șosetele care nu îmi vin bine și pentru că pot să-mi îndes 
mâinile în salopetă, ca să le încălzesc. Sunt recunoscătoare 
că m-au lăsat să-mi fac un duș azi-dimineaţă și că infirmie- 
ra s-a uitat la rana de la umăr aflată în curs de vindecare, a 
scos copcile pe care mi le-a pus Dex când m-a pansat și 
mi-a dat niște antibiotice. Sunt recunoscătoare că Dylan e 
liber și ajută la găsirea lui Keegan. 

Sunt recunoscătoare că gardiencele au fost de treabă, 
că una din ele a păzit ușa când îmi făceam duș, că nu i s-a 
permis nimănui să se apropie de mine. Sunt recunoscătoa- 
re că una din ele a spus că își amintește de tatăl meu și că 
merita o soartă mai bună. Sunt recunoscătoare că m-au lă- 
sat să le sun pe mama mea și pe Hannah. Sunt recunoscă- 
toare că ele se află într-o locuință securizată unde Keegan 
nu poate pătrunde. 


Și, în timp ce ațipesc, îi mulțumesc cel mai mult lui 
Dumnezeu pentru Dylan. Ştiu că lucrează de undeva „din 
culise” ca să mă ajute. Mă simt în siguranţă în acest loc și 
eliberată de povara mea. 


Da, timpul se scurge încet, dar am încredere că lucru- 
rile se vor rezolva cât de curând. 

wo. să mă duc să văd ce face Casey, dar nu reușesc să 
obțin permisiunea și nici nu e interogată în clipa asta, 
ca să o pot urmări prin geam. În schimb, mă duc să văd ce 
fac ai ei. În drum spre casa securizată, îmi sună telefonul. 
Este agentul special Griffin. 

- Dylan, voiam să te anunţ că am găsit corpul lui Jim 
Pace. Era în portbagajul mașinii lui Keegan, aflată în parca- 
rea de la aeroportul din Raymond. 


Deși moartea lui nu mă surprinde, nu pot să nu mă 
gândesc la ce va simţi biata lui soție când va afla vestea. 


- Presa a fost deja informată? 
- Nu, nu încă. Am vrut să anunțăm mai întâi familia. 


- Aş vrea să-l însoțesc pe cel care o va anunţa. Sunt un 
prieten de familie. 


- Mă pregăteam să mă duc chiar eu să-i spun. Ne putem 
întâlni acolo. 


Sunt tare mâhnit în drum spre casa familiei Pace și mă 
gândesc cât de mult îmi plăcea să merg acolo pe vremea 

când eu și Brent eram mici, cum mirosea mereu a prăjituri 
în casă, cum pentru mine casa aceasta era sinonimă cu 
fericirea. 

Ajung înaintea lui Griffin și rămân un timp în fața ca- 
sei, un timp în care îmi amintesc cât de sus ne cățăram noi 
în stejarul din curte. De el atârna un scrânciob din cauciuc, 
pe care tatăl lui îl legase cu o sfoară groasă cât brațul meu, 
și ne dădeam în el ore întregi, până ameţeam așa de tare 
încât ne clătinam când mergeam. Scrânciobul a fost înlătu- 
rat cu mulți ani în urmă. 


Mă încearcă un dor cumplit de vechiul meu prieten. 
Nu am apucat să-mi iau rămas bun de la el. 


Griffin ajunge și el; clipesc de mai multe ori din ochi, ca 
să-mi opresc lacrimile, apoi, după ce mi-am șters semnele 
tulburării de pe chip, ies din maşină. Încerc să-mi dau sea- 
ma ce ar fi putut afla Elise de la știri. Numele lui Jim nu a 
fost făcut public încă și nici nu s-a dezvăluit că s-a întâm- 
plat ceva pe proprietatea familiei Pace. 

Când sun la ușă, răspunde Elise. 


- Dylan, nu mă aşteptam să te văd. M-am uitat la știri. 
Nici nu știu ce să spun. Nimic nu e așa cum credeam. De ce 
nu m-ai sunat? 


- Îmi pare rău. Am fost ocupat cu toate astea. M-am gân- 
dit că poate te ţinea la curent comisarul Gates. 

- Nu. Parcă toată lumea îmi ignoră apelurile. 

Îi fac cunoştinţă cu agentul Griffin. Are două femei în 
vizită, cu care ne face cunoștință: sora și nepoata ei. După 
aceea, ne conduce în bucătărie și ne așezăm la masa la care 
am mâncat de atâtea ori. 


După ce se așază pe scaun, ne spune: 

- Ştiu că aveţi multe să ne spuneţi despre anchetă, dar 
mă tem că Jim nu este acasă. A plecat din localitate alaltă- 
seară și nu am reușit să dau de el, ca să-i povestesc ce s-a 
întâmplat. Bănuiesc că e ocupat. Nu mi-a răspuns nici la 
mesajele vocale, nici la cele scrise. 


Înghit nodul care mi s-a pus în gât şi o apuc de mână. 

- Elise, de asta suntem aici. E vorba despre Jim. 

Scutură din cap, iar ochii ei capătă o expresie defensivă 
și își trage mâna înapoi. 

- Te rog, nu-mi face asta din nou. 


Nu pot să vorbesc și mă uit la Griffin. Deschide gura 
să-i spună chiar el, dar reușesc să-mi regăsesc glasul. 


- Elise, îmi pare nespus de rău, dar Jim a murit. A fost 
împușcat noaptea trecută. 

Se prăbușește în scaun, și cele două femei sar să o ajute. 

- Nu! spune ea. Nu-i adevărat. E o greșeală. 

- Regret nespus, murmur eu. 

Îşi pune mâna la gură și începe să plângă înfundat, 


apoi încearcă să se ridice, dar cade iar în scaun. 


- Nu... Ce... Spune-mi cum s-a întâmplat așa ceva... Cine 
a făcut asta? 


ÎI las pe Griffin să continue discuţia. 


- Doamnă Pace, soțul dumneavoastră era șantajat de 
Gordon Keegan. Ca urmare, era complice la unele dintre 
infracțiunile lui Keegan. 


- Nu! îl întrerupe ea urlând. Se ridică în picioare, se 
împiedică. Sora ei încearcă să o sprijine, dar Elise se întoar- 
ce spre mine. 

- Fata aia e devină. Ea te-a îmbrobodit. Ţi-a spălat cre- 
ierul cumva. Nu-i adevărat. Nimic nu-i adevărat! 


= Elise. 
Sora ei o strânge în brațe. 


- Draga mea, știai și tu că era ceva în neregulă. Avea 
atâtea secrete. 


- Dar nu ăsta! ţipă ea. Nu a fost implicat în moartea fi- 
ului nostru. Îl iubea. 


Intervin din nou: 


- Elise, el nu știa de Brent. Nu s-ar fi implicat niciodată 
în așa ceva. Chiar eu i-am povestit despre amestecul lui 
Keegan în uciderea lui Brent, și sunt absolut sigur că abia 
atunci a aflat. I-a cerut socoteală lui Keegan. Și atunci l-au 
împușcat. 


Se uită la mine o clipă cu fața schimonosită, de parcă 
nimic nu se leagă în mintea ei. 


- Deci, tu îmi spui că Jim nu a avut nimic de-a face cu 
omorârea băiatului nostru, dar că era implicat în toate ce- 
lelalte crime, în extorsiuni, în spălarea de bani? Pentru ce 
era șantajat? 


- Nu știm încă, îi spun, încercând să atenuez efectul 
loviturii. 

Aș da orice să o scutesc de suferința asta, dar pare-se 
că mânuiesc arma care are să-i pună capăt zilelor. 


Văd cum toată viaţa i se scurge din trup. Se îngălbenește 
la față, buzele i se albesc. I se îndoaie picioarele și se pră- 
bușește din scaun. Dintr-o săritură, sunt lângă ea, în timp 
ce nepoata ei îngenunchează plângând de cealaltă parte. Îi 
verific pulsul și văd că inima îi bate de trei ori mai tare de- 
cât ar trebui. Griffin cheamă salvarea în timp ce eu încerc 

să o readuc în simțţiri. Pleoapele i se deschid ușor, dar pare 
dezorientată, confuză. Nu are putere să se ridice. 


Oare i-am provocat un atac cerebral? 


Stau cu ea până vine salvarea. Semnele vitale îi revin 
treptat la normal, în timp ce o instalează în ambulanţă. Are 
tensiunea arterială foarte mare. Se pare că a leșinat și aud 
ceva de niște sedative. 


Mă uit cum se îndepărtează salvarea și mă rog la Dum- 
nezeu să o ajute să depășească perioada asta întunecată. 


Deși e o victorie că l-am dat în vileag pe Keegan, știu că 
mai sunt oameni care vor avea de suferit. 


Poate că unul dintre ei sunt chiar eu. 


2e 


DYLAN 


Co tot nu am o locuință, îmi petrec noaptea la un mo- 
tel de lângă casa securizată în care se află familia lui 
Casey, dar nu dorm bine. Mă chinuie gândul că ea se află în 
celula unei închisori. 


În dimineața următoare, când ajung la secția de poli- 
tie, Keegan tocmai este înregistrat ca deținut, după ce a fost 
adus cu un avion al FBI-ului. A fost tratat pentru rana cau- 
zată de glonț și pentru arsuri, iar acum așteaptă să se mute 
în noul lui domiciliu. 


Are bandaje pe braţ, precum cele pe care le-am avut eu 
pe picioare, așa că îl ține cu mare grijă din cauza copcilor 
cu care i-a fost cusută rana prin împușcare. Dar nu a deve- 
nit deloc mai umil. Are o expresie acră pe chip și i s-au în- 
groşat venele de la tâmple. Vorbește cu gardienii care se 
ocupă de el de parcă ar fi vechii lui prieteni. Dar nimeni 
nu-i dă apă la moară. 

Când mă zărește, ţipă la mine din partea cealaltă a 
încăperii: 

- Am auzit că te-ai ales cu o slujbă din toată treaba 
asta, Dylan. Nu-i niciun conflict de interese pe aici, nu-i 
așa? Ai născocit toată povestea asta - ai băgat pe toată lu- 
mea în belea - ca să faci tu rost de un loc de muncă. Când 
vor scotoci prin tot dezastrul ăsta, vor afla tot ce ai făcut tu. 
Tu și cu iubita aia a ta. Păziţi-vă, băieţi! 

Toţi cei aflați prin preajmă întorc capul înspre mine, 
așteptând să reacționez, dar eu nu zic nimic. Gordon Keegan 
nu are nicio putere asupra mea. În curând, va ajunge într-o 
celulă, iar viața pe care și-a ales-o și-o va sfârși asemenea 
tuturor celorlalți. Va fi înconjurat de alți oameni ca el, care 
au ucis și au atacat și au furat pentru a-și satisface poftele. 
Va muri închis, așa cum trebuia să pier și eu la casa de lângă 
lac. 


Îi întorc spatele şi urc spre departamentul detectivilor. 
Kurt Keegan coboară pe scări. Pare palid și obosit, de parcă 
n-ar fi închis un ochi de când a apărut ştirea. Îmi încetinesc 
pașii când mă apropii de el, neștiind sigur ce să îi spun. 

- Eşti bine, frate? 

Se oprește și se uită peste balustradă la biroul de înre- 
gistrare a deținuților, unde știe că se află tatăl lui. 


- Încerc doar s-o ajut pe mama să treacă prin chestia 
asta. Nu e ușor pentru ea. 


- Nici pentru tine. 
- Primește ce merită. 


Işi freacă buzele cu degetele și văd că are ochii înroșiți 
de lacrimi. 


- Tocmai mi-am dat demisia. 
- De ce? 


li tremură vocea și știu că e cu nervii la pământ. 

- Toată lumea o să mă bănuiască pentru tot restul vieţii. 
Sunt fiul lui. 


- Dacă erai implicat și tu, ai fi fost arestat împreună cu 
el. O să pun o vorbă bună pentru tine. Nu pleca. Avem ne- 
voie de tine. 


- Nu, am terminat-o cu asta, spune el. Momentan, o să 
lucrez la firma viitorului meu socru. E un tip cumsecade. 
Are încredere în mine. Are nevoie de ajutor pe partea de 
securitate. Asta pot să fac. 


Îmi dau seama că s-a hotărât deja. 

- O să mă rog pentru tine, frate. Îmi pare tare rău. 

- A omorât toți oamenii ăia, șoptește el. Ştiam deja că 
n-are inimă. Acum știu că n-are nici suflet. 


- Are suflet, spun eu. Înrăit cum o fi, e răspunzător pen- 
tru el. 


Kurt nu pare capabil să vorbească. Îmi strânge mâna, 
apoi mă bate pe umăr și coboară scările. Mă rog în tăcere 
ca tragedia asta să nu-i amărască tot restul zilelor. Mai e 
puţin până la nunta lui, iar situația aceasta o s-o umbreas- 
că. Mă rog ca Dumnezeu să păzească bucuria lui și a lui 
Grayson când vor deveni soț și soţie. 


Mai târziu în aceeași zi aflu că Keegan este pe cale să 
fie dus în fața instanţei de judecată, chiar înaintea lui Casey. 
Întrucât jurnaliştii dau târcoale ca vulturii, iar procurorul 
este acuzat de corupție, au grăbit procesul ca să arate că 
sunt puși pe treabă. Mă strecor în sala de judecată și mă 
așez pe rândul din spate, încercând să nu atrag atenția. 
Locurile destinate publicului sunt pline de jurnaliști. 


Judecătorul citește acuzaţiile aduse lui Keegan: extor- 
siune, șantaj, obstrucționarea justiţiei, răpire, omucidere... 

Mi se usucă gura în timp ce se citesc acuzaţiile, iar ini- 
ma îmi bate să-mi sară din piept. Keegan stă țeapăn în fața 
judecătorului, cu capul dat arogant pe spate, de parcă situ- 
aţia asta nu l-ar afecta. 


- Inţelegi acuzaţiile care ți se aduc? întreabă judecătorul. 
- Da, domnule judecător. 
Acum intervine avocatul: 


- Onorată instanţă, solicităm o audiere preliminară, 
moment în care se va face o pledoarie. Natura acuzațiilor și 
atenţia publică acordată cazului justifică acest lucru. 


- În regulă. Vom stabili o dată pentru audierea 
preliminară. 

- Și, domnule judecător, dorim să solicităm să stabiliți 
o cauțiune pentru clientul meu. Avem toate motivele să 
credem că putem avea încredere că se va prezenta în fața 
instanţei. 

Îmi stă inima în loc şi îmi ţin răsuflarea. Dacă îl lasă li- 
ber, atunci totul va continua la fel. Ar putea să vină după 
noi. Casey nu va fi în siguranță niciunde. 


- Cauţiunea este respinsă, spune judecătorul, iar eu respir 
ușurat. Inculpatul va fi reținut până la audierea preliminară. 


Îmi vine să aplaud în timp ce Keegan este scos din sala 
de judecată. Nu se uită spre public. lese din sală cu privirea 
în pământ. 

Nu mă încântă ideea că va fi încarcerat în aceeași clădi- 
re în care se află și Casey, chiar dacă el e la alt etaj și în altă 
parte a închisorii. 


Trebuie să o scot de aici. Dar timpul se scurge prea 
încet. 


39) 


CASEY 


i Saale de telefonie din închisoare e o escrocherie. In- 
cerc să sun pe numărul ultimei cartele pe care o avea 
Dylan în telefon, dar nu mă aștept să reușesc. 


Pentru ca apelul către un telefon mobil să se poată re- 
aliza, cel apelat trebuie să cumpere o grămadă de minute 
în valoare de vreo patru sute de dolari și să le plătească 
cu cardul. Nu se taxează în funcție de numărul de minute 
vorbite. 


Chiar și sora mea a trebuit să introducă numărul car- 
dului în acest sistem automatizat, ca să le pot suna pe ea și 
pe mama pe numărul lui Hannah de mobil. Le-am promis 
că le dau banii înapoi de îndată ce ies de aici. 

Nu știu cum își permit cei mai mulți dintre deţinuţi să 
discute cu familiile lor. 

Acum aștept în timp ce sună telefonul și, în mod mira- 
culos, Dylan răspunde. 


— Alo? 

Și iarăși aştept cât timp robotul îi spune că are un apel 
de la închisoarea Caddo Parish și că trebuie să introducă 
un cod dacă a achiziționat minute sau să apese tasta 1, 
pentru a introduce numărul cardului de credit. De cele mai 
multe ori, oamenii devin agitați și frustrați în timp ce se 
dau peste cap să introducă informaţiile corespunzătoare 
în telefon. A trebuit să o las pe sora mea să încerce de patru 
ori până a reușit. 

Dar Dylan tastează o serie de numere, apoi vocea ro- 
botică spune: „Conectare reușită”. 


- Casey, spune el cu ușurare în glas. 
- Cum ai reușit să te conectezi? întreb. 


- M-am înregistrat pentru minute. Mă bucur așa de tare 
că ai sunat. 


- Să ştii că sunt impresionată. 
- Cum ești? Se poartă frumos cu tine? 


- Sunt bine, îi zic. Sunt în izolare și e cam plictisitor. 
Dar cu plictiseala mă descurc eu. 


- Încearcă să te izoleze de restul lumii. Vrem să fii în 
siguranţă. 
- Da, e în regulă. Ştii cumva ce se mai întâmplă? 


Îmi povesteşte despre Keegan, cum a fost arestat și 
transportat aici, cum i s-a refuzat eliberarea pe cauțiune și 
cum au găsit cadavrul lui Jim Pace și pe al proprietarului 
avionului. Mi se rupe sufletul de mama lui Brent. A pierdut 
atât de mult. Pe fiul și pe soţul ei. Cum o să treacă peste 
asta? 

Deși mă simt ușurată că Keegan se află în locul în care 
trebuie să fie, mă cuprinde o tristețe disperată când mă 
gândesc la suferinţa ei. 

- Trag speranţa că te vor aduce în fața unui judecător 
chiar azi, mai târziu, sau mâine. Se așteaptă întocmirea 
actelor și o conferință de presă susținută de procurorul 
general. 


- Sunt încă în roșu, îi zic. Adică, înregistrată ca un deți- 
nut violent. 

- Toată lumea de acolo știe că nu ești așa. 

- Ai vorbit cu Billy Barbero? 

- Da. L-a contactat un avocat faimos care vrea să te re- 
prezinte: Sid Jameson. 

Numele îmi sună cunoscut. 

- Cine e? 

- Un avocat care reprezintă celebrități. A câștigat cazul 
cu femeia care a intrat în lac cu mașina în care se afla și 
copilul ei, și care a sărit din mașină lăsându-și bebelușul să 
moară. Îţi aminteşti? 

Mă trec fiorii. 

- Nu vreau să fiu reprezentată de un asemenea om. 

- Așa m-am gândit și eu la început, spune el. Dar, Casey, 
dacă ăștia nu fac ce trebuie, ai nevoie de cineva ca el. De un 
om care ar lupta pentru tine și din mândrie personală. 
Atenţia publică o să-l împingă să-ți facă dreptate. 

- Dar nu am nevoie de așa ceva, nu? Eu chiar sunt ne- 
vinovată. În plus, nici nu-mi permit să-l plătesc. 

- S-a oferit să o facă gratis. Barbero e în drum spre ae- 
roport să îl ia chiar în clipa asta. Jameson este flămând 


după publicitate. Asta s-ar putea să acționeze în beneficiul 
tău. Merită să discuţi cu el. 

- Dar, dacă mă duc mâine în instanţă, nu pot să apelez 
tot la Barbero? 


- Ba da. Nu trebuie să pledezi nimic mâine. Barbero 
poate solicita eliberarea pe cauţiune. 


Imi tremură glasul, dar încerc să mă stăpânesc. 


- Vreau să știi că, dacă nu sunt eliberată, sunt bine aici. 
Mă descurc. 


- Te descurci în orice ai face, îmi spune. Îţi mai amin- 
teşti că, acum câteva luni, ţi-am zis că ești cea mai curajoa- 
să persoană din câte am cunoscut? Incă mai cred asta. 


Fata mea curajoasă. Afecţiunea tatălui meu îmi încăl- 
zește inima. 


- Îţi mulțumesc, Dylan. Tu eşti cel mai curajos bărbat 
pe care îl cunosc. 


- Nu credeam că e posibil să îţi fie atât de dor de cine- 
va, zice el. 


Și de data asta abia pot să îngân ceva. Nici el nu mai 
spune nimic. În cele din urmă, îl întreb: 


- Deci, cum e să faci parte din Poliție? 


- E grozav, spune el. A fost grozav mai ales să ajut la 
găsirea lui Keegan. Vreau să ajut la reabilitarea imaginii 
poliției. Keegan a produs daune cumplite. 


- Multor oameni, spun eu. 


- O să plătească. S-au dus vremurile în care scăpa bas- 
ma curată din toate. 


Mă gândesc la tatăl meu și la potenţialul lui Brent care 
a fost înăbușit atât de devreme. 


Pentru unul ca Keegan nicio pedeapsă nu ar fi îndeajuns. 

Mă trezesc devreme a doua zi de dimineaţă și întreb 
dacă aș putea să fac un duș. Sunt condusă la baie unde mă 
spăl pe cap cu șamponul lor dur cu multiple întrebuințări. 
Îmi las apoi părul să se usuce, în vreme ce sunt dusă înapoi 
la celula mea. Trecem prin faţa liftului, când deodată se 
deschid ușile și doi gardieni ies grăbiţi. Se duc către secția 
gardienilor și îi aud cum le spun entuziasmați colegilor lor: 

- Procurorul tocmai s-a sinucis! 


- Poftim? întreabă femeia gardian care mă însoțește. 
Vorbeşti serios? 


- Da. Era în Corpul C. A reușit să-și taie artera carotidă 
și a sângerat până la moarte înainte să descopere cineva ce 
s-a întâmplat. 

- Era singur în celulă? 


- Da, dar nu era sub supraveghere pentru suicid. Nu 
știu sigur ce anume a folosit, dar... 


Glasurile se diminuează treptat în timp ce sunt condu- 
să de-a lungul coridorului spre celula mea. Mă uit în spate 
când mi se deschide ușa. Gardienii par așa de încântați, de 
parcă tocmai ar fi câștigat la loto. 


Pășesc în celulă, și ușa este încuiată în urma mea. 
Deci procurorul a murit. Nu mai poate face rău nimănui. 


Dar nu pot să nu mă gândesc la suferința familiei lui. 
La rușinea legată de moartea lui, precum și la oroarea de a 
ști în ce era implicat. Cum vor trece peste asta? 


Mă urc în pat și îmi cuprind genunchii cu braţele. Mă 
rog pentru toți oamenii a căror viață va avea de suferit de 
pe urma alegerilor făcute de acest bărbat. 


Mai târziu în această dimineaţă, sunt băgată în duba 
în care sunt transportaţi toți cei care se vor prezenta în 

instanță. Mă simt ușurată când aud zumzetul glasurilor de 
femei în timp ce mă așez pe scaun. 


- Tu ești Casey Cox? mă întreabă una din ele. 


Mă întorc spre ea și aprob din cap. Are o jumătate de 
cap ras și un tatuaj cu un mustang pe scalp. 


- Cum te-ai ascuns în tot timpul ăsta? mă întreabă ea 
veselă, de parcă aș fi vreo vedetă în lumea infractorilor. 


Întorc capul fără să răspund. 

- Nu poți să vorbeşti? îmi trântește ea. 

- Nu despre asta, îi spun. 

- Las-o în pace, îi spune altcineva. N-a făcut nimic. 


Apărătoarea mea îi distrage brusc atenția femeii din 
spatele meu și, cât ele se ciondănesc, îmi las mintea să ră- 
tăcească în voie pe scurta distanță către tribunal. Presa ro- 
ieşte pe treptele din față. Duba se îndreaptă către un mic 
garaj și ne lasă la o altă intrare securizată, unde suntem 
scoase afară. 


Suntem conduse în șir indian într-o sală de așteptare 
și ni se spune că vom intra în sala de judecată când ne va 
veni rândul. 


La ușă stă o gardiancă, care citește ceva pe telefon. După 
o clipă iese din încăpere. 

Ceva mă izbeşte din spate și sunt trântită cu faţa la pă- 
mânt. Mă întorc, încercând să-mi dau seama ce anume m-a 
lovit. Una dintre deţinute sare pe mine și mă apucă de gât 
cu ambele mâini, sugrumându-mă. 


Dau din braţe și ripostez, încercând să o dau de pe 
mine. Reușesc să îi slăbesc strânsoarea. Își ia avânt și îmi 

dă un pumn în ochi, apoi își trage mâna și mă lovește peste 
gură. Mă strânge din nou de gât. 

O parte dintre femei strigă după ajutor, iar gardienii 
dau buzna în încăpere și o iau cu forța de pe mine. Mă ridic 
în picioare, gâfâi și îmi șterg sângele de pe pleoapă și de pe 
buze. 

Aud că cineva o mustră pe femeia gardian că a ieșit din 
sală, iar lucrurile par să se miște cu încetinitorul când mă 
scot din cameră și mă duc la baie să mă spăl pe față. Simt 
cum mi se umflă ochiul și buza de jos și mă rog să nu fie 
camere de filmat în sala de judecată. 


După acest incident, sunt flancată de două gardience, 
iar după câteva minute mi se spune că a venit momentul să 
intru. 


Nu vreau ca familia mea, Dylan sau presa să mă vadă în 
halul ăsta, cu fața umflată și plină de sânge, dar nu am de 
ales. Intru și țin capul în jos până sunt așezată în fața 
judecătorului. 


A 


își aran- 


3 


Aprodul îi șoptește ceva, iar el se încruntă și 
jează microfonul. 


- Domnișoară Cox, tocmai mi s-a spus ce s-a întâmplat 
în sala de așteptare. 


Billy vine cu căruciorul lângă mine. 


- Domnule judecător, tocmai de asta am cerut să o ți- 
neți departe de restul deținutelor. E ridicol. 


- Sunt de acord, spune judecătorul. Domnișoară Cox, 
îmi pare nespus de rău. 


Billy continuă. 


- Domnule judecător, având în vedere această situație, 
sigur vă dați seama că clienta mea ar trebui eliberată pe 

cauțiune. Acuzaţia de crimă a fost retrasă de procurorul 
general în după-amiaza asta... 


Imi trag răsuflarea. Mă simt ușurată. 


- Celelalte acuzaţii vizează doar infracțiuni minore, și 
a suferit atât de mult, încât probabil vă daţi seama că ar fi 
o imprudențţă să fie ținută la un loc cu asupritorii ei. 

Ţin ochii în pământ, resemnată la gândul că va trebui 
să mă întorc în dubă cu femeile acelea și că aș putea păţi 
același lucru. Probabil Keegan a plătit pe cineva să-mi facă 
rău. Nu are de gând să se lase bătut așa ușor. 


Când judecătorul aprobă eliberarea pe o cauțiune de 10 
mii de dolari, îmi ridic uimită privirea spre el. Billy șoptește: 

- Nu trebuie să depui decât o mie de dolari. O să adu- 
cem un garant într-o oră. 


— Asta înseamnă că... 
- Urmează să fii eliberată. 


Izbucnesc în lacrimi, apoi întorc capul și îmi văd familia 
și pe Dylan în sală, în spatele meu. Se bucură și se îmbrăţi- 
șează, dar, când îmi văd faţa, le dispar zâmbetele instanta- 
neu. Mama începe să plângă. Urăsc chestia asta. Nu voiam ca 
ai mei să treacă prin aşa ceva. 

Vreau să mă duc la ei, dar încă nu am fost eliberată. 

- După ce te lasă să pleci, îmi spune Billy împingân- 
du-și scaunul cu rotile ca să mă însoțească către locul în 
care mă duc gardienii, o să te ducem în faţa tuturor came- 
relor de filmat şi o să arătăm lumii ce ţi-au făcut. 


Nu vreau să fac asta. Vreau doar să mă întind în pat. 
Simt cum îmi apar vânătăi pe gât. 

- O să așteptăm aici până se încheie formalitățile pen- 
tru eliberarea ta, spune el. Nu trebuie să te întorci acolo. 

- Nici în dubă? întreb cu glasul răgușit. Nici lângă fe- 
meile alea? 

- Nu. Îţi vor da drumul de aici. 

Închid ochii şi-mi las lacrimile să curgă, mulțumindu-i 
lui Dumnezeu pentru ce a făcut. 

Ceva mai târziu, după ce mi-a fost plătită cauţiunea, mi 
se îngăduie să mă îmbrac cu hainele mele și mi se retur- 
nează obiectele personale. Părăsesc încăperea din spate și 
îi văd pe ai așteptându-mă. Aleargă să mă ia în braţe și trec 
de la Hannah la mama și apoi la Jeff, iar Jeff mi-o dă s-o ţin 
pe micuța Emma. 


Plâng în timp ce o pup, şocată de cât a crescut de când 
nu am mai văzut-o, iar ea se uită în sus la mine și îmi exa- 
minează uimită fața. Acopăr partea cu ochiul umflat și mă 
joc de-a bau-bau. De data asta, pare să mă recunoască și 
zâmbește, făcând gropiţe în obraji. 

Uitasem de gropiţele ei! 

Dylan își face loc printre ei și pășesc în braţele lui, ți- 
nând-o în continuare pe Emma. Mă sărută pe cap și mă îm- 
brățișează, dar nu zâmbește. 


- Ce ţi-a făcut? 

- A încercat să mă stranguleze, îi spun, ținând-o pe 
Emma în aşa fel încât să nu-mi vadă ochiul vânăt. Îi zâm- 
besc, în timp ce mă mângâie pe faţă. 

- Unul din lacheii lui Keegan, îmi spune. Îmi vine să iau 
pe cineva la bătaie. Dar tocmai am verificat și, dacă te în- 
călzește cu ceva, s-a filmat totul. Femeia care te-a atacat e 

acuzată de ucidere din culpă. Azi, s-au depus 100 dolari în 
contul ei. Credem că este plata pentru ce a făcut. 


- Viaţa mea pentru 100 de dolari? 


- Sunt ca aurul în pușcărie. Probabil i s-au promis și 
alte sume de bani. 


Nu știu de ce dar sunt extrem de sensibilă, și nu mă pot 
opri din plâns. O strâng în braţe pe Emma, ascunzându-mi 
lacrimile de ea. 


- O să fim în siguranță? Nu vreau să-mi pun familia în 
pericol. 


- O să vă ținem în locuința securizată deocamdată. Pe 
toți. Vă duc eu acolo. 


Il îmbrăţișez din nou și îi șoptesc la ureche: 
- O să poţi veni în vizită la noi? 


- Încearcă tu să scapi de mine, îmi spune zâmbind. 


OO 


DYLAN 


bia ce i-am dus pe Casey și pe ai ei la casa securizată 

când mă sună Elise Pace. Nu mă așteptam să mă caute, 
dar mă întreabă dacă poate să îmi facă o vizită acasă și să 
discutăm. Îi spun că încă nu am o locuinţă, dar stabilim să 
ne întâlnim la un restaurant. 


Sunt curios ce are să-mi spună. 


Apare exact la patru fix, oră ideală pentru o întâlnire, 
fiindcă restaurantul e aproape gol. Nu știu dacă să o îmbră- 
țișez sau nu, dar vine ea spre mine să mă ia în braţe și mă 
sărută pe obraz. 


Ne așezăm, și Elise îmi strânge mâna. 

- Îmi pare tare rău că ţi-a ars apartamentul, Dylan. 
Chiar nu cred că Jim știa de asta. Nu ar fi îngăduit așa ceva. 

- Nu, nici eu nu cred. 

Are ochii împăienjeniţi de lacrimi. 

- Ce s-a întâmplat este greșit din foarte multe puncte 
de vedere. Aș vrea să fie încă printre noi ca să-l întreb ce a 

fost în capul lui, cum de a cedat șantajului. Cum de ne-a 
provocat necazurile astea. 
Nu știu ce să zic, aşa că tac. 


A A 


își îndreaptă spatele. 


3 


Se șterge la ochi și 


v v 


- Nu-ţi face griji. N-o să mă pierd iar cu firea. 

Inspiră adânc. 

- Voiam să te anunţ că am căutat prin evidenţele con- 
tabile din trecut, încercând să-mi dau seama ce câștiguri 
au fost obținute ilegal și care dintre ele au fost venituri le- 
gitime. Acum vreo 15 ani, Jim a avut niște probleme în afa- 
ceri. Făcuse niște investiții riscante și a pierdut mulți bani. 
Cred că în perioada aia a vândut secretele firmei unei com- 
panii rivale. Keegan îl avea probabil în vizor pentru a-l șan- 
taja cu ceva, orice, fiindcă Jim era bogat. Când a descoperit 
ce făcuse Jim, soțul meu era deja directorul general exe- 
cutiv al companiei pe care o trădase și avea investitori și 
acționari cărora le dădea socoteală. Nu putea lăsa acest 
secret să iasă la iveală. Măcar de mi-ar fi spus Jim că avea 
necazuri... Nu era musai să locuiesc în căsoaia aia. Mereu 
m-am întrebat dacă era cea mai bună hotărâre să îl creş- 
tem pe Brent așa. Eu aș fi fost mulțumită să locuim într-un 
cartier oarecare și nu în condiţii de lux. Dar nu am avut 
niciodată ocazia să-mi spun părerea în privința asta, pen- 
tru că el nu mi-a zis niciodată că aveam probleme. 

- Ştiu că întotdeauna l-ai pus pe Brent mai presus de 
tot şi toate, îi spun. Ai fost o mamă extraordinară. Așa te-am 
considerat mereu. 


Izbucnește iar în plâns și îmi strânge mâna. 


- Nu pot să-ți spun cât de mult înseamnă asta pentru 
mine, Dylan. 

Ridică privirea în tavan. 

- Mi-e atât de dor de Brent. Toate astea... dacă aș putea 
să dau timpul înapoi și să știu ce se petrecea. Dacă aș fi 
putut să intervin cumva. 

- Ce-ai fi putut să faci? 

- Nu știu, șoptește ea. 

Se forțează din nou să își corecteze postura. 

- Chiar n-am venit aici pentru asta. Am venit să-ți spun 
altceva. Ceva de bine. Cel puţin, așa sper. 

- Ce? 

- Am venit să-ți spun cât de rău îmi pare că am crezut 
că fata asta - Casey Cox - l-a omorât pe Brent. Sunt mândră 
de tine că ai descoperit adevărul și că l-ai scos la iveală, 


chiar dacă asta a însemnat să te opui voinţei mele și a lui 
Jim. Brent și-ar fi dorit să procedezi așa. Știu sigur. 


- Sigur nu și-ar fi dorit să fie cineva acuzat pe nedrept 
pentru moartea sa. 

- Da, așa e. Simt că sunt parţial de vină pentru perico- 
lul la care a fost supusă Casey. 

- Păi, în baza aceluiași raționament, ţi se cuvine parţial 
și meritul pentru că a scăpat din situaţia asta. Dacă nu m-ai 
fi angajat, dacă Dumnezeu nu mi-ar fi dat o judecată limpe- 
de ca să văd dovezile, s-ar ascunde și în clipa asta sau poate 
ar fi moartă deja. 

- Vreau să fac ceva pentru ea. Pentru tine. 

Scutur din cap. 

- Nu, Elise. Nu avem nevoie de nimic. Ai tu destule pe cap. 

- Nu, m-am gândit ce aș putea face. Am luat toți banii 
care par să fi fost obținuți prin mijloace ilegale și am găsit 

un administrator aflat în căutarea unor grupuri care apără 
drepturile victimelor, cu scopul de a-i dona. Dar voiam să 
vă dau în dar o parte din banii aflaţi în contul de economii 
al lui Brent. 


Zâmbesc. 


- Nu ai cum, îi spun. Sunt poliţist acum. Nu pot să accept 
cadouri din partea ta. 


- Atunci să fie un dar pentru Casey. Cred că a fost o 
prietenă bună pentru Brent și a ajutat la găsirea individu- 
lui care l-a ucis. 


Bagă mâna în poșetă și scoate un cec. Scrie numele lui 
Casey în dreptul rubricii „De încasat de către”, apoi îl îm- 
pinge spre mine pe masă. 

- M-am gândit că i-ar putea fi de ajutor să plătească un 
avans pentru o casă sau ceva de genul acesta. Știu că ești 
îndrăgostit de ea. Și din câte am observat eu, îmi dau sea- 
ma de ce. E puternică, Dylan. E o persoană integră. Și vreau 
ca voi doi să aveţi parte de tot ce vi se cuvine. 


Mă uit la suma de bani și rămân perplex. Asta nu e doar 
un avans. E de ajuns pentru plata completă a unei prime 
locuinţe. 


- Elise, e prea mult. 


- Nu, nu e. Toţi banii ăștia ai lui Brent stăteau acolo 
degeaba. O să-i vând apartamentul, mașina. Nu vreau să-i 
cheltuiesc eu. E ceva prea... știi tu. Vreau să fie investiţi în 
ceva care chiar l-ar fi bucurat. Tu ești cel mai bun prieten 
pe care l-a avut vreodată. Poate Casey era la fel. Cred că ar 
fi încântat să vă vadă împreună. 


Mă uit la cec și nu sunt sigur dacă l-ar accepta Casey. 

- Va trebui să vorbesc la secție, să mă asigur că nu e 
împotriva regulamentului, chiar dacă banii sunt pentru Ca- 
sey. De exemplu, dacă ne-am căsători, mi-ar reveni și mie și 
nu vreau să creez probleme. Secția încearcă să ia măsuri 
cât se poate de ferme împotriva corupției oamenilor ei, așa 
că trebuie să fac totul ca la carte. 


- Căsătorie? întreabă ea zâmbind. Era doar o ipoteză 
sau chiar ai de gând să te însori cu ea? 


Nu mă pot abţine să nu zâmbesc. 

- Nu am cerut-o încă, dar nu-mi pot imagina viitorul 
fără ea. 

- Atunci ar trebui să treci la treabă. 

- Da. Poate că ar trebui. 


Chicotesc ușor și pare să îi facă plăcere. Ochii i se 
luminează. 


- Doar că... eu nu am fost împreună cu ea când totul 
era normal și monoton, când viața decurgea firesc, când nu 
te urmărea nimeni ca să te omoare. Și nici ea nu a fost îm- 
preună cu mine astfel. Cred că avem nevoie de un timp 
pe care să-l petrecem așa, în condiții normale de viață, ca 
să vedem dacă ne mai îndrăgim și când situația nu mai e 
periculoasă. 


- Te cunosc destul de bine, Dylan. Nu ești dependent 
de adrenalină. Cred că veţi fi bine împreună. Nu pierde prea 
mult timp. Viaţa e foarte scurtă. 

După ce pleacă, îmi aţintesc privirea pe cec și mă în- 
treb cum ar fi să căutăm împreună o locuinţă. Cum ar fi să 
ne mutăm împreună, să cumpărăm mobilă, să ne uităm la 
televizor, să gătim, să spălăm rufe... Activităţile banale, de 

zi cu zi, par așa de plăcute când mă gândesc la cum le-am 
face împreună. 


Poate că Elise are dreptate. Poate că nu ar trebui să mai 
pierd vremea. 


CASEY 


D ylan insistă să stea cu familia mea în locuința securi- 
zată, ceea ce îmi îndulcește și mai tare libertatea. Casa 
cu trei dormitoare este păzită de poliție, dar Dylan nu are 
încredere în nimeni, așa că și-a pus în gând să doarmă pe 
canapea. 

Sora mea a cumpărat produse pentru a-mi elimina vop- 
seaua neagră din păr, procedeu care necesită mai mulți 
pași, și de a-l aduce la nuanţa lui naturală de blond. Abia 
după ce terminăm, simt că sunt eu însămi 

Dylan se joacă cu Emma și cu mine pe podea și mă bu- 
cur când văd că micuța vine singură spre mine. E ca și cum 
nu aș fi fost plecată deloc. Ea tot mă iubește și vine la mine 
de bunăvoie. Când mie și lui Dylan ni se încrucișează privi- 
rile, trebuie să mă uit în altă parte, fiindcă lacrimile dau 
să-mi țâșnească din ochi. 

- Eşti bine? întreabă el 

- Da. Doar mă gândeam... Dumnezeu e bun cu noi. 


- Da, e bun. 

Se dă mai aproape de mine și mă sărută pe obraz, ți- 
nându-și privirea ațintită asupra mea. 

- Râsul tău e vindecător. 

- Şi al tău, îi spun. 

Hannah se învârte prin bucătărie, pălăvrăgind nonstop 
și punându-mă la curent cu tot ce s-a întâmplat în ultimele 
luni. După ce Jeff o duce pe Emma la culcare, Dylan rămâne 
să se uite cu noi la Monty Python and the Holy Grail, și sunt 
uimită să văd că și el știe pe de rost aceleași replici ca mine. 

După ce toată lumea se duce la culcare, încerc și eu să 
fac același lucru, dar rămân trează în pat, neputând să adorm. 
Până la urmă mă ridic şi mă duc în sufragerie. Îl găsesc pe 
Dylan pe canapea cu laptopul în braţe. 

- Ce faci? 


Ridică privirea, și îi văd fața luminată de monitor. Bate 
cu palma perna aflată lângă el, făcând-mi semn să mă așez. 

- Nu poți să dormi? 

- Nu. E ciudat. Ai zice că ar fi trebuit să dorm buștean 
în noaptea asta. Poate nu pot fiindcă ești tu aici. 

- Prezența mea ar fi trebuit să îți aducă liniște. 


- Imi aduce, dar nu e genul de liniște care să mă facă să 
dorm. 


Zâmbim unul la altul, și zâmbetul acesta mă relaxează. 
- În plus, mă gândeam că ar trebui să spăl niște haine. 


lau un braț de haine la spălătorie și le bag în mașina de 
spălat, iar el vine şi-mi aduce niște floricele de porumb 
înainte să aflu pe unde-i detergentul. Se saltă și se așază pe 
blat, iar eu setez programul și pornesc mașina de spălat. 
Surâd. 

- Ador sunetul ăsta. 
- Serios? E ușor să te facă omul fericită. 


- Parcă e sunetul păcii. Cum să zic.. nu speli rufe când 
crezi că ar putea veni cineva să te omoare. Faci asta doar 
când totul e normal, nu? Când te simți în siguranţă. 


- Nu m-am gândit niciodată la asta. 


- Îmi plac spălătoriile. Căldura din ele. Zgomotul mași- 
nilor de spălat. Mirosul. Oamenii care nu se grăbesc nică- 
ieri, doar așteaptă să li se usuce hainele. 


- Şi mie, spune el. Întotdeauna mi-au plăcut. 


lau o mână de floricele și mă întreb când a fost ultima 
oară când am mâncat așa ceva. E o adevărată desfătare. 


- Ce făceai la calculator? Lucrai? 

Privirea pare să i se îndulcească și mai tare. 

- Nu, îmi căutam o locuinţă. Vrei să mă ajuţi? 

- Sigur, spun eu. Și eu va trebui să fac același lucru la 
un moment dat. 

Ne întoarcem la canapea, ne așezăm unul lângă altul și 
studiem împreună opțiunile. 

- Oh! Se pare că îţi permiţi mai multe decât mine acum 
că ai un serviciu stabil. 

Zâmbește. 


- Așteptam să fim singuri ca să-ți spun. Plus că a trebu- 
it să obțin aprobarea comisarului Gates, care mi-a și dat-o 
în după-amiaza asta. 


- Aprobare pentru ce? 


- Să-ţi dau ăsta. 

Scoate un cec împăturit din buzunar şi mi-l întinde. Il 
desfac și mi se taie răsuflarea când văd suma. 


- Ce e asta? 

- E un cec de la Elise Pace. Sunt o parte din banii aflați 
în contul lui Brent de economii. Vrea să ţi-i dea ție ca să-ți 
iei o locuinţă. 

Nu pot să-mi iau ochii de la sumă. 

- Nu vreau să profit de pe urma morții lui Brent. 

- Știu, spune el. Dar, din punctul ei de vedere, e un ca- 
dou chiar din partea lui Brent. Erau banii lui. Lui i-ar părea 
rău de ce ţi s-a întâmplat. Ai cheltuit banii lăsaţi de tatăl 
tău. Eşti rănită, ţi-ai pierdut venitul... 

- Chiar și așa... 

- Folosește-i! Ea s-a simţit mai bine fiindcă ţi i-a dat. 

- Păi, chiar vreau să se simtă mai bine. 

Zâmbim amândoi. 


Ne uităm la casele pe care le-a găsit Dylan și inspectăm 
camerele. Se pare că avem aceleași gusturi. Preferăm ceva 
simplu, primitor. Stilul shabby chic", deși el nu l-ar numi în 
veci așa. Ne îndrăgostim amândoi de aceeași casă, dar îi zic 
că ar trebui să o ia el. E perfectă pentru el. Dă clic pe curtea 


* A evoluat ca un răspuns practic al provocărilor zilnice dintr-o gos- 
podărie și a devenit popular în anii '90, după ce Rachel Ashwell a pus 
bazele unui magazin de mobilier pe care l-a numit Shabby Chic. Stilul 
shabby chic (shabby - uzat şi chic - elegant) împrumută câte puțin 
din alte stiluri de amenajări interioare: motivele florale și texturile 
lemnoase din stilul rustic, piesele de mobilier recondiţionate speci- 
fice trendului eco-friendly, ţesăturile cu detalii elaborate din stilul 
vintage, culorile pastelate din stilul romantic și obiectele decorative 
originale din stilul eclectic. (n. red.) 

din spate împrejmuită de gard. Are și un loc de joacă pen- 
tru copii. 

Tăcem amândoi, gândindu-ne la el. 

În cele din urmă închide clapeta laptopului. 

- Ce e? îl întreb. Nu vrei să te mai uiţi? 

Se răsucește pe canapea spre mine. 

- Vreau să mă uit la tine. 

Surâd, bucurându-mă de aceste vorbe. 


- Casey, chestia e că eu nu prea îmi doresc să-mi iau o 
casă... fără tine. Nu vreau nici ca tu să-ți iei una fără mine. 
Vreau să facem asta împreună. 


- Să locuim împreună? întreb. Mie asta nu mi se pare... 


- Nu, intervine el. Știu că nu este o modalitate prea ro- 
mantică de a face asta. Ar trebui să fac ceva grandios, să fie 
ca o poveste pe care s-o spui prietenilor și familiei dacă 
vrei. Trebuia să am pregătită o cutiuţă și un discurs și toate 
cele. 

Se lasă să lunece de pe canapea și îngenunchează pe 
podea, iar eu nu-mi dau seama ce face, așa că mă așez și eu 
lângă el, crezând că strânge jucării sau ceva de felul ăsta. 


Dar el are altă idee. 


- Casey, știu că e devreme și poate tu nu simți același 
lucru, iar dacă e așa, nu-i nicio problemă. Putem să luăm 
lucrurile cât de încet vrei. Dar dacă simţi și tu ce simt și 
eu... 

Incep să înțeleg și eu ce face. 


- Simt, reușesc să îngân. 

- Simt că deja faci parte din viitorul meu și vreau să 
începem acest viitor chiar acum. Azi dacă se poate. Mâine 
sau poimâine dacă mai trebuie să așteptăm. 


Incep să râd încet de tot. 
- Ce vrei să mă întrebi, Dylan? 
Râde de parcă i se pare că a dat-o în bară rău de tot. 


- Te întreb dacă vrei să te măriţi cu mine, Casey. Te în- 
treb dacă vrei să fii soția mea. 

Mă ridic pe genunchi și îi mângâi faţa, iar lacrimile mi 
se preling pe obraji când îi șoptesc: 

- Da! Vreau să fiu soţia ta! 

Mă sărută și îi simt inima bătând, iar dragostea pe care 
o simt în atingerea lui este mai grandioasă decât orice inel 


pe care mi l-ar fi putut da. Nu mă pot opri din plâns, așa că 
el se desprinde din îmbrăţișare și se uită la mine. 

- O să-ți iau un inel, îmi șoptește. 

- Nu, nu vreau niciun inel. Te vreau doar pe tine. Vreau 
să ne căsătorim de îndată ce ne permite legea. Fără tam- 
tam. Nu vreau ca lumea să se holbeze la mine și ca presa 
s-o ia razna. Vreau să fie prezenţi doar Hannah, Jeff și 
mama. Vreau să mergem să ne căutăm o casă, să cumpă- 
răm mobilă și să ne construim un cămin al nostru. Vreau 
să fiu în siguranță lângă tine și să am o viață normală și 
monotonă. 

- O viață normală și monotonă, șoptește el, de parcă 
nu ar fi auzit în viața lui ceva mai frumos. 

Se pare că în Louisiana există o perioadă de așteptare 
de 72 de ore după depunerea actelor pentru căsătorie, iar 
noi le depunem chiar în dimineața următoare. Apoi Hanah 
se duce însoţită de o gardă de corp să-mi cumpere o rochie. 

Se întoarce cu o rochie albă și un voal pe care le-a găsit la 
raft într-un magazin cu articole pentru mirese. Spre sur- 
prinderea mea, Dylan vine acasă cu un frac închiriat. 


Cu o zi înainte de nuntă, pastorul lui vine să ne viziteze 
în locuinţa securizată. Ne povăţuiește timp de trei ore îna- 
inte să ne dea binecuvântarea și să ne spună că ne vedem 
la mica ceremonie pentru cununie. Îl rugăm să ne promită 
că va păstra secretul, deoarece nu vrem să afle nimeni. 


La ora la care se încheie perioada de așteptare, preotul 
este deja prezent și ține cea mai minunată slujbă de cunu- 
nie pe care am auzit-o în viața mea. Parcă aș auzi derulân- 
du-se peste viața mea coloana sonoră a unui film, în timp 
ce ne spunem jurămintele, le pecetluim cu un sărut și sun- 
tem declaraţi soț și soție. 


În noaptea asta Dylan nu mai trebuie să doarmă pe ca- 
napea. Cuibăriți unul în brațele celuilalt ca soț și soţie, ne 
sărbătorim dragostea și dormim mai bine decât am dormit 
vreodată în toată viața noastră. 


O 


CASEY 


ordon Keegan a avut și zile mai bune. Se târâie în sala 

de judecată pentru pronunțarea sentinței cu lanţuri la 
picioare și cu mâinile prinse în față în cătușe. Are ambii 
ochi învineţiți, nasul umflat și tăiat și o crestătură adâncă 
pe obraz. Rana îi supurează pe sub sângele uscat. 


Timp de șase săptămâni a stat închis alături de restul 
deținuților, dintre care unii pe care i-a băgat chiar el acolo, 
pe drept sau pe nedrept. Având în vedere că au fost arestați 
de un mincinos și un criminal notoriu, probabil că toți ar 
putea prezenta dovezi în apărarea lor, dacă ar avea noroc 
de avocați buni care să descâlcească firele încurcate ale 
condamnării lor. Nu îmi place partea asta a capturării lui 
Keegan, dar bănuiesc că e ceva ce nu poate fi evitat. 


Mă așez între celelalte victime, printre care și Elise Pace, 
care arată mai slabă cu cel puțin 15 kg și mai bătrână cu 
vreo 20 de ani de când și-a pierdut fiul și soțul. De cealaltă 
parte stă sora lui Sy Rollins, iar lângă ea se află cumnatul și 
vecina și cea mai bună prietenă a Sarei Meadows. 

Când judecătorul îi spune lui Keegan să ia loc, el se uită 
spre noi. Ni se încrucișează privirile, iar eu am grijă să nu 
mă uit în altă parte. Îi înfrunt privirea. 

Judecătorul perorează ceva despre natura infracțiuni- 
lor lui. 


- Acum le voi acorda câteva minute familiilor victime- 
lor pentru a depune mărturie, începând cu domnișoara Cox. 
Sunteţi pregătită, domnișoară Cox? 

Mă ridic în picioare și îmi arunc privirea către public, 
unde se află și soțul meu. Dă din cap, încurajându-mă să 
continuu. 


Pășesc pe podium cu foaia pe care mi-am imprimat no- 
titele. A trebuit să le tipăresc pentru că nu voiam să omit 
nimic. 

Îmi dreg vocea și înghit în sec. 

- Tatăl meu, Andy Cox, a fost un agent de poliție cinstit, 
muncitor, de încredere. A fost și un familist convins și cel 
mai bun tată pe care l-ar putea avea o fiică. 


Imi întorc privirea spre Keegan și observ că nici nu se 
uită la mine. Își studiază unghiile de parcă ar avea pe ele 
ceva mai important decât ce am eu de zis. 


- M-am împăcat cu pierderea lui acum 13 ani. Însă nu 
am reușit să mă împac cu felul în care l-am găsit. Mi-ai ucis 
tatăl cu sânge rece. El a ripostat, și s-au găsit dovezi în 
acest sens la locul crimei. Tu ai mușamalizat dovezile alea, 
apoi ai declarat că a fost vorba de o sinucidere și ne-ai lăsat 
familia să trăiască apoi cu acest stigmat. Dar și mai rău de 
atât este că ai aranjat lucrurile în așa fel încât să îi găsesc 
eu corpul neînsufleţit. Aveam 12 ani și cel mai rău lucru 
care mi se întâmplase până atunci fusese moartea pisicii 

mele, când aveam șase ani. Tatăl meu a insistat să o îngroa- 
pe în curte și a ținut o slujbă de înmormântare foarte so- 
lemnă, în care i-a spus cât de mult a însemnat pentru noi. 
A făcut toată treaba asta pentru mine, fiindcă voia să trec 
cu bine peste prima moarte de care am avut parte în viața 
mea. 


Imi tremură buzele, dar mă forțez să merg mai 
departe. 


- Să mergem mai departe cu șase ani. Luasem un 10 la 
un test la matematică pe care nu mă așteptam să-l trec, dar, 
cu o seară înainte, tata stătuse treaz cu mine până la orele 
dimineții, cât am învăţat. Abia așteptam să cobor din auto- 
buz. Venise acasă mai devreme ca să mă vadă și să afle cum 
m-am descurcat. Mașina lui era pe aleea din fața casei, așa 
că am sărit practic din autobuzul școlii și m-am dus iute la 
ușă. Am dat buzna înăuntru strigând: „Tati!” 


Mi se pune un nod în gât și mă opresc din vorbit. Nu 
vreau să continui, dar trebuie s-o fac. 


- Mi-am găsit tatăl spânzurat în mijlocul sufrageriei. 
Mort! 

Mă uit la Keegan și el își ridică privirea spre mine. Are 
pleoapele grele, lipsite de viață și arată de parcă m-ar lua 
peste picior, de parcă mi-ar spune: „Și ce ai de gând să faci 
în privința asta?” 

Ei bine, pot să fac multe. Îmi vine să sar pe el, să îl 
strâng de gât cu mâinile goale. Aș putea s-o fac. 

Apoi îmi îndrept spatele, respir adânc și mă rog la 
Dumnezeu să mă ierte, pentru că nu am niciun drept să îl 
urăsc pe Keegan așa cum m-a urât el pe mine. Mă rog ca 

lisus să coboare asupra mea și să mă umple de milostenie 
pentru a continua. 


Mă întorc la hârtia mea. 


- Cu toţii știm că ești un criminal, dar aș vrea ca lumea 
să ştie că e ceva defect în creierul tău. Ești definiția clară 
a unui psihopat. Nu te poţi vindeca sau reabilita. Numai 
printr-o transformare totală în Hristos te mai poţi schim- 
ba. Dar Biblia zice că la un moment dat Dumnezeu te lasă 
în voia minții tale blestemate și cred că asta ţi s-a întâm- 
plat și ţie. 

Oare râde? Se uită la picioarele lui, ascunzându-și rân- 
jetul în spatele mâinilor încătușate, dar umerii îl dau de 
gol. Strâng din buze, dar citesc mai departe. 


- Vreau să știi că, în timp ce mă vânai, ai subestimat un 
singur lucru. L-ai subestimat pe Dumnezeu. lar dreptatea 
chiar învinge. 

Mă întorc la locul meu și văd că Dylan are privirea în 
pământ și își şterge lacrimile de pe față. Stau și mă uit la el 
și simt cum mă învăluie un sentiment de ușurare și liniște, 
în vreme ce Elise se ridică și își ține cuvântarea ei, urmată 
de ceilalți care vorbesc pe rând, unul câte unul. 


La final judecătorul pronunţă sentința. 


- Gordon Keegan, ești condamnat la șase sentințe con- 
secutive de închisoare pe viață fără posibilitatea eliberării 
condiționate. 


O exclamaţie de uimire se aude din public, dar Keegan 
nu tresare și nu se mișcă deloc. Se aștepta deja. Probabil că 
avocatul lui l-a convins să pledeze vinovat și să accepte în- 
chisoarea pe viață în locul morții prin injecție letală. 

Mă uit cum îl ridică în picioare și îl târăsc afară din 
sală. Încă ţine capul sus și e mândru, de parcă ar provoca 
lumea să îndrăznească să se ia de el. Sunt sigură că sunt 
deținuți la Angola care ar accepta provocarea asta. 


După ce curtea se retrage, ies din sală și mă duc în spate 
unde știu că va fi băgat în duba de transport a deținuților 
către penitenciar. Văd cum îi strâng lanţurile și cătușele și 
îl târăsc către dubă. Sunt jurnaliști peste tot, care fac poze 
și pun întrebări în timp ce el defilează încătușat. Mă uit pe 
geam cum urcă în dubă și cum se îndepărtează. Nu îmi iau 
privirea de la ea decât atunci când nu se mai vede. Când mă 
întorc, văd că Dylan mă așteaptă la capătul holului. Are 
mâinile băgate în buzunarele de la blugi și ochii roșii. Mă 
privește de parcă și-ar face griji pentru mine, și mă duc spre 
el. Chiar înainte să ajung, își desface brațele și mă trage la 
piept. Rămânem îmbrăţișaţi o lungă bucată de vreme. 

Apoi mă ia de mână și mă duce la ușa din față, pe unde 
am căzut de acord că voi ieși, ca să vorbesc la pupitrul cu 
microfoane. Sunt pregătită să vorbesc cu presa. 


Vreau să știe și ei că Keegan nu m-a înfrânt. Sunt mai 
puternică decât am fost vreodată. Am mai mult. Sunt mai 
iubită. 


Am învins. 


NOTA AUTOAREI 


V€ alegeți să fiți nefericiti? În ultima vreme, am obser- 
vat că mulți facem asta. Cultura noastră ne desparte 
unii de alții, iar ura a ajuns la cote maxime. În fiecare zi ne 
hrănim furia în numeroase feluri. Căutăm ocazii să ne sim- 
tim jigniţi și desconsideraţi. Anticipăm că vom fi trataţi 
urât. Îi facem pe alţii să le fie rușine și ne simţim şi noi ru- 
șinaţi, judecăm și ne simțim judecaţi, învinuim și ne sim- 
tim vinovaţi. Facem acuzaţii și presupunem că toți oamenii 
din jurul nostru au ceva de ascuns. Suntem pesimiști și 
îi luăm în râs pe cei care speră. Totul pare o iluzie, doar 
fiindcă negăm realitatea. Ne îndoim de adevăr când este 
evident și acceptăm minciunile cu toată inima. 


În ultimii doi ani, am petrecut mult timp cu nepotul 
meu, Liam, care are patru ani la momentul în care scriu 
aceste rânduri. Zilele trecute eram în parc, la locul de joa- 
că, și un alt copila refuzat să-i răspundă când a încercat să 
se împrietenească cu el. S-a simţit prost din cauza asta și, 
în drum spre casă, mi-a spus: „Probabil el nu știe că lisus 
ne-a zis să fim buni unii cu alţii”. 

Mi-am dat seama atunci că multe dintre suferințele pro- 
duse de cultura noastră s-ar rezolva prin adoptarea celor 
mai simple principii biblice - lucruri pe care le înţelege 

chiar și nepotul meu de patru ani. Fiţi buni unii cu alții, tra- 
tați-i pe ceilalți așa cum vreţi să fiți trataţi și voi, bucuraţi-vă 
cu cei ce se bucură, plângeţi cu cei ce plâng, împărţiţi cu cei 
care nu au, nu judecaţi oamenii pentru lucruri pe care le 
faceți chiar voi, iubiți-vă unii pe alţii, puneţi-i pe ceilalți pe 
primul loc, iertati oamenilor greșelile lor, rugați-vă pentru 
vrăjmașii voştri. 

Dacă am aplica aceste principii față de persoanele care 
ne deranjează, societatea ar fi foarte diferită. În loc să ne 
răfuim unii cu alții pentru îndrăzneala de a avea o părere 
diferită, ne-am respecta reciproc și am fi dispuși să ne as- 
cultăm. Nu am presupune că oamenii sunt răi doar pentru 
că nu îi înțelegem. Nu le-am îngădui altor persoane să ne 
spună ce să simțim. Am cerceta singuri lucrurile și am cău- 
ta adevărul. 


Nu ne-ar convinge nimeni să insultăm lumea pe reţelele 
de socializare, fiindcă încercăm să dovedim ceva sau fiind- 
că susţinem o cauză. Nu ne-am impune iar și iar punctele 
de vedere sub pretextul că le luminăm mintea celor mai 
puţin inteligenţi, întrucât ne-am da seama că relaţiile cu 
cei din jur sunt mai importante decât opiniile noastre. Am 
ţine cont de ceilalţi, nu i-am transforma în ţintele noastre. 


Biblia ne învață multe modalități de a combate neferi- 
cirea. Căutaţi mai întâi împărăţia lui Dumnezeu (Matei 
6:33); Să vă iubiţi unul pe altul (loan 13:34); Să prisosească 
nădejdea voastră prin puterea Duhului Sfânt (Romani 15:13). 
În Filipeni 4:8 ni se spune: Mai departe, fraţilor, câte sunt 
adevărate, câte sunt de cinste, câte sunt drepte, câte sunt 
curate, câte sunt vrednice de iubit, câte sunt cu nume bun, 
orice virtute și orice laudă, la acestea să vă fie gândul. Cele 

ce ați învățat și ați primit și ați auzit și ați văzut la mine, 
acestea să le faceți, și Dumnezeul păcii va fi cu voi. 

Nefericirea este o alegere. Uneori este alegerea mea. 
Este și a voastră? Dar dacă am alege să nu fim nefericiți? 
Dacă am face un efort conștient de a petrece mai puţin timp 
cu lucruri și oameni care ne fac nefericiţi? Dacă am alege în 
schimb să avem încredere în Dumnezeu? La urma urmei, 
El ne-a iubit îndeajuns cât să-și trimită propriul fiu să moară 
pentru noi, ca să nu rămânem afundațţi în mlaștina păcate- 
lor noastre, ci să ne bucurăm de o viață îmbelșugată. 


Putem să ne încredem în El. El știe ce ne așteaptă. El 
este singurul care cunoaște imaginea de ansamblu. El ne 
iubește și nu vrea să ne vadă nefericiți. El ne-a oferit moda- 
lități de a găsi bucurie. 


Să alegem bucuria. 


MULTUMIRI 


A câțiva ani, visam să scriu o serie de cărți despre 
o femeie fugară. Voiam să iau ca model serialul The 
Fugitive (Evadatul), cu David Jenssen din anii '50. În acele 
episoade, Janssen joacă rolul doctorului Richard Kimball, 
care este acuzat de uciderea soţiei lui. În timp ce îl caută pe 
celebrul bărbat cu un singur braţ care i-a ucis soția, se as- 
cunde şi de anchetatorii care îi calcă pe urme. În fiecare 
episod cineva află cine este el și este nevoit să fugă din nou. 
Am vrut să aduc un omagiu acelui serial prin crearea unei 
eroine fugare care se confruntă cu probleme asemănătoare 
și care este nevoită să se desprindă mereu de comunitățile 
în care ajunge să se integreze. Plecând de la acest concept, 
mintea mea a dat naștere unuia dintre personajele mele 
preferate: Casey Cox. 


M-am bucurat de la bun început de sprijinul echipei de 
la HarperCollins Christian Publishing, pentru care le aduc 
deosebite mulțumiri. Daisy Hutton, care era editor de ficți- 
une la vremea respectivă, a primit povestea cu braţele des- 
chise chiar de la început, la fel ca Amanda Bostic, editorul 
meu comercial. În timp ce scriam ultima carte din serie, 
Amanda a devenit editor de ficțiune și a continuat să sprijine 

seria aceasta. Tot ea mi-a îngăduit să lucrez cu Dave Lambert, 
care mi-a editat în jur de 50 de cărți în ultimii 23 de ani. 
Natasha Kern, agenta mea, m-a încurajat nespus pe par- 
cursul scrierii acestor cărți. 


De la grafica copertelor (ați observat că cele trei co- 
perte formează un puzzle?) până la conţinut și strategiile 
de marketing și publicitate care au adus cărțile în mâinile 
cititorilor, fiecare membru al echipei de ficțiune de la Har- 
perCollins - precum și cei din afara familiei HCCP care au 
contribuit la succesul acestor cărți - a făcut o treabă fan- 
tastică. Să scrii o serie de cărți e remarcabil, dar este nevo- 
ie de foarte mulți oameni care să-i dea o formă la care cititorii 
să aibă acces și să se bucure de o experiență minunată la 
lectură. Vă mulțumesc tuturor celor care m-aţi ajutat cu 
aceste cărți. 


Și cititorilor mei fantastici care au propulsat seria 
aceasta direct în topul USA Today al celor mai bine vându- 
te cărți, vouă vă port cea mai profundă recunoștință. Voi 
faceţi ca munca mea să fie plină de satisfacţii. Dumnezeu 
este bun, iar voi vă numărați printre cele mai mari binecu- 
vântări din viața mea. 


TEME PENTRU DISCUȚII 


. Cum priveşti viitorul lui Casey și al lui Dylan? Crezi că 
vor fi potriviţi unul pentru celălalt când lucrurile vor 
reveni la normal? 


. Cum reacționează personajele la lucruri care pe alții i-ar 
face să se simtă groaznic? Tu ai reacționa la fel? 

. Ce l-a motivat pe Sy Rollins să comită infracțiuni? Ce l-a 
motivat pe Gordon Keegan? 

. Discutaţi rolul lui Dumnezeu în seria aceasta și modul 
în care personajele au evoluat în plan spiritual. 

. Deși Casey și Dylan încă suferă de sindrom de stres 
post-traumatic la sfârșitul seriei, cum s-au ajutat unul 
pe celălalt să-și gestioneze traumele? 

. Discutaţi despre prinderea lui Keegan și dacă a plătit pen- 
tru ce a făcut așa cum merita. 

. Te-ai aflat vreodată într-o situaţie în care să nu te poţi 
încrede în nimeni? 

. Imaginează-ți viitorul pentru Dylan și Casey. Cum crezi 
că va arăta? 


. Cu ce teme centrale din seria Dacă fug ai rezonat? 

